
КИРИШ 


«Эдебият — сёз санаты» деп, бефтан айтмагъанлар. Бу ибареде 
буюк мана бар. Чюнки эр бир фольклор эсери, халкъ агъыз иджа- 
ды олгъаны ичюн, несиллерге агъыз-агъыздан еткизиле. Бедиий 
эсерлер исе язы вастасы иле беян олуна. Чешит девирлерде олып 
кечкен вакъиалар, яшагъан тарихий сымалар, халкъымызнынъ 
дюньябакъышы, арзу-хаяллары, ахлякъы акъкъындаки бир чокъ 
малюматлар сёз вастасы иле бильдириле. Муим насиат ве васиет- 
лер кечкен несильден келеджек несильге сёз иле еткизиле. 

Халкъ агъыз иджады, диний язылар ве Пейгъамбер къысса- 
лары, миллий классик эдебият бутюн девирлерде озьлерининъ 
къыйметини джоймайып, бизге ёл-ёрукъ косьтерип кельмекте. 
Олар бизге мусбет ислер ве чизгилерден ибрет алмагъа ве менфий 
чизгилерден арынмагъа ярдым этмектелер, къальблеримизни нур- 
ландырмакъталар. 

Биз огренеджек эсерлер къырымтатар эдебияты тарихынынъ 
чешит девирлеринде иджат этильген зсерлердир. Эдебиятымыз- 
нынъ тарихийлиги, аньаневийлиги оларда озь ифадесини корьген- 
дир. Бутюн бу эдебиятта халкъымызнынъ рухий теджрибеси, анъ 
дереджеси, миллий дуйгъусы сакълыдыр. 

Чешит девирлерде яратылгъан эр бир эсер къырымтатар эдеби- 
ятынынъ шекилленгенини, илерилегенини косьтере, муэллифлер- 
нинъ аятий ве иджадий ёлуны огренмеге ярдым эте. 

Халкъымызнынъ бутюн тарихий девирлеринде иджат эткен, 
музллифлернинь аятий ве иджадий ёлуны араштыргъан, огрен- 
ген, тертип ве талиль эткен фен къырымтатар эдебиятынынъ 
тарихы деп адландырылыр. 

Къырымтатар эдебияты тарихынынъ асыл тамырлары къади- 
мий умумтюрк эдебияты абиделеринен багълыдыр. Бутюн алемни 
айретте къалдыргъан Орхон (Коктюрк) абиделери эдебият тарихы- 
мызнынъ ирмакъ башлары сайылалар. Къадимий умумтюрк эде- 
бияты абиделерини бильмейип, къырымтатар эдебияты тарихыны 
огренмек олмаз. 

Биз бу эсерлерден халкънынъ яшайыш тарзыны фикир этюв 
къабилиети, ахлякъы, анъы насыл ёлларнен тасвир олунгъаныны 
огренеджекмиз. Бу абиделерде къулланылгъан сёз санатынынъ об- 
разлы беян этюв усулыны талиль этеджекмиз. 

Къырымтатар эдебияты гъае, мундеридже, жанр джеэтинден 
халкъ агъыз иджадынынъ аньанелери эсасында илериледи. Ислям 
дини къабул этильген сонъ, тюрклер арап медениети, эдебияты ве 
фольклорынен таныш олдылар. Арап фольклорынынъ бир чокъ 

нумюнелери халкъымыз тарафындан менимсенильди. Бедиий 
эсерлер язылды, эдебият хазинеси зенгинлешти. 

ХП асырнынъ сонъу — ХПІ асырнынъ башында Махмуд 
Къырымлынынъ «Хикяет-и Юсуф ве Зулейха» дестаны пейда ола. 
Бу дестан Къырымда язылгъан энъ къадимий эсер сайыла. Арап 
халкъ агъыз яратыджылыгъында айтылып кельген дестан эса- 
сында язылгъан бу дестан къырымтатар эдебияты тарихынынъ 
Къадимий деврине темель къоя. 

ХПІ асырнынъ ортасындан ХУ асыргъа къадар девам эткен де- 
вир къырымтатар эдебиятынынъ Алтын Орду деври сайыла. Бу 
девирде тизильген Алтын Орду девлетине Къырым ярым адасы да 
кире. Эки юз беш сене девамында яратылгъан эдебият акъкъын- 
да малюмат гъает аз. Амма эльде этильген базы бир тарихий ма- 
люматларгъа коре, Солхат шеэри (Эски Къырым) Къырымнынъ 
буюк бир медениет меркези олгъан экен. Бу медениет меркезининъ 
Алтын Ордугъа кирген Сарай, Булгъар, Хорезм ве Орта Асиянынъ 
дигер медений меркезлеринен алякъалары пек къавий олгъан. 

Абдульмеджит Эфенди, Ахмед Ходжа зс-Сарайий, Сейфи 
Сарайий, Мевляне Исхакъ, Мевляна къады Мухсин киби муэл- 
лифлернинт эсерлери шу девирде язылгъандыр. Оларнынъ чокъусы 
Къырымда догъып, Сурие, Мысырда ве Османлы императорлыгъы- 
нынъ меркезлеринде иджат эткенлер. Олардан бири Абдульмеджит 
дфенди Къырымда яшап, иджат эткен шаирдир. 

1428 сенесинден та 1783 сенесине къадар къырымтатар здебия- 
ты тарихында буюк илерилевлер ола. Эдебиятымызнынъ Къырым 
Ханлыгъы деври деп адландырылгъан бу заманда халкъымыз 
мустакъиль бир девлет мейдангъа кетире ве озюнинъ девлетчи- 
лигине саип ола. Халкъ миллет оларакъ шекиллене. Этрафтаки 
бутюн девлетлерге озюни таныта. Бу девирде миллий медениет, 
эдебият, санат, илим, икътисадият зияде инкишаф эте. Шунынъ 
ичюн де иджаткярларнынъ сайысы арта. Биз оларнынъ арасында 
эр бир джеэттен айырылып тургъан Гъазаий, Мухаммед Кямиль, 
Джанмухаммед, Ашыкъ Умер, Джевхерий киби классиклеримиз- 
нинъ шиириетини огренеджекмиз. 

Әр бир халкънынъ эдебиятында юкселиш (илерилев) ве дур- 
гъунлыкъ девирлери олгъаны киби, Къырым Русие къолуна кеч- 
кен сонъ, къырымтатар эдебияты дургъунлыкъкъа огърады. 
Бойледже, 1783 сенесинден 1883 сенесине, яни «Терджиман» га- 
зетасы чыкъып башлагъанына къадар деври эдебият тарихымызда 
Рус истилясы деври адыны алды. 

Бу девирде халкъ тувгъан юртундан иджрет этип (меджбурий 
кетип) башлай. Иджретлер медений инкишаф ве бедиий иджат- 

ны юз йылдан зияделик дургъунлыкъкъа огърата. Бу девирде 
Исметий, Эшмырза, Абибулла Керем, Орлы Сеит-Халиль киби пар- 
макънен сайыладжакъ муэллифлер иджат этелер. 

Амма ХІХ асырнынъ экинджи ярысында эдебиятымыз джанла- 
нып башлай. Бу вакъыт Абдураман Къырым Хавадже ве Абдурефи 
Боданинский киби зиялыларымыз русча-къырымтатарджа, къы- 
рымтатарджа-русча лугъатлар нешир этелер. Шунынъ ичюн 1883 
сенесинден та 1921 сенесине къадар пейда олгъан къырымтатар 
эдебияты Уянув деври сайыла. 

Халкъымыз яваш-яваш джеалет (джаиллик) юкъусындан уяна. 
Оджалар, окъумыш инсанлар халкъны джаилликтен къуртармакъ 
гъаесине хызмет этелер, халкънынъ медений севиесини юксельте- 
лер. Бу девирде Исмаил Гаспринский, Сеид Абдулла Озенбашлы, 
Асан Сабри Айвазов, Усеин Шамиль Тохтаргъазы, Якъуб Шакир- 
Али, Асан Чергеев, Джафер Сейдамет, Мемет Нузет киби муэл- 
лифлер иджат этелер. 

Къырымтатар, эм де джиан эдебиятынынъ тарихына иссе къ- 
ошкъан языджы, шаир ве драматургларнынъ эсерлеринде эсасен 
умуминсаний ахлякъий мевзулар айдынлатыла. Бу эсерлер озьле- 
рининъ бедиийлик дереджесинен, оларда тасвир олунгъан муим- 
ден муим меселелеринен халкънынъ ис-дуйгъуларыны уянтмагъа 
хызмет этелер. Яш несильнинъ илери дюньябакъышлы, бильгили, 
алидженап инсанлар олып осьмесине мейдан яраталар. 

Бойледже, бу дерсликте эдебиятымызнынъ асырлар тёрюнден 
ХІХ асырнынъ сонъу — ХХ асырнынъ башына къадар кечкен ёлу 
бойле шекильде анълатыладжакъ. Эдебий классик эсерлер, эде- 
бият аньанелери (несильден несильге кечип девам этильген зен- 
гинлиги) талиль олунып, тавсилятлы огрениледжектир. 

Бутюн инсаниетнинъ келеджегини ве эдебиятымызнынъ та- 
рихыны озюнде сакълагъан бу аньанелер бизим медений мирасы- 
мыздыр. Земаневий эдебиятта да миллий чизгилернинъ айдынла- 
тылмасына хызмет этеджек менбалар бу миллий эдебий ве меде- 
ний вариетимизде сакълыдыр. 


Суаллер ве вазифелер: ШЕ 


1. Къырымтатар эдебияты насыл меселелерни огрене? Бу феннинъ эсас 
вазифелери неден ибарет олгъаныны айтынъыз. 

2. Эдебиятымызнынъ девирлери насыл адландырыла? Бу девирлернинъ 
асырлар ве сенелерини айтынъыз. 

8. Бизим кунюмизге етип кельген медений зенгинликлер илериде на- 


сыл бир денъишювлерге темель оладжакътыр? 

КЪАДИМИЙ УМУМТЮРК ЭДЕБИЯТЫ 
АБИДЕЛЕРИ 


ОРХОН (КОКТЮРК) АБИДЕЛЕРИНИНЪ 
ТАПЫЛУВ ТАРИХЫ 


Бутюн алемни айретте къалдыргъан къадимий умумтюрк эде- 
бияты абиделери эдебият ве медениетнинъ юкселиш девирлеринде 
язылгъандыр. 

Тюркий къабилелернинъ рухий бирлигини, къудретини, аман- 
лыгъыны шерефлеген бу абиделер тюркий халкъларнынъ тари- 
хий весикъалары сайыла. 

Къадимий умумтюрк эдебият абиделеринден Орхон абиделе- 
рининъ тапылув тарихы пек меракълыдыр. Абиделер Орхон ве 
Енисей озенлерининъ якъынларында тапылгъаны ичюн оларны 
Орхон абиделери деп адландыргзанлар. 

Орхон абиделери акъкъындаки ильк малюмат 1720 сенесине аит. 
Сонъра 1889 сенеси фин алимлери бу абиделерни фин халкъы- 
нынъ ядикярлыкълары санып, ресимли атлас китабы нешир эте- 
лер. Айны шу 1889 сенеси рус тедкъикъатчысы Н. М. Ядринцев 
Могъулстанда балабан ташлар тапкъан сонъ, фин алимлерининъ 
тюшюнджелери янълыш олгъаны анълашыла. Чюнки бу вакъыт 
алимлер ташлар узериндеки язылар эки тильде язылгъаныны 
корелер. Чин тилиндеки язылардан бу абиделер Бильге Къагъан 
(Бильге Хан — Могилян Къагъан) ве онынъ къардашы Куль Тигин 
Къагъангъа (Куль Тигин Хангъа) багъышланып тикленгени белли 
ола. Амма экинджи языны алимлер насыл язы олгъаныны билип 
оламайлар. 

Бу языларны 1898 сенесине къадар Вильгельм Томсенден 
гъайры кимсе бельгилеп оламай. Шу сенеси ноябрь айынынъ йи- 
гирми бешинде о, «тюрк» ГРАН ,«теньри» [Мк киби даа бир 
къач сёзлернинъ язылувыны окъуп, бу сёзлерде къулланылгъан 
арифлерни бельгилей. Сонъра исе бельгиленген арифлернинъ эса- 
сында тапылгъан ядикярлыкъларнынъ злифбесине анахтар уйду- 
ра. Оларнынъ рун язысына менсюп олгъаныны тарифлей. Тюркий 
халкълар илиминде бу язылар коктюрк элифбеси, кок-тюрк язысы 
деп адландырыла. В. Томсеннинъ тарафындан элифбе тизильген 
сонъ, бу тедкъикъатнен файдалангъан В. В. Радлов ташлар узерин- 
деки языларнынъ терджимеси ве изаатыны япа. 


(=) 

Бойле этип, къадимий девирлерде яшагъан кочебе къабилелер- 
ден шекилленген Коктюрк девлетининъ кечмиш тарихыны ай- 
дынлатаджакъ Коктюрк абиделери деп адландырылгъан янъы бир 
менбаа тапыла. 


Суаллер ве вазифелер: ПНЕ 


1. Къадимий умумтюрк эдебият абиделерининъ тили, оларда тасвир- 
ленген миллий веахлякъий чизгилернинъ къырымтатар халкъынынъ эде- 
бий ве медений вариетине якъынлыгъы бармы? Тюркий къабилелернинъ 
рухий бирлиги, къудрети, аманлыгъыны шерефлеген бу абиделер тюркий 
халкъларнынъ насыл весикъалары олгъаныны айтынъыз. 

2. Коктюрк абиделерининъ тапылув тарихы насыл вакъиаларнен багъ- 
лы? Абиделернинъ къачынджы асыргъа аит олгъаныны ве оларнынъ 
окъулып, терджиме олунувына иссе къошкъан алимлернинъ адларыны 
айтынъыз. 

3. Къадимий умумтюрк эдебият абиделери не себептен Орхон абиде- 
лери деп адландырылгъанлар? 

4. Алимлернинъ Орхон абиделери акъкъында бильдирген малюматыны 
икяе этинъиз. Коктюрк языларынынъ элифбесине анахтарны ким уйдурды? 


Орхон (Коктюрк) язысы 


Орхон ве Енисей озенлери янында тапылгъан бу абиделернинъ 
Орхон, Коктюрк язысы иле язылгъаны белли ола. Орхон (Коктюрк) 
язысынынъ элифбесини асырлардан сонъ янъыдан тизген ве тер- 
тип эткен В. Томсен бутюн тюркий халкъларнынъ эбедий миннет- 
дарлыгъыны къазана. 

Къадимий тюрк язысынынъ тарихында орхон (коктюрк), уй- 
гъур, арап язылары къулланылгъан. Олардан орхон язысы (кок- 
тюрк язысы) язы тарихынынъ ильк асырларында къулланылгъан 
языдыр. Сонъра онынъ ерине умумий язы оларакъ уйгъур язысы 
ишлетильген. Уйгъур язысы чокъ девирлер девамында къулланыл- 
гъан. Сонъра исе арап язысына кечильген, ондан сонъ язы латин 
элифбеси эсасында девам этильген. Шимди къырымтатар халкъы 
кирил графикасыны къулланып кельмекте. Латин элифбесине 
кечюв меселеси де девримизнинъ эсас меселеси олып къалмакъта. 

Орхон язысы, биринджи миллий элифбе оларакъ, энъ аздан 
беш асыр девамында къулланылды. Бунынъле озюнинъ къудрети 
ве къуветини косьтерди. 

Онынъ 150-ден зияде ишарет шекиллери бар. Бу ишаретлер 38 
ариф иле бериле. Арифлер бири-бирине къошулып язылмай. Олар 
сагъдан солгъа айырылып язылалар. Сёзлер ве ибарелер бири- 


биринден эки нокъта иле айырыла. 

Орхон (Коктюрк) Транскрипциясы Орхон (Коктюрк) | Транскрипциясы 
язысынынъ язысынынъ 


арифлери арифлери 
кирил. | латин. кирил. | латин. 

Орхон (Коктюрк) язысынынъ злифбеси 

Суаллер ве вазифелер: паи 


1. В. Томсен бутюн тюркий халкъларнынъ эбедий миннетдарлыгъыны 
насыл ишлер япып, къазангъаныны айтынъыз. 

2. Къадимий тюрк язысынынъ тарихында насыл язылар къулланыл- 
гъан? Орхон (коктюрк) язысындан сонъ, онынъ ерине умумий язы ола- 
ракъ, насыл язы ишлетильгенини айтынъыз. 


«Куль Тигин», «Тоньюкъукъ» абиделери 


Къадимий девирлерде яшагъан кочебе (бир юрттан дигер юрт- 
къа кочькен) къабилелерден шекилленген Кок-Тюрк девлети бу- 
тюн инсаниетке сырлы муджизелер къалдырды. «Куль Тигин», 
«Бильге Къагъан», «Тоньюкъукъ» киби Орхон абиделери бизге 
гъает меракълы малюматлар берелер. 

Та УШ асырда язылгъан бу абиделерде о девирдеки ханлыкъ- 
ларнынъ тарихий кечмиши тасвирлене. О девирлерде яшагъан 
ханларнынъ дигер юртларгъа япкъан сеферлери, къазанчлары, 
оларнынъ къыяфетлери арды-сыралыкънен икяе олуна. 

Орхон абиделери Бильге Къагъан укюмдарлыкъ эткен девирден 
къалгъандыр. Оларнынъ арасында Куль Тигин, Бильге Къагъан, 
Тоньюкъукъ адына язылгъан язылар энъ буюк ве муим абиде- 
лердир. «Куль Тигин» абидесини Куль Тигиннинъ агъасы — Бильге 
Къагъан, «Бильге Къагъан» абидесини — Бильге Къагъаннынъ 
огълу, «Тоньюкъукъ» абидесини исе Тоньюкъукънынъ озю даа 
сагъ олгъанда тиклегенлер. 

Абиделерде Ильтирис Къагъан кочебе къабилелерни бир ерге 
топлагъаны тасвир олуна. Ильтирис Къагъаннынъ бу эйи хыз- 
метлери ичюн халкъ онъа экинджи -- Къутлу Къагъан (Хайырлы 
Къагъан) деген ад къоя. Ильтирис Къагъаннынъ Ильбильге 
Къатун адлы къадыны ола. Олар дюньягъа эки огълан кетире- 
лер. Буюгининъ адыны — Бильге, кучюгининъ исе Куль Тигин 
къоялар. Ильтирис Къагъан кечингенде, Бильге — секиз ве Куль 
Тигин еди яшларында ола. Бу вакъыт девлетни Ильтириснинъ 
къардашы Къапагъан Къагъан идаре эте. 716 сенеси Къапагъан 
Къагъан да вефат эткен сонъ, эки агъа-къардаш — Бильге ве Куль 
Тигин Тоньюкъукънынъ ярдымы иле девлетни идаре этелер. Бир 
чокъ тюркий къабилелерни бирлештирип, девлетнинъ къудрети- 
ни даа зияде арттыралар. Ильтирис ве Къапагъан Къагъаннынъ 
укюмдарлыкъ эткен девринде Тоньюкъукъ везирлик япа. Бильге 
Къагъан Тоньюкъукънынъ къызына эвлене. 

Куль Тигин 731 сенеси, Бильге Къагъан 734 сенеси кечинелер. 
Онынъ ольгенинден он йыл кечкен сонъ, башта Коктюрклерге таби 
олгъан дигер бир тюркий къабиле — уйгъурлар тюрк акимиетини 
йыкъып, девлетни эльге алалар. 

Иште, бу абиделернинъ мундериджесинде Куль Тигин, Бильге 
Къагъан, Тоньюкъукъ киби укюмдарларнынъ тюркий къабиле- 
лернинъ бирлештирилюви огърунда япкъан хызметлери тасвир 
олуна. Меселя: «Къагъан отурып, ач, факъыр халкъны топладым. 
Факъыр халкъны зенгин эттим. Аз миллетни чокъ эттим...» «Куль 
Тигин» абидесинден. 

Бу абиделерде тарихий шахыслар акъкъында малюмат бери- 
ле. Меселя: «Екяне Танърыдан, Коктен догъгъан тюрк Бильге 
Къагъаным, бу тахткъа отурдым». «Куль Тигин» абидесинден. 
«Мен, идракли Тоньюкъукъ буны Тюрк Бильге Къагъан илинде 
язмагъа бердим» «Тоньюкъукъ» абидесинден. 

Орхон абиделеринде бир чокъ этнографик малюматлар да бар. 
Олардан биз мевталарнынъ дефн этюв адетлери акъкъында биль- 
ги аламыз. Къабирлернинъ устюне башташлар къоюлып, узеринде 
ханлар акъкъында тафсилятлы малюмат язылгъаныны билемиз. 
Башташларнынъ четлеринде тизилишип тургъан бал-баллар! исе 
ханнынъ ольдюрген эсас душманларынынъ сайысыны косьтерге- 
нини анълаймыз. 

Абиделерде келеджек несиллерге догърултылып айтылгъан пек 
чокъ насиатлар бар. «Куль Тигин» абидесинде Бильге Къагъан тюрк 
халкъынынъ келеджегини къайгъыра. Озь юртуны быракъып, ди- 
гер юртларда мекян къурмагъа истеген халкъларнынъ алы фена 
оладжагъыны табирлей. О: «Тюрк халкъы, пек чокъ ольдинъ... 
Дженюпте — Чогъай орманына, Тёгюльтинъ вадийсине ерлешмей- 
им десенъ, Тюрк халкъы, оледжексинъ!» — деп халкъкъа насиат 
бере. «Куль Тигин» абидесинден. 

Бильге Къагъаннынъ тюрк халкъына мураджаат этип айткъан 
бу насиатында Бильге Къагъаннынъ тюрк халкъынынъ келеджеги 
ичюн къасевет чеккени ифаде олуна. 

Бу насиат ве васиетлер, язылгъан асырындан биз яшагъан асыр- 
гъа къадар, арадан къарарнен ХПІ асыр кечкенине бакъмадан, бу- 
гунь де озь къыйметини джоймадылар. О девирде яшагъан къади- 
мий къабилелерге догърултылып айтылгъан бу фикирлер бизим 
кунюмизде де муимден муим меселелер олып къалмакъта.Чюнки 
бу къадимий абиделерде халкънынъ бирлиги, къудрети ве аман- 
лыгъы акъкъында айтыла. 


1 бал-бал — таштан пичильген инсан къыяфети — эйкель. 

Суаллер ве вазифелер: ННН 


1. УШ асырда язылгъан бу абиделерде насыл адисе-вакъиалар тасвир- 
ленгенини тарифленъиз. 

2. «Куль Тигин», «Бильге Къагъан», «Тоньюкъукъ» абиделерини 
кимлер тиклегенини айтынъыз. 

8. Коктюрк абиделеринде анги тарихий сымалар акъкъында малюмат 
бериле? 

4. Коктюрк абиделеринде келеджек несильге догърултылып айтылгъ- 
ан фикирлерни эсерден тапып окъунъыз. Бу акъта озюнъизнинъ фикирле- 
ринъизни бильдиринъиз. 


Бирлик, къудрет ве аманлыкъ орьнеги 


«Куль Тигин» ве «Бильге Къагъан» абиделерининъ узеринде 
язылгъан малюматнынъ муэллифи Йолугъ Тигиндир. О, хан ве 
тигинлернинъ (о девирде яшагъан хан балаларынынъ) тарихчы- 
сы эди. Бу абиделер о девирде шекилленген эдебий тильде языл- 
гъан. 

Йолугъ Тигин бу абиделерде озюнинъ догъмушлары Куль 
Тигин ве Бильге Къагъанларнынъ укюмет ишлери акъкъында 
икяе эте. О, тюркий къабилелер ве укюмдарларнынъ озьара му- 
насебетлерини тасвирлей. 

Меселя: «Тюрк халкъы къагъан этип къойгъан Къагъаныны 
джойды. Табгъач (чин) халкъына бейлерден тёреген (асыл ол- 
гъан) эркек несили къул олды, ханымлардан тёреген къыз не- 
сили джарие (къул къадын) олды. Тюрк бейлери тюрк адыны 
джойдылар. Табгъач бейлери чин адыны тутып, чин къагъаны- 
на итаат этти (бойсунды)» киби сатырларда тюрк ве чин халкъы 
арасындаки мунасебетлер ве алякъалар тасвир олуна. 

Я да: «...Чин халкъына бутюн эсини-кучюни бергенини тю- 
шюнмеди. Тюрк халкъы ёкъ ола башлагъанда, коктен тюрк 
Танърысы, тюрк мукъаддес Ери ве Суву: «Тюрк халкъы ёкъ 
олмасын, халкъ олсун!» деп, Ильтирис Къагъанны, анам — 
Ильбильге Къатунны Танъры тёпеде тутып, юкъары котюрген 
(котерген). Бабам Къагъан он еди укюмдар эр иле дженк япкъан. 
.„.Къыркъ еди дефа ордусынен сеферге чыкъкъан, йигирми кере 
дженк эткен, Танърыгъа сыгъынгъаны ичюн, Танъры онъа ил- 
лери олмагъанларны илли этмеге ёл ачкъан. Душманыны таби 
эткен. Кучьлюге тиз чёктюрткен. Башлыгъа (укюмдаргъа) баш 

згдирткен» киби  пар- 
чаларда тюрк халкъы- 
нынъ къадимий кечми- 
ши, башындан кечирген 
вакъиалары беян олуна. 
Бу беянларда укюмдар- 
ларнынъ халкъ къудре- 
тини арттырмакъ ичюн 
япкъан хызметлери ве 
укюмет ишлери айдын- 
латыла. 

Абиделерде буюк 
къыйынлыкънен бирле- 
шип, мейдангъа кельген 
тюркий къабилелернинъ 
тарихы акс олунгъан. 
Тюрк  миллети  абиде- 
лерде айтылгъан насиат 
ве васиетлерге илериде 
къулакъ асмаса, девлет- 
чилигини джоя билед- 
жеги де табир олунгъан. 
Шунынъ ичюн бу абиде- 
лер тюрк миллетине до- 
гърултылып айтылгъан 
бирлик, къудрет ве аман- 
лыкъ орьнегидир. 


Могъулстанда Орхон музейинде 
ерлешкен «Куль Тигин абидесинден 
нумюне 


Суаллер ве вазифелер: п 


1. «Куль Тигин» ве «Бильге Къагъан» абиделерининъ муэллифи ким- 
дир? Бу инсан о девирде насыл вазифе беджергенини икяе этинъиз. 

2. Тюркий халкъларнынъ къадимий кечмиши насыл сатырларда беян 
олуна? Бу беянларда укюмдарларнынъ насыл бир хызметлери ве укюмет 
ишлери айдынлатылгъаныны икяе этинъиз. 

8. Бу абиделернинъ тилинде расткельген насыл бир сёзлер бугунь де бу- 
гунь бизлерге анълашыла? 

4. Бу абиделернинъ мундериджесине насыл гъаелер синъдирильген. 
Абиделернинъ бедиий эмиети неден ибареттир? 

«КУЛЬ ТИГИН» АБИДЕСИ"* 


[2] 
«Куль Тигин» абидесиндеки языларнынъ транслитерациясы 
(Парчалар) 


Кучюк язьлар 


1. Тенъгри тег теньриде болмыш Тюрк Бильге Къагъан бу одьке 
олуртым. Сабымынъ тюкети эсидгил. Улайу ини йигюним, огъла- 
ным, бирики огъушум, будунум, бирийе шадпыт беглер, йырайы 
таркъат буйрукъ беглер, отуз. (Татар...) 

2. Токъуз огъуз беглери будуны бу сабымынъ эдгюти эсид, къа- 
тыгъды, тынъла. Ильгерю кюн тогъсыкъкъа, биргерю кюн орту- 
сынъару, къурыгъару кюн батсыкъынгъа, йыргъару тюн орту- 
сынъару, анта ичреки будун коп манъа кёрюр, анча будун 

3. коп итдим. Ол амты аныгъ йокъ. Тюрк Къагъан Отюкен йыш 
олурсар, ильте бунъ йокъ. Ильгерю Шантунъ йазыкъа теги сюле- 
дим, талуйкъа кичиг тегмедим, биргерю Токъуз Зрсенке теги сюле- 
дим, Тюпютке кичиг тегмедим, къурыгъары Йинчю огъ (узь) 

«Куль Тигин» абидесининъ «Кучюк язылары»ндан 
алынгъан бир нумюне 


* Библиографик изаатлар 283--284-инджи саифелерде бериле. 

«Куль Тигин» абидесиндеки языларнынъ 
терджимеси?і! 


(Парчалар) 
Кучюк язылар 


1. Екяне Танърыдан, Коктен догъгъан Тюрк Бильге Къагъаным, 
бу тахткъа отурдым. Сёзюмни биткенине къадар динъленъиз! 
Кучюк къардаш тувгъанларым, огъланларым, бутюн союм, милле- 
тим, сагъ тарафымдаки — шадпыт халкъынынъ бейлери, сол тара- 
фымда — таркъат буйрукъ бейлери, Отуз Татар... 

2. докъуз Огъуз бейлерининъ миллети бу сёзюмни яхшы 
эшит, адамакъыллы динъленъиз, Шаркъта — кунь догъушкъа, 
дженюпте — кунь ортасына, Гъарпта — кунь батысына, шимальде 
исе — гедже ортасына къадар созулгъан ерлерде яшагъан халкъ- 
нынъ эписи манъа табидир (менимкидир). Бу къадар халкъны бир 
ерге мен топладым, бирлештирдим. Аз халкътан 

8. чокъ халкъ яптым. О халкъ шимди ярамаз дегиль. Тюрк 
Къагъан Отюкен орманында отурса, ильде мунъ (кедер) олмаз. 
Шаркъкъа — Шантунг вадийсине барып еттим, денъизге барып ет- 
медим, дженюпте — докъуз Эрсенге барып еттим, Тибетке барып 
етмедим. Артымдаки Йинчю озенини кечип, Темир Къапыгъа ба- 
рып еттим. 

4. Шимальде — Йыр-Байырку деген ерге барып еттим. Бу къа- 
дар ерлерге барып еттим. Отюкен орманында яхшы эр (халкъы- 
ны бир ерге топлагъан укюмдар) ёкъ эмиш. Иль (юрт) тиклемеге 
ляйыкъ ер — Отюкен ери эмиш. Бу ерде ерлешип (темель тик- 
леп), Табгъач (Чин, Къытай) халкъынен озюмнинъ халкъымны 
бирлештирдим. 

5. Алтын, кумюш, йипек къумачны Къытай баягъы бере 
эди. Чин халкъынынъ сёзю татлы, йипек къумачы йымшакъ 
эди. Татлы сёзю, йипек къумачы иле алдатып, узакътан кель- 
ген халкъны озюне о къадар пек якъынлаштырыр эмиш. Озюне 
якъынлаштырып, (юрегине таби этип) янында ерлешкен сонъ, 
шу ань ярамазлыкълар уйдурыр эмиш. 

6. Яхшылыкъ япмагъа бильген киши, яхшылыкъ япкъ- 
ан джесюр пельванларны бу ёлдан тайдырмаз. Бир киши янъ- 
лыш арекетлер япса, онъа къабилеси, миллети, акърабасынен 
барышмакъ ясакъ олуныр эмиш. (Янъылгъан, ёлуны шашыр- 
гъан инсанны сой, акърабалыкътан айырыр экенлер). Татлы 
сёзюне, йымшакъ йипек къумачына алданып, къавмынъ иле, 

Тюрк халкъы, пек чокъ ольдинъ. Тюрк халкъы, оледжексинъ! 
Дженюпте — Чогъай орманына, Тёгюльтинъ вадийсине къо- 
найым (ерлешейим) десенъ, Тюрк халкъы, оледжексинъ! 

8. Дженюпке догъру кетер экенсинъ, Тюрк халкъы, оледжек 
сенсинъ! Отюкен ерине ерлешип, алыш-вериш этсенъ, ич бир 
къасеветинъ олмаз. Отюкен орманына ерлешип яшасанъ, ильни 
эбедиен тиклеген сен оладжакъсынъ. Тюрк халкъы, сен токъ- 
сынъ. Ачлыгъынъны, токълугъынъны тюшюнмейсинъ. Ойле 
олгъанынъ 

9. ичюн, Къагъанынънынъ сёзюни динълемей, истеген 
еринъе бардынъ. Бус-бутюн, тамамынен енъильдинъ, анда ёкъ 
олдынъ. Анда къалгъанлар (артаджакъ халкъынъ) сеферлерден 
ёрулып, яры олю алына кельди. Танъры багъышлагъаны ичюн, 
озюм де девлетли олгъаным ичюн, Къагъан отурдым (падиша 
олдым). Къагъан отурып, 

10. ач факъыр халкъны топладым. Факъыр халкъны зенгин 
эттим. Аз миллетни чокъ эттим. Ёкъса, бу сёзюмде ялан бармы? 
Тюрк беклерининъ халкъы, буны эшитинъиз! Тюрк миллетини 
топлап, Иль тикленильгенини мында (башташта) ойдырып яз- 
дырдым. Янъылып (насиатларны динълемейип) оледжегини де 
кене мында ойдырдым (ойдырып яздырдым). 


Суаллер ве вазифелер: НЕ 


1. Куль Тигин коктюрк языларында анги къагъан акъкъында лакъыр- 
ды юрютиле? Бу къагъан озю ве догъмушлары акъкъында нелер айткъа- 
ныны метинден окъуп анълатыныз. 

2. Бильге Къагъаннынъ япкъан сеферлерини метин узеринде тайин- 
ленъиз. Бу тарихий джогърафик адларны дефтеринъизге язынъыз. 

8. Бильге Къагъан къаерде ерлешип, озь халкъынен дигер халкъны 
бирлештирди? Къытайларнынъ табиат чизгилери акъкъында метинде на- 
сыл фикирлер бильдирильгенини айтынъыз. 

4. Тюрк халкъына догърултылып айтылгъан насиатларны бирер-би- 
рер метинден тапып окъунъыз. Маналарыны анълатмагъа тырышынъыз. 
Бильге Къагъаннынъ тюрк миллетине Отюкен орманында ерлешип, яша- 
гъанларыны тевсие эткенининъ себеби недедир? 


Буюк язылар 


2. Дёрт тарафы бус-бутюн душман экен. Аскерлери иле сефер- 
ге чыкъып, дёрт тарафта яшагъан халкъларны бус-бутюн алгъан, 
таби эткен экен. Оларнынъ бус-бутюн ябанджы, ят эткен. Башыны 
котерип юрьгенлерге — баш эгдирткен, тизлеринде къавий тур- 

гъанларны — тиз чектирткен. Тап Шаркътан -- Къадыркъан 
орманындан Гъарпкъа — Темир Къапыгъа къадар ерлерде бу 
халкъларны ерлештирген. 

6. Бейлери, халкъына садыкъ олмагъаны ичюн, Табгъач хал- 
къы (чин халкъы) ийлекяр ве сахтекяр олгъаны ичюн, яланджы 
олгъаны ичюн, кучюк ве буюк къардашлары арасында кин тут- 
къанлары (бири-бирини куньлегенлери) ичюн, бей ве халкълар- 
ны бири-бирине къаршы къойгъанлары ичюн, Тюрк халкъы иль 
этип алгъан илини (тиклеген илини) элинден къачырды. 

7. Къагъан этип къойгъан Къагъаныны гъайып этти (джойды). 
Бейлерден тёреген (келип чыкъкъан) урь, сербест эркек несили 
Табгъач халкъына къул олды. Ханымлардан тёреген къыз неси- 
ли джарие олды. Тюрк бейлери тюрк адыны джойдылар. Табгъач 
бейлери чин адыны тутып, чин къагъанына итаат эттилер (таби 
олдылар). 

10. Душман олып, озю ичюн бир шей япып оламай, гъайры- 
дан халкъны бирлештирип оламай, кене де теслим олунды. Чин 
халкъына бутюн эсини-кучюни бергенини тюшюнмеди. Чин хал- 
къы тюрк халкъыны ольдюрейим, кокюни къурутайым дер экен. 
Тюрк халкъы ёкъ ола башлагъанда, Коктен тюрк Танърысы, тюрк 
мукъаддес Ери ве Суву: 

11. «Тюрк халкъы ёкъ олмасын! деп, халкъ олсун деп, Ильтирис 
Къагъаныны, анам Ильбильге Къатунны Танъры тёпеде тутып, 
юкъары котюрген (котерген). Бабам Къагъан он еди укюмдар эр 
иле дженк япкъан. 

15. Бабам бу къадар вакъыт Къагъан олгъан... къыркъ еди 
дефа ордусынен сеферге чыкъкъан, йигирми кере дженк эткен. 
Танърыгъа сыгъынгъаны, оны севгени ичюн, иллери олмагъан- 
ларны илли эткен. Къагъанлыкълары олмагъанларны къагъанлы 
эткен, душманыны таби эткен. Кучьлюге тиз чёктюрткен, башлы- 
гъа [укюмдаргъа] баш эгдирткен. 

16. Бабамнынъ Къагъан олгъаны шанына, балабан Баз 
Къагъанны бал-бал оларакъ, бири-бири артындан тизип, къабир 
ташлар ойдырдыкъ (къойдыкъ). О вакъыт эмджем Къагъан эди. 
Эмджем Къагъан олгъанда, Тюрк халкъынынъ гъайрыдан бир- 
лештирилювине чокъ хызметлер этти. Факъырны зенгин этти, 
азны чокъ къылды (этти). 

27. Тюрк Къагъаныны къайгъырып, геджелери юкъламадым, 
куньдюз отурмадым. Кучюк къардашым Куль Тигин иле, эки шад 
бейлери иле оледжегимизге къадар дёгюштик, къазанчлар арттыр- 
дыкъ. Шойле этип, къазанчлар арттырып, бизлерге къошулгъан 
миллетлерни от (атеш) ве сув япмадым (бири-бирине къаршы 
къоймадым), бирлештирдим. 

28. Бизден кеткен халкъ анда-мында юре-юре, оледжек алы- 
на къадар болдурьш, тальш, ач-чыплакъ алда къайтып келип, 
кене де бизге къошулдылар. Халкъны чокълаштырайым деп, 
Шимальге — Огъуз къавмына догъру, Шаркъкъа — Къытай тата- 
бы къавмына догъру, Дженюпке — Чинге догъру он эки кере буюк 
орду иле сеферге чыкътым... (дженклештим) халкънынъ аякъла- 
ры титреди, перишан олаязды. Куль Тигин бизден эвель кельген 
душман ордусыны артына къайтарды. Тонъгъа Тигиннинъ мате- 
минде тонъгъа къавминден он йигитни ольдюрдик. Бешинджи 
сефер биз огъузларнен Эзгинти Къадызда дженклештик. Куль 
Тигин боз тюстеки аз атына минип, уджюм этти. Эки эрни сюнгю- 
нен санчты, чамургъа сокъты. О орду о ерде ольди. Амгъа къургъан- 
да къышлап, ильк баарь де огъузгъа къаршы орду чыкъардыкъ. 
Халкъны идаре этмек ичюн, Куль Тигинни арткъа къайтарып, 
мудафаа тедбирини кечирдик. Огъузлар меркезимизни келип 
бастылар. 

29 Огсиз адлы атына минип, докъуз эрни санчты, ордусыны 
душмангъа теслим этмеди. Анам-къатун ве джеми аналыкъларым, 
аптелерим, келинлерим, кинягинялар — эпинъиз хавф астында 
къалгъан эдинъиз. Куль Тигин олмаса, эп оледжек эдинъиз. 

31. Бабам ольгенде, еди яшындаки кучюк къардашым Куль 
Тигин бабасыз къалды. Анам Умай Къатуннынъ къутына (бахтына) 
къардашым Куль Тигинге эр ады берильди. Он алты яшында олып, 
Къагъан эмджемнинъ илини, тёресини баягъы зенгинлештирди, 
тёретти (чокълаштырды). 

87. Ыртыш озенини кечерек, чокъ юрьдик. Тюргиш къавмы- 
ны юкъу арасында басып алдыкъ. Тюргиш Къагъанынынъ орду- 
сы Болчуда атеш киби, фуртуна киби кельди. Дженклештик. Куль 
Тигин озюнинъ Башгъу боз атынынъ устюне минип уджюм этти. 

41. Къушу Тутукъ иле дженклештик. Аскерлерни эп ольдюрди. 
Мал-мулькюнинъ эписини эвине эксиксиз кетирди. Куль Тигин 
йигирми еди яшыны толдургъанда, бизге къошулгъан къабилелер 
урь ве мустакъиль олгъан сонъ, бизге душман олды. 

45. Куль Тигин Азман атына минип, докъуз эрни къылычнен 
санчыды. Ордуны бермеди. (Аскерлеринен енъильмеди). 

50. Кучюк къардашым Куль Тигин вефат этти. Къайгъы- 
къасеветке далдым. Корьген козьлерим — корьмез олды, бильген 
бильгим — бильмез олды. Тюшюнджеге далдым. Инсанларнынъ 
такъдири Танърыдандыр. Инсан огъулларынынъ джемиси ольмек 
ичюн тёрейлер. 

51. Меним козьлеримден яшлар акъкъанда, юрегимнинъ тёрюн- 
ден къуветли аизарлар сарсылгъанда, мен бойле шейлер акъкъын- 

да тюшюндим. Гъайрыдан зп гъайрыдан къайгъырдым. Мудхиш 
тюшюнджеге далдым. Меним артымдан кельген эки шадымнынъ, 
кучюк къардашларымнынъ, огъулларымнынъ, бейлеримнинъ, 
халкъымнынъ къашы, козю тез вакъытта бозуладжагъыны къасе- 
вет этип, тюшюнджеге далдым. 

52. Такъмакълайыджы, агълайыджы сыфатында, къытай ве та- 
табы халкъындан ёлбашчы оларакъ, Удар Сенгун кельди. Табгъач 
къагъанларындан Исьи ве Ликенг кельди. Он бинъли хазине ал- 
тын ве кумюш кетирдилер. Тибет къагъанындан Бёлён кельди. 
Арттан — Гъарптан — Куньдогъуш диярларында яшагъан согъд, 
берчекер (фарслар) ве бухара киби халкъларындан — Нек Сенгун 
ве Огъул Тархан кельдилер. 

53. Он окъ халкъындан ве тюргин халкъынынъ къагъаны — 
меним огълумдан муурьдар Макраджа кельди ве муурьдар Огъул- 
Бильге кельди. Къыргъыз Ханындан — Чур Тардуш-Ынанчу кель- 
ди. Тюрбе япыджы ве башташлар узеринде дюльбер орьнеклер 
ойып язгъан Табгъач Къагъанынынъ мемурлары ве Чанг-Сенгун 
кельдилер. 

Куль Тигин къоюн йылында он единджи куньде кечинди. 
Докъузынджы айда, йигирми единджи куньде яш тёренинъ дже- 
назесини къылдыкъ. Тюрбесини, эйкелини, китабе ташыны ша- 
мек йылында, единджи ай, йигирми единджи куньде битирдик. 
Куль Тигин къыркъ еди яшында булут олды. Ташны... таш узерин- 
де оюп язгъан чокътан-чокъ адамларны тойгъун ве эльтеберлер ёл- 
ладылар. 


Суаллер ве вазифелер: па 


1. Буюк языларда чин, яни табгъач халкънынъ насыл бир янъы табиат 
чизгилери тасвир олуна? 

2. Тюрк халкъы иль этип алгъан илини (тиклеген илини) насыл бир се- 
беплерден отьрю, элинден къачыргъаныны метиндеки сатырлардан тапып 
анълатынъыз. 

8. Бейлерден тёреген (келип чыкъкъан) урь, сербест эркек несили Табгъач 
халкъына не себептен къул олды? Ханымлардан тёреген къыз несили джа- 
рие олмасына да, насыл бир адисе-вакъиалар себеп олгъаныны метиндеки 
сатырлардан тапып окъунъыз. Тарихий девирлерде олып кечкен вакъиалар- 
дан сизлер озюнъиз ичюн насыл бир нетиджелер чыкъара билесинъиз? 

4. Куль Тигин тюрк халкъынынъ гъайрыдан тикленмесине не киби 
хызметлер япты? Онынъ япкъан арекетлерини метинден тапынъыз, окъу- 
нъыз. Субет кечиринъиз. 

5. Куль Тигиннинъ сымасыны айдынлаткъан сатырларны ве парчалар- 
ны окъуп, онынъ насыл бир инсан олгъаны хусусында субет кечиринъиз. 

«Тоньюкъукъ» абидесиндеки парчалардан алынгъан 
бир нумюне 


17. Тюрк будунугъ Отюкен йирке, бен озюм бильге Тоньйукъукъ 

Отюкен йириг къонмуш, тийин эсидип берийеки будун, къу- 
рыйакъы, йирийакъы, онъреки будун кельти. 

18. Ики бинъг эртимиз, ики сюмюз болты. Тюрк будун къылын- 
гъалы, Тюрк Къагъан олургъалы, Шантунг балыкъ(къ)а талуй 
огюзке тегмиш йокъ эрмиш. Къагъаныма отюнюп, сюильтдим. 

19. Сантунь балыкъ(къ)а, талуй огюзке тёгюртюм. Учь отуз 
балыкъ сыды. Усын Бунда иту йуртда йату къалур эрти. Табгъач 
Къагъан ягъымыз эрти, Он Окъ Къагъаны ягъымыз эрти... 


«Тоньюкъукъ» абидесиндеки языларнынъ 
терджимеси!" 


(Парчалар) 
17. Бутюн тюрк халкъыны Отюкен (ерине) топрагъына кетир- 
генимни ве мен, идракли Тоньюкъукъ Отюкен ерине къонгъаным- 


ны (ерлешкенимни) зшитип, дженюп халкълар, гьарп, шималь, 
шаркъ халкълары да бизге келип къошулдылар. 

18. Биз эки бинъ эдик, биз экиге болюндик. Тюрк халкъы, тюрк 
Къагъаны Шантунг шеэрине, денъиз дересине барып етмедилер. 
Къагъаныма отюнип (ялварып) сёйледим. 

19. Аскерлеримни Шантунг шеэри ве буюк денъизге кетирдим. 
Отуз учь шеэр якъылып-йыкъылды. Усын Буниту топрагъында 
яшамагъа къалдылар [мекян булдылар]. Табгъач Къагъан душма- 
нымыз эди, Он Окъ Къагъаны душманымыз эди. 

20. Энъ кучьлю Окъу Къыргъыз Къагъан бизим душманымыз 
эди. Бу учь Къагъан бир сёзге келип: «Алтун Йыш узерине барайы- 
къ» — дедилер. Бираз тюшюнип: «Тюрк Къагъанлыгъына къаршы 
сеферге чыкъайыкъ» — дедилер. — «Оларгъа къаршы кетмесек, 
биз не къадар олсакъ да, о бизни енъер». 

21. «Онынъ Къагъаны (тюрк халкъынынъ къагъаны) — батыр, 
меслеатчы, акъыл-идракли инсан экен. Не къадар олсакъ да, бизим 
эпимизни ольдюртир, учевимиз бирлешип онъа къаршы сеферге 
чыкъайыкъ, оны ёкъ этейик». — дедилер. Тюргиш Къагъан бираз- 
дан: «Меним халкъым анда олур» — деди. 

22. «Тюрк халкъынынъ джемиси (эписи) шашкъынлыкъта — 
деди о, — огъузлар кене дагъылышмакъта» — деди. Онынъ сёзю- 
ни эшитип, геджеси юкъум асыл кельмеди (ич юкълап оламадым), 
куньдюз де тарсыкъып юрьдим, о вакъыт буны тюшюндим (тюшю- 
нип таптым)... 

27. «Аны озени бою кетейик!» — Аны озени бою бардыкъ. 
Аскерлеримизни саймакъ ичюн токъталдыкъ, атларны тереклер- 
ге багъладыкъ. Куньдюз демей, гедже (тунь) демей, кете бердик. 
Къыргъызларны юкълагъан вакъытта басып алдыкъ. 

28. Сюнгюлер иле ёл ачтыкъ. Ханнынъ аскерлери джанланды, 
тирильди. Сюнгюлеримизни санчтыкъ, ханны ольдюрдик. Къыр- 
гъыз халкъы Къагъангъа табынды, онынъ элине кечти. Къайт- 
къанда, Кёгмен къарасыны доланып, артымызгъа къайттыкъ. 

45. Душманларымызны Темир Къапыгъа къадар къувдыкъ. 
Оларны андан къайтмагъа меджбур эттик. Арап ве тохарларнынъ 
Къагъаны Инельни де... 

46. О вакъыт бутюн Согъдакъ халкъы озюнинъ Суг деген ёл- 
башчысынен кельди. О куньлери тюрк халкъы Темир Къапыгъа 
барып етти. 

47. Тинсининъ огълу ерлешкен дагъгъа барып етти. Анда олар- 
нынъ ёлбашчысы ёкъ эди. О ерге мен, акъыл-идракли (бильгили) 
Тоньюкъукъ, халкъкъа етмек ичюн, кельдим, 

48. Халкъ сары алтын, беяз кумюш, къыз ве къадын, къыйметли 
ташларнен зийнетленген урбалар ве бир чокъ джевхерлер кетирди- 
лер. Ильтирис Къагъан бильгили олгъаны ичюн, 

49. къараман олгъаны ичюн, табгъачларгъа къаршы йигирми 
еди кере дженклешти, Къытайгъа къаршы — еди кере, огъузгъа — 
беш кере къаршы кетти. О вакъыт аскерлернинъ меслеатчысы 

50. ве ёлбашчысы мен эдим. Ильтирис Къагъангъа... Тюрк Бёгю 
Къагъангъа, Тюрк Бильге Къагъангъа... 

51. Къапагъан Къагъан... Мен геджелери юкъламайып, 

52. куньдюз де ич бир раатлыкъ бильмейип, къырмызы къа- 
нымны акъызып, къан, теримни тёкип, халкъкъа иш ве къувет 
бердим, арбий сеферлерни де озюм алып бардым. 

58. Аркъуй къаравулларыны улулаттым (улу эттим), бойсунгъан 
душманларыма бизге къошулмагъа ёл ачтым. «Танъры ярдымджы 
ол!» — деп Къагъанымнен бирликте сеферлерге чыкътыкъ. 

54. Бу тюрк халкъына мен къуветли къушангъан душманлар- 
ны ёлламадым, къушангъан атларны ёлламадым. Эгер Ильтирис 
Къагъан къазанмаса (сеферлерден сонъ зенгинлешмесе), 

55. онынъ пешинден мен де къазанмасам, халкъ ёкъ олур эди. 
Онынъ къазангъаны ичюн, меним къазангъаным ичюн, 

56. иль кене иль олды, халкъ акъикъий халкъ олды. Озюм 
къартайдым, буюк олдым (улу олдым). Әгер эр бир ердеки халкъ- 
нынъ Къагъаны (кутюк) тембель олгъан олса, о халкънынъ алы не 
олур эди! 

58. Мен, идракли, Тоньюкъукъ, буны Тюрк Бильге Къагъан 
илинде язмагъа эмир бердим. 

59. Әгер Ильтирис Къагъан къазанмагъан олса, озю ёкъ олур 
эди, мен, озюм Бильге Тоньюкъукъ, къазанмагъан олсам, мен де 
ёкъ олур эдим, 

60. Къапагъан Къагъан ве Тюрк Сир халкъынынъ ерлеринде 
укюмет, халкъ, укюмдары олмаз эди. 

61. Тек Ильтирис Къагъан ве идракли Тоньюкъукънынъ яп- 
къан къазанчлары муджиби [нетиджесинде] Къапагъан Къагъан 
ве Тюрк Сир халкъы яшамакъта. 

62. Тюрк Бильге Къагъаны Тюрк Сир халкъыны ве Огъуз хал- 
къыны юксеклерге котерди. 


Суаллер ве вазифелер: ШЕ 


1. Бутюн тюрк халкъыны Отюкен (ерине) топрагъына кетирген ким 
олды? Тоньюкъукънынъ Отюкен ерине ерлешкенини эшитип, оларгъа даа 
насыл халкълар келип къошулгъаныны, бирер-бирер метинден окъуп, ай- 
тынъыз. 

2. Тюрк халкъынынъ сайысы не къадар олгъаныны айтынъыз. Олар 
не себептен экиге болюндилер? Ондан сонъра олар насыл бир мусибетлерге 


огърадылар? 

3. Душманларыны Темир Къапыгъа къадар къувгъан сонъ, олып кеч- 
кен вакъиаларны метин эсасында икяе этинъиз. 

4. Метинде Ильтирис Къагъан акъкъында не киби малюматлар эльде 
этмек мумкюн. Онынъ сымасыны айдынлаткъан сатырларны тапып, таби- 
ат чизгилерини айырынъыз. 

5. Бизге малюм олгъан Коктюрк абиделеринде кимлер акъкъында икяе 
олуна? Йолугъ Тигин тарафындан язылгъан абиде «Тоньюкъукъ» абиде- 
синден фаркъ этеми? Метинлерден мисаллер кетирип, исбат этинъиз. 

6. Эсерде тарихий шахыслар акъкъында насыл малюмат бериле? 
Оларны тарифленъиз. 

7. Къадимий тюрк эдебияты абиделери насыл меселелерге багъышлана? 
Буны мисаллер эсасында анълатынъыз. 

8. Бильге Къагъаннынъ тюрк халкъына догърултылгъан мураджааты- 
нынъ эмиети неден ибарет? Мисаль эсасында анълатынъыз. 


ЭДЕБИЯТ НАЗАРИЕСИ 


ЯЗЫЛЫ ЭДЕБИЯТНЫНЪ 
ИФАДЕ УСУЛЛАРЫ. БЕЯН ЭТЮВ УСУЛЫ 


Эр бир эсерде аятий левхалар, тарихий вазиетлер, къара- 
манларнынъ табиат чизгилери, арекетлери, лакъырды тили тас- 
вир олуна. Бедиий эдебиятта бу вазиетлерни тасвир этмек ичюн 
языджылар, шаирлер суретли тасвират, беян зтюв, монолог, диа- 
лог киби чешит усуллар къулланалар. 

Куль Тигин ве «Тоньюкъукъ» абидесинде икяе олунгъан ади- 
се-вакъиалар о девирде олып кечкен тарихий левхаларны козю- 
миз огюнде джанландыралар. Йльтирис, Къапагъан, Куль Тигин, 
Бильге Къагъанларнынъ арекетлери, фикир дюньясы, ички 
дуйгъулары бири-бири артындан икяе этильген левхаларда тасвир 
олуна. 

Йолугъ Тигин ве Тоньюкъукънынъ таш узеринде язгъан икяе- 
лери буюк усталыкъ ве кямиллик иле беян этиле. Бунынъле эсер- 
нинъ мундериджеси айдынлатыла. 

Бир сыра вакъиаларнынъ бири-бири пешинден багьланьт, 
икяе зтилюв усулына эдебиятшынаслыкъта — беян этюв усулы 
дерлер. Беян этюв усулы эсернинъ сюжетини икяе этмеге ярдым 
эте. Бу эки абидеде къулланылгъан беян этюв усулы иле къадимий 
девирлерде олып кечкен тарихий вакъиалар тасвирлене. 

Орхон абиделеринде тарихий вакъиалар бир шахыс адындан 
беян этиле. «Куль Тигин» абидесинде — Куль Тигиннинъ агъасы — 
Бильге Къагъан, «Бильге Къагъан» абидесинде Бильге Къагъаннынъ 
огълу, «Тоньюкъукъ» абидесинде — Тоньюкъукънынъ озю адын- 
дан икяе олуна. 

Меселя: «Екяне Танърыдан, Коктен догъгъан тюрк Бильге 
Къагъаным, бу тахткъа отурдым». «Куль Тигин» абидеси. «Мен 
идракли Тоньюкъукъ...» «Тоньюкъукъ» абидеси. 

Бу эки абидеде икяе биринджи шахыс адындан беян олуна. 
Икяенинъ бойле беян олунгъаны чокъусы алларда джумлелер- 
нинъ манасындан я да мулькиетлик аффикслеринден анълашыла. 

Абиделерде беян этюв усулы биринджи шахыс адындан ай- 
тылып къулланыла. Бу хитапларда шу девирде яшагъан къабиле- 
лернинъ лакъырды тили миллий рух, миллий анъ илеашланылып 
бериле. 

Дидактик (огретиджи) насиатлар беян этильген нумюнелерде озь 
юртунда къавий темель къурып, бирлешеджек халкънынъ мил- 
лий руху, миллий анъынынъ къыйметли джеэтлери анълатыла. 
Меселя: («Бейлери халкъына садыкъ олмагъаны ичюн, Табгъач 
халкъы (чин халкъы ) ийлекяр олгъаны ичюн, сахтекяр олгъаны. 
ичюн, яланджы олгъаны ичюн, кичик ве буюк къардашлары ара- 
сында кин туткзанлары ичюн, бейлерни ве халкъны бири-бирине 
къаршы къойгъанлары ичюн тюрк халкъы иль этип алгъан Ильни 
элинден къачырды». «Куль Тигин» абидеси ). 

Насиат бериджи сатырларда беян этюв усулы иле миллетлерге 
хитап этилип, муим фикирлер айтыла. Эр бир миллетнинъ мен- 
фий чизгилери онъа зарар кетиреджеги акъкъында бильдириле. 
Демек, тюрк бейлери халкъына садыкъ олгъан олсалар, ялан- 
джы, ийлекяр, пахыл ве бири-бирине кин тутмагъан олсалар, 
Къагъанлары тиклеген Илини джоймаз эдилер! 

Бойледже, Орхон абиделеринде къулланылгъан язылы эдеби- 
ятнынъ беян этюв усулы о девирде яшагъан халкънынъ, тарихий 
шахысларнынъ кечмиши лакъырды тили, яшайыш тарзы, арекет- 
лери ве табиат чизгилерини джанландырмакъ ичюн хызмет эте- 
лер. Беян этюв усулы иле язылгъан Орхон абиделери бизге эр бир 
адымымызны тюшюнип-ташынып атмагъа, еди ольчеп, бир пич- 


меге огрете. 

Суаллер ве вазифелер: паи 


1. Коктюрк абиделеринде язылы эдебиятнынъ насыл ифаде усулы 
къулланылгъан? Насыл усулгъа беян этюв усулы дерлер? Метинден ми- 
саль кетирип, анълатынъыз. 

2. Коктюрк абиделеринде тарихий вакъиалар кимнинъ адындан икяе 
этиле? Мисаллер кетиринъиз. 

3. Насиат ве васиет берильген парчаларда шу девирде яшагъан къаби- 
лелернинъ насыл къыйметли джеэтлери анълатыла? Мисаллер эсасында 
анълатынъыз. 

МАХМУД КАШГЬАРИЙ 
(ХІ асыр) 


ХІ асырда яшап иджат эткен Махмуд Кашгъарий тюркий халкъ- 
ларнынъ алимидир. Бизим кунюмизге етип кельген «Дивану лугъат- 
ит-тюрк» эсери оны алим сыфатында бутюн дюньягъа танытты. 

Кашгъар виляетинде догъгъаны ичюн Махмуд Кашгъарийнинъ 
нисбети! (лагъабы) Кашгъарийдир. О, тюркий иллернинъ бир чокъ 
ерлерини долангъан. Тюркий тиллердеки шивелернинъ хусусиет- 
лерини огренген ве анълаткъан. Бу топракъларда яшагъан къаби- 
лелернинъ тили, тарихы, дестанлары, зфсанелерини огренип, олар- 
ны бир китапкъа топлагъан. 

Махмуд Кашгъарийнинъ догъгъан сенеси белли дегиль. Амма 
«Дивану лугъат-ит-тюрк» эсери 1072—1077 сенелерде язылгъаны 
эсасында, онынъ, ХІ асырнынъ башында догъып иджат эткенини 
бильдирелер. 

Махмуд Кашгъарийнинъ къайда ве не вакъыт окъугъаны акъ- 
къында малюмат ёкъ. Амма онынъ япкъан хызметлери бизге бу 
инсан озь деврининъ юксек малюматлы алими олгъаныны биль- 
дире. 

Махмуд Кашгъарий ялынъыз тильшынас дегиль де, о, эдебият, 
тарих ве дигер фенлерден де хабердар олгъан корюмли фен эрба- 
быдыр. Онынъ корюмли фен эрбабы олгъаныны эсеринде къулла- 
нылгъан шиирий ве несрий парчалар тасдыкъламакъта. О, фарс, 
арап тили ве эдебиятыны темелли менимсеген алимлердендир. 


Суаллер ве вазифелер: НИНЕ 


1. Махмуд Кашгъарийнинъ иджадыны огренгенде, онынъ шахсиети 
акъкъында не бильдинъиз? Беян этинъиз. 

2. Джиангъа мешур алимнинъ япкъан хызмети неден ибарет? Онынъ 
эсери акъкъында бильген малюматларынъызнен пайлашынъыз. 


1 нисбети — бир де бир шахыснынъ догъгъан ерине аит мунасебетини 


бильдирип, къоюлгъан ады. 

Махмуд Кашгъарийнинъ 
«Дивану лугъат-ит-тюрк» сёзлюги 


Махмуд Кашгъарийнинъ «Дивану лугъат-ит-тюрк» эсеринде 
сёзлер насыл маналарда къулланылгъаны изаатлана. Бутюн изаат- 
лар джумлелер мисалинде анълатыла. 

Дивандаки эдебий метинлер къадимий девир тюрк эдебиятын- 
дан алынгъан. Амма оларнынъ муэллифлери ким олгъаны косьте- 
рильмеген, акс алда биз о девирде яшагъан шаирлернинъ адларын- 
дан да хабердар олур эдик. 

Шиирий парчалар дагъыныкъ алда берильсе де, оларнынъ эр 
бири белли бир сюжетнинъ парчалары олгъаны дуюла. Оларнынъ 
эр бири санки айры бир эсер кибидир. Меселя, ягъмур, Этиль 
сёзлерининъ ишлетилюви: 


«Къуйды булут ягъмурын 
Керип тутар акъ торун 
Къыркъа къозты ол къарын 
Акъын акъар энърешур», 


Булут къуйып ягъдырды ягъмурыны 
Орталыкъкза яяр акъынтысыны 
Къыргъа ягодырды (къойды ) къарыны 
Къырны къарнен оръттю, 

Акъынты акъар чокълашыр 


киби шиирий сатырлар иле изаатлана. Бу дёртлюклер эм сюжет, 
эм везин джеэтинден бири-бирине якъындыр. Бунъа бенъзеген даа 
бир чокъ дёртлюклер гуя бир колемли эсерден алынгъан. 

Бу нумюнелерде шу девирнинъ тили, эдебияты, тарихы, джогъ- 
рафиясы, икътисадияты, фельсефеси акъкъында да малюмат бериле. 
Әсердеки нумюнелер шиирий везинлернинъ тизилишини ве о де- 
вирдеки эдебиятнынъ бедиетлигини косьтерелер. 

Базы бир шиирий парчаларда озен, кой, шеэрлернинъ адлары 
да анъыла, дюнья харитасы бериле. Меселя: 


«Әтиль суву акъа турур 
Къая тюбю къакъа турур 
Бакъа телим бакъа турур 
Колюнъ таки кюшерур» 

Идиль суву акъып турар, 
Къая тюбюни къакъып турар, 
Бол балыкълар бакъып турар, 
Гольнинъ тюбю чокълашыр 


киби дёртлюкте «Этиль — къыпчакъ иллеринде акъкъан озен ады- 
дыр. Булгар денъизине тёкюлир. Бир къолу рус диярына акзар» 
деп, озеннинъ джогърафик ерлешюви биле анълатыла. 
Джумлелерде пек чокъ икметли (къыйметли) ибарелер, айтым- 
лар, аталар сёзлери ишлетиле. Бейитлерде тюркий халкъларнынъ 
къадимий тиллери, тюшюнджелери, яшайыш тарзы тасвирлене. 


Махмуд Кашгъарий тарафындан тертип этильген 
дюнья харитасы. (ХІ асыр) Бу харита тюрклер тарафындан 
япылгъан ильк харитадыр 


Бу бейитлер ве дёртлюклерде ишлетильген аталар сёзлери, ай- 
тымлар о девирде яшагъан халкънынъ анъ дереджесини косьтере. 
Аталар сёзлери ве айтымларда халкънынъ акъыл-идраки тасвир 
олуна. 

Меселя, Озь сёзю — озю, кенди деп анълатыла. Ондан сонъ бу 
сёзнинъ манасы шиирий метинлерде изалана. 


«Яхшы урбанъны — озюнъе, 

Татлы ашны — башкъасына, 
Мусафиринзни сай, урьмет эт, 
Шан-шерефиньни этрафкза бильдирсин» 

киби дёртлюкте тюрк халкъынынъ мусафирпервер, инсансевер 
чизгилери тасвирлене. Халкъларгъа насиат ве огют бериле. Мусбет 
чизгилернинъ саиби олып етишмек ичюн несиллерге ёл-ёрукъ 
косьтериле. 

Огют сёзю — огют, акъыл огретмек, бир де бир ишнинъ бедже- 
рильмесине ёл-ёрукъ косьтермек деп анълатыла: 


«Огъул, менден огют алмакъны эр вакъыт Танърыдан тиле. 
Улькенъде буюк инсан олып, бильгиньни этрафтакилерге 
огрет» 


киби мисали иле изаатлана. Бу сатырларда тюрк халкъынынъ 
бильгиге ынтылувы тариф олуна. Тюрк халкъынынъ бильгини 
зтрафкта дагъытув киби маарифпервер чизгилери шерефлендири- 
ле. Несиллерге насиатлар бериле. Эйилик япувнынъ бир ёлу кось- 
териле. 

Эшитти сёзю: 


«Къулакъ эшитсе — гонъюль билир, 
Козь корьсе — джошкъунлык% келир» 


киби аталар сёзюнен анълатыла. Бу сатырларда инсан психологи- 
ясынынъ хусусиетлери акс олуна. Сёзнинъ ве гузель муамеленинъ 
(мунасебетнинъ) инсан гонълюне олгъан эйи тесири косьтериле. 
Халкъымыз арасында сёзнинъ эмиети «Яхшы сёз — джан азыгъы, 
яман сёз — баш къазыгъы» киби аталар сёзюнде бильдириле. Бу 
эки аталар сёзюнинъ арасында буюк якъынлыкъ бар. 

Әсерде докъуз юз йыл эвель ата-деделеримиз йипек мендиль 
(явлукъ) алып юрьгенлери, урбаларыны утюлемек ичюн утю къул- 
лангъанлары да косьтериле. Ондан да гъайры бу эсерде тюркий 
халкъларнынъ къадынларгъа, балаларгъа нисбетен олгъан сай- 
гъы ве иззетлери киби, огренмеге ве ибрет алмагъа ляйыкъ олгъан 
бир чокъ мисаллер де бардыр. 

Бойледже, Махмуд Кашгъарийнинъ «Дивану лугъат-ит-тюрк» 
сёзлюги пек къыйметли эсердир. Лугъатта о девирде язылгъан 
эсерлернинъ бедиетлик дереджеси косьтериле. ХІ асырда яшагъан 
тюркий халкъларнынъ урф-адетлери, яшайыш тарзлары ве рухиет 
дюньясы (психологиясы) тасвир этиле. Бутюн бу меселелер эсер- 
нинъ эмиетли ве къыйметли тарафларыны /джеэтлерини/ теш- 
киль этелер. 

Суаллер ве вазифелер: паи 


1. «Дивану Лугъат-ит-тюрк» сёзлюгинде берильген парчаларда не акъ- 
къында айтыла? Сиз озюнъизге олардан бир ибрет ала билесинъизми? 
Оларнынъ тербиевий эмиети неден ибарет экен? 

2. Бейитлерде тюркий халкъларнынъ насыл бир тарафлары та- 
свирлене?. Бу бейитлер ве дёртлюклерде ишлетильген аталар сёзлери, 
айтымларда о девирде яшагъан халкънынъ анъ дереджесини ифаде эте- 
ми? Анълатынъыз. 

2. Метинден икметли ибарелер, насиат ве огютлерге багъышлангъан 
сатырларны тапып, нетиджелер чыкъарынъыз. 

8. Диванда изааты берильген сёзлер шимди де тилимизде шойле ишле- 
тилеми? Бу сёзлернинъ бизим девирде де айны шойле теляффуз этилюви 
бизге нени исбатламагъа ярдым эте? 

4. Озь сёзюнинъ изааты берильген дёртлюкте инсаннынъ насыл фази- 
летлери (яхшы чизгилери) косьтериле? 

5. Огют, эшитти сёзлерининъ изааты берильген сатырлар бизим на- 
сыл инсанлар олып осьмемизге ёл-ёрукъ косьтере? Шахсий фикирлери- 
нъизни бильдиринъиз. 


ДИВАНУ ЛУГЪАТ-ИТ-ТЮРК”! 
(Эсерден алынгъан парчаларньнь терджимеси ) 


Зсиргиен, къоругъан Танърынынъ ады иле. 

Эр тюрлю октув, буюк эйиликлер, гузель ишлер — Танъры ады 
ичюндир... 

Юдже Танъры девлет кунешини тюрклернинъ хызметлеринден 
догъургъаныны корьдим. Коклердеки даирелерни, оларнынъ дев- 
летлери этрафына дёндюргенини корьдим. 

Оларгъа «тюрк» адыны озю берген. Оларны ер юзюнинъ 
укюмдары япкъан. Асырымызнынъ Хакъанларыны эп олардан 
чыкъаргъан. Джиан халкъынынъ югенлерини оларнынъ элле- 
рине туттыргъан. Оларны эр бир халкътан устюн эйлеген... Акъи- 
къатсеверликте оларгъа (эр заман) ярдымджы олгъан. Оларгъа 
къошулгъанларны, оларнынъ хызметинде булунгъанларны эп азиз 
къылгъан. Бутюн тилеклерине ириштирген. Бойле инсанларны 
ярамазларнынъ шерлеринден къоругъан. 

Кимлер олса да, оларнынъ тилине сыгъынса, о тильни озь тили 
киби сайса, севсе, озьлерини эр бир тюрлю телюкеден къуртарыр- 
лар. Тюрк олмагъанлар да тюрк тилине сыгъынгъанлары ичюн 
озьлерини зарар ве зияндан къуртармакъталар. 

«Дивану лугъат-ит-тюрк» китабынынь биринджи саифеси 

хо 
Мен бу китапны икметли ибарелер, аталар сёзю, шиир, несир 
киби сатырлар иле сюслеерек, элифбе сырасында тертип эттим. 
Сёзни къыдыргъан, озь сырасында булсын деп, келимелерни (иба- 
релерни) ерли-ерине къойдым. Йыллар девамында бир чокъ кучь- 
люклер корьдим. Бу лугъат китапны (сёзлюкни) башындан сонъу- 
на къадар секиз болюкке больдим... 


ХО 


Озь — озю, кенди 
Шу парчада бойле къулланыла: 


Корьклюг тонугъ — озюнъге, 
Татлыг ашыг — адынъкъа. 
Тутгъыл къонукъ агъырлыгъ, 
Ядсун чевинг будункъа. 


Яхшы урбаны — озюнзе 

Татлы ашны — башкъасына. 
Мусафиринъни сай, урьмет эт, 
Шан-шерефинзни эр кеске бильдирсин. 


(Яхшы, янъы урбаны озюнъ кий, татлы емегинъден бир къыс- 
мыны дигерлерге де айыр, мусафиринъни ойле сай, урьмет эт ки, 
шан-шерефинъ этрафкъа билинсин). 


Огют — огют, акъыл огретмек, бир де бир ишнинъ бедже- 
рильмесине ёл-ёрукъ косьтермек. 
Шу парчада бойле къулланыла: 


Алгъыл огют мендин, огъул, 
эрдем тиле. 

Бойда улугъ бильге болуп, 
бильгинъ ула. 


Огъул, менден огют алмакъны 

Әр вакъыт Танърыдан тиле. 
Улькенъде буюк, бильгили инсан олып, 
бильгиньни зтрафтакилерге огрет. 


(Эй, огьлан менден огют ал, здеп ве тербие огърунда ойле ча- 
льші, ве хызмет зт ки, улькенъде буюк инсан ол, этрафтакилерге 
эдеп ве икметинъни (къыйметинъни) бильдир). 

Зтиль -- Идиль 

(Къыпчакъ иллеринде акъкъан озеннинъ адыдыр. Булгъар 
денъизине тёкюлир. Бир къолу рус диярына актар.) 

ШУ парчада бойле къулланыла: 


Этиль суву акъа турур, 
Къая тюбю къакъа турур, 
Балыкъ телим бакъа турур, 
Колюнъ таки кюшерур. 


Идиль суву акъып турар, 
Къая тюбюни дёгип турар, 
Бол балыкълар бакъып турар, 
Гольнинъ (тюбю ) тюбюндекилер 
(сувда яшагъан айванлар, махлюкъат ) чокълашыр. 


(Идиль дерьясы дагъ-ташлы багънынъ этегини дёгип, омрата- 
ракъ акъмакъта. Сувнынъ ташып акъышындан гольнинъ тюбюнде 
яшагъанлар эп чокълашыр). 


Ай — ай, толу ай. Толгъун ай — Айнынъ он дёртю. 
Ай — отуз куньден ибарет олгъан ай. 
Бу бейитлерде къулланыла: 


Къышкъа этин кельсе, къали къутлугъ яй, 
Тун кунь кече алкъынур одьлек биле ай. 


Хайырлы яз кельгенде, квышлыгъынъа азыр ол, 
Гедже ве куньдюз кечкен киби, айлар кечип, заманлар да битер. 


(Мубарек яз кельгенде, къышкъа азырлыкъ корь. Чюнки гедже- 
нинъ ве куньдюзнинъ кечкенини дуймай къалырсынъ. Гедженинъ 
ве куньдюзнинъ кечмеси иле заман да тюкенир, битер). 


Ай толун болса, элигинъ имлемес. 
Ай толгъун (толгъун ай) — айнынъ он дёртю олса, пармагъынъ 
иле оны косьтермек олмаз. Чюнки козю олгъан эр бир кимсе оны коре. 


Бу ибаре козьге мешур олып корюнген эр шей, эр бир кимсе 
акъкъында айтыладжакъ вакътында къулланыла. 

«Дивану лугьат-ит-тюрк» эсеринде расткельген аталар сёзле- 
ринден нюмюнелер. 


Ач не емес, токъ не темес. 
(Ач олгъан не емез, токъ олгъан не демез). 


Агъыз есе, козь уядур. 
(Агъыз есе, ашаса, козь утаныр. 


Алымджы — арслан, беримджи — сычан. 
(Алыджы (алгъан инсан) — арслан, бериджи (къайтарып бер- 
ген киши) — сычан). 


Аркъасыз эр черигъ сиюмас. 
(Аркъасыз (таянчы олмагъан ) киши душманыны енъип оламаз. 


Ата огълу атач тогъар. 
(Ата (баба) огълу бабасына чекмек (ошамакъ ) ичюн догъулыр. 


Атасы , анасы аччыкъ алмила есе, огъли, къизи тиши камар. 
(Бабасы, анасы экши алма ашаса, огълунынъ, къызынынъ 
тиши къамашыр ). 


Айин киши ненъи ненъ санмаз. 
(Башкъасынымь маль-мулькю мал мульк сайылмаз). 


Баликъ субда. Кози таштин. 
(Балыкъ сувда, козю — тышарыда). 


Беш эрнек тюз эрмес. 
(Беш пармакъ бир дегильдир, бири-бирининъ эши дегильдир). 


Суаллер ве вазифелер: ШИН 


1. Махмуд Къашгъарийнинъ «Дивану лугъат-ит-тюрк» эсерининъ 
башланув хусусиетине дикъкъат этинъиз. Муэллиф не ичюн озь эсерини 
бойле башлай? Бу акъта озь фикирлеринъизни бильдиринъиз. 

2. «Тюрк» миллети акъкъында бу эсерде насыл бильгилер анълатыла? 
Миллий тиль меселесинен багълы сатырларны метинден тапынъыз. 

8. «Дивану лугъат-ит-тюрк» эсериндеки аталар сёзлеринен икяе ти- 
зинъиз. Бойле аталар сёзлерини биз де тилимизде къулланамызмы? 

ЮСУФ БАЛАСАГЪУНЛЫ 
(1017—1077) 


Юсуф Баласагъунлы (Юсуф Хас Хаджиб) — умумтюрк классик 
эдебиятынынъ ильк шаиридир. О, ХТасырнынъ башларьтнда, 1017 
сенеси Тюркистанда, Баласагъун шеэринде дюньягъа кельди. 

Юсуф Баласагъунлы яхшы тасиль корьген шаир, илим ве санат 
адамы олгъан. Онынъ генчлиги къайсы ильде кечкени, насыл мед- 
реседе окъугъаны бизге белли дегиль. Амма о, буюк алим, тиббиет- 
нинъ атасы Абу Али Ибн-Синанынъ (980—1037) талебеси олгъаны 
акъкъында малюмат бар. Бу меракълы малюмат онынъ несиллерге 
язып къалдыргъан дестанындан алынгъан. Юсуф Баласагъунлы 
тюркий алемге бу дестанынен танылгъандыр. 

Юсуф Баласагъунлы «Къутадгъу билиг» дестаныны 1069— 
1070 сенелерде язгъан. «Къутадгъу билиг» дестаны тюркий тильде 
язылгъан къадимий эдебий ядикярлыкътыр. 

Юсуф Баласагъунлынынъ насыл инсан олгъаны онынъ деста- 
нында ачыкъ-айдын айтыла. Юсуф Баласагъунлынынъ адына 
къошулып язылгъан «Хас Хаджиб» сёзю — о девирде укюмдар- 
лар тарафындан онъа берильген рутбени анълата. О девирде бу 
рутбеге эр бир инсан саип оламаз экен. Адден зияде мусбет таби- 
ат чизгилерине саип олгъан инсан хаджип олгъан. Бу акъта Юсуф 
Баласагъунлы озь эсеринде бойле яза: 


«Улугъ хаджиб артукъ бутюн чин керек, 
Бу чинлик биле кед бутюн дин керек». 


Улу хаджип артыкъ пек темиз гонъюлли инсан олмакъ керек, 
Бу темиз гонъюллилик иле о даа динли-иманлы олмакъ керек. 


Факъыр, тул, оксюзлернинъ тилегине темиз гонъюльнен ёл- 
ёрукъ косьтерген инсан хаджип олгъан. Бутюн джемиет ве сарай 
ишлерини акъылдане чезген инсан хаджип олгъаны бу дестанда 
пек тафсилятлы анълатыла. 

Булардан биз о девирде хаджип олмагъа истеген инсанларгъа 
пек чокъ шартлар къоюлгъаныны да анълаймыз. Эсерде хаджипке 
бой-пост, юзь, къыяфет, акъыл, бильги ве тез давранув киби чиз- 
гилер де менсюп олгъаны да бильдириле. Меселя: 


«Севитюр юзю, корькю, корьлюклюги, 
Ярашур кирип чыкъса зрсиглиги». 


Севдирир юзю, урбасы, корюмли олгъаны, 
Ярашыр — кирип чыкъса, чин йигит сёзюнде тургъаны. 


Шаир хаджип олгъан инсангъа «еди козь, къулакъ, сагъ го- 
нъюль» керек деп яза: 


«Хаджибликка ашну бу он ненъг керек, 
Иити козь, къулакъ, сакъ конъгуль керек». 


Яни бу сатырларнынъ даа «еди кере корип, эшитип меселени 
анълы ольчеп пичкен инсан керек» деген манасы бардыр. Бу сатыр- 
лар бизге «Еди ольчеп бир пич» киби аталар сёзюни хатырлата. 

Зсерден Юсуф Баласагъунлы бойлу-постлу, дюльбер юзьлю, гузель 
ве кямиллик илекийинген бир инсан олгъаныны анълаймыз. Сатырларда 
айтылгъан чизгилер шаирге менсюп олгъаныны да дуямыз. 

Бойле этип, дестанда шаир акъкъында баягъы малюмат тап- 
макъ мумкюн. Юсуф Баласагъунлы озь деврининъ улу шаири ол- 
гъаныны онынъ язгъан эсерине эсасланып айтамыз. Шаир бойле 
къыйметли табиат чизгилерининъ саиби олмагъан олса, мешур де- 
стан язып, несиллерге къалдырмаз эди. 

Дестандаки эр бир сатырлардан шаир яшайышнынъ сырлары- 
ны чокъ яхшы бильген , виджданлы инсан олгъаныны анълаймыз. 


«Яхшы эрнинъ болур даим къысмети, 
Бу къысмет кетирир онъа олгъан урьметни». 


Инсаннынъ яхшылыгъынен келир яхшылык, 
Яманлыкълар арттырыр козьге яманлык. 


Юсуф Баласагъунлынынъ бу дестанда язгъан эр бир огюти, 
огретиджи насиаты онынъ шахсий табиат чизгилерини айдынла- 
та. Шаирнинъ эсеринде онынъ шахсиети акъкъындаки бир чокъ 
малюматлар сакълы олгъаныны эсернинъ мундериджесинден 


окъуп билемиз. 

Суаллер ве вазифелер: пани 


1. Юсуф Баласагъунлы насыл шаир зди? Зсерден мисаллер кетирип, 
онынъ табиат чизгилерини беян этинъиз. 

2. Юсуф Баласагъунлы тюркий алемге насыл зсеринен танылды? 
Къачынджы асырда яшагъаныны ве о, кимнинъ талебеси олгъаныны 
айтынъыз. 

8. Юсуф Баласагъунлынынъ адына къошулып язылгъан «Хас Хаджиб» 
сёзю нени анълата? Насыл инсангъа хаджиб намы берильгенини метинден 
мисаллер кетирип, анълатынъыз. 

4. Шаир омюрнинъ сырларыны чокъ яхшы бильген, виджданлы инсан 
олгъаныныны метинден тапып окъунъыз, эзберленъиз. 

5. Юсуф Баласагъунлынынъ эр бир огюти, огретиджи насиаты онынъ 
шахсий табиат чизгилерини айдынлаткъаныны мисаллернен исбатланъыз. 


«Къутадгъу билиг» дестанынынъ 
мундериджеси 


Юсуф Баласагъунлынынъ «Къутадгъу билиг» дестаны субет 
шеклинде тизильген шиирий эсердир. Къараманлар арасында ме- 
ракълы ве насиатлы субетлер олып кече. Бу субетлер чешит мевзу- 
ларда отькериле. Къараманларнынъ сымасы (образы) ремзлер (сим- 
воллар) шекилинде тасвир этиле. 

Ай-Толды адында бир фазыл ве зеккий инсан Кунь-Догъдынынъ 
элинде хызмет этмек истей. О, бир де-бир ёлларарап, не исе деонынъ 
везири олмагъа наиль ола. Олар озьара субетлешелер. Факъат 
Ай-Толдынынъ омюри узакъ олмай. О, хасталанып оле. Ольмезден 
эвель о, огълу Огдюльмишке огютлер бере: «Аллахкъа инан, онын% 
эмирине уй, эйи ве акълы ол! Санъа мураджаат эткенлернинъ эр 
бир сёзюни динъле, амма айтылгъан эр бир сёзге ич бир вакъыт 
инанма, сабырлы ол!» — дей. 

О, укюмдаргъа да бир васиетнаме къалдыра. Укюмет ве халкъны 
адалетли идаре этмек кереклигини анълата. 

Укюмдар Ай-Толдынынъ бильгиси ве неслинен ферахла- 
на. Халкъынынъ келеджеги ичюн пек къайгъыргъаны такъ- 
дирде, Ай-Толдынынъ беджерген хызметини онынъ огълу — 
Огдюльмишке авале эте. Тек бундан сонъ, укюмдар субетле- 
рини энди Огдюльмиш иле къура. Бир кунь Кунь-Догъды: 
«Эй, Огдюльмиш, сени тапмакъ (булмакъ) Танъры лутфудыр 
(Аллахтандьр). Зулумлыкътан четте олмам, тек мулькте 
адалетлик къурмам. Эр бир тюрлю эйиликнин% япылувында сен 
себепчи олдынъ. Лякин сен тексинъ (бир данесинъ, бир озюнз- 

синъ). Бир кунь ола сени де джоя билирим. Мемлекетимизнин% 
сенинъ киби файдалы инсанларгъа ихтияджы бар. Бойле инсанлар- 
ны къайдан тапа билирим?» — деп акъыл сорай. 

Огдюльмиш укюмдаргъа Одгъурмыш адлы пек бильгили ве 
аким бир тувгъаны бар олгъаныны бильдире. Бу инсан укюметке 
файда кетиреджеги акъкъында да айта. 

Анджакъ Одгъурмыш дюньяда олып кечкен шейлерден узакъ, 
озюни эбедий алемнинъ джазибесине (озюне чекиджи гузелликке) 
берилип яшагъан бир софу олгъан. О, бутюн омюрини ибадетте ке- 
чирген. 

Укюмдар, Огдюльмиш ве Одгъурмышнынљъ араларында терен ве 
меракълы субетлер олып кече. Базыда субетлер мектюп вастасы 
иле де отькериле. 

Нетиджеде, укюмдар Одгъурмышнынъ дюнья ишлерине не 
ичюн къарышмайып, кенди кошесинде ибадет этип, мешгъуль ол- 
гъан икметини анълай. Онынъ бойле япкъаныны акълы таный. 
Чюнки укюмдар да: «Эбедий дюнья бизге якъынлашаяткзанына 
ич шубе ёкъ» — деген ишанчнен яшап башлай. 

Одгъурмыш укюмдаргъа (Кунь-Догъдыгъа) укюмдарлыкъ ва- 
зифелери ве миллетине къаршы япкъан муаммелелерини тюзете, 
огют ве насиатлар бере. Одгъурмышнынъ берген насиат ве огют- 
лери инсан рухиетининъ тюзетильмесине догърултыла. Рухиет 
дюньясынынъ шекилленювине темель къоя. Онынъ айткъанына 
коре, эр бир инсаннынъ, укюмдар я да адий бир койлю олгъанына 
бакъмадан, инсаниетлик, медениетлик, виджданлыкъ чизгилери 
дигер чизгилерден устюн олмалы. Эр бир инсан ахиретини тюшю- 
нип яшамалы. Онынъ эр бир арекети, ниети, эр бир сёзю эйилик 
япмакътан ибарет олмалы. 

Кунь-Догъды ве Огдюльмиш, Одгъурмышнынъ берген насиат 
ве огютлерини ахыр сонъу анълайлар. Оны къыдырып башлайлар. 
Амма олар оны тапкъанда, Одгъурмыш буюк бир акъибетке огъра- 
гъанынынъ шааты олалар. 


Суаллер ве вазифелер: ннн 


1. Юсуф Баласагъунлынынъ «Къутадгъу билиг» дестаны насыл ше- 
кильде тизильген шиирий эсердир. Къараманлар арасындаки мунасебет- 
лер насыл тасвир олуна? 

2. Ольмезден эвель Ай-Толды, огълу Огдюльмишке насыл огютлер 
бере? Бу огютлерни сиз насыл анълата билесинъиз. 

3. Одгъурмышнынъ берген насиат ве огютлерининъ къыйметли та- 
рафлары ненен багълыдыр? Онынъ эсерде айткъан насиатларыны айдын- 
латынъыз. Шимдики девирдеки омюрнен багълап анълатынъыз. 

Эпик-дидактик дестан 


«Къутадгъу билиг» ибаресининъ пек къыйметли манасы бар. 
«Къутадгъу билиг» демек, «Бахт кетирген бильги» демектир. 

Дестанда Адалет, Сеадет, Акъыл, Къанаат ве Акъибет озь- 
ара лакъырды этелер. Адалет чизгилери — Кунь Догъды адында 
укюмдарнынъ сымасында тасвирлене. Сеадет чизгилери — везир- 
лик япкъан Ай-Толдынынъ сымасында бильдириле. Акъыл ве 
идрак чизгилери — везирнинъ огълу Огдюльмишнинъ образында 
косьтериле. Къанаат ве Акъибет киби умуминсаний чизгилер исе 
Огдюльмишнинъ сою — Одгъурмышнынъ сымасында аллегорик 
(кинаели) шекильде тасвир олуна. 

Бу эсерде аят ве олюм акъкъында бир чокъ фельсефий фикирлер 
бильдириле. Меселя: 


«Негю бар дюньяда анар хийлесиз, 
Негю хийле бар ким анар чаресиз, 
Къамугъ ненке хийле итиг чаре бар, 
Негер бу оюмке олюм хийлесиз». 


Не бар ки, дюньяда олгъан иллесиз, 
Не илле бар ки, тапылмагъан чареси, 
Әр бир шейге илле эр бир чаре бар, 
Нечюн бу омюрде олюм чаресиз. 


киби дёртлюкте инсан аятында эр шейге чаре олып, тек олюмге 
чаре олмагъаны тасвирлене. Бунынънен омюрнинъ фанийлиги 
(кечиджилиги) ве рухнынъ эбедийлиги исбатлана. 

Дестанда о девирде яшагъан къабилелернинъ яшайыш тарзы, 
адетлери тасвирлене. Девлетни идаре этюв усуллары, девлет эрбап- 
ларынынъ табиат чизгилери, ахлякъы, джемиет арасындаки му- 
насебетлер эсерде буюк усталыкънен ифаде олуна. Меселя: 


Истер огълум, истер якъыным, акърабам олсун, 
Ишлер -- кечиджи мусафир олсун. 
Къанун назарында меним ичюн эписи бирдир. 


Укюм чыкъарыр экенлер, укюмни дензиштирмеге 
манза мин тапамазлар. 


киби сатырларда эрбапларнынъ эйи табиат чизгилери, ахлякъы, 
джемиет арасындаки мунасебетлери де (аллегорик) шекильде 
тасвир олуна. 

Бу дёртлюклерде инсанлар арасындаки мунасебетлер акъ- 
къында айтыла. 
Меселя: 


«Конъюль кимни севсе, корюр козьде ол, 
Козюнъ къанча бактса, учар юзьде ол, 
Конъюльде эрсе арзу, тилек, 

Агъыз ачса, барча тилин сёзде ол». 


Гонъюль кимни севсе, корер козь оны, 
Козюн% не къадар бакъса, учар хаялы онынъ 
Гонъюльде олса не къадар арзу, тилек, 
ДАгъыз ачса, о къадар чокъ сёйлер оны. 


киби дёртлюкте анъ, гонъюль киби анъламлар акъкъында айты- 
ла. Анъ ве гонъюль арасындаки дава тасвирлене. 

Юсуф Баласагъунлынынъ «Къутадгъу билиг» дестанында бир 
сыра тербиевий-ахлякъий меселелерге багъышлангъан бейитлер 
де бар. Меселя: «Укюмдар — миллетини, аиле башлыгъы — аиле 
азаларыны окъутмагъа меджбурдыр». Я да: «Кенди эйилигинъни 
истеме, бейинънинъ эйилигини исте. Бейинънинъ эйи олувы — 
халкънынъ файдасыдыр». 

Бутюн бу мисаллерде шаир инсанларгъа насиат бере, оларны 
яшамагъа огрете, омюрде расткельген алларны анълатып, оларгъа 
ёл-ёрукъ косьтере. Бу насиат бериджи ве огретиджи васиетлер ата- 
лар сёзлери, айтымларда бериле. 

Насиат берген ве яшамагъа огреткен эсерлерге дидактик эсер- 
лер дейлер. Чокъ йыллар девамында олып кечкен вакъиаларны 
ве кениш тарихий муитни тасвирлеген эсерлер эпик эсер (эпопея) 
сайылыр. 

Юсуф Баласагъунлынынъ дестанында бу эки хусусиет бирдем- 
ликте берильгени ичюн бу эсер эпик-дидактик дестандыр. Демек, 
чокъ сенелер девамында олып кечкен вакъиаларны тасвирле- 
ген, инсанларгъа насиат берген ве яшамагъа огреткен эсерлерге 
эпик-дидактик эсер дерлер. 

Бойледже, буюк колемли эпик-дидактик эсер яратмагъа мува- 
фыкъ (наиль) олгъан муэллиф 1069—1070 сенелери къараханлы- 
лар (ханлар сюлялеси) девлетининъ меркези — Кашгъарда булуна. 
Баласагъунда язмагъа башлагъан эсери узеринде он секиз ай дева- 
мында чалыша. Юсуф Баласагъунлы бу эсерини Кашгъарда язып 
битире. 

Шу заманда Табгъач Бугьра Къарахан къараханлыларнынъ 
укюмдары ола. Язып битирген зсерини шаир укюмдаргъа окъу- 
магъа бере. Эсерни окъуп, оны эйи такъдирлеген укюмдар шаирге 
къараханлылар сарайында Хас Хаджиплик рутбесине аит хызмет- 
ни бере. Бу рутбе о девирде везирлик ве орду команданлыгъындан 
сонъ кельген пек улубир вазифе сайылгъан. Шаир Хас Хаджиплик 
намына наиль олмаса, о, бойле буюк ве къудретли эпик-дидактик 
эсер язып оламаз эди. 


Суаллер ве вазифелер: паи 


1. «Къутадгъу билиг» ибаренинъ манасы насыл изаатлана? Озь сёзле- 
ринъизнен анълатынъыз. 

2. Юсуф Баласагъунлынынъ «Къутадгъу билиг» эпик-дидактик деста- 
ны не акъкъындадыр? Икяе этинъиз. 

3. Эсерде иштирак эткен къараманларнынъ сымаларында инсаниет- 
ликнинъ насыл чизгилери тасвирленген? Оларнынъ адларыны айтынъыз. 
Маналарыны изаланъыз. 

4. Эсерде фельсефий фикирлер бильдирильген дёртлюклерде не акъ- 
къында айтыла? Омюрнинъ фанийлиги ве рухнынъ эбедийлигини тасвир- 
леген сатырларны окъуп анълатынъыз. 

5. Девлетни идаре этюв усуллары, ахлякъы, джемиет арасында мунас- 
ебетлер эсерде насыл ифаде олунгъаныны тарифленъиз. 

6. Тербиевий-ахлякъий меселелерге багъышлангъан дёртлюклерде на- 
сыл муимден-муим меселелер айдынлатыла? 

т. Насиат бериджи ве огретиджи васиетлер халкъ агъыз иджадынынъ 
насыл бир жанрында тасвир олунгъаныны айтынъыз. Метинде оларны 
тапып, айырынъыз. Дефтерлеринъизге къайд этип, эзберленъиз. 

8. Юсуф Баласагъунлынынъ бу эсери жанр джеэтинден насыл бир эсер- 
дир? Онынъ эсас хусусиетлерини айырып, анълатынъыз. 


Дестанда айдынлатылгъан меселелер 


Юсуф Баласагъунлынынъ «Къутадгъу билиг» дестанында 
къадимий тюрк къабилелерининъ тарихий кечмиши косьтериле. 
Бу девирде яшагъан инсанларнынъ табиат чизгилери, арекетлери 
тасвирлене. Табиат адиселерининъ гузелликлери де буюк уста- 
лыкъ иле беян этиле. 

Эсердеки табиат гузелликлери биз, окъуйыджыларны да, озю- 
не чеке ве табындыра. Меселя: «Къуругван тереклер ешиллер кий- 
ди. Табиат мор, ал, сары, ешиль ве квырмызы ренклерге сюсленди. 
Къара топракъ озюне ешиль йипеклер багълады. Гуя чин керваны 
ерлерге чин йипеклерини яйды». 

Бу сатырларда Юсуф Баласагъунлы ондан звель иджат зткен 
шаирлернинъ шиирий усулларыны пек яхшы бильгени корюне. 
Шаир, оларнынъ иджадий теджрибесинден файдаланып, бойле 
шаиране сатырлар яраткъан. 

Эсерде о девирдеки ичтимаий-сиясий вазиетлер деачыкъ-айдын 
тасвир олуна. Меселя: «Улу Табгзач Бугера хан дюньягъа аким 
олды. Ады къутлу (хайырлы) олсун. Танъры оны эки джианда 
азиз этсин» сатырларда янъы падишанынъ укюметте япаджакъ 
эйиликлери косьтериле. 

Укюмдарлар укюметни насыл идаре этмек керек олгъаны акъ- 
къында да сатырлар бар. Меселя: 


Мен ишлерни пычакъ киби кесер, пычарым, 
давасы олгъан кишининъ ишини тез ве акълы чезерим. 


киби сатырларда укюмдарлар укюметлеринде ишлерини насыл 
алып бараджакълары аллегорик шекильде бильдириле. 
Я да: 
Мен ишлерни догърулыкъле юрютирим, 
Инсанларны бей ве къул деп, экиге айырмам. 


киби бейитте джемиеттеки тенъсизликнинъ ёкъ зтилюви ве 
дюньяда яшагъан инсанларнынъ арасында тенълик олмакъ керек- 
лиги акъкъында айтыла. 

Феналыкъ — джаилликтен, хасталыкълар — ярамазлыкътан 
пейда олгъаны бейитлер вастасы иле анълатыла. Эр бир хаста тек 
тедавийленип, озюне шифа тапа бильгени косьтериле. Ярамазларны 
тек тербиелеп, яхшылыкъ ве эйилик япмагъа огретмек мумкюн 
олгъаны бильдириле. Бильгилери олмагъанларгъа окъутув иле 
бильги берильгени тафсилятлы ифаделене. 

Зсерде фазилетли инсанларнынъ душманлары чокъ олгъаны 
акъкъында шойле тасвир олунгъан: «Ким фазилетли ве асыл сой- 
дан олса — дей шаир, — юртнынњ этрафында нидже кимселер 
онъа душман кесилир (олур )». 

Бойледже, тиль ве тефеккюр (нетиджеленген фельсефий фикир) 
меселелерини тарифлеген «Къутадгъу билиг» дестаны джемиетте 
расткельген менфий алларгъа къаршы догърултылгъан. Бу эсер 
бизим девирде де фена (ярамай) вазиетлерден чыкъмагъа ёллар 
косьтерген къыйметли эсердир. 

Юсуф Баласагъунлынынъ «Къутадгъу билиг» зпик-дидактик 
дестаны бизим куньге учь нусхада келип етти. Бу учь нусха Вена, 

Къаир ве Ташкент шеэрлерининъ ильмий-тедкъикъат институт- 
ларында сакълыдыр. Вена шеэринде сакълы нусха уйгъур, Къаир 
ве Ташкент шеэрлеринде сакълы нусхалар исе арап язысы иле 
язылгъан. 

Юсуф Баласагъунлынынъ «Къутадгъу билиг» эсери ХІ асыр- 
да янъы басамакъкъа котерильген язы иле анълатылгъан эдебий 
тильнинъ аджайип нумюнесидир. 

Бу дестан — медениет, эдебият ве тилимизнинъ эсас тамырлары 
шу девирлерден келип чыкъкъаныны тасдыкълагъан къадимий 
абидедир. 


Суаллер ве вазифелер: ШЕ 


1. «Къутадгъу билиг» эсеринде насыл вазиетлер тасвир олунгъан? 
Фазилетли инсанлар акъкъында насыл фикирлер бильдирильгенини та- 
рифленъиз. 

2. Әсерде табиат гузелликлерини тасвирлеген сатырларны окъуп на- 
сыл нетиджелер чыкъара билемиз? Шаиране сатырларда Юсуф Баласа- 
гъунлыдан эвель иджат эткен шаирлернинъ шиирий усулларыны козете- 
билемизми? 

8. Әсерде о девирдеки ичтимаий-сиясий вазиетлерни тасвирлеген са- 
тырларны окъунъыз. Оларда насыл бир муим фикирлер бильдирильге- 
нини икяе этинъиз. 

4. «Къутадгъу билиг» дестанынынъ бугуньки куньде къыйметли 
джеэтлери неден ибарет? Мисаллер кетирип анълатынъыз. 


КЪУТАДГЪУ БИЛИГ!“ 
(Дестандан алынгъан парчаларнынъ 
транслитерациясы ве терджимеси дя 
Бисмилляхи-ир-рахман-ир-рахим 


Тенъгри Аззе ве Джелле огдишин айур 
(Танъры Аззе ве Джелельнинъ бейитини айтыр) 


1. байат аты бирле сёзюк башладым, 
тёрютген игидген кечюрген идим. 
Аллах ады иле сёзюм башладым, 
Яраткъан, етиштирген, афу эткен Танзрым, Раббимдир. 

2. окюш огди бирле тюмен минъг сена, 
угъан бир баяткъа анъгъар ёкъ фена. 
Тек, бир (екяне) олгъан Танърыгъа бинълердже сена 
(къадир ) олсун, 
Онъа фанилик аит дегильдир. 


3. ягъыз йыр, яшиль кок, кунь, ай бирле тунь, 
тёрюттю халайыкъ одь одьлек бу кунь. 
Къара ер, ешиль кок, кунеш, ай иле гедже ве куньдюз 
заман иле халкъны ве дюнья узеринде бутюн 
яратылгзанларны яратты... 


4. тиледи, тёрюттю бу болмыш къамугъ, 
бир окъу бол тиди, болды къолмыш къамугъ. 
Истеди ве бутюн дюньяда олгъан шейлерни яратты 
Бир кере: «Ол!» — деди. Тилеген шейлерининъ эписи олды. 


5. къамугъ барча мунъглюг тёрютюльмиши, 
мунъги ёкъ иди, бир анъгъар ёкъ иши. 
Бутюн яратылгъан шейлер онъа мухтадждыр, 
Ихтияджы олмагъан бир Аллахтыр. Онынъ эши ёкътыр... 


6. ай эрклиг угьан, менъгю мунъгсуз байат, 
ярамаз сенинъдин адынъкъа бу ат. 
Эй, къуветли, къудретли, эбедий ве эксиги олмагзан Аллах! 
Сенден гзайрысына бу ад келишмез, уймаз. 


т. улугьлыкъ санъга ол бедюклюк санъга, 
сенинъдин адынъ ёкъ санъга, туш тенъге. 
Улулыкъ Санъа ве буюклик Санза (махсустыр ), 
Санъа эш ве бенъзеген башкъасы ёкътыр... 


Суаллер ве вазифелер: ннн 


1. «Къутадгъу билиг» эсерининъ биринджи къысмында насыл насиат 
ве бильгилер такъдим олуна? Бу насиат ве бильгилер Аллахнынъ адынен 
багьланьш анълатылгъанынынъ себебини тарифленъиз. 

2. Биринджи ве экинджи бейитлерде бильдирильген маналарны ме- 
тинден мисаллер кетирип анълатынъыз. 

8. Дюньянынъ яратылгъаны акъкъындаки малюмат къачынджы 
бейитте тасвир олуна? Тапынъыз, окъунъыз, озь сёзюнъизнен изаланъыз. 

4. «Къутадгъу билиг» эсерининъ биринджи къысмында Аллахнынъ даа 
насыл бир фазилетлери тасвир олунгъаныны мисаллер кетирип, беян этинъиз. 

ГУ 


Ярукъ яз фаслын улугъ Бугъра Хан огдишин айур 
(Улугъ Бугъра Хан парлакъ баарь мевсимининъ 
бейитини айтыр) 


64. ягъыз йыр йыпар толды кафур китип, 
безенмек тилер дюнья корькин итип. 
Къара топракъ мис къокъулар иле толды, 
Индже (маддени ) анъдыргъан къарлар ирип битти, 
Дюнья, гузеллигини косьтерип, сюсленмек истей. 


67. къурумыш йыгъачлар, тонанды яшыл, 
безенди йипюн ал, сарыкъ, кок, къызыл. 
Къуругъан тереклер ешиллер кийди. Табиат мор, ал, сары, 
ешиль ве къырмызы ренклерге сюсленди, бурюнди. 


68. ягъыз йыр яшыл торкъу юзке бады, 
хытай аркъышы ятлы, табгъач яды. 
Къара топракъ юзюне ешиль йипеклер багълады, 
Гуя чин керваны киби ерлерге чин йипеклерини яйды. 


70. тюмен тю чичеклер язылды куле, 
йыпар толду кафур айын йид биле. 
Бинълердже чечеклер кулип ачылдылар, 
Дюнья толды мис къокъулары иле. 


71. шаба йылы къопты къаранфиль йидин, 
айюн барча бютрю йыпар бурды кин. 
Саба рузгяры къаранфиль къокъулары иле эсти, 
Дюнья баштан-башква мис анбер къокъуды. 


12. къаз, орьдек, къугъу, къылкъалыкъыгъ тоды, 
къакъылайу, къайнар йокъару къоды. 
Коаз, папий, къугъу, къылкъуйрукъ сеслеринен фезаны 
толдырды, 
Багъырышып юкъары, ашагъы кзайнаитылар. 


13. къаюсы къопар корь, къаюсы къонар, 
къаюсы чапар корь, къаю сув ичер. 
Къайсы (бириси) сес чыкъарып учар корь, къайсы (бириси) 
къонар, 
Къайсы (бириси) чапар корь, къайсы (бириси ) сув ичер. 

75. улар къуш унюн тюзди ундер ишин, 
силигъ къыз окъыр тег гонъгюль бермишин. 
Олар къуш (кеклик ) сесини анъдырып сесленелер, 
Гуя бир гузель къыз гонъюль берген инсаныны чагъырмакъта. 


86. булит кокреди, урды невбет тугъы, 
яшын яшнады,тартты хакъан тугъы. 
Булут чокъ гурьледи, невбет кельгенде, давулыны урды, 
шемшек чакъты, 
Хакъаннынъ, укюмдарнын% байрагъыны чекти. 


87. бири къында чыкъты, сунуп иль тутар, 
бири къуси, къуси джавы айынъкъа этер. 
Бири къынындан чькваракь къудретнен иль тутар, 
Бириси душманны къоркъузып, адыны дюньягъа дуйдырыр. 


88. айун тутты табгъач Улугъ Бугъра хан, 
къутадсу аты бирсю ики джихан. 
Улу Табгъач Бугъра хан дюньягъа аким олды, 
Ады къутлу (хайырлы) олсун, (Танъры ) оны эки джианда 
азиз этсин... 


Суаллер ве вазифелер: ШЕ 


1. ТУ къысмында улу Бугъра Хан парлакъ баарь мевсимининъ дюль- 
берлиги акъкъында не айта? Бу ибарелерде Бугъра Ханнынъ сымасыны 
айдынлаткъан сёзлерни айырынъыз. 

2. «Къутадгъу билиг» эсерининъ ГҮ-юнджи къысмында табиат дюль- 
берлигини айдынлаткъан сатырларны бирер-бирер окъуп, оларнынъ шаи- 
ране сатырларыны анъламагъа ве эзберлемеге арекет этинъиз. «Къара 
топракъ», «мис къокъу», «дюнья, гузеллигини косьтерип, сюсленмек 
истей» киби ибарелерни къулланып тувгъан юртумызнынъ дюльберли- 
гини тасвирлеген мини инша язынъыз. 

8. Дигер бейитлерде де бойле ибарелерни тапынъыз, ифадели окъунъ- 
ыз ве анълагъан бильгинъизни тарифленъиз. Эсас маналарны сакълагъан 
ибарелерни айырынъыз, дефтерлеринъизге къайд этинъиз. 

4. Къушларнынъ арекетлери, акъкъында тасвир олунгъан сатырлар- 
да шаиране сёзлерни айырынъыз. Манасыны анълаткъан сонъ, оларны 
къулланып дигер бир джумлелер тизинъиз. Лакъырдынъызда оларны 
ишлетмеге арекет этинъиз. 

5. Укюмдарлар акъкъында малюмат къачынджы бейитлерде айдын- 
латыла? Укюмдарнынъ чизгиси, хасиети аталар сёзюнен бильдирильген 
бейитни тапып окъунъыз, манасыны анълатынъыз. 

ХУПІ 


Кунь Тогъды илиг Ай-Толдыгъа адиль сыфаты 
нетег эрдюкин айур 
(Укюмдар Кунь-Догъды, везир Ай-Толдыгъа адалетлик васфыны 
(чизгилерини) айтыр) 


800. Муну мен ма корьгиль конъюлик тёрю, 
тёрю къылыкълары бу бакъа тур корю. 
Иште, бакъ, мен Догърулыкъ ве Къануным, 
Къанунымнын%ъ эсаслары булардыр. Дикъкъат эт! 


801. Бу курси озеле озь олдурдукъы, 
адакъы учь ол, корь, ай конъглюм токъы. 
Мен устюнде отургъан бу курсюнинъ (тахтнынъ) 
учь аягъы бар. Бак, эй, гоньлюмни тойдургъан! 


802. къамукъ учь адакълыкъ митмез болур, 
учегю турур тюз къамытмаз болур. 
Бутюн учь аякълылар (бир тарафкъа ) згильмез 
ве учю де бирдем тургъанда, тахт да деврильмез. 


804. къамукъ учь адакълыкъ кони тюз тутур, 
къали болса, тёрт корь, бир эгри болур. 
Бутюн учь аякълы курсю тюз турар, эгер дёрт 
(аякълы ) курсю олурса, бири эгри (къыйыш ) ола билир. 


809. коньюлюк озеле кесер мен ишиг, 
адырмаз мен, бегсиг я, къульсиг кишиг. 
Мен ишлерни догърулыкъле юрютирим, 
инсанларны «бей» ве я «къул» деп, экиге айырмам. 


811. бичег тег бычар, мен кесер ишиг, 
узатмаз мен, деви къылыгълы кишиг. 
Мен ишлерни пычакъ киби кесер, пычарым, 
давасы олгъан кишининъ ишини тез чезерим, 
узатмам, оны акълы тарзда чезерим. 


817. Керек огълум эрсе, якъын я ягъукъ, 
керек баркъын эрсе, кечикли къонукъ. 
Истер огълум, истер якъыным, квысмым, акърабам олсун, 
Истер ёлджу кечиджи мусафир олсун! 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.иа 


818. тёрюде икигю манга бир саны, 
кесерде адын булмаган ол мини. 
Езанун назарында меним ичюн эписи бирдир, 
Укюм берир экенлер, олар башкъа тюрлю этип, 
дензиштирип оламазлар, мени де денњиштирип оламазлар. 


819. бу беглик ули корь конилик тутур, 
кони болса, беглер тириглик болур. 
Бу бекликнинъ темели догърулыкътыр, 
Беклер догъру олсалар, (халкъ) сеадетке къавушыр, 
макъсадына иришир... 


Суаллер ве вазифелер: ШЕ 


1. ХҮШ къысымда Кунь-Догъды Ай-Толдыгъа адалетнинъ насыл сы- 
фатлары акъкъында икяе эте? Олардан насыл фельсефий фикирлер сеч- 
тинъиз? Бу эсернинъ тербиевий эмиетини айдынлатмагъа тырышынъыз. 

2. Укюмдар везирьге адалетлик васфы, чизгилерини насыл усулнене 
анълата? Курсю сымасында укюмдарнынъ насыл бир табиат чизгилери та- 
рифленгенини беян этинъиз. 

8. Укюмдарлар укюметни насыл идаре этмек кереклиги къачынджы 
бейитлерде айтыла? Оларны тапынъыз, окъунъыз ве анълатмагъа арекет 
этинъиз. 

4. Эсерде джемиетте расткельген менфий алларгъа къаршы догърул- 
тылгъан фикирлернинъ эмиетини изаланъыз. 


ХХХУ 


Огдюльмиш джевабы Илигке 
(Огдюльмишнинъ Илигке айткъан джевабы) 


6479. Къаны бир конълилик къылгъылы къаны, 
Къаны, Тенъгрилик ёругълы къаны. 
Къайда бир догзрулык® косьтерген, къаерде? 
Къайда Танъры ичюн иш корьген ким? 


6480. Айун барча бутрю тюкель артады, 
Корип танъгладачы къаны бир муны. 
Дюньянын% эр бир тарафы башындан сонъунадже бозулды, 
Буны корип, шашкъан бир кимсе бармы..? 

Суаллер ве вазифелер: паи 


1. Огдюльмишнинъ Илигке айткъан джевабында насыл бир терен 
мана бар? Огдюльмишнинъ Илигке айткъан джевабыны бизим девирде де 
муимлигини анълатынъыз. 

2. «Къайда, бир догърулыкъ косьтерген къаерде?», «Дюньянынъ эр 
бир тарафы башындан сонъунадже бозулды» киби эсерден алынгъан са- 
тырлар сизинъ язаджакъ иншанъызнынЪъ эсас мевзусы олсун. Шимдики 
аятымызнен багълы олгъан бутюн тюшюнджелеринъизни бу иншагъа 
синъдирмеге арекет этинъиз. 


ЭДЕБИЯТ НАЗАРИЕСИ 


ШИИРИЙ ОЛЬЧЮЛЕР. АРУЗ ВЕЗНИ 


Юсуф Баласагъунлынынъ «Къутадгъу билиг» дестаны месне- 
ви шеклинде язылгъан эсердир. Бейитлер чифт къафиелешелер. 
Меселя: 


Байат аты бирле сёзюк башладым, 
Терютген игидген кечюрген идим. 


Ягъыз йыр яшиль кок кунь ай бирле тунь, 
Тёрюттю халайыкъ одь одьлек бу кунь. 


Зки бейитнинъ окъулув къыраатыны зджаларнен бойле кось- 
термек мумкюн: 


Ба йат а | ты бир ле | сё зюк баш ла дым, 
Тё рют ген и гид ген ке чюр ген и дим. 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.иа 


Созукъ сеснен биткен эджа — эджанынъ ачыкъ олгъаныны. 
анълатыр. Схемада ачыкъ эджа ( . ) иле косьтерилир. Ачыкъ эджа 
чокъусы алларда — къыскъа, базы алларда исе къыскъа олса да, 
девамлы окъулыр. 

Тутукъ сеснен биткен эджа — эджанынъ япыкъ олгъаныны 
анълатыр. Схемада япыкъ эджа ( — ) иле косьтерилир. Япык% 
эджа эр вакъыт девамлы окъулыр. 

Мисаль этип алынгъан бейитте сёзнинъ биринджи: 

Ба эджасы — ачыкъ эджадыр. Бу эджа къыскъа окъулыр, ве 
схемада (.) иле косьтерилир. 

йат эджасы — япыкъ эджа, девамлы окъулыр, ве схемада (—) 
бельгиси иле косьтерилир. 

а эджасы — ачыкъ эджа, къыскъа олса да, девамлы окъулыр; 

Къалгъан эджалар да кене шу тертипте окъулыр. Белли бир 
тертипке тизилип, белли бир везин пейда этерлер. 

Ачыкъ ве япыкъ (къыскъа ве девамлы ) зджаларньнь терти- 
бинде язылгъан шиирий эсернинъ везнине аруз везни денилир. 

Ачыкъ ве япыкъ, къыскъа ве девамлы эджалар схемада бойле 


косьтерилир: 
Ба йат а ть бир ле сб зюк баш ла дым, 
Те рют ген и гид ген ке чир ген и дим. 


Бу схема Юсуф Баласагъунлынынъ «Къутадгъу билиг» дестаны 
аруз везнинде язылгъаныны бильдирир. 


Суаллер ве вазифелер: пении 


1. Насыл бир шиирий эсернинъ везнине аруз везни денилер? 

2. Аруз везнинде къулланылгъан ачыкъ эджа насыл сеснен биткенини 
ве насыл окулгъаныны айтынъыз. Ачыкъ эджа схемада насыл косьтери- 
ле? Мисаллер кетиринъиз. 

3. Аруз везнинде къулланылгъан япыкъ эджа насыл сеснен биткени- 
ни айтынъыз. Япыкъ эджа схемада насыл косьтереле? Мисальнен исбат- 
ланъыз. 

КЪЫРЫМТАТАР ЭДЕБИЯТЫНЫНЪ 
КЪАДИМИЙ ДЕВРИ 


«Дюньяджа белли «Орхон (Коктюрк) язылары, Махмуд 
Къашгъарийнинъ «Дивану лугъат-ит-тюрк», Юсуф Баласагъун- 
лынынъ «Къутадгъу билиг», Махмуд Къырымлынынъ 
«Хикяет-и Юсуф ве Зулейха», Халиль огълу Алининъ 
«Къысса-и Юсуф» киби тюркий тильде язылгъан абиделер энъ 
къадимий, эдебий язы абиделердир. Оларда халкъымызнынъ 
кечмишини, эдебий тилимиз ве эдебиятымызнынъ тарихыны 
огренмек ичюн муим менбаалар бардыр. 

Къырымда мейдангъа кетирильген «Кодекс Куманикус» 
лугъаты да бизим къырымтатар тилининъ энъ къадимий язы 
абиделери олмакънен бирге, умумтюркий язы абидеси сайыл- 
макъта. 

Тюркий халкъларнынъ язылы эдебиятынынъ асыл тамыр- 
лары Орхон абиделери (УШ асыр), Махмуд Кашгъарийнинъ 
«Дивану лугъат-ит-тюрк» (ХІ асыр), Юсуф Баласагъунлынынъ 
«Къутадгъу билиг» (ХІ асыр) киби къадимий эсерлеринен багъ- 
лыдыр. Къырымтатар халкъынынъ да асыл тамырлары шу де- 
вирлерден келип чыкъа. 

Эдебиятымызнынъ темелини бу эсерлернен бир сырада 
Махмуд Къырымлынынъ «Хикяет-и Юсуф ве Зулейха» киби 
дестаны тешкиль эте. Бу дестан асыл къырымтатар тилинде 
язылгъан абидедир. 

Къырымда Ислям дини таркъалып башлангъанынен, арап 
халкъ яратыджылыгъындаки диний мевзулар къырымтатар 
фольклорында да тасвир этиле. Бу вакъыт диний къыссалар 
ве иляхилер языла. Бу эсерлерде варлыкъ-ёкълукъ, аят-олюм, 
дженнет-джеэннем киби мевзулар тасвир этиле. Айны шу мев- 
зулар халкъ агъыз яратыджылыгъынынъ эсас мевзусына чеви- 
риле. 

Язылы эдебиятта да диний мевзуларгъа багъышлангъан 
эсерлер языла. Диний мевзуларгъа багъышланып язылгъан 
эсерлер тасаввуф эдебиятыны пейда эте. 

Тасаввуф назариесине коре, Аллах бирдир, екянедир. 
Кяинаттаки эр бир шей онынъ кольгесидир. Аллах инсанны ве 
алемни яраткъан. Инсан Аллахкъа даима зикр кетирип (хатыр- 
лап) асрет чеке. Гъайрыдан онъа къавушмакъ истей. Аллахкъа 

къавушмакъ ичюн исе ашкъ ве гонъюль ёлу бар. Бу ёлдан кет- 
кен инсан омрю бою озь нефсине (истегине) аким олмакъ, юк- 
сек мертебеге (алгъа, вазиетке) иришмек ичюн хызмет этер. 
Ишлеген гуняхлары ичюн тёвбе этер (багъышлав сорар), нефси- 
ни тутар (токътатыр), Аллахнынъ бергенинен шукюр этер. 

ХП асырнынъ сонъунда ве ХПІ асырнынъ башында иджат 
эткен Махмуд Къырымлынынъ «Хикяет-и Юсуф ве Зулейха» 
дестанында диний эдебиятнынъ тесирини корьмек мумкюн. 

Бу эсернинъ инглиз ве испан тиллерине терджиме олунгъа- 
ны белли. «Юсуф ве Зулейха» дестанынынъ Рогерс ве Гриффит 
тарафындан инглиз тилине чевирильген эки терджимеси бар. 
Олардан биринджиси — келиши гузель япылгъан, экинджи- 
си — сербест терджимедир. «Юсуф ве «Зулейха»нынъ испан ти- 
линде эки терджимеси бар. Булардан бири — «Поэма де Йосе», 
экинджиси — «Лайендас де Йосе»дир. 

Бойледже, къадимий девир къырымтатар эдебиятынынъ те- 
мель ташы олгъан Махмуд Къырымлынынъ «Хикяет-и Юсуф 
ве Зулейха» дестаны дигер тюркий халкъларнынъ да эдебий ва- 
риетидир. 

«Къырымда язылгъан ядикярлыкълар къырымтатар эдеби- 
ятынынъ темель ташлары, мирасыдыр. Къырымгъа могъуллар 
кельмезден эвель, мында умумий тили, дини, эдебияты, меде- 
ниети олгъан халкъ шекилленгенини исбат этелер. 


Суаллер ве вазифелер: Е 


1. Тюркий халкъларнынъ язылы эдебиятынынъ асыл тамырлары 
сиз бильген насыл къадимий эсерлернен багълыдыр? Къырымтатар 
халкъынынъ асыл тамырлары анги девирлерден келип чыкъкъаныны 
айтынъыз. 

2. Асыл къырымтатар тилинде язылгъан дестаннынъ серлевасыны ве 
муэллифнинъ адыны тарифленъиз. 

8. Къырымда Ислям дини таркъалып башлагъанынен, эдебиятта на- 
сыл мевзулар тасвир этиле? 

4. Диний мевзуларгъа багъышланып язылгъан эсерлер насыл эдебият- 
ны пейда эте? Тасаввуф назариесининъ инджеликлерини анълатынъыз. 

5. Махмуд Къырымлынынъ «Хикяет-и Юсуф ве Зулейха» дестаны на- 
сыл тиллерге терджиме олунгъаны белли? 

6. Махмуд Къырымлынынъ «Хикяет-и Юсуф ве Зулейха» дестанынынъ 
инглиз тилине терджиме эткен муэллифлернинъ адыны айтынъыз. 

т. Махмуд Къырымлынынъ «Хикяет-и Юсуф ве Зулейха» дестанынынъ 
испан тилиндеки эки терджименинъ серлеваларыны тарифленъиз. 

МАХМУД, КЪЫРЫМЛЫ 
(ХП—ХШ асыр) 


Къырымтатар язылы эдебиятынынъ ильк векиллеринден 
бири — Махмуд Къырымлы ХП асырнынъ сонъу ве ХПТасырнынъ 
башында яшап иджат этти. Онынъ къалемине менсюп «Хикяет-и 
Юсуф ве Зулейха» дестаны къырымтатар эдебиятынынъ миллий 
вариети сайыла. Бу дестан къырымтатар язылы эдебиятынынъ те- 
мель ташыдыр. Онынъ асыл нусхасы къолумызгъа келип етмегени 
пек языкъ. Биз окъуп огренеджек дестаннынъ экинджи нусхасы- 
ны о девирде яшагъан Халиль огълу Али адында бир шаир асыл 
нусхадан кочюрип алып язгъан, чюнки Махмуд Къырымлы озь 
эсерини язып битирмейип, вефат эте. Бу малюмат Халиль огълу 
Али тарафындан кочюрилип язылгъан дестанда бойле бильдириле: 


Бу къысса бунда динди, 
Къырымлы Махмуд ольдю. 
Къаланын диемеди, 
Яренлере бильдирю. 


Махмуд Къырымлынынъ язып битирмеген дестаныны Халиль 
огълу Али екюнлей. Сонъра бир къач вакъыт кечкен сонъ, бу эсер- 
ни къырымтатар тилинден (дешт тилинден) тюрк тилине терджи- 
ме эте. Япкъан хызметини шаир дестанда бойле тасвирлей: 


Бу китабы дёндюрен, 
Къырым дилин гидерен, 
Тюркий диле гетирен, 
Чокъ захмет горьме дею. 
Ол Халиль огълу Али. 
Еди дивандыр эли. 

Ол дюзьди тюркий дили 
Дешт дилинден дёндерю. 

Халиль огьлу Алининъ тюрк тилине терджиме зткен дестаны 
5600 сатырдан ибарет зсердир. Бойле къыйметли заметинден сон», 
шаир Халиль огьлу Али озюнинъ «Къысса-и Юсуф» дестаныны яз- 
магъа башлай, ве, оны 1232 сенеси язып битире. Бу малюматлар 
бизге Махмуд Къырымлынынъ «Хикяет-и Юсуф ве Зулейха» де- 
станы 1232 сенеден эвель язылгъаныны бильдирелер. 

Дестанда халкъ тилининъ зенгинлиги буюк усталыкънен къул- 
ланыла: 


Кельди базар ичине, 
Табирджилер янына. 
Отурды дюкянына 
Дюшюни дер анъладу... 


Ахыраны сатасынъ, 
Мал ичине батасынъ. 
Падишалыкъ этесинъ, 
Та олюндже шад олу. 


Пармакъ везнинен язылгъан дестаннынъ сюжети арап халкъ 
агъыз яратыджылыгъында, Къуранда, Тевратта (еудийлернинъ 
диний китабында) анъылгъан вакъиаларны беян эте. Бу вакъиалар 
Якъуп Пейгъамбернинъ дюльберден-дюльбер огълу Юсуфнынъ 
башына тюшкен хорлукъларны ифаделей. 

Къараманларнынъ арекетлери, ынтылышлары, фаний (шимди- 
ки-кечиджи), бакъий (олюмден сонъ оладжакъ) дюнья ве Аллах 
киби анълайышларны изалай. Дестан инсан аятындаки гъур- 
бетлик, асретлик, дин ве иман киби меселелернинъ муимлигини 
ифаделей. Махмуд Къырымлы аятий варлыкъкъа керекли деред- 
жеде къыймет кесмеге огрете, дюньянынъ лезетине алданмайып, 
Аллахкъа итаат этмеге давет эте. Олгъан, олып кечкен, оладжакъ 
адисе-вакъиалар Аллахнынъ къудрети иле арекетке кетирильге- 
нини беян эте. 

Муреккеп омюрнинъ эр бир тарафыны терен бильген ве анъла- 
гъан шаир яшайышнынъ манасы акъкъында лакъырды юрюте. Әр 
бир инсан омюрнинъ къыйметини билип яшамакъ керек олгъаны- 
ны анълата. 


Суаллер ве вазифелер: ШЕ 
1; Къырымтатар язылы эдебиятынынъ ильк векиллеринден бири ==, 


Махмуд Къырымлы къачынджы асырда иджат этти? Къырымтатар эде- 
биятынынъ миллий вариети насыл бир эсернен зенгинлешкенини та- 


рифленъиз. 


Право для безоплатного розміщення підручника в мережі Інтернет має 
Міністерство освіти і науки України һќр://топ.доу.иа/ та Інститут модернізації змісту освіти Һрѕ://ітго.доу.иа 


2. Дестаннынъ зкинджи нусхась ким тарафындан кочюрилип языл- 
гъаныны айтынъыз. Бу малюмат къайда бильдириле? 

3. Махмуд Къырымлынынъ «Хикяет-и Юсуф ве Зулейха» зсери на- 
сыл везиннен язылгъан? Дестанда икяе олунгъан вакъиалар акъкъында 
айтынъыз. 

4. Мешур дестан насыл эдебиятнынъ ирмакъ башларыны тешкиль эте? 
Махмуд Къырымлы аятий варлыкъкъа насыл ёлларнен къыймет кесмеге 
огреткенини метинден дикъкъатнен окъунъыз ве озь сёзлеринъизнен бу 
маналарны анълатмагъа тырышынъыз. 


Махмуд Къырымлынынъ «Хикяет-и Юсуф 
ве Зулейха» дестанынынъ сюжети 


Кеньан шеэринде яшагъан Якъуп Пейгъамбернинъ алты къа- 
дынындан он эки огълу ола. О, Юсуф адлы огълуны пек севе. Юсуф 
дюньягъа кельгенде, онынъ анасы джан бере ве о, агъасы Ибн 
Яминнен берабер оксюз къалалар. 

Якъуп Пейгъамбер яш баласы олгъан (еудий) джариени базардан 
сатын ала. О, Юсуфнынъ сют анасы ола, оны эмизе. Куньлернинъ 
биринде джарие (къараваш) бир коксюни озь огълуна эмизгени- 
ни сезип къалгъан Якъуп Пейгъамбер ачувлана ве балачыкъны 
Мысыргъа сатып йибере: 


Якъуб ич эслемеди, 
Сёзюни динълемеди. 
Сатты онынъ огълуны 
Къалды гъариб агълаю. 


Якъуп Пейгъамбернинъ япкъан арекетине даянып оламагъан 
джарие, Ислям динини къабул эте, Аллахтан онынъ джезаланма- 
сыны тилей: 


Ахыры козьсюз къалгъыл, 
Юсуфынъдан айрылгзыл. 
Дюрлю асретлер корьгиль 
Дилерим айанмаю. 


Юсуф он яшыны толдургьанда, коктен ай, кунеш ве он эки 
йылдыз знгенини тюшюнде коре. Якъуп Пейгъамбер огълуна 
бу тюшни табирлеп, онынъ султан оладжагъыны ве он бир агъасы 
онъа келип теменна этеджеклерини айта. Амма, агъалары тюшке 
севинмейджеклерини билип, тюшни оларгъа айтмакъны ясакъ эте. 

Лякин бу лакъырдыны эшиткен Юсуфнынъ аласы тюшни торун- 
ларына еткизе. Юсуфны эвель де севмеген агъалары бу янъылыкъ- 
ны эшитип, пахыллыкътан даа бетер яна-якъылалар. Оны ольдюр- 
мек къарарына келелер. Амма озьара давалашкъан сонь, Юсуфны 
Адд адындаки къуюгъа ташлайлар. Къозу къанында булгъалангъан 
Юсуфнынъ кольмегини Якъуп Пейгъамберге косьтерип, къардашы- 
ны борю ашады дейлер. 

Якъуп Пейгъамбер огъулларынынъ сёзюне инанмай. Огъуллары 
тутып кельген борю инсан тилинде сёйленип, Кеньан мемлекетин- 
де яшагъан борюлер инсан ашамагъаныны айта. Якъуп Пейгъамбер 
гедже-куньдюз агълай-агълай, козьлери сокъур ола. 

Дюльберликнинъ юзюнджи къысмы бутюн инсаниетликке такъ- 
сим олунып, докъсан докъуз къысмы келеджекте догъаджакъ огъ- 
ланчыкъкъа бериледжегини даа учь юз йыл эвель насылдыр бир 
китаптан окъугъан Худ Пейгъамбер, бу муджизени корьмек арзу- 
сында къала. Аллахнынъ эмиринен, юкъугъа далгъан Худ къуюгъа 
ташлангъан, Юсуфны элинен тутып ала. Юсуфнынъ дюльберлигини 
корьгенинен шу ерде джаныны теслим эте. 

Коктен къуюгъа энген Джебраиль Аллахнынъ «даянып, сабыр эт- 
син» деген эмирини Юсуфкъа бильдире ве Худнынъ джеседини алып 
кетип, коме. 

Айны шу вакъытта Мысырда яшагъан бир базиргян (малик) тю- 
шюнде гуя Кеньан мемлекетинде юргенде, коктен энген кунеш апан- 
сыздан онынъ къойнуна кирип чыкъкъаныны, сонъ тёпеге котери- 
лип, онъа нурлар сачкъаныны коре. 

Бир къач алтынгъа тюшюни табирлеткен базиргян пек зенгинле- 
шеджегине къуванып, Кеньан мемлекетине кете. Адд къуюсындан 
Юсуфны чыкъара. Юсуфнынъ агъалары онъа бу огълан оларнынъ 
къачакъ къулу олгъаныны айталар. Оларгъа къайтарып бермесини 
талап этелер. Нетиджеде, Юсуфны бу мемлекеттен бутюнлей алып 
кетиледжеги шартынен, базиргянгъа докъуз алтынгъа саталар: 


Малик Юсуфа бакъты: 

— Бу эрлер сени сатты, 

Эм сен къулмысын%ё — деди, 
Юдунмагъыл гизлею. 


Мысырнынъ султаны Къатыфыр Юсуфны къазнасында олгъан 
алтынларгъа сатын ала. Онъа бу ишни япмагъа къадыны Зулейха 
меджбур эте. Чюнки бу иште буюк бир сыр сакълы ола... 

Магъриб (Шималий Африка) эмири Таймуснынъ къызы Зулейха 
даа генчлигинде дюльберден дюльбер йигитни тюшюнде корьген- 

де, онынъ къаерде булунгъаныны ве илериде султан оладжагъыны 
сорап биле. Мысыр султаны Юсуфдыр деп беллеп, онъа акъайгъа 
бермесини бабасына риджа эте. Мысыр султанына Эмир Таймус 
къуда ёллагъанда, султан дюльбер Зулейхагъа звленмеге разы- 
лыкъ бере. Амма той геджеси акъайы Юсуф олмагъаныны корьген 
Зулейха, такъдирине табынып, онынънен омюр этмеге разы ола. 

Отуз яшыны толдургъан Зулейха Юсуфны базарда корип, генч- 
лигинде тюшюнде корьген огълангъа ошата ве Къатыфыргъа оны 
сатын алдырта. 

Юсуф оськен сайын Зулейха онъа севда ола, севдалыкътан яп- 
къан арекетлерине де эмиет бермей. Юсуф оны ред эте. Бунъа ачув- 
лангъан Зулейха оны зиндангъа быракътыра. 

Къатыфыр султан эмизикли баланынъ агъызындан Зулейха 
къабаатлы олгъаныны эшитип, кечине. 

Рейан (Къатыфырнынъ къардашы) янъы султан олгъан сонъ, 
дюльбер Зулейхагъа эвленмек истей, амма о, онынъ истегини ред 
эте. Шунынъ ичюн де сарайдан къувула. 

Юсуф къыркъ йыл зинданда отура. Онынъ анда булунгъаныны 
эр кес унута. Аллахнынъ къудретинен тюш табирлемеге бильген 
Юсуф зиндандан чыкъа. О, Рейан султаннынъ тюшюни табирлеп, 
халкъны ачлыкътан, олюмден къуртара. Рейан султан оны везир 
япа вееди йылдан сонъ, султанлыкъ тахтына да отурта. Бойле этип, 
Якъуп Пейгъамбернинъ тюш табирлегени акъикъаткъа дёне: 


Танъры султанлыкъ верди, 
Рейан бир себеп олды, 

Пес Юсуф султан олды, 
Мысыр ичинде беллю. 


Султан олгъан Юсуф, къартайып, фукъарелешип, сокъурланып 
къалгъан, Зулейхагъа эвлене. О, Зулейханынъ одасына киреджекте, 
Аллаху Тааля Зулейханы генч ве дюльбер къызгъа чевире. 

Мысыргъа богъдай алмагъа кельген агъаларыны Юсуф джеза- 
ламай, аксине оларны аилелери ве бабасы иле Мысыргъа келип 
яшамаларыны тевсие эте. Якъуп Пейгъамбер юз йигирми яшында 
кечине. Мысырда, огълунынъ янында къыркъ йыл яшай, къал- 
гъан сенелерини озь юртунда кечире. 

Зулейха он эки огъул догъура. Якъуп Пейгъамбернинъ олюмин- 
ден алтмыш йыл кечкен сонъ, Юсуф кечине. Онынъ къыркъына 
бармайып, Зулейха да фани дюньядан козь юма. Юсуф Пейгъамбер 
бабасы Якъуп Пейгъамбернинъ янында, тувгъан юрту Кеньанда 
дефн олуна. 

Бойле зтип, буюк бир мундериджеге менсюп Махмуд Къы- 
рымлынынъ «Хикяет-и Юсуф ве Зулейха» дестанында пахыл- 
лыкъ, ошек, къарардан зияде севги киби дуйгъу ве табиат чизги- 
лери инсаннынъ аятында маджералы акъибетлер пейда эткени тас- 
вир олуна. Къарардан зияде севги, къарардан зияде нефрет киби 
табиат чизгилери инсан анъына тесир этип, келишмеген арекет- 
лерге уйтеклегени косьтериле. 

Дестан о девирде яшагъан халкънынъ омюриндеки деньишювлерни 
тасвирлей. Къырым ярымадасында яшагъан халкънынъ та о девирде 
эдебий тили, эдебияты, медениети олгъаныны бильдире. Халкъ Ислям 
динини ктабул этип, миллет оларакъ шекилленгенини исбатлай. 


Суаллер ве вазифелер: пин 


1. «Хикяети-и Юсуф ве Зулейха» дестанынынъ сюжети бизге насыл 
адисе-вакъиаларны тарифлегенини анълатынъыз. 

2. Дестаннынъ мундериджесинен таныш олгъанда, Якъуп Пейгъамбер 
ве онынъ огъулларынынъ япкъан арекетлерине дикъкъат этинъиз. Сиз 
бунъа насыл бакъасынъыз? Фикирлеринъизни анълатып, оларны мис- 
саллернен тасдыкъланъыз. 

3. Юсуфнынъ башына кельген маджераларны икяе этинъиз. Адд къу- 
юсындан Юсуфны ким чыкъара? 

4. Юсуфны къазнасында олгъан алтынларгъа ким сатын ала? Онъа бу 
ишни япмагъа ким меджбур эткенини ве бу иште насыл бир сыр сакълы 
олгъаныны икяе этинъиз. 

5. Рейан (Къатыфырнынъ къардашы) янъы султан олгъан сонъ, дюль- 
бер Зулейханынъ башына нелер келип-кече? 

6. Юсуфнынъ корьген тюшюни метиндеки дёртлюклерден окъуп, анъ- 
лагъанынъыз киби икяе этинъиз. 

7. Юсуфнынъ ирадесини косьтермек ичюн, онынъ башына кельген 
мусибетлерни дефтеринъизге язынъыз. Джебраильнинъ онъа айткъан 
сёзлерини метинден тапып, Юсуфнынъ сабырлы олгъаныны исбатланъыз. 

8. Къыркъ йыл зинданда яткъан Юсуф насыл бир фурсаттан файдала- 
нып, андан азат олуна? Дестандан бунъа аит сатырларны тапып окъунъыз, 
изаатланъыз. 

9. Рейан Султаннынъ тюшюни Юсуф насыл табирлей? Метинни окъуп, 
анълагъанынъыз киби тарифленъиз. 

10. Озь севгисине садыкъ къалгъан Зулейханынъ омюринде насыл 
денъишмелер ола? Бу денъишювлернинъ темелинде насыл бир сыр бар? 

11. Дестандаки къараманларнынъ арекетлери, табиат чизгилери узе- 
ринде субет кечиринъиз. Такъдир, баш язысы меселеси эсерде насыл анъ- 
латыла? 

ХИКЯЕТ-И ЮСУФ ВЕ ЗУЛЕЙХА"" 


(Дестандан парчалар) 
Бисмилляхи-ир-рахман-ир-рахим 
1 


Бир сёзе башлаялум 
Эввелин Аллах — дею. 


3 
Ол хатунлар къамусы 
Корюклю, эйи хулу . 


Эм инает ол иде 6 
Фадли бисмиллях — дею. Дегме бир авратындан” 
Олды икишер огъул. 
2 Огъул он бир олыджакъ 
Вир салават, эй, азиз, Къаюрды" Якъуб краю. 
Башлаялум сёзе биз. 
Хош хикяет горесиз, т 
Къыссайы аджеплею. Якъуб Хакъкъа юзь урды": 
— Бер генч огъланчыкъ — 
3 деди. — 
Бу бир гузель къыссадыр, Къаму огьлум буюди, 
Сизе чокъ ал анълатыр. Охшалуму ёкъ — дею. 
Юсуф алын бильдирир, 
Нитти Якъуб агълаю. 8 
Дуасы олды къабул, 
4 Хакъ Чалаб вирди огъул. 
Якъуб Пейгъамбер иди, Якъуб онъа ад вирди, 
Хакъкъа явер эр иди. Гузельдже «Юсуф» — дею. 
Динъле, ахыр не олды, 
Къыссасыны анълаю. 9 
Ол Юсуф анасындан 
5 Бир огъул догъмуш иди. 
Вар иди ол Якъубынъ Ибн Яминди ады 
Алты элял авраты. Уз, гузель Юсуфлаю. 


1 инает — эйилик, яхшылыкъ 

2? явер — ярдымджы, ресуль 

З къамусы — джумлеси, эписи, бутюни 

эйи хулу — яхшы табиатлы, эйи чизгилер саиби 

5 дегме бир авратындан — эр бир къадынындан 

5 къаюрды — къайгъырды, къасеветленди, кедерленди, раатсызланды 
7 Хакъкъа юзь урды — Аллахкъа ялварды, мураджаат этти 

8 Чалаб — Аллах, Танъры, Мевля 

10 

Чюн Юсуф дюньяя кельди, 
Зм анасы ол дем ольди. 
Якъуб къараваш' алды, 
«Юсуфы эмзир» — дею. 


11 

Ол къаравашынъь, эй, яр, 
Бир эмердже” огълу вар. 
Къараваш даим уюр, 
Огълуны «эмсин» — дею. 


12 

Мемесининъ бирисин 
Юсуф ичюн сакълады. 
Бир мемесин гизледи 
Кенди огълун эмзирю. 


18 

Чюн буны Якъуб корьди, 
Конълю ийу (эйи) олмады. 
Джариее сёйледи: 
«Огълунъ сатарым!» — дею. 


14 

Чюн джарие“ ишитти, 
Коксюн уруб ах итти. 
Якъуба чокъ сёйледи: 
«Огълумы сатма!» — дею. 


15 

«Икисине сют вирем, 
Къарынларын доюрам, 
Бен бунлары къайырам, 
Бени агьлатма!» — дею. 


16 

Якъуб ич эслемеди, 
Сёзюни динълемеди. 
Сатты онынъ огълуны, 
Къалды гъариб агълаю. 


17 

Ол огъланынъ баасы — 
Къыркъ алтун сермаеси, 
Якъуб ол Тенъри хасы 
Алтуна таъмелею. 


18 

Якъуб алтуны алды, 
Базардан эве кельди, 
Джариее сёйледи: 

— Огълунъы саттым, — дею. 


19 

Джарие къаршы варды, 
Башын ачыб агълады, 
Ах идюбен инъледи, 
Огълуны чюн къайыру. 


20 

Деди: — Огълумы саттынъ, 
Бени къатты агълаттынъ, 
Дилерим, хич сен де агъла, 
Къыркъ йыл ейленмею. 


21 

Ахыры козьсюз къалгъыл, 
Юсуфынъдан айрылгъыл, 
Дюрлю асретлер корьгиль. 
Дилерим айанмаю°. 


1 къараваш — къул хызметкяр къадын 


2 эмердже — эмизикли 


З джарие — хызметкяр, къул къадын 


‘ах идюбен — ах этип, ах чекип 
Зайанмаю — аджымайып 

22 

Сен Пейгъамбер оласынъ, 
Аллахы бир билесинъ. 
Банъа зулум къыласынъ, 
Ол Хакътан утанмаю. — 


23 

— Джарие бойле диди. 
Якъуб бираз агълады, 
Буны дебюбен' урды, 

— Вар, Юсуфы эмзирю! — 


24 

Джарие дурды, варды, 

Ол Юсуфы эмзирди, 
Агълаяракъ отурды, 

— Бу иш Аллахтан — дею. 


25 

Ол къаравашды, ишит, 
Корь, не димиш эр-йигит. 
Ич сен де эттиким ит 
Дюньяда анджилаю”. 


26 

Учь кунь эвде отурды, 
Дюрлю фикир гетюрди, 
Бу захмети готюрди, 
Аллахкъа шукр эйледи. 


27 

Бир сабах ори дурды, 
Юзюн топрагъа урды, 
Пармагъыны къалдырды, 
Хакъ Чалаба ялварды. 


1 дебюбен — тепип, тепмелеп 


2 анджилаю — ойледже 


28 

Чюнки муслиман олды, 
Хакъкъынъ бирлигин бильди. 
Дюрлю мунаджат къылды“, 
Огълу ичюн агълаю. 


29 

Деди: — Ол Якъуб бени 
Чокъ агълатты ол гъаний, 
Сен дахи агълат аны, 
Динъмесин бенчилею.” 


30 

Бир беля виргиль анъа, 
Ол зулум къылды банъа. 
Хакъ Танъры! — дерим санъа, — 
Хаджетим къабул къылу. 


31 

Юсуфыны айыргъыл, 
Анынъ къатындан алгъыл. 
Фуркъатына яндыргъыл, 
Агъласын: «Огъул!» — дею. 


32 

Анынъ козьлерин алгъыл, 
Беним алым сен бильгиль. 
Аны бир асрет къылгъыл, 
— Я улу Танъры! — дею. 


33 

Бек чокъ мунаджат итти, 
Варды, къабула етти. 
Джарие зве китти, 

Ол огъланы къайыру. 


3 пармагъыны къалдырды — къолларыны тёпеге (кокке) котерди 


Б мунаджат къылды — ялварды 


З диньмесин бенчилею — мен киби токътамай агъласын 

60 

-- Бабама дидим буны, 
Султан олур, дир бени. 
Чюн ишиттим бена аны, 
Кельди санъа севиню. — 


61 

А ласына сёйледи, 
Дюшюн такърир эйледи. 
— Кимсее диме! — деди, 
Басирет исмарлаю.! 


62 

Ол хатун бир кунь мегер, 
Сыгъмаз ичине хабер. 
Ол дюши такърир идер, 
Манисине севиню. 


63 

Юсуфынъ къардашлары 
Ишиттилер хабери. 

Эп къарарды ичлери, 
Юсуфы кунюлею. 


(Агъалары Юсуфны султан оладжакъ деп, куньлеп, оны ёкъ этмек пеши- 
не тюшелер. Бир кунь олар бабаларыны алдатып, Юсуфны чельге алып кете- 
лер. Анда оны уралар ве къуюгъа ташлайлар. Кольмегини исе къангъа бул- 
гъалап, Юсуфны къашкъыр ашады деп, шу къанлы кольмекни бабаларына 
косьтерелер. Якъуб Пейгъамбер Юсуфны къарардан зияде севгени ичюн 
яна-кюе, гедже-куньдюз агълай, козьлери кёр ола. Нетиджеде, Юсуфнынъ 
такъдири бам-башкъа ола. Аллах онынъ джаныны къуртара — А.К.) 


Суаллер ве вазифелер: нн 


1. Махмуд Къырымлынынъ «Хикяет-и Юсуф ве Зулейха» дестаны- 
нынъ башланув хусусиетине дикъкъат айырынъыз. Сиз эвельде огренген 
даа насыл эсерлер бойле башлангъаныны хатырланъыз. Нетидже чыкъа- 
рынъыз. 

2. Къыссада Якъуб Пейгъамбернинъ аяты ве аилеси акъкъында насыл 
малюматлар бильдирильгенини айтынъыз. Метиндеки дёртлюклернен 
джевабынъызны исбат этинъиз. 

3. Юсуфнынъ догъулувы ве ондан сонъра насыл адисе-вакъиалар олып 
кечкенини тарифленъиз. Эсердеки сатырларнен тасдыкъланъыз. 

4. Якъуб Пейгъамбер не ичюн джариенинъ огълуны сатты? Бу вакъи- 
адан сонъ нелер олып кечти? Метинден джариенинъ Якъуб Пейгъамберге 
айткъан сёзлерини тапынъыз ве окъунъыз. 24-юнджи дёртлюкте джарие 
насыл бир нетидже чыкъаргъаныны метинден окъуп анълатынъыз. 


1 басирет исмарлаю — оладжакъ шейни эвельден корьмеге билюв 


къабилиетини багъышлап, (сымарлап) 

191 

Мегер Мысыр шехринде 
Бир малик! вардыр анда. 
Мисли ёкъдур дюзенде 
Базиргяндыр девлетлю. 


192 

Малын исабын бильмез, 
Дилинден ялан кельмез. 
Хергиз? хата иш къылмаз, 
Гъаетте эйу хулу. 


198 

Бир кунь эвине варды, 
Гидже ятуб уюды. 

Бир хош эйю дюш корьди, 
Саба дурды севиню. 


194 

Кельди базар ичине, 
Табирджилер янына. 
Отурды дюкянына, 
Дюшюни дер анъладу. 


202 

Айдур: Ол йире вардынъ, 
Кунь индигин эм корьдинъ, 
Дюрр-и мерджан? ки тердинъ, 
Сандыкъларны толдыру. 


208 

Ол язуя варасынъ, 

Бир къул огълан буласынъ. 
Аны сатун аласынъ, 
Хублугъына имреню.! 


1 


204 

Ахыр аны сатасынъ, 
Мал ичине батасынъ. 
Падишалыкъ этесинъ, 
Та олюндже шад олу. 


205 

Таъбирде бойле корьдюм, 
Дюшюнъи, иште, ёрдум. 
Догърусын айди вердим, 
Дур вар имди севиню. 


206 

Малик орадан дурды, 
Теъджиль эвине варды. 
Къатыр, деве котюрди, 
Ёл тутты къатарлаю. 


215 
Маликинъ ики къулы 
Вар иди юзи сувы. 


Бирининъ — Кямиль иди, 
Бирине — Бешир дею. 
216 


Кямиль Беширле дурды, 
Къую устюне варды. 
Къавий оргъан? кетирди. 
Бир эшеге беркидю. 


217 

Ол къуюдагъы къушлар, 
Ол имиш фериштелер. 
Юсуфа эш олмушлар, 
Юр алурлар чигриню. 


малик — туджджар, базиргян 

хергиз — ич бир вакъыт, ич де 

дюрр-и мерджан — инджи ве мерджан 

хублугъына имреню — дюльберлигине сукъланып, шашып, авесленип 
5 оргъан — аркъан 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.иа 


218 

Бешир оргьан индирди 
Кямиль къогъа! долдурды. 
Джебраиль ирюб кельди: 

— Я Юсуф, дургъыл? — дею. 


219 

Танърыдан буйрукъ кельди: 
— Оргъана япыш! — деди. 
Эгленмее тез дурды: 

— Къуюдан чыкъ къуртулу! 


220 

— Юсуф алын бильдинъмю? 
Козюнъ иле бакътынъму? 
Озюнъ къыяс иттинъми? 
Айтгъыл, сен банъа догъру. 


221 

Юсуф айтты: — Бен бакътым, 
Гонълюмден бен айыттым. 
Эгер бен къул олайдым, 
Баамы ким етирю?? 


222 

Джебраиль айдур: — Имди дур, 
Элинъи аркъана ур. 

Къуюдан чыкъ, баханъ горь. 
Нее дегерсинъ — дею. 


223 

Бешир аркъаны чекти, 

Кямиль бакъубан корьди. 

— Бир гузель огълан чыкъты! — 
Бешире? — дер севиню. 


224 

— Я Бешир! Хаза гъулям* 
Санасынъ бедр-и тамам. 
Сурети джеддюль знам? 
Бир фериште сыфатлу. 


245 

Малик айтыр: — Айытынъ, 
Айиблеринъ хеп деюнъ, 
Хем алтунымы алунъ, 
Сейлешелю сатышу. 


246 

Бунлар айтыр: — Яланджы, 
Хем огърыдыр икинджи, 
Учюнджиси — къачыджы, 
Ишитгиль бизден беллю. 


241 

Малик айтыр: — Ишиттим, 
Айыбларыны бильдюм, 
Къамусын къабул къылдым, 
Кесинъ бахасынъ беллю. 


(Малик Аддкъуюсындан Юсуфны чыкъарып кетеяткъанда, Юсуфнынъ 
агъалары келип, бу огълан оларнынъ къачакъ къулу олгъаны ичюн, оны 


къайтарып бермесини талап этелер... Докъуз алтынгъа саталар — А.К.) 


къогъа — къопкъа 
етирю — битирип 


осо ю 


о 


джеддюль знам -- улу инсан 


бешире — къуванч, козьайдын 
хаза гьулям — бу огъландыр (арапча) 

248 268 


Янумда алтунум ёкъ, Я, Ана, сен ольмиединъ, 

Кюллеб' иле къумаш” чокт, Я бу сине* кельмиединъ, 

Пул ярмакъ’ вар, къыймет ёкъ, Беним халым бильмиединъ, 

Бенден ишитинъ догъру. Огълуны эсиргею. 

263 269 

Къафиле гочьти, юрюди, Сининден бир унь кельди: 

Гидже къаранъу олды, — Джаным, Юсуф, санъа 
нолду? — 


Бир мензиле огърады, 


Дюшдю Юсуф агълаю. Юсуф ишитти, огънады, 


Анасы унюн динълею. 


264 

Юсуф анасы ольмюш, 
Мегер къабри андаймыш, 
Юсуф деведен инмиш, 
Анасына агълаю. 


270 

Юсуф бунда, бу ёнде, 

Анасын мескенинде. 

Агъарды, олды ирте, 

Малик: — Къаны Юсуф? — дею. 


265 271 

Айтыр: — Аначыгъым, Юсуфы истедилер, 
бильгиль, Деведе булмадылар. 

Гъарип олдум, бени корьгиль. Корьдилер: — Къачмупи — 

Огълуны эсиргегиль, дедилер. 

Къул олдум ош сатылу. Яйылдылар истею. 

266 212 

Атамдан айырдылар, Бир къара къулу варды, 

Ильтуб къуюя салдылар. Варып ол Юсуфы булды, 

Сонъ къул деюб саттылар, Юзюне бир къач урды, 


Къардашлыкъ хакъкъы, — дею. Кетюрди сюрюклею. 


267 273 

Аначыгъым, тогьмышдым, Аллахына ялварды, 

Нола сеннен ольсейдим, Бу кез Юсуф агълады. 

Бу джефайы корьмейдим, — Хакъкъымы алгъыл! — диди. 
Ики эльчигим багълы. Сучюм ёгъун бильдирю. 


кюллеб — уджу къыйыштырылгъан демир, ченгель 
къумаш — кетен, юн ве йипектен токъулгъан басма 
пул ярмакъ — капик, пара 

сине — мезар, къабир 

274 

Эль кетирип, агълады ол бигунях, 
Аза наз идуб диди: — Эй, падишах! 
Бени сучсуз ере дёгди бу къул, ах, 
Нелер итти бана ишбу ру-сиях.. 


275 

Къысмет олмуштыр банта бу дертах, 
Хакъмы шимди, кяр-и керде’, я илях. 
Сен билирсинъ халымы, сенсинъ илях. 
Санъа малюмдир ишим — сенсинъ гувах.. 


276 

Гер хара къылдым исе асий олуб, 

Я анам хакъкъын тутма би гунах, 

Пес, гуняхым ёкъ исе, бильдир, къон... 

Бир алямет эйлегиль бунлара сен, падишах. 


277 
Бен багъры башлыя медед’, сенден медед, 
Ирмедийсе, къылырам олюндже ферьяд иле ах. 


сеоовоовевововввввввовововвввововвоввввовововововоооо РРО 


фоооо ооо ооо ооо ооо оо ооо ооо ооо в ооо ово оо ооо ооо ооо оо ооо ооо о 


278 280 

Къул Юсуфы кетирди, Джихан къаранъу олды, 
Малике исмарлады. Къар, ягьмур долу ягъды, 
Малик девее ирди, Сахра къаму сель олды, 
Белин зынджыр багълаю. Къафиле къоркъты къаму. 
279 281 

Хош тамам эрте олду, Къаракъулны ол Малик 
Къызарубан кунь догъды. Чагъырып дер: — Хюнелик, 
Бир къара булут къопты, Бизе дегиль виренлик, 
Йылдырымлар шакъыю. Бери келинъ языкълу! — 


1 ру-сиях — сия бетли, къара бетли 

2 кяр-и керде — япылгъан иш 

З гувах — шаат, олгъан ишни озь козюнен корьген инсан 
4 медед — имдат, ярдым 

5 хюнелик -- бойледже 

282 Танърысына ялвардьт 


Пес, ол къара къул кельди: Бу огъланчыкъ агълаю. 

— Язукълу беним, — деди. 

— Ол огъланы урдумды, 285 

Юзю узре сюрею. Малик айтыр: — Тез варгъыл, 
Анынъ хатырын соргъыл, 

283 Элин, аягъын опьгиль, 


Къачтым дею огъланы, 

Булунджа къызбинаны , 
Гёке тутты юзюни, 286 
Имран дилин сёйлею: 


Ол сучуны дилею. 


Олаким, эсиргее 
Танърысына ялвара: 

— Бизи халас эйлее, 

Ёкъса, къалдыкъ къырылу. 


284 
-- Билюрим — андан олды, 
Бу беля бизе гельди. 


Суаллер ве вазифелер: ани 


1. Дестанда Мысыр шеэрининъ базиргяны акъкъында насыл малюмат- 
лар эльде эттинъиз. Онынъ зенгин олгъаны ве ич де ялан айтмагъаны 
ве даа дигер бир мусбет табиат чизгилери акъкъында къачынджы дёрт- 
люклерде бильдириле? 

2. Маликнинъ корьген тюшюни табирджилер насыл анълаттылар? 
Әсердеки сатырларнен тасдыкъланъыз. 

8. Малик кимлер иле берабер ёлгъа чыкъты? Къую янында къушлар 
кимлер олгъаныны эсерден окъуп анълатынъыз. Джебраиль алейхи се- 
лям Юсуфкъа не сёйледи? Оларнынъ арасында олып кечкен субетни та- 
рифленъиз, метиндеки сатырларнен исбат этинъиз. 

4. Юсуфнынъ агъалары ве Маликнинъ арасында олып кечкен алыш-ве- 
риштен сонъ, Юсуфнынъ агъаларына айткъан сёзлерини дестандан та- 
пынъыз, окъунъыз ве анълатынъыз. Бу сёзлерден Юсуфнынъ насыл таби- 
ат чизгисини сече бильдинъиз? 

5. Анасынынъ къабири янында отурып, Юсуф насыл бир гонъюль ис- 
тирапларыны тёктю? Аллахтан нелер тиледи? Тилеклерининъ эписини 
бирер-бирер метинден тапып окъунъыз. 

6. Къул Юсуфны Маликке кетирип берген арада насыл аляметлер олып 
кечти? Бу табиат аляметлери къачынджы дёртлюклерде айдынлатылгъа- 
ныны дестандан тапып айтынъыз ве окъунъыз. 


1 къызбин аны — онынъ яланыны 
б имран дилин -- ехудилер тили 

358 

Султандан хабер варды: 
— Малик Мысыра гирди, 
Хуби дильбери горьди, 
Сокъакълары долдьтру. 


360 

Юсуф чаршыя варды, 
Хубларын усси" гитти, 
Султан теферрудж итти: 


— Бу адам дегиль! — дею. 


871 

Тамам алты гюн гечти, 
Алтун хисабдан ашты, 
Малик гонълюне дюшти: 
— Юсуфы сатам, — дею. 


390 

Бек динъле ишбу сёзю, 
Зелиха Таймуз къызы, 
Гунеше бенъзер юзю, 
Учмакъ къызы сыфатлу. 


391 

Ол Таймуз Магъриб беки, 
Ёгъыйды анынъ гиби, 
Къабул олды дилеги, 
Мурадына дегирю. 


892 

Ол Зелиха зрген? къыз 
Хабер билюнъ бу кез сиз, 
Бир гунь уюркен о къыз, 


Бир дюш горьмюш ибретлю. 


тусси — эси 


2 теферрудж — кезинти, сефер 


393 

Бир гузель огьлан горюр, 

Хем: — Адынъ недюр? — сорар, 
Дюшюнде алур хабер: 

— Адым, Юсуфдур, — дею. 


407 

Учь йылда йине горьди, 

Зелиха йине сорды: 

— Айыт, къандасынъ? — деди, — 
Къылдынъ сен бени делю. 


408 

Юсуф дер: — Бени бильгиль, 
Варуб Мысырда горьгиль, 
Бени сен анда булгъыл, 
Мысыра султан олу. 


411 

Атасы айдур: — Неймиш, 
Севдигин къанда имиш? 
Зелиха джевап вермиш: 
— Мысырда султан олу. 


412 

Зелиха ах эйледи, 

Бу къайгъусын гидерди, 
Атасы бу кез диди: 

— Севдюгюнъ булам, — дею. 


426 

Бир гунь Мысыр шехринден 
Эльчилер гитти андан, 
Мысырын султанындан, 
Зелихайы истею. 


8 эрген — яшы еткен, къувамына кельген, къувамына кирген 

427 

Зелиха хош донанды, 
Атасы разы олды, 

Бинъ къатар мал юкледи, 
Зелихая харджаю!. 


428 

Бинъ къул — къараваш верди, 
Къызын биле гоньдерди, 
Эльчисин агъырлады: 

— Султан — гювейим’, — дею. 


481 

Алтун курсие бинди, Зелиха 
Дуруб янына бакъды, 

Гедже дётек дёшенди: 
«Севдигим гелюр», — дею. 


432 

Къатыфыр гелип гирди, 

Зелиха аны горьди: 

— Ишбу зр кимдир?! — деди, — 
Беним устюме гирю?! 


433 

Чагъыртынъ, гирю чыкъсын, 
Эдепсизлик этмесин, 

Намахрем устюне гельмесин! — 
Буюрды: — Урунъ! — дею. 


434 

Андан джарие сёйледи: 

— Ол султан будур! — деди, — 
Дюшюнъде севдинъ, — деди, — 
Бисим дургъул? утану. 


441 
Дедилер къаравашлар, 
Зелихайы огютлерлер: 


— Эйи сёз сёйле, — дедилер, — 
— Сабыр къыл, къатлан, — дею. 


445 

Бир ниче вакътлар гечти, 

Ахир ваде иришти, 

Чюн Юсуф Мысра дюшти, 
Гельди деллял чагъырув. 


448 

Зелиха айдур: — Бильдим, 
Бен учь кез дюшюмде горьдим, 
Севдигиме зш бугунь булдым, 
Деюп дурур чагъыру. 


449 

— Варынъ, Малике деюнъ, 
Джумле малыны вирюнъ, 
Севдигим алыверинъ, 
Айрыкълар гитсин гирю. 


453 

Ашыкъларда ар олмаз, 
Горюндже къарар къалмаз, 
Къучмайынджа къуртулмаз, 
Севдигине огюшю. 


465 

Сёз чокъ — Къатыфыр гельди, 
Юсуфы анда горьди, 
Аджепленюп танълады, 
Юсуфа хайран олу. 


466 

Султан айдур Малике: 

— Баха кесгил къулунъа, 
Айыт, нидже алтуна, 
Вересинъ аны беллю? 


1 харджаю — нишангъа берильген бахшышлар 


2гювейим — куевим 


3 бисим дургъул — кулюмсиреп тур 

467 

Бу кез фериште гельди, 
Малик агъзына гирди, 
Ол фериште сёйледи, 
Султана хабер вирю. 


468 

Айдур: — Я Султан бильгиль, 
Бу къулу сатын алгъыл, 
Къаму долу малындан, 
Агъырынджа вир, — дею. 


519 

Ол путуна ялварды, 

Юсуф аны танълады, 
Зелихая сёйледи: 

— Бу дуран недир? — дею. 


520 

Зелиха айдур: Танърымдыр, 
Сени банта ол вирю, 

Не дерсем, ол ишидир, 
Хаджетим къабул къылу. 


521 
Юсуф айдур: — Бу олмаз, 
Бу хаджет къабул къылмаз, 


Санарсынъ, Танъры бильмез? — 


Деп Зелихая сёйлею. 


522 

Юсуф ишарет къылды, 

Ол бут еринден йыкъылды, 
Он паре олып уфанды: 

— Юсуф Пейгъамбер, — дею. 


523 

Зелиха Юсуфы сорды: 

— Бу санем неден сынды, 
Хем санъа ничюн сёйледи, 
Депренди селям вирю? — 


524 

Ол Юсуф джевап берди: 
— Беним Танърым вар, — диди, — 
Сенинъ Хачынъа хышым этти, 
О да дюштю уфану. 


529 

Юсуф илери гельди, 
Дудагъыны тепретти, 
Ол санем бутюн олды, 
Тамам эвельгилею. 


580 

Зелиха аны горьди, 
Юсуфы дахи севди, 

Ол къадар ашыкъ олды, 
Аштан-сувдан кесилю. 


539 

Къатыфыр бир гунь гельди, 
Зелиха къатына гирди, 
Халыны зайыф корьди, 
Мегер бенъзи сарару. 


540 

Айдур: — Халинъ не олды, 
Бенъзинъ неден сарарды? 
Зелиха: — Бильмем? — диди, — 
Бу халым недир, — дею. 


546 

Табиблер аджиз къалды, 

Хич илядж идемеди, 

Зелиха: — Юсуф, — сёйледи, — 
Дердиме дерман дею. 


547 

Зкимлер къалкъты гитти, 
Зелиха яту къалды. 
Къатыфыр дахи бильди: 

— Бу ашыкъ олмыш, — дею. 

(Зелиха даясынынъ айткъан сёзюне базаньш, Къатыфыр Султангъа 
сарай къурдырта. Диварларында озюнинъ ве Юсуфнынъ къучакълашып 


отургъан ресимлерини сыздырта. 
язылгъан огютни коре — А.К.) 


611 

Юсуф бу хали горьди, 
Халикътен медед эрди, 
Бакъты бир ает горьди, 
Къаршысунда язылу. 


612 

— «Феленфур би-зинне»' язылмыш, 
Юсуфы огютлемиш: 

— Ол Танърыдан къоркъ! — демиш, 
Юсуфа огют вирю. 


Сарайгъа кельген Юсуф диварда 


613 

— Юсуф атанъ — пейгъамбер, 
Деденъ — Ибрахим сервер, 
Бу иши къальбден чыкъар, 
Ол санъа ярамаю. 


620 

Юсуф къапуя гельди, 
Эп къапылар ачылды, 
Эле Юсуф къуртулды, 
Арт этеги йыртылув. 


(Рейангъа (Къатыфырнынъ къардашына) ачувлангъан Зелиха Юсуф- 
ны зиндангъа ташлай. Буны бильген султан Къатыфыр Зелиханы тенби- 
лей, Юсуф къабаатлы олмагъаныны айта. Зиндангъа барып, эллерини 


чезип, аш бере, урба кийдире — А.К.) 


687 

Деди: — Сен бунда дургъыл, 
Бир ики гунь сабыр къыл, 
Зелиха истер: — Зве гель, 
Сени чыкъарам, — дею. 


688 

Къатыфыр эве гельди, 
Пес эджель назир олды — 
Хеман ол гедже ольди, 
Мысыр султансыз къалу. 


690 

Султан къардашы — Рейан, 
Ол олды Мисира султан, 
Азад олды эхли зиндан, 
Юсуф ялынъыз къалу. 


691 

Джебраиль гоктен инди, 
Хакътан селям гетюрди, 
Юсуфы огютледи: 

— Сабыр къыл, къатлан, — дею 


693 
Юсуф зинданда къалды, 
Чокъ йыллар унутылды... 


ШИИНИН 6065356 


ОООО ооо ооо ооо ооо ооо ооо 


697 
Зелихайы Рейан къоды, 
Хем сарайындан сюрди... 


РРО ОС ПОРОДОЮ ОО 


зооооо ооо ооо ооо ооо ВАР 


1 феленфур би-зинне — намусынъа сыгъмагъан ишни япмакътан неф- 


ретзт 

691 

Джебраиль гоктен инди, 
Хакътан селям гетюрди, 
Юсуфы огютледи: 

— Сабыр къыл, къатлан, — дею 


693 
Юсуф зинданда къалды, 
Чокъ йыллар унутылды... 


ооооо ооо ооо ооо ооо ооо ооо оо ооо ооо ооо оооовое 


697 
Зелихайы Рейан къоды, 
Хем сарайындан сюрди... 


ооо ооо ооо ооо оо ооо ооо ооо ооо во ооо оз ьооооо о 


ооо ооо ооо оо ооо ооо ооо ооо ооо 


698 

Пес отуз йыл агълады, (Зелиха) 
Ахыры гозьсюз олды, 

Мал гитти — дервиш къалды, 
Юрюр шехирде диленю. 


775 

Бир гунь Юсуф ол дурды, 
Халыкъына ялварды, 

Ол къадар ким агълады: 
— Бени къуртару — дею. 


776 

Джебраиль гоктен энди, 
Хакътан селям гетюрди, 
Султанлыкъ муштуладьт: 

— Имди къуртулдынъ — дею. 


778 
Ол гидже ишит нолду, 
Мегер султан дюш горьди, 


1 муштулады — хайырлады 


— Табирджи — деюп сорды, — 
Бу дюшюм недир? — дею. 


779 

Еди сыгъыры горьдим, 
Узерине бинердим, 
Бундан анъа гечердим, 
Къамусы семиз, кучьлю. 


780 

— Йине бир дюши горьдим — дер, 
Еди гъайры сыгъыр — дер, 
Семизлери еди — дер, 
Къамусыны дёндирю. 


781 

Еди башакъ яш богъдай, 
Еди башакъ къуру богъдай, 
Къурусы яша дёнди, 

Эм ол яшы къуруйы. 


782 

Әп бир арая гельди, 

Он дёрт баш богъдай олды, 
Икиси гоке учты, 

Гитти эм корюнмею. 


797 


ИЭ ооо ооо оо ОО 


соооооо ооо ооо ооо оооь 


Юсуф ол дюши ёрды, 
Бирер-бирер анъладу. 


зооооо ооо ооо о 


798 

Семиз сыгъыр дедиги, 
Арыкъ аны едюги, 
Богъдай гоке агъдугъы, 
Доланып горюнмею — 


2 тахыллар — ашлыкъ, арпа, богъдай(лар) 

799 827 


Еди йыл боллукъ ола, Джебраиль анда гельмиш, 

Эйю ягъмурлар ягъа, Ол Юсуфа сёйлемиш: 

Дюрлю тахыллар бите, — Султан олурсынъ — демиш, — 
Иллер уджузлукъ олу. Мысыр тахтына, — дею. 

800 881 

Андан сонъра, биль, нола: Танъры султанлыкъ верди, 

Еди йыл къытлыкъ ола, Рейан бир себеп олды, 

Гоктен ягъмур ягъмая, Пес Юсуф султан олды, 
Экильмишлер къурыйу. Мысыр ичинде беллю... 

801 


Андан сонъра ноласы: 
Ягъмур укюш оласы, 
Дюрлю тахиль оласы, 
Джихан уджузлукъ олу. 


Суаллер ве вазифелер: НЕ 


1. Зелиханынъ корьген тюшюни тарифленъиз. Магъриб султаны 
Юсуфтыр деп, онъа къоджагъа чыкъкъан Зелиханынъ башына нелер 
келип кече? 

2. Мысыргъа кетирильген Юсуфны насыл ёлларнен Къатыфыргъа 
сатын алдырта? 

8. Фериште Маликнинъ агъзына кирип, Султангъа нелер айткъаныны 
дестандан тапып окъунъыз. Озь сёзюнъизнен анълатынъыз. 

4. Юсуф Маликке озюнинъ асыл заты кимден олгъаныны айта. Бу 
сёзлерни дестандан тапып окъунъыз. Маликнинъ де сонъки сёзюне эмиет 
беринъиз. Олар насыл сагълыкълашалар? 

5. Къатыфыр Юсуфны сатын алгъан сонъ, хазинесинде даа чокъ алтын 
ве мал-мульк пейда олгъаныны Юсуфкъа бильдире. Юсуф бу алны онъа 
насыл анълаткъаны дестаннынъ къачынджы дёртлюгинде олгъаныны та- 
пынъыз. Юсуфнынъ бу сёзлерини ифадели окъунъыз. 

6. Юсуфнен Зелиханынъ арасында насыл бир фаркъ бар эди? Юсуф омю- 
ринде расткельген маниаларны Аллахына ялварып, аль эткенини билеси- 
нъиз. Я Зелиха кимге ялвара? Бу акъта оларнынъ арасында насыл лакъыр- 
ды, ве адисе-вакъиалар олып кечкенини дестандан тапып окъунъыз. 

7. Юсуф насыл этип Мысыр султаны ола? Джевабынъызны Къаты- 
фырнынъ корьген тюшюни насыл табирлегени узеринде тизинъиз. 

ОДЕБИЯТ НАЗАРИЕСИ 


ШИИРИЙ ОЛЬЧЮЛЕР. ПАРМАКЪ ВЕЗНИ 


Бутюн шиирий зсерлер пармакт ве аруз везинлери эсасында 
язылыр. Ачыкъ ве япыкъ, къыскъа ве девамлы зджалар белли бир 
тертипке тизилип, аруз везнини пейда эткенини билемиз. 

Махмуд Къырымлынынъ «Хикяет-и Юсуф ве Зулейха» дестаны 
насыл везин иле язылгъаныны талиль этейик. Бунынъ ичюн ми- 
саль этип алгъан дёртлюкни эджаларгъа болейик. Меселя: 


1 2 3 4 5 6 т 
1. Къар - даш - ла - рынъ у - лу - лар (7) 
2. Дюш ма - на - сын би - люр- лер (7) 
3.Са -нъа а - сед къы- лур - лар (7) 
4. Душ- ман -лы - гъа къу - ва - ну (7) 


Бу дёртлюкнинъ эр бир сатыры еди эджадан ибареттир, яни эр 
бир сатырдаки эджалар бири-бирине тенъдир. Бойле везинге шии- 
риетте пармакъ везни деп айталар. Пармакъ везни эджаларнынъ 
сайысы эсасында тизиле. Шиирдеки эджаларнынъ сайысы би- 
ри-бирине тенъ ола. 


Бойледже, сатырдаки эджаларнын% сайысына риает этилип 
(бакъылып ) язылгъан шиирий эсернинъ везнине пармакъ везни 
дерлер. 


Суаллер ве вазифелер: Шина 


1. Пармакъ везни не эсасында тизиле? Онынъ эсас хусусиетлерини 
айтынъыз. 

2. Махмуд Къырымлынынъ «Хикяет-и Юсуф ве Зулейха» дестаны 
къач эджадан ибареттир? 

3. Шиирий эсернинъ насыл бир везнине пармакъ везни дерлер? 

КЪЫРЫМТАТАР ЭДЕБИЯТЫНЫНЪ 
АЛТЫН ОРДУ ДЕВРИ 


(Могъол истилясындан (1223 с.) Къырым Ханлыгъы 
деврине къадар (1428 с.) ) 


Къырымтатар эдебияты тарихында эдебиятымызнынъ инки- 
шаф эткен ве дургъунлыкъкъа огърагъан девирлери олгъан. Бу де- 
вирлерде эдебият хазинемизни зенгинлештирген бир чокъ эсерлер 
язылгъан. Бу эсерлер бугунь де-бугунь эм халкъымызнынъ, эм де 
башкъа тюркий миллетлернинъ эдебий вариети сайыла. 

ІХ —Х асырларда Ислям динининъ Къырымда кениш джайра- 
масы эдебият саасында бир чокъ денъишювлерге ёл ачты. Арап 
халкъ агъыз иджадынынъ «Юсуф ве Зулейха», «Лейля ве 
Меджнун» киби нумюнелери халкъ арасында айтыла-айтыла 
тильде дестан ола. Бу эсерлернинъ эр бири о девирдеки эдебиятнынъ 
инкишафына тесир эте. Нетиджеде, Махмуд Къырымлынынъ 
«Хикяет-и Юсуф ве Зулейха» дестаны языла. Бу эсер ХПІ асырда 
асыл къырымтатар тилинде язылгъан ильк эсердир. 

Дюньягъа мешур «Кодекс Куманикус» латин-аджем-къуман 
лугъаты 1245—1295 сенелери Солхатта (Эски Къырымда) языла. 
Оны итальян тудджарлары ве ерли улемалар тизе. Бу эсер де Махмуд 
Къырымлынынъ «Хикяет-и Юсуф ве Зулейха» дестаны киби асыл 
къырымтатар тилинде язылгъан экинджи язылы абиде сайыла. 

Тарихтан бильгенимизге коре, 1239 сенеси Къырым бутюнлей 
могъолларнынъ къолуна кече. Эки асыр девамында Къырым (1239 
сенеден 1428 сенесине къадар) оларнынъ къолунда булуна. Бу му- 
реккеп девирде язылгъан эсерлернинъ чокъусы элимизге келип 
етмеди. Амма бу девирдеки эдебиятымызны зенгинлештирген эсер- 
лернинъ сайысы аз олса да, олар халкъ вариети олып къалмакъта. 

Бу девирлерде де эдебий аят омюрини эп девам эткен. Къы- 
рымнынъ медений меркези олгъан Солхат шеэринде эдебий аят 
гурьделенген ве къайнагъан. О девирнинъ буюк улемалары бири- 
бири иле мында къонушкъанлар, фикир алышып беришкенлер. 

Девирлер кечкен сайын мемлекетте пейда олгъан зорбалыкъ- 
лардан чокъусы алимлер, улемалар, шаирлер дигер мемлекет- 
лерге кеткенлер. Оларнынъ базылары мамлюк султанларынынъ 
даветинен Мысыр ве Суриеге кеткенлер. Лякин гъурбетликтеки 
яшайышкъа даяналмагъанлар, кене де тувгъан юртуна къайтып, 
Къырымда иджат этмекни девам эткенлер. 

Иште, ХГУ асырда яшагъан Абдульмеджит эфенди, Ахмедходжа 
эс-Сарайий, Тугълуходжа, Тана-Бугъа, Мевляна Исхакъ, Эбубекир 

Мухаммед, Сейфи Сарайий киби музллифлернинь къыйметли 
зсерлери халкт вариети сайылмакъта. 

Бу зсерлерининь къолумызгъа келип еткен тарихы гъает ме- 
ракълыдыр. ХІУ асырда яшагъан шаир Сейфи Сарайий 1391 сене- 
си «Гулистан» серлевасында бир джыйынтыкъ нешир зте. Бу ки- 
тапкта о, озюнинъ такълит этип язгъан гъазеллерини ве улу аджем 
шаири Саадий Шеразийнинъ мешур «Гулистан» эсерини де кирсете. 
Абдульмеджит ве Ахмедходжа эс-Сарайининъ гъазеллери де анда 
дердж олуна (басыла). Джыйынтыкъкъа кирсетильген эсерлер толу 
сакъланып къалмаса да, элимиздеки эсерлернинъ мундеридже- 
синден муэллифлернинъ дюньябакъышы тасавур этиле. О девирде 
яшагъан халкъымызнынъ яшайыш тарзы, ахлякъы акъкъында ма- 
люмат бериле. Бу эсерлернинъ тизилиш шекиллеринден о девирде 
насыл шиирий жанрлар ишлетильгени корюне. ХГУ асырда иджат 
эткен муэллифлернинъ иджатларында насыл мевзу ве гъаелер тасвир 
олунгъаныны да бу джыйынтыкътаки эсерлерден билемиз. 

Тувгъан юрткъа мукъаддес севги дуйгъусы киби мевзу олар- 
нынъ иджатларыны бирлештире. Оларнынъ эсерлеринде бу дуй- 
гъу инсаннынъ рухий къыйметини, шахсиетнинъ уриетини юк- 
сельте. Аят ве олюм, гонъюль ве анъ, акъыл ве рух арасындаки къ- 
арама-къаршылыкълар эр бир девир ичюн муим ве эбедий меселе 
олгъаныны косьтере. Бу эсерлер о девирлерде иджат эткен шаир- 
лернинъ миллий руху, анъы, къабилиети, истидат дереджесини 
корьмеге ярдым этелер. 

ХІУ асырда яшап иджат эткен Абдульмеджит эфендининъ «Эй, 
гонъюль!» шииринден бизим кунюмизге алты сатыр, Ахмедходжа 
эфендининъ шииринден — он сатыр етип кельгендир. 

Бойледже, къырымтатар эдебиятынынъ Алтын Орду девринде 
иджат олунгъан эсерлернинъ эписи эдебият тарихымызнынъ тю- 
кенмез хазинеси сайылмакъта. 


Суаллер ве вазифелер: Пин 


1. Къырымтатар эдебиятынынъ Алтын Орду деврине аит насыл эсерлер- 
ни билесинъиз? Бу девирде олып кечкен тарихий вазиетлерни беян этинъиз. 

2. ХТУ асырда яшап иджат эткен муэллифлернинъ чокъусы Алтын 
Ордунынъ зорбалыгъы саесинде насыл мемлекетлерге кеткенлер? Бу де- 
вирде иджат эткен муэллифлернинъ сой адларыны айтынъыз. 

3. Сейфи Сарайий насыл серлева алтында джыйынтыкъ дердж эте? Бу 
джыйынтыкъкъа кирсетильген эсерлерни окъуп, биз насыл бильгилер 
пейда этемиз? 

4. Бу девирдеки муэллифлернинъ иджатларыны бирлештирген фель- 
сефий тюшюнджелерни ачыкъландырынъыз. Бильдирильген фельсефий 
тюшюнджелернинъ къыйметли джеэтлери неден ибареттир? 

АБДУЛЬМЕДЖИТ ЭФЕНДИ 
(ХТУ асьтр) 


Мамлюклер девринде, хусусан Мысырда къырымлы Бейбарс 
султанлыкъ эткен вакъытта, бир чокъ улемалар ве шаирлер 
Къырымдан Мысыргъа кеткенлер. Сонъра о якълардан тувгъан 
юртуна къайтып кельгенлер, иджадий ве омюр ёлларыны тувгъан 
топракъларда девам эткенлер. Абдульмеджит эфенди шу девирде 
иджат эткен шаирлерден биридир. 

1391 сенеси Сейфи Сарайий Саадининъ «Гулистан» эсерини 
дердж эте. Бу дивангъа Абдульмеджит эфендининъ тек бир «Эй, 
гонъюль» серлевалы гъазели кирсетиле. 

Абдульмеджит эфендининъ даа бир дестаны бар. Бу дестанны 
о, Къырымда яшагъанда яза. Дестан ХШ асырда яшагъан Махмуд 
Къырымлынынъ «Хикяет-и Юсуф ве Зулейха» дестаны киби Юсуф 
ве Зулейханынъ севгиси акъкъындадыр. 

Алтын Орду деври къырымтатар эдебиятынынъ нумюнелеринден 
бири олгъан «Эй, гонъюль» серлевалы гъазелинде ирадели инсан- 
нынъ гонълю не къадар индже ве назик олгъаны акъкъында айты- 
ла. Эсерде аятта расткельген чешит эзиетлерге даянмагъа бильген 
инсаннынъ гонълю акъкъында икяе этиле. 

Шаирнинъ гонълюнде пейда олгъан дюльбер, алидженап ве терен 
ислер гонъюль ве анъ арасындаки къарама-къаршылыкъны пейда эте. 

Мукъаддес севги дуйгъусы онынъ башына не къадар ынджы- 
нувлар кетирмесин, гонълюни не къадар хырпалап чекиштирме- 
син, о дигер инсаний дуйгъулардан устюн ве мукъаддестир. 

Гъазельде къулланылгъан ошатувлар шаирнинъ рухий дюнья- 
сыны тасвирлей. 


Сызды теним, тюкенди сехер шемидек яныб, 
Эй, вай! Не къылды, корь ки, башымгъа беля гонъюль! 


Саарьде янып биткен шем киби теним ирип битти; 
Эй, вай! Не япты, корь ки, башыма беля( лы ) гонъюль! 


Истек яшым акъыб, тунь-у-кунь йыгълатыр мени, 
Тигме ки, эрсе, кульсе манъа — не рева гонъюль. 

Эр гедже къанлы козьяшьм акъып, геджелернен мени агълатыр. 
Тийме, эгер кульсе, манъа, уймагъан гонъюль. 


киби сатырларда севгининъ къудрети, кучю беян олуна. 

Абдульмеджит эфенди инсаннынъ гонълю вазиетине коре денъ- 
ишкени акъкъында фельсефий фикирлер юрюте. Севги ислери- 
нинъ истирапларына даянып оламагъан шаир: «Я Рабби! Козюмден 
ал бу гонъюль дадыны!» — диерек, ярдым истеп, Танърыгъа му- 
раджаат эте. 

Гонъюль ве анъ арасында зиддиет (къарама-къаршылыкъ) ойле 
къуветли ки, оны тек Рабби аль эте биле. Яни бу дава инсаннынъ 
козьлери юмулгъан сонъ чезиледжек. Бутюн инсаниет ичюн исе 
бу къарама-къаршылыкъ эп девам этип, эбедий чезильмейип къа- 
ладжакътыр. 

Гонъюль дадыны ис эткен шаирнинъ башындан нелер келип 
кечмесе де, кене де ильк дуйгъусына садыкълыгъыны о, бойле са- 
тырларда бильдире: 


Михнет элине алды хаятым якъасыны — 
Абдуль къатында къылмады бир маджера гонъюль. 


Дава эткен гонъюльге Абдуль гонъюль бермеди, 
Омюрини, аятыны захмет этип кечирди. 


Демек, бу тенъештирюв иле муэллиф эр бир инсаннынъ шахсий 
фикри, дюньябакъышы, умуминсаний ахлякъы олмакъ кереклиги 
акъкъында сёйлей. Мукъаддес севги дуйгъусы (севда олгъан гонъюль) 
бутюн инсаниет ичюн эбедий ве мукъаддес олмалыдыр демек истей. 
Гонъюль ве анъ арасындаки зиддиетнинъ эбедийлигини бильдире. 

Бойледже, Абдульмеджит эфендининъ «гонъюль» акъкъында 
юрюткен бу фельсефий тюшюнджелери омюрни, юртны, ананы, 
озюни севмеге бильген гонъюльнинъ алидженаплыгъы, инсаниет- 
лигини тасвирлей. 


ЭЙ, ГОНЪЮЛЬ!"! 


Андан бери ким, алды о шул дильрубе гонъюль!! 
Куйди джефада?, корьмеди хергиз вефа гонъюль“. 


Й дильрубе гоньюль -- севда олгъан гоньюль 


2 джефа — эзиет, ынджытув, азап 
3 вефа гонъюль — сёзюнде тургъан, достлугъыны девам эткен садыкъ 


гонъюль 

Козьдин тюшюрди бир ёлы, козь тюшкели анъа, 
Терк ит десем, тилегими бермез риза гонъюль!. 


Сызды теним, тюкенди сехер шемидек? яныб, 
Эй, вай! Не къылды, корь ки, башымгъа беля гонъюль! 


Корьгенге козь тикер, къолы етмезге эль сунар, 
Къойгъыл бу ишни эмди, барайы Худа гонъюль! 


Баштан кечиб, къара къан ичиб, къан яшым сачыб, 
Тапмаз гонъюль тилегини ве хасрета гонъюль. 


Еди фелекни тарх къылыб, накъд-и джан билен? 
Бу ашкъ нардын ойнама“, эй, бинева гонъюль! 


Истек яшым акъыб, тунь-у-кунь йыгълатыр мени, 
Тигме ким, эрсе, кульсе манъа — не рева гонъюль. 


Я Рабб! Козюмден ал бу гонъюль дадыны! Манъа — 
Ким булдыкен белясы билен мубтеля гонъюль". 


Михнет элине алды хаятым якъасыны — 
Абдуль къатында къылмады бир маджера гоньюль?. 


Суаллер ве вазифелер: пин 


1. Абдульмеджит эфендининъ «Эй, гонъюль» гъазелинде не акъкъында 
айтыла? Гъазельде бильдирильген фельсефий фикирлерни беян этинъиз. 

2. Гъазельде къулланылгъан ошатув, тенъештирювлер насыл меселе- 
лерни ачыкъландыра? Мисаллер кетирип, икяе этинъиз. 


1 риза гонъюль — разы, мемнюн, хошнут гонъюль 

2 сехер шемидек — саарь чырагъы киби, сабагъа якъын сёнип биткен 
шем-чыракъ киби 

З накъд-и джан билен — энъ къыйметли шей иле 

4 ашкъ нардын ойнама — ашкъ чечеги, отунынъ, къанлы яшларынен 
ойнама 

5 бинева гонъюль — насипсиз, заваллы, факъыр, мухтадж, гъарезсиз 
гонъюль 

6 не рева гонъюль — ляйыкъ олмагъан, келишмеген гонъюль 

Т мубтеля гонъюль — тюшкюнлешкен, яшамакъны ред эткен гонъюль 

8 маджера гонъюль — дава эткен, давалашкъан гонъюль 

АХМЕДХОДЖА ЗС-САРАЙИЙ 
(ХІУ асыр) 


Ахмедходжа эс-Сарайий ХІУ асырда иджат эткен шаирлерден 
биридир. Муэллифнинъ аяты, догъгъан ве ольген йыллары акъ- 
къында малюмат ёкъ. Ялынъыз онынъ Къырымдан Мысыргъа ке- 
тип, анда яшагъаны белли. Абдульмеджит эфенди, Тугълуходжа, 
Тана-Бугъа, Мевляне Исхакъ, Эбубекир Мухаммед киби гъурбет 
иллерден ватанына къайтып кельген шаирлер сырасында олгъаны 
да малюмдир. 

1391 сенеси Сейфи Сарайий тарафындан дердж этильген 
«Гулистан» диванына Ахмедходжа эфендининъ де бир шиири кир- 
сетиле. Абдульмеджит эфендининъ «Эй, гонъюль» гъазели киби бу 
эсер де Алтын Орду деври къырымтатар эдебиятынынъ тюкенмез 
хазинесининъ джевхеридир. Бу эсерден Ахмедходжа эс-Сарайий 
эсерлерини «Ахмед» тахаллюсы /лагъабы/ алтында язгъаны бел- 
ли олды. 

Алтын Орду девринден бизге келип еткен зенгин мирас эдебия- 
тымызнынъ тарихыны огренмеге хызмет эте. Олар бу девирде 
иджат олунгъан эдебий эсерлернинъ язылув севиесине къыймет 
кесмеге имкян яраталар. 

Ахмедходжа эс-Сарайийнинъ «Ахмед» тахаллюсынен языл- 
гъан эсеринде лирик къараманнынъ къыяфети юксек услюптеки 
тасвирий васталар иле косьтериле: 


Бенде Ахмедни бек табугъында хош эсрар ирур, 
Ким анынъ шиирий сёзлери эсрар ирур. 


Зсерде усталыкънен тасвир этильген табиий джанлылыкъ ли- 
рик къараманнынъ сымасыны арекетке кетире. Козюмиз огюнде 
дюльбер къызнынъ къыяфети, юзюнинъ чизгилери, онынъ юрю- 
ши, джазибеси, незакети джанлана. 

Шаир севгилисининъ дюльберлигини эр тарафтан (джеэттен) 
тасвир эте, инсан гонълюнинъ дюльберлигини ачыкъландыра. 
Лирик къараманнынъ ахлякъий темизлиги, дуйгъу-ислерининъ 
дюльберлиги шаиране сёзлер ве ибарелерде беян олуна. 

Дильберимнинъ ол садефтек агъзында дюр бар ирур, 
Лалынынъ шевкъында тунь-кунь дийделер дюр бар ирур. 
Равза янълыгъ хусн багъында янагъына нар ирур, 
Хиджр ве ашкъы гоньюллерни яктаргта нар ирур. 


Шаир севгилисининъ агъызындаки тишлерини инджи иле 
тенъештире, севгилисининъ дюльберлигини этрафкъа сачылгъан 
нурларнен къыяс эте. Бу нурлар гедже ве куньдюзни ярыкъ эте. 
Онынъ сачы, боюны-постуны, юрюшини гульзаргъа бенъзете. 
«Янагъына нар ирур» ибаресинен янакълары къып-къырмызы ол- 
гъаныны анълата. 

Эсерде къулланылгъан къафиедеш ибарелер лирик къара- 
маннынъ сымасыны даа да къуветли тасвир этелер: 


«Агъзында дюр бар ирур — дийделер дюр бар ирур» 
Агъзында инджи бар киби — козьлери инджи ягъдырыр 


«Әнълери гульзар ирур — бульбулю гульзар ирур» 
Әтрафы гульзар истер — бульбулю гульзар истер 


«Не аджеб базар ирур — наз этиб бизар ирур» 
Не аджеп, базар этер, наз этип (назланып ) бизар 
(раатсыз) этер. 


Бойледже, лирик къараманнынъ къыяфетини шаиране сёзлернен 
джанландырмакъ усулы о девир шиириетининъ эсас чизгиси олгъа- 
ны ичюн гъазеллернинъ чокъусы бойле шекильде язылгъандыр. 

Шаир шаиране сёзлернен эсернинъ бедиетлигини юксек севиеге 
котере. Къафие бирлиги ве къафие текрары исе лирик эсерге тюз- 
гюнлик багъышлай. Буларнынъ эписи муэллифнинъ фикири, дуй- 
гъуларыны бар къуветнен ис этмеге джельп этелер. Ахмедходжа 
эс-Сарайининъ эсериндеки эр бир сатыр о девирдеки тилимизнинъ 
бедиетлик дереджесини косьтере. 


ве 


1 2 
Дильберимнинъ ол садефтек агъзында дюр бар ирур, 
Лалынынъ шевкъында тунь-кунь дийделер дюр бар ирур . 


1 садефтек — инджи къабугъы киби индже ве темиз агъзында 
2 дюр — инджи 

З лалынынъ — къырмызы дудагъынынъ 

4 дийделер дюр бар ирур — козьлери инджи ягъдырыр 

Зюльфи. сунбульдек”, бойы — серв“, энълери гульзар ирур, 
Юзюни корьмекке бир дем бульбулю гульзар ирур. 


Джан алып хуснюн“ сатар — бу не аджеб базар ирур, 
Я мегер ашыкъларына наз этиб бизар ирур.. 


Равза янълыгъ хусн багъында янагъына нар ирур, 
Хиджру ашкъые гонъюллерни якъаргъа нар ирур. 


Бенде Ахмедни бек табугъында хош эсрар ирур, 
Ким анынъ шиирий сёзлери эсрар ирур. 


Суаллер ве вазифелер: ШЕ 


1. Ахмед Ходжа эс-Сарайийнинъ гъазелинде лирик къараманнынъ 
къыяфети насыл косьтерильгенини мисаллер иле анълатынъыз. 

2. Ахмед Ходжа эс-Сарайийнинъ гъазелинде ишлетильген ошатув ве 
тенъештирювлерни айрыджа къайд этинъиз. Оларнынъ маналары насыл 
ифаделене? Сатырларнен исбатланъыз. 

8. Ахмед Ходжа эс-Сарайийнинъ гъазелинде къафиедеш ибарелернинъ 
къуветини беян этинъиз. Лирик къараманнынъ сымасы насыл къафиедеш 
ибарелерде тасвир олуна? 

4. Ахмед Ходжа эс-Сарайийнинъ гъазелинде къулланылгъан бедиий 
тасвирий васталарнынъ бедиетли тарафларыны ифаделенъиз. Оларда 
муэллифнинъ фикири, дуйгъулары насыл ёлларнен косьтериле? 


1зюльфи — эки янагъынынъ янындан саркъкъан сач теллери 

2 сунбульдек — сумбуль (гиацинт) киби 

З серв — сельби 

4 хуснюн — гузеллигини 

5 наз этиб — озюни бегендирмек ичюн безгин, куськюн, джильвели 
арекет этип 

5 бизар ирур — раатсыз этер, бездирир, кусьтюрир 

т равза — багъча, чименлик 

8 хиджру ашкъы — ясакъ олунгъан севги 


9 эсрар ирур — сыр этер 

ЭДЕБИЯТЫМЫЗНЫНЪ КЪЫРЫМ 
ХАНЛЫГЪЫ ДЕВРИ 


ХУ асырнынъ биринджи черигинден (1428 с.) — 
ХУШасырнынъ сонъуна къадар (1783 с.) девир. 
Къырым Ханлыгъы мейдангъа кельгенинден 
рус истилясы деврине къадар) 


ХУ асырнынъ биринджи черигинде Алтын Орду дагъыла. 
Къазан, Астырхан, Сибирь, Къырым ханлыкълары мейдан- 
гъа кетириле. Биринджи Къырым ханы — Аджы Герай 1428 
сенеси Къырымнынъ мустакъиль девлет олмасыны темин эте. 
Бу девирде Къырым ханларынынъ намлы Герайлар сюлялеси- 
нинъ темель ташыны Аджы Герай хан къоя. Герайлар сюлялеси 
учь бучукъ асыр девамында ханлыкъ эте. Бу девирде Герайлар 
сюлялесининъ эллиге къадар векили ханлыкъ тахтында булу- 
на. Олардан базылары экишер, учер, атта дёртер кере тахттан 
эндирилип, кене де тахткъа кечелер. 

Иште, ХУ асырнынъ биринджи черигинден (1428 с.) ХУШ 
асырнынъ сонъуна къадарки (1783 с.) девирде Къырымда 
Къырым Ханлыгъы укюм сюре. Демек, Къырым руслар тара- 
фындан ишгъаль олунгъанына къадар, Къырымда Герайлар 
укюм сюрген девир — Къырым Ханлыгъы деври сайыла. 

Къырымтатар халкъынынъ тарихында Къырым Ханлыгъы 
деври муим эмиетке малик бир девирдир. Бу девирде муста- 
къиль бир девлет мейдангъа кетириле. Халкъ озь девлетчили- 
гине саип ола, миллет оларакъ шекиллене. 

Бу девирде энди бир къач асыр эвель шекилленген медениет, 
урф-адетлер, сиясет, икътисадият, ичтимаиет миллий ренк ала. 
Миллий медениетни шекиллендирген язылы эдебият инкишаф 
эте. Әр бир саада асыл къырымтатар тили къулланыла. 

Бу девирде Къырым Ханлыгъы ичтимаий, сиясий ве арбий 
джеэттен озюнинъ барлыгъыны алемге таныта. Къырымнынъ 
мустакъиль девлетчилиги вакътында Къырымда яшагъан ерли 
халкъ къыпчакъ тилинде лакъырды эте. Ондан гъайры эдеби- 
ят алеми ве ресмий даирелерде къонушув да къыпчакъ тилинде 
алынып барыла. 

Лякин Къырымнынъ мустакъиль девлетчилиги чокъ ва- 
къыткъа сюрьмей. Гедик Ахмет Паша 1475 сенеси Кефени 
басып ала. Къырым Тюркиенинъ имаесине кече. Бу девирде 
Къырымда укюмдарлыкъ этеджек ханлар да Тюркиеде тайин- 

лене ве тасдыкълана. Бу девирде къырымтатар халкъынынъ 
эдебий, медений, ичтимаий, икътисадий аятына Тюркиенинъ 
тесири пек арта. Энди Къырым Ханлыгъынынъ ресмий муар- 
ририети къыпчакъ тилинде дегиль де, тюрк тилинде алынып 
барыла. 

Къырым Ханлыгъы девринде мейдангъа кельген къырымта- 
тар эдебияты пек махсулдар ола. Юксек севиеге етишкен эде- 
бият бугунь де-бугунь несиллерни тааджипке къалдырмакъ- 
тадыр. 

Бу девирде къырымтатар эдебияты тарихында пек чокъ му- 
эллифлер хызмет этелер. Айны девирде язылгъан эдебий эсер- 
лернинъ шекиль ве мундериджеси гъает зенгинлеше. 

Къырым Ханлыгъы девринде къырымтатар эдебиятында 
юксек севиеге иришкен улема (алим), эдип ве шаирлер дигер 
тюркий девлетлерде де белли олалар. Бу девирдеки эдебиятны 
чокъусы ханлар илерилетелер. Олар озь деврининъ кениш ма- 
люматлы, илимли адамлары ве корюмли шаирлери олгъанлар. 
Ханлар, озьлерининъ шан-шуретлерини, эдебият усталыгъыны 
юксельтмек ичюн, сарайларына шаирлерни давет эткенлер. 

Бу девирде укюмдарларнынъ (ханларнынъ), халкъ ве саз 
шаирлерининъ эдебияты шекиллене. Бутюн тюрк дюньясында 
диван эдебияты илерилей. Диван эдебияты эр бир джеэттен юк- 
селип, зенгин классик эдебияткъа чевириле. 

Диван эдебиятында арап ве аджем миллий услюплер ишлети- 
ле. Шаирлер озь эсерлеринде пек чокъ аджем, арап, тюрк сёзле- 
рини къулланалар. Диван эдебиятында гъазель, семаи, рубаи, 
къыта, бейит, муамма, фельсефий-дидактик фикир бильдирген 
месневи киби шиирий шекиллер кениш къулланыла. 

Диван эдебияты арап ве фарс медениетининъ тесиринде 
шекилленген бир эдебияттыр. ХІ — ХП--нджи асырлардан 
язылгъан Юсуф Баласагъунлынынъ «Къутадгъу билиг», Эдип 
Ахмед Югнекининъ «Атабет-уль-Хакъайыкъ» киби эсерлери 
бу эдебиятнынъ ильки нумюнелери олгъандыр. 

Къырым Ханлыгъы диван эдебиятында илерилеген тари- 
хий несир «тарих», «теварих» я да «ахбар» деп адландырыла. 
Оларда «шах-наме» «вакъайи-наме, сефарет-наме, сергюзешт- 
наме», терджиме киби тюрлер кениш инкишаф эте. Бу саада 
иджат эткен эдиплернинъ чокъучы Гирай сулялесине мен- 
сюптирлер. Бизге белли олгъан эсерлернинъ асыл нусхалары 
дюнья архивлери, китапханелеринде сакълыдыр. 

Шимдики девирде тарихий несирге аит Къайсуни-заде 
Нидаийнинъ «Тарих-и Сахиб Гирай хан», Аджы Мехмед 

Сенаийнинъ «Тарих» (1651), Мухаммед Гирайнынъ «Тарих» 
(1703), Сейид Мухаммед Ризанынъ «Эс-себъу-с-сеййар фи ах- 
бари мулюки-т-татар» (1744), Хурреми Челебининъ «Тарих-и 
ханан-ы Къырым» (1756/57), Саид Гирайнынъ «Тарих-и Саид 
Гирай» (1758) киби эсерлерининъ базысы толу, къысмен ве 
айры парчалар сыфатында нешир олундылар. Халкънынъ зма- 
нетине къайтарылдылар. 

Къырым ханлыгъы девиринде джанлы олгъан диний омюр 
Ислямий (диний) эдебиятнынъ инкишафына себеп олды. Ислям 
дини ве тасавуф тюшюнджесини халкъкъа анълатмакъ ичюн, 
янъы бир шиирлер — иляхилер язылып башланды. Бойле этип, 
халкъ эдебиятында диний-тасаввуфий шиир ёнелиши пейда 
олды. Тасаввуф — Аллахны чокъ анъмакъ ве ибадет этмекнен 
онъа якъынлашмакъ ёлудыр. ХУШ асырнынъ орталарында 
яшагъан Мехмед Факърийнинъ иджадында иляхилер тюрю 
эсас алгъандыр. 

Эдебиятымызнынъ Къырым Ханлыгъы девринде Гъазаий, 
Усеин Кефевий, Резми Бахадыр Герай, Мухаммед Кямиль, 
Ашыкъ Умер, Мустафа Джевхерий, Джанмухаммед ве даа бир 
чокъ муэллифлер иджат эткендирлер. 


Суаллер ве вазифелер: ШЕ 


1. ХУ асырнынъ биринджи черигинде Алтын Орду дагъылгъан сонъ, - 
насыл ханлыкълар мейдангъа кетириле? Къырымнынъ мустакъиль дев- 
лет олмасыны ким темин эткенини айтынъыз. 

2. Къырым ханлыгъынынъ укюм сюрген девирининъ сенелерини та- 
рифленъиз. Къырым Ханлыгъы деври не вакъыткъа къадар девам эте? 

8. Къырым Ханлыгъы девринде медениет, икътисадият, ичтимаиет са- 
асында насыл денъишювлер олып кече? Эдебият алеми ве ресмий даире- 
лерде къонушув насыл тильде алынып барылгъаныны сёйленъиз. 

4. Къырымтатар халкъынынъ эдебий, медений, ичтимаий, икътиса- 
дий аятына Тюркиенинъ тесири не вакъыт пек арта? Бу вакъыт Къырым 
Ханлыгъынынъ ресмий муарриети насыл тильде алынып барылгъаныны 
айтынъыз. 

5. Къырым Ханлыгъы девриндеки эдебиятны кимлер илерилетелер? 
Бу девирде шекилленген эдебиятнынъ адларыны тарифленъиз. 

6. Диван эдебиятында насыл миллий услюплер ишлетиле? Диван зде- 
биятында къулланылгъан шиирий шекиллерни къайд этинъиз. 

7. Къырымтатар эдебиятынынъ Къырым Ханлыгъы девринде иджат 
эткен муэллифлернинъ адларыны айтынъыз. 

ГЬАЗАЙЙ 
(1554--1607) 


Къырымтатар эдебиятынынъ Къырым Ханлыгъы деврине иссе 
къошкъан шаирлернинъ чокъусы ханлар олгъандыр. Девлет Герай 
ханнынъ огълу, Ислям Герай ханнынъ къардашы — Гъазаий — 
орта асырлар девринде яшап иджат эткен укюмдар шаирлерден би- 
ридир. О, шаирлер арасында Бора Гъазы Герай, Гъазаий адлары- 
нен белли олгъан. Гъазаий диван ве тасаввуф эдебиятына дегерли 
иссе къошкъан шаирдир. 

Асылында Бора Гъазы адынен белли олгъан Гъазы Герай аскер 
башы да олгъан. О, тюрк сераскери Озьтимур огълу Осман паша- 
нен иран аскерлерине къаршы урушларда дефаларджа иштирак 
эткен. Дженклерде буюк джесарет ве ярарлыкълар косьтерген. 
Къазанылгъан гъалебелерге де иссе къошкъан. 

Хан-заде йигирми секиз яшында олгъанда, аскерлеринен иран- 
лы аскерлерге къаршы уджюм эте. Акъшамдан сабагъа къадар 
дёгюше. Акъибетинде, енъильген хан-заде иранлыларгъа эсир- 
ликке тюше. Ёди йыл зинданда ята. Онъа Иранда къалып яшаса, 
зиндандан азат олунаджагъы теклиф олуна. Амма озь Ватаныны 
джан-гонъюльден севген Гъазы Герай бу теклифни кесен-кес ред 
эте. Истегини шиирий сатырларнен бильдире. «Сизинъ мемле- 
кетинъизде энъ раат ер — къале ве зиндандьтр», — деп мыскъыл 
тарзда аджем тилинде джевап бере. 

Сонъундан истидатлы ве джесюр хан-заде татлы сёз иле зиндан 
бекчисини алдата. Зиндандан къачып, башта эрзурумгъа, сонъра 
исе Тюркиеге келе. 6 йыл Къырым хансыз эди ёкъса? 1587—1588 
сенелери Османлы девлети тарафындан Гъазы Герай Къырым Хан- 
лыгъынынъ тахтына тайинлене. 

Гъазаий диний, риязият илимлерининъ мутехассысы, алими де 
олгъан. О, тюрк-къырымтатар классик музыкасы тарихынынъ энъ 
буюк бестекярларындан биридир. 


Право для безоплатного розміщення підручника в мережі Інтернет має 
Міністерство освіти і науки України пір://топ.дом.ца/ та Інститут модернізації змісту освіти Һрѕ://ітго.доу.иа 


Шаир бестекяр олгъан сонъ, эльбет де, чалгъыджы да олгъан. О, 
башта танбур чалгъан. Сонъра бир чокъ дигер чалгъы алетлеринде 
де буюк усталыкъ иле классик макъамларны иджра эткен. Онынъ 
бестекяр оларакъ иджат эткен ве бизге малюм олгъан энъ аздан 
етмиш дёрт эсери бар. О девирде Гъазаийни музыкашынаслар ара- 
сында «Татар» ады иле анъгъанлар. 

Бойледже, Къырымнынъ сиясий ве медений тарихынынъ энъ 
буюк исимлеринден бири — Гъазы Герай къуветли укюмдар, му- 
стакъиль фикирли ве келеджекни корьмеге бильген сиясетчи ол- 
макънен бирге — алим, шаир, бестекяр, чалгъыджы, хаттат ве 
буюк меценат олгъан. 

«Гуль ве бульбуль», «Долаб», «Еъаве ве баде» месневилери ве 
онларджа шиирлерден ибарет джыйынтыгъынен беллидир. 

«Диван» шиирий джыйынтыгъына къыркътан зияде лирик 
мевзуда язылгъан гъазеллери кирсетильген. Бу эсерлер назым 
эсерлер сырасыны кенишлетелер. Айны девирде язылгъан хан яр- 
лыкълары, ресмий ве хусусий (шахсий) мектюплер муэллифнинъ 
несир эсерлерини тешкиль этелер. 

Арап, аджем, османлы ве къырымтатар тиллеринде язылгъан 
бу эсерлернинъ мевзулары чешиттир. 

Гъазаий 1607 сенеси Акъмесджитте элли беш яшында веба 
хасталыгъындан вефат этте. Мезары Багъчасарайда, бабасы Девлет 
Герайнынъ тюрбесиндедир. 


Суаллер ве вазифелер: Шин 


1. Диван ве тасаввуф эдебиятына дегерли иссе къошкъан шаир алемге 
насыл адларынен белли олгъандыр? О, аскербашы оларакъ, дженклерде 
насыл джесаретлик ве ярарлыкълар косьтергенини икяе этинъиз. 

2. Иранлыларгъа эсирликке тюшкен хан-задеге зиндандан азат олу- 
наджагъы теклиф олунгъанда, истегини насыл шиирий сатырларнен 
бильдиргенини тарифленъиз. Зиндандан о, насыл этип къача ве не вакъыт 
Къырым Ханлыгъынынъ тахтына тайинлене? 

8. Гъазаийнинъ даа насыл саалар мутехассысы олгъаныны беян эти- 
нъиз. Музыкашынаслар арасында Гъазаий насыл адынен анъылгъаныны 
айтынъыз. 

4. Бугуньки куньде Гъазаийнинъ насыл месневилери ве шиирий 
джыйынтыкълары беллидир? «Диван» шиирий джыйынтыгъына не къа- 
дар гъазеллери кирсетильгенини айтынъыз. Несир эсерлерини насыл 
жанрлар тешкиль эткенини ве насыл тиллерде язгъаныны икяе этинъиз. 

Гьазаййнинь шиириети 


Гъазаий къырымтатар классик шиириетининъ чешит шекил- 
леринде иджат эткен шаирдир. Гъазаийнинъ ашкъ лирикасында 
севгилисине олгъан ашкъ, севги, айрылыкъ, асрет киби дуйгъула- 
ры айдынлатыла. Хамасий лирикасында — лирик къараманнынъ 
дженкчи — аскер сыфатында япкъан йигитлиги, къараманлыгъы, 
мердлиги — шерефлендириле. Диний — тасаввуфий ве фельсефий 
лирикасы — диний-тасаввуфий ве фельсефий меселелерге багъыш- 
лана. Хиджавий (сатирик) ве мизахий (юмористик) эсерлерин- 
де айны заманда джемиетте укюм сюрьген интизамсызлыкъ, эки- 
юзьлюлик, идаре ишлериндеки беджериксизлик, нефисхорлыкъ, 
сахте диндарлыкъ киби бир сыра менфий чизгилер тасвирлене. 
Талилий (дидактик ) эсерлеринде огретиджи, насиат бериджи ше- 
кильде аятий аллар анълатыла. Гъазаийнинъ яратыджылыгъында 
гъурбетликнинъ аизары, ватан, яр асретлигининъ фаджиасы буюк 
усталыкъ иле тасвир олуна. 

Шаирнинъ «Эй, Саба, еткур пеямым ол юзю гуль дильбере» 
гъазелинде севги дуйгъусы ве асретлиги ифаде олуна. Лирик къа- 
раман (Гъазаий) шаркътан эскен хафиф ельге (Сабагъа) мураджаат 
эте. Онынъ башына тюшкен яр асретлигининъ аизарыны симин- 
берге (кумюш тенли дюльбер къызгъа) барып еткизмесини хафиф 
ельге риджа эте: 


«Әй, Саба, еткур пеямым ол юзю гуль дильбере, 
Хаста халым шерх къылгъыл бир-бир ол симинбере». 


«Айрылыкъ оты» лирик къараманны насыл алгъа кетиргенини 
шаир бар акъикъатынен тасвирлей: 


«Сёйле, ким корьди сенинъ ол козю яшлу ашыкъынъ 
Хаставеш беньзи сарармыш, беньземиш нилюфере». 


Кьасевет, гьам юкюнден букюлип, хаста алына кельгенини 
шаир гуя озю ис зткени киби икяе зте. Козюмиз огюнде шаирнинъ 
иранлыларгъа зсирликке тюшкени джанлана. Ватаны, тувгъан 
юртуны джан-гонъюльден севген шаирнинъ сымасы джанлана. 
Айрылыкъ маджераларыны озь башындан кечирген шаир, асрет- 
ликтен янгъан инсаннынъ алыны бойле инджелик иле тасвирлей. 


«Чак-чак зтмиш якъасын дест-и хиджран япышуб, 
Дуд-и ахы чыкъса, етгай ишбу черх-и ахдере». 

Дияр асретлигинден янгъан шаирнинъ гонълю ойле бир ва- 
зиетте ки, атта бу яныкътан чыкъкъан «аизар тютюни» та о бир 
дюньягъа барып етеджек дереджесиндедир. 

Шаир озь-озюнден «Дертли Гзазаий, о къадар джефа, зулум 
чектириджинъ ким?» деп сорай ве гъазельнинъ сонъунда нетидже 
чыкъарыла: 


«Мундже ким джевринъ чекер хаста Гъазаий дердименд». 


Сонъра исе ватан, яр асретлиги даянылмаз бир агъры олгъаны- 
ны ифаделемек ичюн мубалягъа усулы (гипербола) къулланылып, 
Хакъ (Танъры) бу даянылмаз гонъюль агърысыны тек мусульман- 
гъа дегиль, атта кяфирге (душманына) биле бермесин деп, тилек 
тилей: 


«Вирмесюн ол хали Хакъ муслим дегиль бир кяфире». 


Шаирнинъ гъурбетлик, асретлик мевзуларына багъышлангъан 
гъазеллеринде омюр, олюм акъкъында фельсефий фикирлер юрю- 
тиле. Меселя, «Киче юзьнинъ хасретидин пес ки гирьян олды 
шем...» киби гъазелинде Гъазаий бутюн гедже янып, тама-тама 
липильдеген чыракънынъ (шем) сымасыны тасвирлей: 


«Киче юзьнинъ хасретидин пес ки гирьян олды шем, 
Атеш-и гьам шулесиддин янды сузан олды шем. 


Корьди ким олмаз мюневвер арызынъдын мунджели, 
Къальб-и аптыкъ гиби ахир янды хирман олды шем». 


Гъазаий асрет чеккенлернинъ алыны янып ириген чыракъкъа 
бенъзете. Янып ириген ве ирип биткен чыракънынъ алыны гъам- 
къасеветте кечирильген инсаннынъ омюрине ошата: 


«Безм-и васлынъ хасретидин башлады яш тёкмеге, 
Субхадек дюнья эвинде герчи михман олды шем. 


Субх-и васле корьди ахир етмеги олмыш мухаль 
Эксилюб гъам бирле омри хаке ексан олды шем». 


Шаир озю де базы бир гъамдан, базы исе кульгюден чыракъ 
киби иригенини тенъештирме (бенъзетме) усулы иле: 


«Әй, Гъазаий, гех висалы фикр къылды, гех фиракъ, 
Гяхи гирье къылды гъамдын, гяхи хандан олды шем». 

деп, ашкъыны беян эте. Гъазаий бу классик гъазелинде ашыкъ- 
нынъ чешит аллары акъкъында сёз юрюте. Чыракъ (шем) сыма- 
сында къаршылыкъсыз (джевапсыз) севгининъ къурбаны олгъан 
ашыкънынъ сымасы косьтериле. 

Бойле этип, гъурбетлик ве асретлик мевзусына багъышлангъан 
эсерлеринде шаир тез кечиджи омюрни тасвир эте. Инсан не къа- 
дар яшамасын, бу фаний дюньяда онынъ омюри бир геджеде ирип 
биткен чыракъ кибидир. Эр бир инсан бу дюньяда мусафирдир, де- 
гени киби фикирлер юрюте. 

Гъазаийнинъ гъазеллери ве месневилери самимиетлик ве ал- 
чакъгонъюллик чизгилеринен ашлангъандыр. Онынъ эсерлеринде 
фельсефий фикир, дюньябакъыш, инсан гонълюнинъ ве муреккеп 
аятнынъ сырлары усталыкънен айдынлатыла. 


ГЪАЗЕЛЛЕР 


ХО 


Эй, Саба, еткур пеямым! ол юзю гуль дильбере, з 
Хаста халым шерх къылгъыл? бир-бир ол симинбере . 


Сёйле, ким корьди сенинъ ол козю яшлу ашыкъынъ 
Хаставеш бенъзи сарармыш, бенъземиш нилюфере. 


Айрулукъ оды“ ки, сенсиз джанына кяр эйлемиш’ Я А 
Бар-ы гъамдынъё хам олуб та, къадди' дёнмиш ченбере 


Чак-чак этмиш якъасын,” дест-и хиджран япышуб, ^ 
Дуд-и ахы! " чыкъса, етгай ишбу черх-и ахдере' А 


1 еткур пеямым — еткиз хаберимни 
2 шерх къылгъыл — ачыкъ айдын айт, иззат бер, анълат 


3 симинбере — кумюш вуджутлыгъа, вуджуды кумюш киби олгъан 
къызгъа 


4 айрулукъ оды — айрылыкъ оты, атеши, дуйгъусы 

5 джанына кяр зйлемиш — джанына кучь эйлеген, кучь берген 

5 бар-ы гъамдынъ — гъам юкюнден, къасевет юкюнден 

7 хам олуб та къадди — букюлип бою 

8 дёнмиш ченбере — алкъагъа дёнген, алкъа сыфатына ошагъан, 
букюльген 

9 чак-чак этмиш якъасын — йырткъан якъасын 

10 дест-и хиджран япышуб — айрылыкъ эли (къолу) такъдири япышып 

п дуд-и ахы — зй-вах тютюни, аизар тютюни 

12 черх-и ахдере — фелек ихтиятына, сакътлыгъына, тынчлыкъ укюм 


сюрьген дюньягъа 

1 Е 2 
Мундже ким джевринъ чекер хаста Гъазаий дердименд, 
Вирмесюн ол хали Хакъ муслим дегиль бир кяфире. 


пи 
Сатыр асты терджимеси 


Эй, рузгяр, еткиз хаберимни юзю гульге бенъзеген дюльберге, 
Хаста алымны барып анълат бирер-бирер кумюш тенли 
гузель къызгъа 


Сёйле ким корьди сенинъ — о козю яшлы ашыкънынъ 
Хаста юзю эп сараргъан, ошагъанын(ы) нилюферге. 


Айрылыкъ атеши ки, сенсиз джанына кучь берген, 
Гзам юкюнден пек букюлип, бою алкъагъа дёнген. 


Шарт-шурт йырткъан якъасыны айрылыкъ эли япышып, 
Аизар тютюни чыкъса, етер та о (бир) дюньягъа. 


Джефа чектириджинъ ким, хасталыкъ чеккен дертли 
Гъазаий, 
Бойле алны бермесин Хакъ тек мусульмангъа дегиль, 
атта кяфирге биле 


яя 
Киче юзьнинь хасретидин пес? ки гирьян олды“ шем’ 
Атеш-и гъам шулесиддин’ янды сузан олды шем. 


Корьди ким олмаз мюневвер' арызынъдын? мунджели" А 
Къальб-и ашыкъ гиби ахир янды хирман олды! шем. 


1 мундже ким джевринъ чекер — о къадар джефаджынъ ким, зулум 
чектириджинъ ким 

2 Гъазаий дердименд — дертли Гъазаий 

З хасретидин пес — асрети битти 

«гирьян олды - агълады 

5 шем — мум, чыракъ 

6 шулесиддин — алевинден 

7 мюневвер — ышыкълы, бахытлы 

8 арызынъдын — янакъларындан 

9 мунджели — парлакъ 

10 хирман олды — умютсиз олды 

Безм-и васлынъ хасретидин! башлады яш тёкмеге, 
Субхадек дюнья эвинде герчи михман олды шем. 


2 З 
Субх-и васле корьди ахыр етмеги олмыш мухаль, 
4 
Эксилюб гъам бирле омри хаке ексан олды шем. 


Эй, Гъазаий, гех висалы фикр къылды, гех фиракъ, 
Гяхи гирье къылды гъамдын, гяхи хандан олды шем. 


[12] 
Сатыр асты терджимеси 


Бутюн гедже асрет чекип, агъламакъта мум-чырак%, 
Гљам атеши, алевинден ирип янды мум-чыракз. 


Корьген кимсе олмаз бахытлы парлакъ янакъларындан, 
Къальби ашыкъ киби битип, янып битти мум-чыракз. 


Корюшмекнинъ асретинден башлады яш тёкмеге, 
Сабадай дюнья эвинде мусафирдир мум-чыракз. 


Сабанен корюшмекнинъ сонъу олмагъаныны анълагъан сон%, 
Эксилип гъам иле омрю /ерге кварышып/ ирип битти 
мум-чырак%. 


Эй, Гъазаий, корюшмекни якъын корьди, кя узак, 
Кяде гъамдан агълады о, кя къуванды мум-чыракз. 


Суаллер ве вазифелер: ШЕ 


1. Гъазаий къырымтатар классик шиириетининъ насыл шекиллерин- 
де иджат эткен шаирдир? Гъазаийнинъ ашкъ лирикасында насыл дуй- 
гъулар айдынлатылгъаныны ифаделенъиз. 

2. Хамасий лирикасында насыл меселелер шерефлендириле? Диний- 
тасаввуфий ве фельсефий лирикасында насыл меселелер тасвир олунгъа- 
ныны тарифленъиз. 

8. Хиджвий (сатирик) ве мизахий (юмористик) эсерлеринде насыл бир 
менфий чизгилер айдынлатыла? 


1 безм-и васлынъ хасретидин -- корюшмек асретинден 
2 субх-и васле — сабанен корюшмек 


З ахыр етмеги олмыш мухаль -- сонъуна, ахырына етмек мумкюн 
дегиль 


1 хаке ексан — ернен ексан, ернен тер-тегиз, ерге къарышып 
5 хандан — кульгюден 

4. Талилий (дидактик) зсерлеринде насыл аятий аллар анълатыла. 

5. Шаирнинъ «Эй, Саба, еткур пеямым ол юзю гуль дильбере» гъа- 
зелинде насыл дуйгъулар ифаде олунгъаныны мисаллер кетирип та- 
рифленъиз. 

6. Шаирнинъ «Киче юзьнинъ хасретидин пес ки гирьян олды шем...» 
гъазелинде насыл фельсефий фикирлер юрютильгенини мисаллер кети- 
рип анълатынъыз.Сатырлардаки бедиий ифаделерни тайинленъиз. 


Гъазаийнинъ «Долаб» месневиси (дестаны) 


Гъазаийнинъ «Долаб» месневисинде лирик къараман долапнен 
субет эте. Долап да гуя инсан киби, башындан келип кечкен ади- 
се-вакъиаларны онта икяе зте. 

Долап (сув дегирменининъ копчеги) сымасында сув киби акъ- 
къан инсан омюри тасвир олуна. Такъдир (омюр копчеги) инсан- 
ны насыл чельтемесин, насыл айландырмасын, инсан исе эр бир 
къыйынлыкъкъа къаршы кетип, эп даянып яшамакъны девам эте. 

Долапнынъ мекяны бир вакъытлар юдже дагълар олгъан. 
Бир вакъыт о юдже дагъларда ем-ешиль тал тереги олып оськен. 
Башынынъ тёпесинде къушлар йырлагъан: 


«Юдже дагълар иди эввель мекяным, 
Беним де вар иди таб-у туваным. 


Башымда къумру ве тугърач отерди, 
Земинимде нидже гуллер битерди. 


Либасым гех ешиль, гех ал олурды, 
Хазан вакъты зерим памал олурды». 


Амма «эджель еллери» эсе... Терекни келип пычалар, кеселер. 
Ондан истеген алетлерини япалар. Долап лирик къарамангъа бу 
акъта пек тафсилятлы икяе эте: 


«Зекериййа тек мени анда бичерлер, 
Ишит, имди бана не иш гичерлер». 


Пычылгъан бу диреклернинъ эсас къысмындан сув дегирмени 


къуралар. Энди о, онынъ «джисми къуруса» да, «ешиль тону къа- 
рарып чюрюсе де», бир ерде токътамайып айлана: 

«Дёнермен ол замандур, бу замандур, 
Билюрсен, ким фелек иши ямандур. 
Йиди Эййубтек багърымны кирман 
Къазая-чаре не сёйле, не дерман». 


Юкъарыдаки шиирий сатырларда «Зекериййа ве Зййуб» киби 
адлар анъыла. Эюп ве Зекерия -- Пейгъамберлеримизнинъ адла- 
рыдыр. Эсерде анълатылгъан вазиетлер исе оларнынъ башындан 
келип кечкен адисе-вакъиалардыр. Пейгъамберлеримиз акъкъын- 
даки риваетлер гъает меракълыдыр. 

Зекерия Пейгъамбер душманларындан къачкъан вакътында 
онынъ къаршысына бир къавакъ тереги расткеле. Къавакъ тере- 
ги ярылып, Зекерия Пейгъамберни душманлардан къорчалай. 
Зекерия Пейгъамбер къавакъ терегининъ ичинде душманларын- 
дан гизлене. Амма онынъ джуббесининъ этеги тышта къала. 
Пейгъамбернинъ этеги тышта къалгъаныны душманларгъа шей- 
тан бильдире. Олар пейгъамберге къавакъ терегининъ ичинден 
чыкъмасыны буюралар. Лякин Зекерия Пейгъамбер сес-солукъ 
чыкъармай. Ондан сонъ, душманлар пычкъы алып, пычкъынен 
къавакъ терегини пычып башлайлар. Амма Зекерия эп даяна, 
дюньядан шеитлер киби кете. Зекерия Пейгъамбернинъ сыма- 
сында садыкълыкъ, чыдам, даянув, сабыр орьнеклери тасвир 
олунгъандыр. 

Эюп Пейгъамбернинъ де такъдири пек меракълыдыр. О да, 
башындан бир чокъ алларны корип кечиргендир. Омюрининъ 
башында о, пек сеадетли, бахытлы бир инсан экен. Онынъ бала- 
сы-чагъасы ве малы-мулькю чокъ экен. Дюнья сеадетине малик 
олгъан Эюпни Аллаху-Тааля сынай. Оны мал-мульктен марум эте. 
Эюп бунъа шукюр эте, даяна. Онынъ балалары бири-бири артындан 
олелер. О, бунъа да сабыр эте. Ахыр-сонъу о, агъыр бир хасталыкъ- 
къа огърай. Онынъ тенини къуртлар ашай, кемире. О, исеэп сабыр 
этип, Аллаху Таалягъа ибадет этмекни быракъмай. Дженабы Хакъ 
онъа шифа бере. О, гъайрыдан мал-мульк саиби ола. Пейгъамбер 
оларакъ мужделене. 

Бойледже, месневиде Гъазаий пейгъамберлернинъ аятынынъ 
мисалинде сабыр, садыкълыкъ, чыдам киби инсан чизгилерини 
шерефлей. Бу чизгилер Долап сымасында тасвирлене. Долап буюк 
бир фельсефеджи киби фикир юрюте, чюнки Долап сымасында 
омюр, чарх-фелек вакъиалары беян этиле. Шунынъ ичюн де Долап 
хангъа ибретли насиатлар бере: 


«Сёзюмден ибрет алгъыл сен де, эй, хан. 
Фелек милькинде варсыз джумле михман. 

Фелек бир еди башлы здждерхадур, 
Ки накъд-и омр-и адем ход гъыдадур. 


Нидже шахлар келюр анда олур мат, 
Мурад узьре сюрюльмез бунда хич хат», — дей. 


Месневининъ сонъки сатырларында «Кимсе бу фаний дюньядан о 
бир дюньягъа тойгъандже яшап кетмеди. Нидже падишалар ве ханлар 
да бу укюмге огърадылар» деп айтыла. Бойле этип, насиатлар бериле: 


«Гечюрме гъафлет иле рузигярунъ, 

Ки вар икен, элинъде ихтиярунъ. 
Дилерсинъ ким, ириширсинъ кемале, 
Тевеккюль къыл хер иште Зульджеляле». 
«Долаб» месневисиндеки: 

«Ики алемде истерсенъ ферагъат... 

Ки таат къыл, диле Хакътан ризайы». 


киби сатырларда эсернинъ эсас манасы бильдириле. Бу сатырларда 
дюньяда эр бир шей Аллахнынъ ризасы иле олгъаны анълатыла. 
Онынъ ичюн эр бир инсан эр бир шейге даянып, Аллахкъа ита- 
ат этеджек, такъдирине бойсунаджакъ, инанаджакъ, онъа коре 
арекет этеджек, давранаджакъ, такъдирнинъ буюргъаныны япа- 
джакътыр. Демек, Гъазаийнинъ «Долаб» месневисиндеки долаб 
сымасында джианда яшагъан бутюн инсаниетнинъ аятий мадже- 
расы (адисе-вакъиалары) айдынлатыла. 

Бойледже, Гъазаийнинъ яратыджылыгъы зенгин асабалыкътан 
къалгъан муджизедир. Бу эсерлернинъ зевкъы, лезети ве фельсе- 
феси миллетимизнинъ рухий дюньясыны зенгинлештирмек ичюн 
хызмет эте. Осеяткъан несильге алидженаплыкъ, темизгонъюлли- 
лик, инсаниетлик киби ислерни ашлай. 


Суаллер ве вазифелер: ННН 


І. «Долаб» месневисининъ мундериджесинде не акъкъында айтылгъа- 
ныны тариф этинъиз. 

2. Долап сымасында насыл адисе-вакъиалар тасвир олуна? Анъла- 
тынъыз. 

8. Долап хангъа мураджаат этип, онъа насыл насиат бере? Мисаль ке- 
тирип, фикиринъизни беян этинъиз. 

4. Дестаннынъ сонъки — эсас мана ташыгъан сатырларында насыл фи- 
кир бильдириле? Джевабынъызны мисальнен ифаделенъиз. 

[13] 


ДОЛАБ 


(Месневи) 


Ёл устюнде ёлукъдым! бир долаба?, 
Дидим ничюн сюрерсинъ юзь бу аба. 
Делинмиш багърынъ-у-къаддинъ букюльмиш,, 
Гёзинъ яшы аягъынъа дёкюльмиш. 
Недир ашыкъмысынъ, вармы фыракъынъ' ? 
Бу гъурбетте кимедюр иштиякъынъ о 
Гичер бойле сенинъ лейлю- нехарунъ’, 
Ки ёкъмыдыр элинъде ихтиярунъ 10 
Недюр баис хеле бойле фигъана? 
Бюкюльмиш къаметинъ, дёнмюш кемана.” 
Хем агъларсынъ, хем инълерсинъ демадем ", 
Бу гизлю дердинъи бильмез хич адем. и 
Долаб, ишитти бенден бу хитабы, 
Зебан «и хал иле вирди джевабы. 
Хаберсиз адем огълу маджерадан, 
Къазадан биль, диме чун-у чырадан. 
Юдже дагълар иди эввель мекяным, 
Беним де вар иди таб-у туваным' з 
1 влукъдым — расткельдим 
2 долаб — сув дегирмени — чарх фелек,такъдир 
3 делинмиш багърынъ-у-къаддинъ букюльмиш — багърынъ тешиль- 
ген, боюнъ букюльген 
1 вармы фыракъынъ? — узакъ бир ерлерде бир кимсенъ бармы, бир 
кимсенъ къалдымы? 
5 кимедюр иштиякъынъ — кимгедир чеккен асретлигинъ 
5 гичер... лейлю-нехарунъ — кечер гедженъ-куньдюзинъ 
7 ёкъмыдыр элинъде ихтиярунь — ёкъмыдыр элинъде ираденъ, 
кучюнь, къуветинъ 
8 недюр баис хеле бойле фигъана? — агълап сызлавынънынъ, багъы- 
рып-чагьырманънынъ себеби недир? 
9 букюльмиш къаметинъ, дёнмюш кемана — букюльген боюнъ, энда- 
мынъ яйгъа ошап букюльген 
9 демадем — даима, токътамадан 
И бильмез хич адем — бильмез ич бир адам, инсан 
12 зебан — тиль, лисан 
13 хаберсиз адем огълу маджерадан — инсан огълу инсан олып кечеджек 
шейден хаберсиздир (илериде олып кечеджек шейни эвельден бильмей) 
14 къазадан биль, диме чун-у чырадан — Аллахнынъ эмри иле олгъа- 
ныны биль, насыл ве не ичюн деме 
15 таб-у-туваным — кучюм-къуветим 

Акъарды хер заманлар дешти сары! 
Реван олуп аягъым чешме сары. 

Тутып хер янымы: къолум, будагъым — 
Чемен узьре тутып, хердем аягъым. 
Башымда къумру’ ве тугърач” отерди, 
Земинимде нидже гуллер битерди 
Либасым гех ешиль, гех ал олурды, 
Хазан вакъты зерим памал олурды. 
Бенефше” баш урурды сола-сагъа, 
Нихал-и невресим дуруб аягъа. 

Сафа иле тутып джамыны ляле. 
Сачарды джюръасыны хаке джале. 
Олуп нергис гозю хер гидже би-хаб 
Олурды нукл-и меджлис анда хуннаб." 
Эсюп бад-и эджель "нагех й йыкъылдым, 
Кесильди бих-и омрюм' “анда бильдим. 
Бюке гельмез иди хергиз! кеманым, 
Йыкъылдым къалмады таб-у туваным. 
Хеман дем кесдилер къолум, будагъым, 
Сюрмек ичюн бири дельди аягъым. 


1 дешти сары — дешт, къумлукъ, чёль тарафларгъа таба 

2 реван олуп аягъым чешме сары — акъа рухум, джаным чешме бою 

З чемен узьре тутып — чечеклер ве ешилликлер иле толгъан чайыр 
устюнде тутып 

4 къумру — къушнынъ ады рус: горлица 

5 тугърач — торгъай 

5 земинимде нидже гуллер битерди — ер юзюнде (еримде) нидже гул- 
лер осер эди 

7 либасым — урбам, кийимим 

8 хазан вакъты зерим памал олурды — кузь вакътында алтыным (сары 
япракъларым) аякъ астында (тюбюнде) къалыр эди 

9 бенефше — мелевше 

10 нихал-и невресим — янъы осип чыкъкъан тазе фиданым 
сафа иле — гонъюль шенълиги, зевкъы иле 
сачарды джюръасыны хаке джале — сачар эди сонъки ютумыны, 
чыкъ киби сонъки ютумыны топракъкъа сачар эди 

13 нергис — рус. нарцисс 

М би-хаб — юкъусыз, уяныкъ 

15 олурды нукл-и меджлис анда хуннаб — бу даиреге топлашкъанлар- 
нынъ акъшамы маналы олур эди 

16 бад-и зджель — эджель еллери, зджель рузгяры 

И нагех — апансыздан, вакъытсыз, оппадакътан 


11 
12 


18 бих-иомрюм — омрюмнинъ темели, тамыры, омрюмнинъ къайнакъ деври 
19 хергиз — аслы, ич бир вакъыт, ич бир заман 

Такъып бойнума анда рисманы!, 

Ки бильдим, къалмады ишрет нишаны?. 
Къани ол, мургъзарым?, лялезарым, 
Диригъа* гитди эльден ихтиярым. 
Мени къылдылар анда хаке ексан, 

Ки эфгъан? эйлер идим анда налан. 
Ниче йыл гечди вю джисмим къуруды, 
Ешиль тоным къарарды ве чюрюди. 
Зекериййатек" мени анда бичерлер, 
Ишит, имди бана не иш гичерлер. 
Къылып тахта, мени хем мых урурлар, 
Теджемму эйлеюб суе сюрюрлер. 
Дёнермен ол замандур, бу замандур, 
Билюрсен, ким фелек иши? ямандур. 
Йиди Эййубтек! багърымны кирман!!, 
Къазая-чаре не сёйле, не дерман. 
Сёзюмден ибрет алгъыл сен де, эй, хан. 
Фелек милькинде!? варсыз джумле михман!3. 
Гъурур итме!*, сакъын сен де джихана, 
Гюлердим бен де нидже натувана!°. 
Фелек бир еди башлы эдждерхадур, 
Ки накъд-и омр-и адем ход гъыдадур!. 
Ниче мюрселлере!" зехрин ичюрди, 
Ниче юз бинъ вели! андан гечюрди. 


рисман — йип 
ишрет нишаны — зевкъ, сефа нишаны 
мургъзар — къушлар ятагъы, чокъ къушлар яшагъанер 
диригъа — языкълар олсун! Эй-вах! 
эфгъан — фигъан ферьяд, инъильти 
налан — иньлеген, ферьяд 
Зекериййатек — Зекерия дек, Зекериядай (алейхиселям) киби 
теджемму эйлеюб — топлашув беллеп 
фелек иши — такъдир иши, талий иши 
Зййубтек — Эюпдай (алейхиселям) Эюп киби 
кирман — къурт 
фелек милькинде — такъдир мемлекетинде, такъдир улькесинде 
михман — мусафир 
гъурур итме — гъурурланма, кибирленме, озюнъни буюк тутма 
натувана — къуветсизге, зайыфкъа (зайыф, къуветсиз инсангъа) 
ки накъд-и омр-и адем ходгъыдадур — гуя инсаннынъ омюр сермае- 
си (яшагъан эр бир куню) фелек ичюн гъыдадыр 
И ниче мюрселлере — не къадар Пейгъамберлерге, небилерге, Аллах- 
нынъ ёллагъан эльчилерине 
18 вели — Аллахнынъ севимли къулу, якъын кишиси, эвлиясы 

Нидже шахлар келюр анда олур мат!, 
Мурад узьре? сюрюльмез бунда хич хат. 
Не хош димиш бу эбъяты? бир устад, 

Ки хер демде анунъ рухы ола шад. 
Диляверлер* джихана доймадылар, 
Заманын хамлесине? доймадылар. 

Ки алданма арус-и дехре зинхар“, 

Ниче арслан хелякъ эйлер о мюрдар". 
Не хал олса, анъа диль вирме бари, 
Вефалы дип бу кяхбе рузигярыв. 
Гечюрме гъафлет иле? рузигярунь, 

Ки вар икен, элинъде ихтиярун». 
Дилерсинъ ким, ириширсинъ кемале'?, 
Тевеккюль къыл! хер ишде Зульджеляле!. 
Ики алемде истерсенъ ферагъат!3, 
Акъыт гёзюнъ яшыны, зйле таат!“. 
Сёзюнъ хатм ит!°, етер дидинъ Гъазаий, 
Ки таат къыл, диле Хакътан ризайы!. 
Риза вир!", хер не ким гельсе къазадан, 
Худадан! биль, Худадан биль, Худадан. 


олур мат — чыкъымсыз вазиетке огърар, олюмге дучар олур, оле 
мурад узьре — арзу, макъсат этильген шей узеринде 
эбъят — бейитлер 
диляверлер — джесюрлер, йигитлер 
5 заманын хамлесине — заманнынъ уджюмине 
ки алданма арус-и дехре зинхар — девир, чагъ, джиан адлы келинге 
асла алданма 
7 мюрдар — пис, кирли, пусюр 
8 вефалы дип бу кяхбе рузигяры — садыкъ деп бу намуссыз ельни, 
эдепсиз алемни, девирни 
9 гечюрме гъафлет иле — гъафлетсизликте, дикъкъатсызлыкъта, их- 
тиятсызлыкъта кечирме 
10 ириширсинъ кемале — мукеммелликке, эксиксизликке ириширсинъ 
П тевеккюль къыл — ишинъни Аллахкъа быракъып, такъдиринъе 
разы ол 
12 Зульджеляле — Джелял (азамет, иззет) саиби Дженаб-ы Хакъ 
13 ферагъат (истерсенъ) — раатлыкъ истесенъ, дюньядаки эр бир шейге 
къанаатленсенъ 
м эйле таат — итаат эт, ибадет эт 
сёзюнъ хатм ит — сёзюнъе екюн чекип, битир 
16 диле... ризайы — тиле разылыкъ (разылыкъ тиле) 
И риза вир — разылыкъ бер, мемнюн ол, хошнутлыкъ бильдир 
18 Худадан — Аллахтан, Раббиден, Мевлядан, Танърыдан 

ОДЕБИЯТ НАЗАРИЕСИ 


ЯЗЫЛЫ ЭДЕБИЯТНЫНЪ ШИИРИЙ 
ШЕКИЛЛЕРИ. ГЪАЗЕЛЬ. МЕСНЕВИ 


Гъазель — шаркъ шиириетинде кениш ишлетильген шекилле- 
ринден биридир. Гъазель 5—12 бейиттен ибарет ола. Оларнынъ ме- 
взусы кеништир. Базы гъазеллер ашкъ, севгили, шарап, гузеллик, 
къадынлыкъ мевзуларында язылыр. Фельсефе, тасаввуф, дин ве 
огретиджи, насиат бериджи (дидактик) мевзуларда язылгъан гъа- 
зеллер де бар. 

Гъазаийнинъ бир гъазелини мисаль этип алайыкъ да, оны анъ- 
латайыкъ: 


Киче юзьнинъ хасретидин пес ки гирьян олды шем, 
Атеш-и гъам шулесиддин янды сузан олды шем. 


Корьди ким олмаз мюневвер арызынъдын мунджели, 
Къальб-и ашыкъ гиби ахир янды хирман олды шем. 


Безм-и васлынъ хасретидин башлады яш тёкмеге, 
Субхадек дюнья эвинде герчи михман олды шем. 


Субх-и васле корьди ахир етмеги олмыш мухаль, 
Эксилюб гъам бирле омри хаке ексан олды шем. 


Эй, Гъазаий, гех висалы фикр къылды, гех фиракъ, 
Гяхи гирье къылды гъамдын, гяхи хандан олды шем. 


Гъазельнинъ биринджи бейити озьара — гирьян, сузан, олды 
шем сёзлери иле къафиелеше. Къалгъан бейитлернинъ биринджи 
мисралары (мунджели, яш тёкмеге, олмыш мухал, гех фирак) 
сёзлери озьара сербест къафие тизелер. Къалгъан бейитлернинъ 
экинджи мисралары исе биринджи бейиттеки (гирьян, сузан, 

хирман, михман, ексан хандан) сёзлери озьара къафиелешелер. 
Экинджи сатырларнынъ сонъунда текрарлангъан (олды шем,олды 
шем, олды шем, олды шем ) киби сёзлерге редиф дерлер. Бу гъазель- 
де «олды шем» сёзлери редиф сайылыр. Схемада о «В» арфи иле 
косьтерилир. 

Гљазельнинъ ильк бейитине матла дерлер. Матла гъазельнинъ 
пейда олув ерини ве башланувыны анълатыр. 

Гљазельнинъ сонъки бейитине макъта дерлер. Макъта гъа- 
зельнинъ биткенини анълатыр. Макъта бейитинде сыкъ-сыкъ 
шаирнинъ ады анъылыр. 

Шаирнинъ ады анъылгъан бейитине даа махлас бейити деп 
айтылыр. 

Юкъарыда мисаль оларакъ кетирильген гъазельнинъ къафие 
тизилиши схемада бойле косьтерилир: 


а +В 
а +В 
б 
а +В 
в 
а +В 
с 
а +В 
д 
а +В 


Бойледже, беш-он эки бейиттен ибарет олгъан, аруз везни иле 
язылгъан ве биринджи бейитте озьара, къалгъан бейитлерде исе 
экинджи сатырлары къафиелешкен шиирге — гъазель дерлер. 


Месневи де гъазель киби язылы эдебиятнынъ назм шекиллери- 
нинъ бир чешитидир. Эдебиятта колемли мундериджени икяе эт- 
кен эсерлер месневи шеклинде язылыр. Месневи, бейитлернинъ 
сайысына ве мевзусына коре, девам эттирилип ве я да къыскъар- 
тылып язылыр. 

Гъазаийнинъ «Долаб» дестаны месневи шеклинде язылгъандыр. 
Бу дестанда эр бир бейит озьара къафиелеше. Месневининъ бирин- 
джи бейити гъазельдеки киби озь-ара — доймадылар-доймадылар 
сёзлери иле, дигер бейитлерде зинхар-мюрдар, вирме бари-рузигя- 
ры, рузигярунъ-ихтиярунъ киби сёзлери иле къафиелешип келелер. 
Бойле къафиелешюв мевзу биткенине къадар девам этиле: 


Диляверлер джихана доймадылар, 
Заманнын хамлесине доймадылар. 

Ки алданма арус-и дехре зинхар, 
Ниче арслан хеляк зйлер о мюрдар. 


Не хал олса, анъа диль вирме бари, 
Вефальт дип бу кяхбе рузигярь. 
Гечюрме гьафлет иле рузигярунь, 
Ки вар икен, элинъде ихтиярунъ. 


Месневидеки бу сатырларнынъ къафие тизилиши схемада бой- 
ле косьтерилир: 


ні ого сс ог 


ооо ооо ооо оноо С Опт З 

Месневидеки бейитлер озьара аа, 66, сс, 0д тарзында къафие- 
леше. Схемадаки сонъки нокъталар исе месневийнинъ кене де шу 
везин ве къафие иле девам этильгенини косьтере. 

Бойледже, колемли мундериджени икяе этмек ичюн къулланыл- 
гъан ве бейитлери озьара къафиелешкен шиирге месневи дерлер. 


Суаллер ве вазифелер: паи 


1. Язылы эдебиятнынъ насыл назм шекиллерини билесинъиз? Мисал- 
лер кетиринъиз. Гъазель недир? О къач бейиттен ибарет ола? Къафиелер- 
нинъ тизилишини схема вастасы иле язып косьтеринъиз ве анълатынъыз. 

2. Гъазельнинъ насыл къысымларына «матла» ве «макъта» дерлер? 
«Матла» ве «макъта»даки къафиелернинъ къафиелешюви насылдыр? 
Схема тизип анълатынъыз. Мисаль кетиринъиз. 

8. Гъазельде сатырларнынъ сонъунда текрарлангъан сёзлер насыл 
адландырыла? О схемада насыл косьтериле? 

4. Месневи недир? О къач бейиттен ибарет? Къафиелерининъ тизили- 
ши насыл? Гъазаийнинъ «Долаб» месневисинден мисаллер кетиринъиз. 
Сатырларны схема иле косьтеринъиз. Къафиедеш сёзлерни айырып, аст- 
ларыны сызынъыз. 

МУХАММЕД КЯМИЛЬ 
(1595--1674) 


Мухаммед Кямиль Къырым Ханлыгъы девринде яшап иджат 
эткен укюмдар шаирлерден биридир. Иджадынен диний-тасавву- 
фий эдебиятны зенгинлештирген шаирнинъ зсерлери гъает ме- 
ракълыдыр. Онынъ зсерлери къырымтатар классик шиириети- 
ни огретиджи насиатларнен теминлейлер. Дидактик (огретиджи) 
ёнелиште язылгъан къошма ве тюркюлери (шаркъылары) классик 
шиириетимизнинъ тюкенмез хазинеси сайылмакъта. 

Мухаммед Кямиль Къырымда ханлыкъ япкъан [У Мухаммед 
(Мехмед) Герайдыр. О, Селямет Герай ханнынъ огълу, Резми 
Бахадыр Герайнынъ къардашыдыр. 

Мухаммед Кямильнинъ бабасы Селямет Герай хан кечинген 
сонъ, 1641 сенеси ханлыкъ тахтына Резми Бахадыр Герай тайин- 
лене. 1644 сенеси исе о, тахттан эндириле. 

Мухаммед Герай да эки дефа тахтта булуна. Агъасынынъ тахт- 
тан эндирильгенинден он сене кечкен сонъ, о, экинджи кере — 
1654 сенеси бир даа тахткъа тайинлене. Бундан сонъ он эки йыл 
ханлыкъ эткен Мухаммед Герай тахттан 1667 сенеси эндириле. 

Ханлыкътан эндирильгенини эшиткен Мухаммед Герай, отуз- 
гъа якъын хызметчилерини янына алып, Дагъыстангъа кете. Анда 
даа докъуз йыл яшай. 1676 сенеси вефат эте. Вефат эткенинден бир 
йыл кечкен сонъ, онынъ нашы (прах) Багъчасарайгъа кетириле. 
Хан-Сарай мезарлыгъында дефн олуна. 

Мухаммед Кямиль гъает диндар ве хайырсевер инсан олгъан. 
Дервишлернинъ диний-тасаввуфий мерасимлеринде иштирак эт- 
кен. Бу инсан пек чокъ унерлернинъ саиби олгъан. Дюнья ве ахи- 
рет илимлерини темелли бильген. Пек зенгин ве барлыкълы бир 
укюмдар экен. 

Мухаммед Герай Багъчасарайда бир мевлевий-хане (дервишлер 
эви) ве бир амам яптыра. О, хан оларакъ тарихта белли бир нам 
къалдырмаса да, шаир сыфатында ХҮП асыр къырымтатар шиири- 
етининъ зенгинлешмесине белли иссе къошкъандыр. Шиирлерини 
«Кямиль» «Кямилий», «Ханий» лагъабы алтында язгъан. 

Мухаммед Кямильнинъ чокъусы эсерлери огретиджи мевзу- 
ларгъа багъышлана. Онынъ эсерлеринде тасвир олунгъан ади- 
се-вакъиаларнынъ эписи Аллахнынъ ризасы иле олып кече. Бу 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.иа 


зсерлерде дюньядаки эр бир шейнинъ кечиджилиги, талийсизлиги, 
айрылыкъ аджджылары Аллахтан олгъаны бильдириле. Мухаммед 
Кямильнинъ эсерлеринде онынъ шахсий фикир ве дуйгъулары та- 
свир олунгъандыр. Севги ислери ве айрылыкъ аизарлары умют ве 
ниетлери ифаделенгендир. 

Мухаммед Герай язылы эдебиятнынъ гъазель, къошма ве тюр- 
кюлер (шаркъы) киби назм шекиллеринде иджат эткен. Диван шаир- 
лери онынъ шиирлери адий халкъ тилинде язылгъан деп бегенмеген- 
лер. Онынъ эсерлеринде арап ве фарс сёзлери аз къулланыла. 


Суаллер ве вазифелер: ШЕ 


1. Мухаммед Кямиль орта асыр къырымтатар шиириетине насыл иссе 
къошты? О, насыл шаир? Мухаммед Кямильнинъ сюлялеси кимлердендир? 

2. О, къач кере Къырым Ханлыгъынынъ тахтында булунды? Сенеле- 
рини айтынъыз. Омюрининъ сонъки къысмында къайда яшады ве не 
вакъыт вефат этти? 

8. Мухаммед Герай язылы эдебиятнынъ насыл назм шекиллеринде 
иджат этти? 


Мухаммед Кямильнинъ шиириети 


Ханлыкъ деври къырымтатар эдебияты тарихына иссе къош- 
къан классик шаирлернинъ иджадындан Мухаммед Кямильнинъ 
шиириети халкъ тилине якъынлыгъынен айырылып турмакъта. 
Шаир халкъ назмиетинден гъыда алгъан алельхусус шиириетни 
пейда этти. Шекилленген классик шиириетнинъ мундеридже ве 
шеклине халкъчанлыкъ рухуны синьдирди. 

Мухаммед Кямильнинъ къошма ве тюркюлерининъ мундеридже, 
мевзу ве гъаеси бу девир эдебиятынынъ илерилевини косьтере. Бу 
эсерлерде шаирнинъ дюньябакъышы, ахлякъы, табиат чизгилери 
тасвир олуна. 

Джемиетте олып кечкен денъишмелерге шаир сускъунлыкънен 
бакъмай. Аксине, укюмдар шаир дюньядаки алларны корип, олар- 
гъа акъылане къыймет кесе. Озюнинъ дюньябакъышыны, мунасе- 
бетини бильдирип, умуминсаний ве ахлякъий меселелерни айдын- 
латмагъа ынтыла. 

Шаирнинъ «Бу девирнинъ алына эйледим назар» къошмасы 
инсан аятында расткельген вакъиаларгъа багъышлана. Шаирнинъ 
фикриндже, инсаннынъ омюринде не киби вазиетлер олмасын, о, 
озь омюрини ибрет иле кечирмели. Онынъ аяты дигерлерге орьнек, 
нумюне олмалыдыр. 

Бойле фельсефий нетиджени о, озь-озьлюгинден чыкъармай. 


Кими малик олмыш тадж ве байлыкзкза, 
Кими дервиш олмыш, къалмыш хорлукъкэа... 


диерек, джемиеттеки денъишювлерни эр бир джеэттен козете. 

Омюрнинъ эр бир муреккеп девринде биле, инсан, акълыны 
гъайып этмейип, келеджегини тюшюнип яшамакъ ичюн, муит 
яратмалы, дей. 


Гъайып олмадымы, эй, гоньюльдеки акъыл? 
Ничюн кезмектесин% алемде гзафиль? 


Шаир бу къошмада умуминсаний чизгилернинъ къыйметини 
терен фельсефий тюшюнджелер вастасы иле беян эте. 

Кьошмаларда Мухаммед Кямильнинъ шахсий омюринден лев- 
халар яратылып, фельсефий нетиджелер чыкъарыла. Шахсий 
омюр маджералары умумийлештирилип такъдим олуна. 

«Не агъларсынъ, гонъюль, недир ферьядынъ» киби къошма- 
сында Мухаммед Кямиль Алтын Орду девринде иджат эткен 
Абдульмеджит Эфенди киби инсан гонълюнинъ алидженаплыгъы, 
мукъаддеслиги акъкъында лакъырды юрюте. 

Садыкълыкъ чизгиси гъурбетликте даа да терен ис этильгенини 
шаир: 


«...Бу эйам кянына чатмазмы сандынъ? 
...Бир дахи ич темель тутмазмы сандынъ? 
...Кендинъи мурада етмезми сандынъ?» 


киби сатырларны бири-бири пешинден текрарлап, къошмагъа 
синъдирильген гъаени къуветлендире. 

Бойледже, бу къошмада шаир инсан гонълюне, инсаннынъ ру- 
хий вазиетине айрыджа дикъкъат айырып, инсаниетликни эбедий 
яшатаджакъ чизги акъкъында фельсефий фикирлер юрюте. 

Айны шу мевзу ве гъаелер шаирнинъ «Гъафиль олма, гонъюль, 
тюшюн, фикир эт» къошмасында девам этиле. Яшамагъа ве оль- 
меге яратылгъан инсанлыкънынъ эр бир адымы, фикри Худадан 
дин, иман истемекнен багълы олгъаныны шаир бойле бильдире. 
«Будыр теменнасы Кямильнинъ, аман, Истер Худасындан дин 
иле иман» деп, екюн чеке. 

Бойледже, Мухаммед Кямильнинъ иджады халкъ тилинде языл- 
гъан ве миллий дуйгъуларнен ашлангъан зенгин асабалыкътыр. 

Суаллер ве вазифелер: паи 


1. Мухаммед Кямильнинъ къошмаларында аят акъкъында насыл 
фельсефий фикирлер юрютиле? 

2. Мухаммед Кямильнинъ къошмаларында онынъ шахсий омюрине 
аит адисе-вакъиалар тасвир олунгъанмы? Инсаннынъ гонълю акъкъын- 
даки къошмасында насыл фикирлер бильдирильгенини айтынъыз. 

3. «Кими малик олмыш тадж ве байлыкъкъа. Кими дервиш олмыш, 
къалмыш хорлукъкъа...» киби сатырларда насыл тюшюнджелер ифаде 
олунгъан? 

4. Яшамагъа ве ольмеге яратылгъан эр бир инсаннынъ адымы акъ- 
къында шаир насыл фельсефий фикирлерни бильдире? Къошмадан ми- 
саллер кетирип, анълатынъыз. 


[14] 


КЪОШМАЛАР 


Бу дехрин халына эйледим назар 

Хер бири бир дерде гирифтар анджакъ. 
Кемале иридже хар иле гульзар 
Бульбульнинъ адети ах-у зар анджакъ. 


Эгер падишах ол, эгер ким геда, 

Иде корь борджунъы вакътында эда. 
Кимини сефае дюшюрмиш Худа, 
Кимининъ къысмети зехр-и мар анджакъ. 


Кими малик олмуш тадж-у къабае, 
Кими дервиш олмуш кирмиш абае. 
Кимсининъ мейли мал иле дюньяе, 
Кимининъ башында бадж бар анджакъ. 


Къарар олмадымы, эй, дили акъыл, 
Нече бир гезерсинъ алемде гъафиль. 
Бары чалынайды сури Исрафил, 

Бизден гиденлере индираз анджакъ. 


Ашкъ-и Аллахийден ала корь себакъ, 
Ариф ол — эр ише ибрет иле бакъ. 
Ишиден ашыкълар дерсинлер ол чакъ: 
«Кямильнинъ бу сёзю ядикяр анджакъ». 

[15] 
Сатыр асты терджимеси 


Бу девирнинъ альна ташладым назар, 
Әр бири бир дертке огърагъан анджакз. 
Кемалына етишкендже' гуль багъча, 
Бульбульнинъ адети севдалыкъ анджакз. 


Истер падиша ол, я факъыр адам, 
Борджунъны озь вакътынъда эт эда. 
Кимини сефагъа тюшюрген Худа, 

Кимине йылан зеэри къысметтир анджакз. 


Кими малик олгъан тадж ве байлыкзкза, 
Кими дервиш олгъан, къалгъан хорлукъкэа. 
Кими мейиль бере мал топламакъкъа, 
Кимининъ башында борджу бар анджакъ. 


Гъайып олмадымы, эй, гоньюльдеки акъыл? 
Ничюн кезмектесинъ алемде гъафиль? 

Зп бир биль ки, чалар сури Исрафиль! 
Бизден кеткенлерге интизар анджакз. 


Ашыкъ! Иляхиден алып корь сабакъ’, 
Алим ол, эр ишке ибрет иле бакъ“! 
Эшиткен ашыкзлар десинлер анджакз: 
«Кямильнин% бу сёзю хатыра анджаке...» 


Не агъларсынъ, гонъюль, недир ферьядынъ 2 
Дерд-у гъам шеринъден’ гитмезми сандынъ. 
Бир кунь шад эйлейип, берип мурадынъ, 
Хакъ сени теселли этмезми сандынъ? 


1 кемалына етишкендже -- мында: пишкин, джошкъун, деврининъ 
сонъ дереджесине етишкенине къадар 


2 гъафиль — гъафлетли, дикъкъатсыз, ихтиятсыз, далгъын, келедже- 
гини тюшюнмеген тенбель 


3 сабакъ — дерс 

4 ишке ибрет иле бакъ — мында: иштен къыйметли нетидже чыкъар, 
нетидженъ нумюнели олсун, аятынъда орьнек олып къалсын 

5 недир ферьядынъ — недир о (ичтен, сессиз) айкъыргъанынъ, яйгъара 
къопаргъанынъ 

6 дерд-у гьам шеринъден — гъам-дертни башынъдан 

Кьуртулмадьшнь гонъюль, ах-у ферьяддан, 
Гъам киш атты. , сакъын кендинъи” маттан. 
Къуртарып зеврагъынъны бу зулматтан,: 
Бу эйям кяньна чатмазмы сандынъ? 


Бильмезим, гонъюль, ич санъа не олмыш? 
Агъларсынъ, козьлеринъ къан иле НИ 
Шадлыкъ мулькини зай-ы харап этмиш , 
Бир дахи ич темель тутмазмы сандынъ? 


Ексан олдым дею намерд ят иле," 
Якъмакътасынъ гонълюнъ кендинъ орьд иле. 
Бу дунья бойледир, эр дем дерт иле, 

Къалыр гидер ишинъ, битмезми сандынъ? 


Әр зульф-и сиягъа гонъюль багъларсынъ, 
Дерде дюшер, нара синенъ дагъларсынъ, " 
Недир оксюз Кямиль, ничюн агъларсынъ? 
Кендинъи мурада етмезми сандынъ? 


ХО 


Гъафиль олма, * гоньюль, тюшюн, фикир зт, 
Бу йигитлик кечип, къартайсанъ керек. 
Хакъкъынъ бинъ бир исмини зикир эт. » 

Бу тедарик! ° санъа, эр исенъ, керек. 


1 киш атты — шах атты (шахмат оюнында) 

2? сакъын кендинъи — сакъла озюнъни, сакът ол озюнъе 

3 квуртарьш зеврагъынъны зулматтан — къуртарып къайыгъынъны 
къаранлыкътан, зульметтен 

4 эйям кянына — заманлар хазинесине, заманларнынъ байлыкъ 
оджагъына 

5 зай-ы харап этмиш — бефтан (ботен) харап эткен 

5 бир дахи — бир даа 

Т ексан олдым дею намерд ят иле — ят ильде джесюрлик косьтерип 
оламай, ёкъ олдым деп 

8 кендинъ орьд иле — озюнънинъ атешинъ иле 

9 нара синенъ дагъларсынъ — коксюнъни откъа, атешке якъарсынъ, 
яныкъ ярасыны пейда этерсинъ (нар — атеш, сине — кокюс) 

10 гъафиль олма — мында: алданма 

И зикир эт — Аллахнынъ адыны анъ 

12 тедарик — азырлыкъ 

Кеч бу хаялдан, биль асылнынъ джанын, 
Чыкъма ёлдан корип, шериат бабын. 
Корьдигинъ маальде къабринъ азабын, 
Вуджудынъ махв олып!, ирисенъ керек. 


Рухунъ чыкъып кетип, беден къалынджа, 
Эттигинъ ишлерге пешман олунджа, 
Эмир этип Исрафиль сур чалынджа, 

Ятып ер ичинде чюрюсенъ керек. 


Мумин олгъан пек сакъыныр эр куни, 
Даим Хакъкъа догъру тутар бойнуны . 
Козь ачып корьдикте махшер кунюни , 
Тюшми дейип, юв(у)рьш юрюсенъ керек. 


Будыр теменнасы Кямильнинъ, аман, 
Истер Худасындан дин иле иман. 
Сырат копюрсинден кечтигинъ заман, 
Бир къыл узеринде юрюсенъ керек. 


ШАРКЪЫ 


Буны инкяр этмез бир ферд’, 

Бу ашыкълыкъ башкъа бир дерт. 
Чыдаялмаз бунта эр мерд, 

Бу ашыкълыкъ башкъа бир дерт. 


Манъа юзьлеме, эй, ярым, 
Сакъын, алма интизарым. 

Кетти эльден ихтиярьм., 

Бу ашыкълыкъ башкъа бир дерт. 


Санъа джаным олды мефтюн, 
Козюм агълар, гонъюль мемнюн. 
Ашкъынъ чеккен, олыр меджнун, 
Бу ашыкълыкъ башкъа бир дерт. 


Кямиль козьяшы кесильмез, 
Аджынып да, ярым сильмез. 
Башына кельмеген бильмез, 
Бу ашыкълыкъ башкъа бир дерт. 


1 махв олып — ёкъ олып, харап олып 

2 махшер кунюни — къыямет (олюлернинь гъайрыдан тириледжек) 
кунюни 

3 ферд — бирев, бириси, кимсе 

4 ихтиярым — къатланувым, даянувым, чыдамым 

ОДЕБИЯТ НАЗАРИЕСИ 


ЯЗБІЛЬТ ЭДЕБИЯТНЫНЪ 
ШИИРИЙ ШЕКИЛЛЕРИ 
КЪОШМА. ШАРКЪЫ (ТЮРКЮ) 


Къошма — халкъ шиириетининъ энъ къадимий назм шекли- 
дир. Бу назм шекли иле чешит-чешит мевзулар ифаде олуныр. 
Иляхилер, семаи, дестан ве тюркюлер къошма шеклинде язылыр. 

Къошма беш, алты дёртлюклерден ибарет олур. Къошманынъ 
нетиджели дёртлюгинде шаирнинъ ады, лагъабы косьтерилир. 
Бешинджи я да алтынджы дёртлюклер нетиджели дёртлюклер 
сайылыр. 

Мухаммед Кямильнинъ къошмалары беш дёртлюктен ибареттир. 
Бешинджи, нетиджели дёртлюгинде онынъ ады анъыла. 

Къошмаларда инсаннынъ, яшайышы, гонълю, омюрининъ не- 
тиджеси киби мевзулар айдынлатылыр. 

Мухаммед Кямильнинъ «Гъафиль олма, гонъюль, тюшюн, фи- 
кир эт...» киби къошмасынынъ учюнджи дёртлюгине мураджаат 
этейик. Бу дёртлюкни эджаларгъа болип, талиль этейик: 


Ру-хунъ чы-къып ке-тип, бе-ден къа-лын-джа, 
Эт-ти-гинъ иш-лер-ге пеш-ман о-лун-джа, 
Э-мир э-тип, Ис-ра-филь сури ча-лын-джа, 
Я-тып ер и-чин-де чю-рю-сенъ ке-рек. 


Анълашылгъанына коре, бу къошманынъ эр бир сатыры (мис- 
расы) он бир эджадан ибареттир. Яни бу къошма он бир эджалы 
назм къалыбында язылгъандыр. 

Къошманынъ «эр исенъ керек», «ирисенъ керек», «чюрюсенъ ке- 
рек», «юрюсенъ керек», «юрюсенъ керек» киби дёртюнджи сатырла- 

рында къафиедеш сёзлер бар. Олар эсерде айтылгъан фикирнинъ 
манасыны къуветлендирелер. 

Бу къошмада беш дёртлюкнинъ биринджи, экинджи ве учюн- 
джи сатырлары озьара къафиелеше. Меселя: «коальнджа, олун- 
джа, чалынджа»; «эр куню, койнунь, кунюни»; «Кямильнинъ 
аман, дин иле иман, кечтигинъ заман» ве иляхри къафиедеш 
сёзлер шиирге аэнклик берелер. 

Мухаммед Кямильнинъ къошмасындан алынгъан айны дёрт- 
люк схемада бойле косьтерилир: 


І П ПІ ТУ У 
а с д е х 
в с д е х 
а с д е х 
в б б в в 


Бойледже, учь, беш, алты дертлюктен ибарет олгъан, он бир 
эджалы пармакъ везнинен язылгъан ве нетиджели дертлюклерде 
шаирнинъ лагъабы анъњылгъан шиирге къошма дерлер. 


Шаркъы — классик шаркъ шиириетининъ назм шеклидир. 
Шаркъы халкъ эдебиятынынъ классик эдебияткъа тесири алтында 
пейда олгъандыр. О, бестеленерек айтылыр, яни йырланыр. 

Шаркъыларда бир чокъ ашкъ, айрылыкъ, эглендже, омюр киби 
мевзулар айдынлатылыр. Шаркъынынъ назм шекли — дёрт дёрт- 
люктен ибареттир. 

Шаркъы эки ве беш дёртлюктен де ибарет ола билир. 

Дёртлюкте денъишмейип, текрарлангзан сатырларгза на- 
къарат денилир. Накѕарат дёртюнджи сатырда олур. 

«Дертлюк»нинзь биринджи ады накъарат олса, экинджи ады 
бенттир. Бентлернинъ учюнджи мисралары (сатырлары )на 
«миян» (орта ) ве я да «миянхане» денилир. Бентлернинъ сонъла- 
рында текрарлангъан накъарат сатырлары шаркъыда бильдириль- 
ген мананы къуветлештирмеге хызмет этер. 

Мухаммед Кямильнинъ шаркъысында: 

«Бу ашыкълык% башкъа бир дерт» сатыры, нактарат сайылыр. 

«Чыдаялмаз бунъа эр мерд», «Кетти эльден ихтиярым», 
«Ашкъынъ чеккен олур меджнун», «Башына кельмеген бильмез» — 
учюнджи сатырлар миян я да миянханелердир. 

Шаркъы схемада аВав, сссВ, дддВ, хххВ киби шекиллерде кось- 
терилир. Буюк арифлер накъаратларны косьтерир. 

Мухаммед Кямильнинъ бу шаркъысыны эджаларгъа больсек, 
секиз эджадан ибарет олгъаныны анълармыз. 

Са-ньа джа - ным ол - ды  меф- тюн, (8) 
Ко-зюм  агь - лар, го- ньюль мем- нюн,(8) 
Аш-къынъ чек - кен о - лыр  медж-нун,(8) 
Бу а- шыкъ-лыкъ баш-къа  бир  дерт.(8) 


Мухаммед Кямильнинъ бу шаркъысы схемада бойле косьтерилир: 


І Пп 


до Ыр 
Шоо о 


ПІ ГУ 


Ыыыы 
хим 


Бойледже, эки, дёрт ве беш дёртлюктен ибарет олгъан, дертюн- 
джи сатырлары дензишмейип текрарлангзан ве бестеленерек ай- 
тылгъан шиирге шаркъы дерлер. 


Суаллер ве вазифелер: панни 


1. Къошма, халкъ шиириетининъ насыл назм шекли сайылыр? Насыл 
шиирий жанрлар къошма шеклинде язылгъаныны айтынъыз. 

2. Мухаммед Кямильнинъ дигер къошмаларындан мисаль кетири- 
нъиз. Тахтада ве дефтерлеринъизде оларны къайд этинъиз. 

3. Мисаль оларакъ алынгъан къошмалар насыл мевзуларгъа багъыш- 
лана? Айны мевзуларны сатырлардаки мисаллернен исбат этинъиз. 

4. Шаркъы классик шаркъ шиириетининъ насыл назм шеклидир, о, 
къач дёртлюктен ибарет ола? 

5. Шаркъынынъ насыл бир къысмына накъарат денилир? Мухаммед 
Кямильнинъ шаркъысындан мисаль кетирип, анълатынъыз. 

Къырымда учь бучукт асыр девамында Герайлар сюлялеси хан- 
лыкъ япкъан девирде мустакъиль девлет мейдангъа кетирильди. 
Къырымтатар халкъы озь девлетчилигине саип олды. Миллет ола- 
ракъ шекилленди. Медениет, икьтисадият, ичтимаиет миллий 
ренк альш, юксек дереджесине етти. Миллий медениетни шекил- 
лендирген язылы эдебиятта асыл къырымтатар тили къулланыл- 
ды. Амма Къырым Осман императорлыгъынынъ имаесине кечкен 
сонъ, Къырым Ханлыгъынынъ ресмий иш юрютиджи весикъа- 
лары тюрк тилинде алынып барылды. Бу ал эдебий тилимизнинъ 
ёнелишине тесир этти. Эдебий эсерлерде тюрк, арап, аджем (фарс) 
сёзлерининъ ишлетилюви пек кенишледи. 

Бу девирде пек чокъ музллифлер иджат эттилер. Оларнынъ язгъан 
эсерлери девир эдебиятымызны зенгинлештирди. Бу девирдеки эде- 
бият шекиль, мундеридже ве гъае тарафындан бутюнлей денъишти. 
Улемалар (дин саасында хызмет эткен зиялылар, муфти, имам), эдип 
ве шаирлер тюркий халкълар дюньясына белли олдылар. 

Бойледже, къырымтатар эдебиятынынъ ХҮП асырдаки деври 
гъает махсулдар (зенгин) девир эди. Миллий шиириетте классик 
шаркъ шиириетининъ гъазель, месневи, дестан, къошма, шаркъы, 
семаи, мустезат киби шекиллери темеллешти. Бу девирде иджат 
эткен Джанмухаммед, Ашыкъ Умер, Джевхерий, Исметий киби 
бир чокъ муэллифлер эдебиятымызнынъ инкишафына семерели 
иссе къоштылар. 

Мундеридже, мевзу, жанр джеэтинден зенгинлешкен эдебиятта 
диван, тасаввуф, халкъ эдебияты киби ёнелишлернинъ инкишафы 
девам этильди. Бу учь ёнелиште саз (ашыкъ) шаирлерининъ иджа- 
ды айрыджа ер алды. 

Эдебий тиль инкишаф этти. Юкъарыда анъылгъан муэллифлер- 
нинъ арасында Ашыкъ Умер ве Мустафа Джевхерий классик шии- 
риетнинг зм диван, эм саз услюбинде иджат эттилер. 

Гъает махсулдар олгъан Ашыкъ Умернинъ иджадында коте- 
рильген мевзулар шимдики девирде де пек къыйметлидир. Онынъ 
ахлякъий, ашкъий (севги), огретиджи, насиат бериджи мевзу- 
ларгъа багъышлангъан эсерлеринде шаирнинъ акъыл-идраки ве 
тюшюнджеси ифаделене. 

Мустафа Джевхерийнинъ шиирлеринде севгилисине, тувгъан 
юртуна олгъан асретлиги косьтериле. Омюр ве яшайыш акъкъын- 
да бильдирген фельсефий фикирлери юксек бедиет иле тасвир олу- 
на. Шаирнинъ диван ве саз шаирлери услюбинде язгъан эсерлери 
бири-биринден баягъы фаркъ эте. Мустафа Джевхерийнинъ къош- 
ма, тюркю, мане шекиллердеки эсерлери халкъ тилинде языл- 
гъандыр. 

ХҮП асырда иджат эткен Джанмухаммед ве ады белли олма- 
гъан муэллифнинъ дестанлары да айрыджа дикъкъаткъа ляйыкъ- 
тыр. Бу дестанларнынъ бедиетлик хусусиетлери шу муэллифлер- 
нинъ истидатыны косьтере. Джанмухаммеднинъ «Тогъай-бей», 
ады белли олмагъан муэллифнинъ «Сефернаме» дестанлары ХҮП 
асырда халкъ тилинде язылгъан реалистик эсерлердир. 

Бойледже, ХУП асырда язылгъан бу дестанлар эм халкъ тилин- 
де, эм аджем, арап сёзлери къулланылып язылгъандыр. Эдебий 
тилимизнинъ инкишафына бу хусусиетнинъ буюк тесири олгъан. 
ХУП асырда эдебиятымыздаки денъишювлерни айры музллифлер- 
нинъ иджадыны огренгенде кореджекмиз. 


Суаллер ве вазифелер: ннн 


1. ХҮП асырдаки къырымтатар эдебиятынынъ илерилевине темель 
къойгъан ичтимаий-тарихий вакъиаларны айтынъыз. Бу девирде Къы- 
рым ханлыгъында насыл денъишювлер олып кече? 

2. Бу девирдеки эдебият тарихында олып кечкен янъылыкълар неден 
ибарет эди? 

8. ХҮП асырда миллий шиириетте шаркъ шиириетининъ насыл ше- 
киллери темеллешти. 

4. Бу девирдеки эдебиятымызнынъ инкишафына семерели иссе къош- 
къан муэллифлернинъ сойадларыны айтынъыз. 

5. Эдебиятымызда девам этильген учь ёнелишни къайд этинъиз. 

6. Ашыкъ Умернинъ шиириетинде котерильген меселелернинъ эмие- 
тини тайинленъиз. 

7. Джевхерийнинъ шиириетининъ хусусиетлерини айтынъыз. 


113 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.иа 


ДЖАНМУХАММЕД 
(ХУП асыр) 


ХУП асырнынъ шаири — Джанмухаммеднинъ ады къырымта- 
тар эдебияты тарихында эки бинъ сатыргъа якъын «Тогъай бей» 
серлевалы дестанынен беллидир. 

Джанмухаммеднинъ «Тогъай бей» реалистик дестаны акъ- 
къындаки ильк малюматны 1920 сенелерде алим, тарихчы ве 
языджы Осман Акъчокъракълы тапкъан. 

Дестаннынъ тапылув тарихы гъает меракълыдыр. Осман Акъ- 
чокъракълы ве Усеин Боданинский тарафындан 1925 сенесининъ 
язында тешкилятландырылгъан этнографик экспедиция иль- 
мий-тедкъикъий ишлер алып бара. Олар Судакъ районынынъ 
Къапсихор коюнде яшагъан Аджы Али Эфенди къартнынъ эвин- 
де джыйынтыкъ тапалар. Бу ипрангъан къалын джыйынтыкъ- 
та буюк бир дестан язылгъаны анълаптыла. Эсерде тасвир олун- 
гъан вакъиалар исе 1648—1651 сенелерге аит олгъаны белли ола. 
Дестанда Тогъай бей ве Богдан Хмельницкийнинъ Лехистангъа 
япкъан сеферлери акъкъында икяе этиле. Ондан да гъайры бу де- 
стан сеферде иштирак эткен Джанмухаммед адлы бир шаир тара- 
фындан язылгъаны да белли ола. Джанмухаммед Тогъай бейнинъ 
киеви экен. 

Шимди элимизде эки бинъ сатыргъа якъын дестаннынъ тек 
етмиш секиз сатырдан ибарет бир парчасы булунмакъта. 

Джанмухаммеднинъ «Тогъай бей» дестанында украин халкъы- 
нынъ лех магнатлары ве шляхтичлерине къаршы куреши тасвир- 
лене. (Лех магнатлары ве шляхтичлери украин халкъыны ХУ 
асырдан берли эзип кельген). ХУП асырнынъ орталарында украин 
гетманы Богдан Хмельницкий Къырым ханына мураджаат эте. 
Бирлешип, умумий душмангъа къаршылыкъ косьтермеге чагъы- 
ра. Хан украин казакларынынъ теклифини къабул эте. Хан ярдым 
косьтерюв ишини белли сераскер Тогъай бейге буюра. Полония 
къыралы ІУ Владислав Къырым ве Украинаны алып, халкъыны 
эсир этмеге истей. Нетиджеде, [У Владиславнынъ бу гъарез мера- 
мы украин ве къырымтатар халкъыны бирлештире. 

«Тогъай бей» дестанында акс олунгъан вакъиаларда тари- 
хий шахысларнынъ (прототиплернинъ) сымалары бедиетлик иле 

тасвирлене. Мында миллий аньанелернинъ зенгинлиги буюк кя- 
милликнен ишлетиле. Бутюн бу хусусиетлер Джанмухаммеднинъ 
бедиий сёз устасы олгъаныны косьтере, эдебиятымызны миллий 
аньанелернен зенгинлештиргенини тасдыкълай. 


Суаллер ве вазифелер: НЕ 


1. Джанмухаммеднинъ ады къырымтатар эдебияты тарихында насыл 
эсеринен белли? 

2. «Тогъай бей» дестанынынъ тапылув ве огренилюв тарихы насыл та- 
рихий шахысларнынъ адларынен багълы? 


Джанмухаммеднинъ «Тогъай бей» дестаны 


Тарихий, ичтимаий ве сиясий 
джеэттен къыйметли парчалар 
дестаннынъ умумий мундеридже- 
сини козюмиз огюнде джанлан- 
дыра. Олар дестаннынъ мевзу ве 
гъаесини сечмеге хызмет этелер. 

Лехистан Къыралы ТУ Вла- 
дислав 1647 сененинъ кузюнде 
Алий Девлет меджлисинде (Сеймде) 
сёзге чыкъа. Озь нуткъунда о, 
къырымтатар халкъына  ктар- 
шы дженк ачаджагъыны сёйлей. 
Девлет меджлиси къыралнынъ бу Къырым ханы. 
сёзлерини бегене. Амма шу арада ПІ Ислям Герай хан 
улу гетман Потоцкий бойле буюк 
дженкни башламакъ ичюн мытлакъа азырлыкъ керек олгъаныны 
бильдире. Шунынъ ичюн де башта Озю казагына (Запорожье каза- 
кларына) къаршы сефер япмакъны теклиф эте. 

Лехистаннынъ сиясетине къаршы баш котерген Запорожье 
казакларынынъ гетманы Богдан Хмельницкий 1648 сенесининъ 
февраль айында Къырым халкъындан ярдым истей. Умумий душ- 
ман — лехлерге къаршы курешке догърултылгъан бу теклифни 
хан къабул эте. Ярдым косьтерюв ишини энъ къуветли мырзалар- 
дан бири — Ор къапысынынъ къуманданы, Озу халкъынынъ ата- 
маны — Тогъай бейге авале эте. Тогъай бей о вакъыт озь деврининъ 
белли сераскери ола. 

«...Дедилер ки: — Эй, бизим султанымыз, 
Баш урып, селям къылды атаманымыз. 


Ол Тогъай бей, ол саатте нейледи... 
Зар къылып, ах-у-фигъан эйледи. 


Атамана деди: — Имди не дуралым? 
Дурмаялым, хеман къылыч уралым». 


Богдан Хмельницкийнинъ ады эсерде «Мелеске» (Малиска) деп 
анъыла. Къырым ханы ШИслям Герайдан о, аскерий ярдым сорай. 

Аргъын мырзаларындан Ор бейи, мешур сераскер Тогъай бей 
бу Ордугъа къуманданлыкъ этмеге тайин этиле. Къырымтатар ве 
украин аскерлери бераберликте Сары Сув, Ильбав (Львов), Бар къа- 
лелери дживарындаки дженклерде иштирак этелер. Олар озьлери- 
нинъ федакярлыгъы ве къараманий арекетлери иле пек чокъ ярар- 
лыкълар косьтерелер. 

Базы дженклерде Къырым ханы Ш Ислям Герайнынъ озю, 
онынъ къалгъасы — Къырым Герай, къардашы — Мурад Герай 
султанлар да иштирак этелер. 

Джанмухаммеднинъ «Тогъай бей» дестанында лех аскерлери- 
нинъ Украинагъа япкъан уджюми косьтериле. Украина ве Къы- 
рым халкъы тарафындан дарбе эндирильгени джанлы суретте 
тасвир олуна: 


«Әм семаден къудрет отун аттылар, 
Бир саатте ол кяфири къырдылар. 


Чокъ аскерлер анда телеф олдылар..». 


Тогъай бей лехлер ордусынен олгъан дженклерде сынъырсыз 
батырлыкъ косьтере. О, Ватаны ве халкъына садыкъ, гъает къу- 
ветли сераскер оларакъ тасвир этиле. Джанмухаммед Тогъай 
бейни дженк мейданында алевленип янгъан атешке бенъзете. 
Саргьуш арсланнен теньештире. («Санарсынъ бир от киби янар 
эди» , «Санарсынъ саргъуш арслан киби эди...» ) 

Дестанда лехлернинъ къыралы ве гетман Н. Потоцкий немсе ве 
франсызларнынъ ярдымына умют багълагъан баскъынджылар, 
аджиз макътанчакълар оларакъ тасвирленелер. Меселя: 


«Менде олан мал хазине кимде вар... 

Москъов, немсе, франсыз иллери — 
Эр бириси верир банъа аскери. 


Къырымтатар халкъыны къырсам керек». 
Лехли къыралынынъ озь кучюне зминлиги: 


«Геледжек сене улу сефер къылалым, 
Уджюмле барып, Къырым халкъын къыралым» 


киби сатырларда беян этиле. 

Потоцкий ве онынъ ёлдашлары урушларда масхараджа енъиле- 
лер ве Тогъай бейнинъ элине тюшелер. 

Бойле этип, дестанда бедиий сёзнинъ къувети илетарихий сыма- 
лар ве тарихий вакъиалар тасвирлене. Базыда тарихий шахыслар- 
нынъ образлары (этрафлыджа) яратыла. 


Суаллер ве вазифелер: ннн 


І. Джанмухаммеднинъ «Тогъай бей» дестаны насыл джеэттен къый- 
метли олгъаныны айтынъыз. Олар дестаннынъ мевзу ве гъаесини сечмеге 
хызмет этелерми? 

2. 1647 сенесининъ кузюнде насыл вакъиалар олып кече? Лехистан- 
нынъ сиясетине къаршы куреште Къырым Ханлыгъындан ким ярдым 
истей? 

3. Ярдым косьтерюв меселеси кимге авале олуна? Бу вакъиа акъкъын- 
да эсерден насыл бир сатырларны мисаль оларакъ кетирмек мумкюн? 

4. Ордугъа къуманданлыкъ этмеге ким тайинленгенини сёйленъиз. 
Базы дженклерде Къырым ханы Ш Ислям Герайнен бераберликте даа 
кимлер иштирак эткенини айтынъыз? 

5. Джанмухаммеднинъ «Тогьай бей» дестанында насыл тарихий ва- 
къиалар тасвир олуна? Зсерден мисаллер кетирип, фикирлеринъизни 
беян этинъиз. 


Дестанда халкъ ве Тогъай бей сымасынынъ 
тасвирленюви 


Бу реалистик эсерде девирнинъ руху ве къараманларнынъ сыма- 
лары буюк кямиллик ве усталыкънен тасвирлене. Нефислик ве бе- 
диийликнен яратылгъан сымаларда миллий чизгилер акс эттириле. 

Халкъ сымасынынъ тасвири дестанда Тогъай бейнинъ сыма- 
сынен къуветлендириле. Дигер къараманларнынъ да арекетлери 

ве сёзлери халкъ сымасынынъ айдынлатылмасына ярдым зтелер. 
Меселя, дестанда лех къыралы халкъымыз акъкъында бойле фи- 
кирлер бильдире: 


«Татар халкъы ки, аджеп халкътыр билин»... 
Санки къурттыр, къоюн гиби урькериз. 


Гелип онлар ель гиби эсер гидер. 
Нидже бинъ аскери кесер гидер». 


«Ки аджеп бехадер олур эр бири, 
Биз — къоюныз, санки онлардыр — борю». 


«Бир саатте ол кяфири къырдылар». 


Лех къыралынынъ сёзлеринде халкъымызнынъ суретли тасви- 
ри бериле. Та о девирлерде халкъымызнынъ фасиети (авторитет) 
дигер халкълар арасында буюк олгъаны косьтериле. Халкъымыз 
озюнинъ дженкявер джесюрлиги ве джанбазлыгъынен душман- 
нынъ козюне къоркъу къойгъаны ифаделене. Эсерде бу акъта 
аскерлернинъ «эр бири пельвандыр» дениле. 

Дестанда халкъ ве Тогъай бейнинъ сымалары бири-бирининъ 
кениш суретте тасвир олунмасы ичюн къулланыла. 

Эсерде Тогъай бейнинъ сымасы дженк мейданында олып кеч- 
кен вакъиалар тасвирленгенде косьтериле. «Дюньянынъ варлы- 
гвыны унутмыш эди, горюнирди адждер-беха..., шекли — инсан, су- 
рети — арслан эди» киби ибарелер ве джумлелер козюмиз огюнде 
Тогъай бейнинъ суретини джанландыралар. 

«Арсланнынъ» джесюр сераскерлиги онынъ дженк мейданында 
япкъан арекетлеринен тасдыкълана: 


«Мейдан ичине кирип ойнар эди, 
Санарсынъ ки бир от гиби янар эди. 


Хич де олюм гельмез эди айнине, 
Шойле биль ки, бир къурт гиби горюне...» 


Душманларыны ве этрафтакилерни озь усталыкъ ве джанбаз- 
лыкъ арекетлеринен шашырткъан ве къоркъузгъан Тогъай бей 
«къурт гиби» эр бир сеферден сагъ къайта эди. 

Дестан Тогъай бейнинъ 1651 сенеси Акъ-Керман шеэринде 
хасталыкътан вефат эткенинен бите. Бу аджджы хаберни алгъан 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти ПЕр8:// тг0.д0м.ца 


къадыны, къызы, къыз-къардашлары «кзаралар киелер». Аи-зар 
иле агьлашып-сызлашалар. Ольмезден эвель Тогъай бей къалгъан 
парасына бир теккие, джами ве медресе къурулмасыны васиет эте. 
Тогъай бейнинъ джеседи Къырымда дефн этиле. 

Бойледже, орта асырлар къырымтатар эдебияты тарихында 
халкъ тилинде яратылгъан колемли «Тогъай бей» дестанында 
халкъ сымасы тарихий сымаларнен бир сырада тасвирленгенлер. 
Мында тувгъан юртны къорчаламакъ огърундаки куреште джан- 
ларыны феда эткен джесюр сераскерлернинъ сеферлери косьте- 
рильген. Къардаш халкълар арасында достлукъ-муаббетлик дуй- 
гъулары тасвир олунгъан, вахшияне сарсынтыларгъа, дженклерге 
къаршы япылгъан чыкъышлар тарифленген. 


Суаллер ве вазифелер: Ша 


І. Дестанда халкъ сымасы насыл тасвир олуна? Джевабынъызны ми- 
саллернен исбатланъыз. 

2. Тогъай бейнинъ сымасы насыл тасвир этильген? Онынъ сымасы- 
ны айдынлаткъан сатырларны эсерде тапып, джесюр сераскерлигини та- 
рифленъиз. 

8. Халкъымызнынъ суретли тасвири насыл ёлларнен косьтериле? 
Тогъай бей ве халкъ сымасынынъ тенъештирилип косьтерилюви эсернинъ 
бедиетини юксельтеми? 

ТОГЪАЙ БЕЙ 
(Дестандан парчалар) 


Р 
... Ол заман Лехли къыралы нейледи, 
Еди беклер беклерин джем эйледи . 


Зм дахи баярлары кетирдилер, 
Бир алий меджлис къурып отурдылар.. 


Аз З 
Башлады къырал сёзюн ол дем аман: 
4 
Билирсиз /ки/ фурсат кечти бу заман ... 


1 Лехли къыралы — поляк къыралы 

2 джем эйледи — бир ерге кетирди, топлады 

З ол дем аман — о ань, о заман, бирден шу арада 

4 фурсат кечти бу заман — бу заманда уйгъун вазиет пейда олды 

Менде олан мал, хазине кимде вар... 


Москтов, немсе, франсыз иллери 
Эр бириси верир банъа аскери. 


Иште, бу йыл бен сефер къылсам керек, 
Къырымтатар халкъыны къырсам керек. 


Татар халкъы ки, аджеп халкътыр билинъ, 
Тизине олмаз , бир тедарик къылынъ . 


Душманымыздыр бизим ки, къоркъарыз, 
Санки къурттыр , къоюн гиби урькериз . 


Гелип онлар ель гиби эсер гидер, 
Нидже юзь бинъ аскери кесер гидер. 


— Әм сен бу сене тедарик къыларсынъ, 
Немсе, франсыздан аскер аларсынъ. 


Ки аджеп бехадер’ олур эр бири, 
Биз — къоюныз санки, онлардыр — борю. 


Геледжек сене улу сефер къылалым, А 
Уджюмле барып, Къырым халкъын къыралым . 


з т З 
Бу йыл дестюр вер банъа, (бен) варайым, 
Озю къазагынынъ алын сорайым. 


9 > 
Эгер мути олма/з/са , къылыч урайым, 
Илин, койин — джумлесини алайым. 


Озю узерине нидже исар къалайым... 


1 тизине олмаз — тез олмаз, къыскъа бир вакъытта, бир муддетте олмаз 
2 тедарик къылынъ — азырлыкъ корюнъиз, азырланынъыз 

З санки къурттыр — санки къашкъырдыр 

4 урькериз — урькмек, къоркъмакъ 

5 бехадер /бахадыр/ — батыр, къараман 

6 Къырым халкъын къыралым — Къырым халкъыны къырарым 

т дестюр вер — рухсет, изин бер 

8 Озю — Днепр озенининъ ады 

9 эгер мути олма/з/са — эгер боюн згмесе, эмирге бойсунмаса 

Къыркъ бинъ аскернен анда бен варайым, 
Сераскеринъ олып , хазыр турайым. 


яя 


..Ол заман Озю халкъын атаманы 
Малиска эди, Батавский — душманы. 


Ол Малиска ишитти бу хабери, 
2 
Акълы кетти башындан тар-у-мары . 


Джумле Озю къазакъны джем эйледи, 
Муаребе атешин шем эйледи. 


...Дедилер ки: — Эй, бизим султанымыз, 
Баш урып, селям къылды атаманымыз, 


Батавский сексен бинъ аскер иле 
Гельмек ичюн тедарик этти бизе. 


Илимизи, коюмизи йыкъса герек 
Джумлесини эп ота якъса герек. 


Келеджек йыл эм Къырыма гельсе герек, 
Къырым халкъын къыймайып, алса герек. 


...Тогъай бей адлы бир бек вар зди, 
Шеджааттаки ол улу дильдар эди. 


ЕА 6 
Та эвельден дёрт къарачын бириси 
Эрлик ичре санки арслан яврусы... 


Бир дахи Озю къазакълар кельдилер... 


1 сераскеринъ олып — орду къуманданы олып 

2 тар-у-мар — дагъыныкъ, къарама-къарышыкъ перишан алда 

3 муаребе атешин шем эйледи — дженк атешини якъмагъа чыракъ 
тапты /дженк башламагъа себеп тапты/ 

4 шеджаат — йигитлик, девюреклилик 

5 дильдар — бирисининъ гонълюни алгъан, севда олгъан инсан 

$ дёрт къарачын — Къырым Ханлыгъы девринде Къырым асыл- 
заделеринден энъ буюк дёрт аиленинъ унваны 

...Ол Тогъай бей, ол саатте нейледи, 
Ре 1 
Зар къылып, ах-у-фигъан эйледи. 


Атамана деди: — Имди не дуралым? 
Дурмаялым, хеман къылыч уралым. 


ә РА 2 
Ол Тогъай бей къазакъ иле би-гуман 
Кяфирин къаршына чыкъып, турды аман. 


Озю халкъы джумле къаршы турдылар, 
Бир-бирине топ-тюфеклер урдылар. 


Эм семаден къудрет окъун аттылар, 
Бир саатте ол кяфири къырдылар. 


Чокъ аскерлер анда телеф олдылар... 


хоо 


Ол Тогъай бей къазакъ иле би-гуман, 
Кяфирин къаршысына турдылар аман. 


З 
Гъазылар оны корип къылыч урур, 
Санарсынъ ки, къыямет къопмуштырыр . 


Тогъай бей бу ортада джурюр эди, 
Санарсынъ, сархош арслан гиби эди. 
Элине эльмаз къылыч алмыш эди, 
Дюньянынъ варлыгъын унутмыш эди. 


КЕ 5 
Кимсе сёз итмеюп, ол дем зи-беха , 
РА 6 
Хейбет иле горюнирди адждер-беха ... 


1 зар къылып, ах-у-фигъан зйледи — агълап, сызлап, багъырып 


чагъырды 
2 би-гуман — къоркъмайып, йигитликле, джесаретликле 
З гъазылар — дин огърунда дженклешкенлер 
4 къопмуштырыр — къопарыр, котерир 
5 зи-беха — иззетли, урьметли, къуветли 
6 хейбет иле горюнирди адждер-беха — буюк бир адждерха киби 
корюнир эди 

жо ож ж 


..Шаркъа, гъарба чыкъмыштыр анынъ (онынъ) ады, 
Джихан ичре беллидир анынъ намы. 

Не ере варса, ол (ери) эр заман 

Фетх идер’ ол, санки олдыр Караман ИР 


хоо 


= З 
Батавский мельуны туттылар, 
Хорлукъ этип, боюнына йип такътылар. 


Таланский-Паланский эр бири, 
Онлар эди Лехлининъ баш беклери... 


Ол Тогъай бей йине гирди мейдана, 
Къылычыны бояндырды ал къана. 


4 
Биндиги ат ве эсбабы къан эди, 
Шекли — инсан, сурети — арслан эди. 


Мейдан ичине кирип ойнар эди, 
Санарсынъ /ки/ бир от гиби янар эди. 


р 5 
Хич де олюм гельмез эди айнине , 
Шойле биль ки, бир къурт гиби горюне... 


хоо 


6 
Гонълюмин мах-и элялым , 
Акълымын, джанымын шах-и элялым. 


Бир тюкенмез дерде огъраттынъ бени, 
Бу гонълюмин седждегях- -и элялым. 


Сенсиз бен бу дюньяйы нейилейим, 
Вуджудымын падишах-ы элялым... 


1 фетх идер — ишгъаль этер /бир де бир топракъларны бастырып алыр/ 
2 Кьараман — иран мифологиясындаки бир батырнынъ ады 

З мельун — иблис, лянетленген шахс 

4 зсбабьт — кийимлери, урбасы 

5 айнине — козюне 

6 мах-и элялым — ай киби темизим 

7 седждегях-и — ибадет этиледжек ер 

Суаллер ве вазифелер: пении 


1. «Тогъай бей» дестанынынъ ильк сатырларында лакъырды не акъ- 
къында кетмекте? Лех къыралы не дей? Бу сёзлерден къыралнынъ насыл 
табиат чизгилерини сечмек мумкюн? 

2. Къыралнынъ чыкъышыны дикъкъатнен динълеген Потоцкий оны 
тенбиелеп, насыл сёзлер айта? Бу сёзлер халкъымызнынъ насыл миллий 
чизгисини косьтере? Мисаллер кетирип анълатынъыз. 

8. Бу хаберни эшиткен Малиска не япа? Малиска ким? Ханнынъ узу- 
рына чешит бахшышларнен кельген Богдан Хмельницкийнинъ эльчиле- 
ри онъа насыл сёзлер иле мураджаатта булуналар? Дестандан бунъа аит 
сатырларны окъунъыз, анълатынъыз. 

4. Тогъай бейнинъ аскерлеринен лех аскерлерининъ курешкени насыл 
тасвир олуна? Сатырларны тапып окъунъыз, нетидже чыкъарынъыз. 

5. Дестанда Тогъай бейнинъ къоркъубильмез сераскер чизгилерини та- 
рифлеген сёз ибарелери ве сатырларыны айырып, оларнынъ маналарыны 
анълатынъыз. 

6. Тогъай бейнинъ сымасыны тасвир этмеге ярдым эткен: «Ич олюм 
кельмез эди айнине, Шойле биль ки, бир къурт гиби горюне» киби сатыр- 
ларны насыл анълайсынъыз? Озь сёзлеринъиз иле икяе этинъиз. 


ЭДЕБИЯТ НАЗАРИЕСИ 


БЕДИИЙ ТАСВИРИЙ ВАСТАЛАР. 
ТЕНЪЕШТИРЮВ 


Әсердеки тарихий манзаралар, къараманларнынъ арекетле- 
ри, суретли тасвираты, къыяфети меджаз (эпитет), тенъеш- 
тирюв, къыяс (къарама-къаршы тенъештирюв), гипербола 
(мубалягъа) киби бедиий тасвирий васталар иле джанландырыла. 

Джанмухаммеднинъ «Тогъай бей» дестанында къырымта- 
тар халкъынынъ дженкяверлиги, джесюрлиги «санки къурт- 

тыр, къоюн киби урькериз...», «гелип онлар ель киби эсер, гидер... 
Нидже юз бинъ аскери кесер гидер» киби ибаре ве джумлелер иле 
къуветлендирилир. 

Къырымтатар сераскери Тогъай бейнинъ сымасына сурет- 
ли тасвират берильгенде, бу къараманнынъ эбедийлик темси- 
ли «Санарсынъ(ки) бир от гиби янар эди... Шойле биль ки, бир 
къурт гиби горюне. Фетх идер ол, санки олдыр Къахраман» киби 
сатырларда ифаде олуна. 

Халкъ агъыз иджадында эбедиет ремзи (темсили) «атеште, 
отта янмаз», «къурт киби» ибарелери иле тасвир олунгъаны 
белли. 

Демек, эсерде сёз я да ибарелер ярдымы иле адисе-вакъиалар- 
нын% бири-бирине ошатылып, къаршы къоюлып тенъештири- 
лювине тенъештирюв дерлер. 

Дестанда Тогъай бейнинъ суретли тасвираты меджазлар иле 
де ифаде олуна. Меселя, «Ол, Тогъай бей, ол саатте нейледи, 
зар къылып, ах-у-фигзан эйледи», «Кимсе сёз итмейип, ол дем 
зи-беха, хейбет иле горюнирди адждер-беха» сатырларындаки 
«Зар къылып, ах-у-фигъан эйледи, корюнирди адждер-беха» киби 
меджазлар Тогъай бей сымасынынъ даа да къуветли айдынла- 
тылмасына хызмет этелер. 

Дестанда Тогъай бейнинъ суретли тасвираты базы вакъыт- 
лары бири-бирине къаршы къоюлып да тенъештириле. Меселя, 
«Ки аджеп бехадер олур эр бири. Биз — къоюныз санки, онлар- 
дыр — борю», «Шекли — инсан, сурети — арслан эди» деп, шаир 
салмакълы мана ташыгъан къарама-къаршы «къоюныз — борю», 
«инсан — арслан» сёзлерини ян-янаша кетирип, сёзнинъ мана- 
сыны къуветлендире. 

Бойледже, эсернинъ теренликлерине синъдирильген ис-дуй- 
гъу, гъае ве мевзулар бедиий тасвирий васталарнынъ ярдымы- 
нен эсерге образлылыкъ берир, бедиетлигини теминлер. 


Суаллер ве вазифелер: ннн 


1. Эсердеки тарихий манзаралар, къараманларнынъ арекетлери, 
суретли тасвираты, къыяфети насыл тасвирий васталарнен джанлан- 
дырыла? Олар эсернинъ насыл бир джеэтини арттыргъаныны айтынъыз. 

2. Насыл бедиий тасвирий вастагъа тенъештирюв дерлер? Бу тасвирий 
вастанынъ дестандаки хызметини мисаллернен тарифленъиз. 

8. Дестанда Тогъай бейнинъ суретли тасвираты насыл тенъешти- 
рильгенини мисаллер кетирип анълатынъыз. Шаир тарафындан къул- 
ланылгъан белли бир тасвирий васта онынъ сёз усталыгъына меарет 
къошкъаныны исбатланъыз. 

АШЫКЪ УМЕР 
(1621—1707) 


Ашыкъ Умер къырымтатар шиириетине салмакълы иссе 
къошкъан шаирлерден биридир. 

О, 1621 сенеси Къырымда, Кезлев шеэринде Абдулла Кендже 
огълу деген фукъаре эснаф къорантасында дюньягта келе. Маалле 
мектебинде иптидаий бильги ала. Акъранлары арасында о, шох- 
лыгъы иле айрылып тура, зеккийлиги ве азырджеваплыгъы иле 
этрафындаки инсанларны айретте къалдыра. 

Къыскъа бир вакъыт девамында медреседе Къуран окъума- 
гьа огренген Ашыкъ Умер Кезлевдеки мешур Джума джами 
медресесинде о девирнинъ намлы шаирлеринден Кефевий Сеит 
Абдулькерим Шерифий киби эдебият оджасындан дерс ала. Шу 
вакъытларда о, шиирлер уйдурмагъа башлай. 

Севимли оджасы вефат эткен сонъ Умер медресени бьтракта ве 
озю язгъан шиирлерине макъам уйдура. Саз чалып, къавеханелерде 
ашыкъ тюркюлерини йырлап, адамларны эглендире. 

О, омюрининъ бир чокъ къысмыны Дагъыстан, Азербайджан, 
Иран, Сурие, Тюркиеде кечире. Истанбул, Бурса, Сакъыз, Варна, 
Багъдад киби шеэрлерни кезип чыкъкъаны акъкъында онынъ ши- 
ирлеринде тасвир олуна. Эсерлеринде бу шезрлернинт гузеллиги 
акъкъында языла. 

Ашыкъ Умер язылы эдебиятнынъ гъазель, къошма, семаи, му- 
рабба, мухаммес, муседдес, мустезат, муамма, дестан, шаирнаме 
киби шекиллеринде иджат эткен халкъ шаиридир. Онынъ эсерле- 
ринде ахлякъий, ашкъий (севги), дидактик, диний мевзулар тас- 
вир олуна. Эсерлерде шаирнинъ кескин акъылы ве тюшюнджелери 
ифаделене. 

Бутюн омюрини шиир уйдурув ве бестекярлыкъкъа багъыш- 
лагъан Ашыкъ Умер асыл эвленмейип, аятыны бекярлыкъта ке- 
чире. Омюрининъ сонъунда о, догъгъан шеэри Кезлевге къайта ве 
1707 сенеси сексен алты яшында бу ерде вефат эте. 

Ашыкъ Умернинъ докъсан алты шиирден ибарет китапчы- 
гъы 1894 сенеси Багъчасарайда Исмаил бей Гаспринскийнинъ 
«Терджиман» газетасынынъ басмаханесинде нептир олуна. 

Ашыкъ Умернинъ эки джылтлыкъ эсерлер джыйынтыгъы 1988 
ве 1990 сенелери Ташкентте дюнья юзю коре. Бу джыйынтыкъкъа 
шаирнинъ бинъ сатырлыкъ шиирий асабалыгъы кирсетиле. 

Ашыкъ Умернинъ иджады халкъымызнынъ эдебий ве медений 
вариетидир, къырымтатар орта асырлар эдебияты тарихынынъ 
рухий джевхерлеридир. 


Суаллер ве вазифелер: ШЕ 


1. Ашыкъ Умернинъ балалыгъы ве генчлиги акъкъында не билесинъиз? 
Оларны тафсилятлы икяе этинъиз. 

2. О, омюрининъ чокъ къысмыны анги мемлекетлерде кечирди? Шиир- 
леринде бу акъта тасвир олунгъанмы? Икяе этинъиз. 

8. Шаир язылы эдебиятнынъ насыл шекиллеринде иджат этти? Онынъ 
эсерлеринде насыл мевзулар озь тасвирини тапты? 


Ашыкъ Умернинъ шиириети 


Ашыкъ Умернинъ иджадын- 
да чешит тюрлю мевзулар айдын- 
латылгъан. Ватан ве яр асретлиги, 
омюр ве яшайыш киби мевзуларда 
инсаннынъ рухий чизгилери акс 
олуна. Онынъ ахлякъий мевзулар- 
гъа багъышлангъан бир чокъ гъа- 
зеллеринде инсанлар арасындаки 
мунасебетлер косьтериле. Инсанлар 
арасындаки бу мунасебетлер даима 
эйи достане чизгилер эсасында къу- 
рулмакъ кереклиги акъкъында ай- 
тыла. Әр бир инсан джемиетте озюни 
насыл алып бараджагъы, озюни на- 
сыл тутаджагъы акъкъында насиат- 
лар бериле. Къыйметли насиатларда 
инсанларнынъ табиат чизгилери косьтериле. Базы бир табиат чиз- 
гилеринде бутюн бир миллетлернинъ миллий табиат чизгилери де 
ифаде олуна. 

Нетиджеде, бу эсерлер бизге яхшыны ямандан айырмагъа огре- 
телер. Меселя, инсанлар арасында бир кимсе акъкъында бефтан 

сёз айткъан мунафыкъ инсаннынъ джемиетке кетирген зарары 
косьтериле. 

Бу акъта Ашыкъ Умернинъ «Джиан ичре хазер этмек герек 
инсан мунафыкътан» киби гъазелинде ифаде олуна. Шаир аятта 
расткельген менфий табиат чизгиси — мунафыкълыкъ акъкъында 
фельсефий нетиджелер чыкъарып, ёл косьтериджи тевсие ве наси- 
атлар бере: 


«Не ола иблиснен тенъештирсем, сёзюмде янъылмам, 

Мен, адам , дегиль де, бельки, шейтан къачар мунафыкътан. 
Насиаттыр меним бу сёзюмни эшитсенъ, джаным, 

Гљает сакът олмак% керек, шу дост корюнген мунафыкътан». 


Бу гъазельде олур-олмаз ерде бефтан, акъсыз сёз айткъан, бир 
кимсенинъ устюне ифтира эткен мунафыкънынъ сымасы «шей- 
тан къачар мунафыкътан», «сакът олмакъ керек шу дост ко- 
рюнген мунафыкътан», «ялынъыз олюмин истесин душман шу 
мунафыкътан» киби отькюр ибарелер къулланыла. Шаир му- 
нафыкънынъ джийренч сымасына, пахыллыкъ, гъарезлик киби 
менфий чизгилерге къаршы олгъаныны косьтере. Инсаннынъ 
алидженаплыкъ, темизгонъюллилик ве эйи ниетлилик чизги- 
лерини шерефлендире. 

Ашыкъ Умернинъ эсерлеринде расткельген насиат ве тенби- 
елер чокъусы генчлерге догърултылып айтыла. Джемиетнинъ ке- 
леджеги генчлер олгъаныны бильдире. Шаир омюрдеки фена ал- 
ларнынъ огюни алмакъ кереклигини тенбиелей. Тюшюнмейип 
ве ташынмайып япылгъан арекетлернинъ нетиджеси акъкъында 
эвельден билип айта. 

Ашыкъ Умер башындан кечирген гъурбетликнинъ джефасыны 
бедиий усталыкънен ифаделей. Бу акъта о: «Гитме, джаным, гит- 
ме, гель, ёкъ интизасы гъурбетнинъ» киби мураббасында яза. 
Шаир гъурбетликнинъ зорлукълары ве белясыны бойле тасвирлей: 


«Кетме, джаным, кетме, кель, ёкъ ихтияджы гъурбетнин, 
Олма даа яшлыкътан сен дост-ашнасы гъурбетнинъ. 
Йылда бинъ кере чеккен кедерлеринъ, джаным санъа, 
Зталмам тасвирини, чокътыр джефасы гъурбетнинъ». 


Гъазельнинъ «..чокотыр джефасы гъәурбетнинъ», «Чешит 
зорлукъларле кзурулгзандыр белясы гъурбетнинъ», «Солдурыр 
гуль юзюнъни зулум-джефасы гъурбетнинъ» киби сатырларда 
гъурбетликнинъ аджыныкълы тарафлары ифаделене. Шаир гъур- 
бетликнинъ зорлукъларыны козюмиз огюнде бойле джанландыра: 

«Баре гъурбет ильде эркеликни терк зт, севдигим, 
Чешит зорлукъларле къурулгъандыр белясы гъурбетнинъ. 


Сен даа ачылмагзан бир гъоньджесинъ, языкъ санъа, 
Солдурыр гуль юзюнъни зулум-джефасы гъурбетнинъ». 


Бу сатырларнынъ эписи инсаннынъ тувгъан юртуна, халкъына 
олгъан садыкълыгъыны шерефлейлер. 

Шаир «Бивефа черхин иши эр дем фигъан олмагъимиш» киби 
мухаммесинде инсан аяты акъкъында бир сыра фельсефий фикир- 
лер юрюте. Аджджы такъдирнинъ умумий тасвирини козюмиз 
огюнде джанлындыра. 

Муаммеснинт эр бир дёртюнджи ве бешинджи сатырында: 


«Чаре не, башымда язы — бу кунни корьмек эмиш, 
Бу эмиш такъдирнинъ иши гъурбете къоймакъ эмиш». — 


деп айтылгъан фикирлер шаирнинъ такъдир акъкъында бильдир- 
ген фикирлеридир. 

Шаир насиат берильген бу эки эсерде де гъурбетлик мевзусы 
муим меселе олгъаныны косьтере. Дюнья юзюнде яшагъан мил- 
летлернинъ такъдирине гъурбетликнинъ буюктен-буюк тесири 
олгъаныны ифаделей. Гъурбетлик мевзусы инсан аятында эбедий 
мевзугъа чевирильгенини бильдире. Тувгъан топракъта яшамакъ- 
нынъ эр шейден мукъаддес олгъаныны несиллерге анълата. Бу сев- 
гини несиллернинъ зеинине насиат шеклинде синъдире. 

Ашыкъ Умернинъ иджадында котерильген меселелер, бизим 
кунюмизде де озь эмиетини джоймагъаны, онынъ эсерлерини эбе- 
дийлештирелер. 


Суаллер ве вазифелер: Шин 


1. Джиан ичре хазер этмек герек инсан мунафыкътан киби гъазелинде 
инсаннынъ насыл табиат чизгиси акъкъында лакъырды юрютиле? Бу эсе- 
ринде шаир насыл бир муим меселе котергенини сатырлар иле беян этинъиз. 

2. Гитме, джаным, гитме, гель, ёкъ интизасы гъурбетнинъ киби му- 
раббасында шаир гъурбетликнинъ маджераларыны насыл тасвирлей? 
Мисаллер кетирип, шаир насыл фельсефий фикирлер бильдиргенини 
айтынъыз. 

8. Бивефа черхин иши эр дем фигзан олмагьимиш киби мухаммесинде 
Ашыкъ Умер насыл фельсефий фикирлер юрюте? Эдебиятымызда гъур- 
бетлик мевзусында язылгъан эсерлер акъкъында субетлешинъиз. 

4. Юкъарыда анъылгъан эсерлернинъ мевзусына эсасланып, шаир тара- 
фындан котерильген меселелернинъ бизим кунюмизде де муимлигини исбат 
этинъиз. Ашыкъ Умернинъ эсерлерининъ эбедийлигинен багъланъыз. 


129 


Право для безоплатного розміщення підручника в мережі Інтернет має 
Міністерство освіти і науки України пір://топ.дом.ца/ та Інститут модернізації змісту освіти Һрѕ://ітго.доу.иа 


17] 


ГЪАЗЕЛЛЕР 


С 


Джихан ичре хазер этмек герек инсан мунафыкътан, 
Не ход ким не дер исенъ, гелир джумле мунафыкътан. 


Онунъ этварына бакъма ки, баш душманынъ олдур ол, 
Биль, ич гъафиль олмамакъ герек эр ань мунафыкътан. 


Нола иблисе тешбих эйлесем, сёзюмде къызб этмем, 
Бен, адем, дегиль, бельки, къачар шейтан мунафыкътан. 


Насиаттыр, беним бу пендими гуш идесинъ джана, 
Хазер къылмакъ герек мутлакъ, эле яран мунафыкътан. 


Лисан-ы ал иле, Умер, беним анъладыгъым бу ким, 
Дахи ектир олюмин истесин душман мунафыкътан. 


[18] 
Сатыр асты терджимеси 


Джиан ичинде сакът олмакъ керек инсан мунафыкътан, 
Афсус ким не дер исе, келир джумле мунафыкътан. 


Онынъ эткенине бакъма ки, баш душманын одыр, о! 
Биль, ич гъафлет олмамакъ керек эр ань мунафыкътан! 


Не ола, иблиснен тенъештирсем, сёзюмде янъылмам, 
Мен, адам, дегиль де, бельки, шейтан къачар мунафыкътан. 


Насиаттыр, меним бу сёзюмни эшитип синъдиресин% джана, 
Гљает сакът олмакъ керек, шу дост корюнген мунафыкътан. 


Айттыгзы лафынъдан, Умер, меним анъладыгњым шу ки, 
Ялынъыз олюмин истесин душман шу мунафыкътан. 


хоо 


Эй, пери, бойле перишан олдугъым бильмезмисинъ? 
Асретинъле куньде бинъ кез ольдюгим бильмезмисинъ? 


Бен — Меджнун ашкъын китабын окъудым дестан гиби, 
Әр не эмринъ олур исе, идейим ферман гиби. 

Фурсат зльде булуныркен, севдигим девран гиби, 
Севдигим сен бенден озьге, бир севда бильмезмисинь? 


Багъ-ы хуснинъ гуллерине бульбуль эдим бир заман, 
Шимди бенден юзь чевирдинъ, нолдугъым бильмезмисинъ? 


Джаныма бинъ джан багъышлар бинъ кере бакъышларынъ, 
Агъзынъ ичинде дизильмиш инджи гиби дишлеринъ. 


Эй, гузелим, эп бана джевр-у джефадыр ишлеринъ, 
Севдигим бакъий дегильдир, бу фена бильмезмисинъ? 


Акълы исенъ, эй, гонъюль, алчагъа сырынъ сёйлеме! 
Ашкъын дерьясына дал, сабр зйле, сакъын бойлама! 


«Талийим ёкътыр беним» — дею шикяет эйлеме! 
Эй, Умер, верир мурадынъ, ол Худа бильмезмисинъ? 


[19] 
Сатыр асты терджимеси 


Эй, пери, бойле перишан олгзаным бильмезмисинь? 
Асретинъле куньде бинъ кере ольгенимни бильмезмисинъ? 


Мен Меджнун ашкъынъ китабын окъудым дестан киби, 
Эр не эмринъ олур исе, япайым (беджерейим ) ферман киби. 


Фурсат (себеп) эльде булуньркен, севгеним девран киби, 
Севдигим, сен менден башкъа бир севда бильмезмисинъ? 


Дюльбер багъынъ гуллерине бульбуль эдим бир заман, 
Шимди менден юзь чевирдинъ, насыл алгъа къалгъанымны. 
бильмезмисинь? 


Джаньма бинъ джан багвышлар бинъ кере бакзышларынъ, 
Агъзынъ ичинде тизильген инджи киби тишлерин. 


Эй, гузелим, эп манъа акъсыз эзиет ишлерин, 
Севдигим бакъий дегильдир, бу дюнья кечиджи олгъаныны 
бильмезмисин%? 


Акълы исен, эй, гонъюль, алчакъкъа сырынъ сёйлеме, 
Ашк%ъ дерьясына дал, сабыр эйле, сакъын бойлама. 


«Талийим ёкътыр меним» деп шикяет эйлеме, 
Эй, Умер, берир мурадынъны тек Худа, бильмезмисинъ? 

МУРАББА 


жо кож 


Гитме, джаным, гитме, гель, ёкъ интизасы гъурбетинъ, 
Олма дахи тифл икен, сен ашинасы гъурбетинъ. 

Йылда бинъ кез чектигим михнетлеринъ джаным санъа, 
Идемем такъририни, чокътур джефасы гъурбетинъ. 


Сакин ол, михнетте ол, севдайы терк эт, севдигим, 
Гель, ферагъат эйле, бу эвзайы терк эт, севдигим, 
Бари гъурбет эльде истигънайы терк эт , севдигим, 
Дюрлю михнетле къурулмыштыр белясы гъурбетинъ. 


Махрем олмакъ затына дюшмез, бегим, такъикъ санъа, 
Инкъисар эдер, хазер къыл, ашыкъ-ы садыкъ санъа, 
Сен дахи ачылмадыкъ неврестесинъ, языкъ санъа, 
Солдурур гуль рухлеринъ джевр-у эзасы гъурбетинъ. 


Хизмет-и ашкъында Умер джумлесинден даимим, 
Фурсаты февт этмедим, амма, эфендим, надимим, 

Сен не мунис бир гъулямсынъ, севдигим — Ибрахимим, 
Олмаясынъ талиб-и зевкъ-у сафасы гъурбетинъ. 


[20] 
Сатыр асты терджимеси 


Кетме, джаным, кетме, кель, ёкъ ихтияджы гъурбетнинъ, 
Олма даа яшлыкътан сен дост-ашнасы гъурбетнинъ. 
Йылда бинъ кере чеккен кедерлеринъ, джаным санъа, 
Эталмам тасвирини, чокътыр джефасы гъурбетнин». 


Тынч ол, я кедерли ол, севданы терк эт, севдигим, 
Кель, вазгеч, джаным, бу адетинъни терк зт, севдигим, 
Баре гъурбет ильде эркеликни терк эт, севдигим, 
Чешит зорлукъле къурулгъандыр белясы гъурбетнинъ. 


Ясакъ олмакъ затынъа тюшмез, бейим, асыл санъа, 
Джаны агъырыр, сакът ол, о садыкъ ашыкънын%ъ санъа. 
Сен даа ачылмагзан бир гъоньджесинъ, языкъ санъа, 
Солдурыр гуль юзюнъни зулум-джефасы гъурбетнинъ. 


Ашыкъ хызметинъде Умер, джумлесинден даимим, 

Фурсатны къачырмадым, амма, зфендим, пешманым. 
Сен не мунис бир инсансынъ, севдигим — Ибрахимим, 
Олмасын ич талабынъ шу зевкъ-сефасы гъурбетнинъ. 

МУХАММЕС 


жо ож ж 


Бивефа черхин иши эр дем фигъан олмагъимиш, 
Акъа-акъа гозьлериминъ яшы къан олмагъимиш. 
Та Элестен бу язылмыш алныма эйвах, вах! 

Чаре не башымда язы — бу гуню горьмегимиш, 

Бу имиш такъдиринъ иши, гъурбете салмагъимиш. 


Хасрете дюштим, медет, эй, бен гъамынъла михнете, 
Зерредже мейиль итмезем, бен бу сафая ишрете, 

Я суюм, я топрагъым чекти дияр-ы гъурбете. 

Чаре не, башымда язы — бу гуню горьмегимиш, 

Бу имиш такъдиринъ иши гъурбете салмагьимиш. 


Шимдилик, достлар, беним гонълюм мелямет госьтерир, 
Адетидир эр гъамынъ сонъу селямет госьтерир, 

Горелим айин-е девран не сурет госьтерир. 

Чаре не, башымда язы — бу гуню горьмегимиш, 

Бу имиш такъдиринъ иши, гъурбете салмагъимиш. 


Дер ки, Умер лемезель Керим илях-и-ля-езал? 
Салтанат джумле сенинъдир кетирир санъа зевал, 
Гъурбет ильде чеке-чеке, олды къаметинъ хаял. 
Чаре не, башымда язы — бугуни горьмегимиш, 

Бу эмиш такъдиринъ иши гъурбете салмагъимиш. 


[21] 
Сатыр асты терджимеси 


Аджувсыз бу такздирнин® иши эр вакъыт фигъан экен, 
Акъа-акъа козьлеримнин® яшы къан олмакъ экен, 

Та Элестен бу язы башыма язылгъан экен, 

Чаре не, башымда язы — бу кунни корьмек экен, 

Бу экен такъдирнин% иши, гъурбетке къоймакъ экен. 


Асретке тюштим, имдат, эй, мен гъамынъле миннетке, 
Зерредже гонъюль бермем мен бу сефа-зияфетке. 

Я сувум, я топрагъым чекти дияры гъурбетке. 

Чаре не, башымда язы — бу кунни корьмек экен, 

Бу экен такъдирнин% иши, гъурбетке къоймакъ экен. 

Шимдилик даа меним гонълюм мелямет косьтерир, 
Адеттир, эр гзамнынъ сонъу селямет косьтерир. 
Бакъайыкъ, девран кузьгюси не сурет косьтерир. 
Чаре не, башымда язы — бу кунни корьмек экен, 

Бу экен такъдирнин% иши, гъурбетке къоймакъ экен. 


Дер ки, Умер, эбедий керим иляий бу неал? 

Салтанат джумле сенинъдир, ёкътырдыр санъа зевал. 
Гъурбет ильде чеке-чеке олды дал боюм хаял, 

Чаре не, башымда язы — бу кунни корьмек экен, 

Бу экен такъдирнинъ иши, гъурбетке къоймак% экен. 


ЭДЕБИЯТ НАЗАРИЕСИ 


РУКНЛАР 


Аруз везнинен язылгъан эсерлернинъ белли бир окъулув къы- 
раатлары бар. 

Буны анъламакъ ичюн гъазельнинъ окъулув къыраатыны схе- 
мада косьтерейик: 


Фа и ля тун | фа и ля тун |фа и ля тун фа и люн 
Эй пе ри бой |ле пе ри шан |ол ду гъым биль |мез ми синь 
Ас ре тинь ле | кунь де бинъ кез |оль дюгим биль | мез ми синь 


Багъыхус нинъ | гул ле ри не буль бульэ дим | бир за ман 
Шим ди бен ден | юзь че вир динъ | нолдугъымбиль | мез ми синъ 
І П ПІ ТУ 


Биринджи сатырларда ачыкъ ве япыкъ эджаларнынъ къыскъа 
ве девамлы окъулувынынъ ишаретлери косьтерильген. 

Экинджи сатырда исе (фаилятун фаилятун фаилятун фаи- 
люн) деп, шиирнинъ ольчюси ве эджанынъ къалыплары бериле. 

Шиирнинз ольчюси ве эджанынъ къалыплары арап тилинде 
рукн деп адландырыла. 

Рукнларнынъ маналары ёкъ. Олар шиирде нота вазифесини 
беджерелер. Рукнлар шиирнинъ везнини акъылымызгъа ве зеини- 
мизге синъдирмек ичюн къулланылалар. 

Шиирнинз ольчюсини, везнини зеинимизге синъдирмек ичюн 
шиирде ишлетильген ве нота вазифесини беджерген эджа къалып- 
ларына рукн дерлер. 

Демек, юкъарыда (фаилятун фаилятун фаилятун фаилюн) 
деп косьтерильген биринджи сатырда рукнлар берильген. 

Бу рукнларгъа бакъып, Ашыкъ Умернинъ гъазели аруз- 
нынъ насыл везнинен язылгъаныны къайд этейик. Биринджи 
сатырдаки эджаларнынъ окъулув ишаретлерине бакъып, 
(— · | . | . | ---) Ашыкъ Умернинъ бу гъ- 
азели аруз везнининъ (фаилятун фаилятун фаилятун фаилюн) 
рукнынен язылгъаныны сечермиз. 


Суаллер ве вазифелер: НЕ 


1. Рукн демек не демек? Онынъ шиирий эсерде беджерген вазифесини 
айтынъыз. 

2. Шаркъ шиириетинде насыл рукнлар къулланыла? Бу рукнларны 
схемада косьтеринъиз. Къыскъа ве девамлы окъулувына даир мисаллер 
кетиринъиз ве анълатынъыз. 

МУСТАФА ДЖЕВХЕРИЙ 
(2...—1720) 


Мустафа Джевхерий ХҮП асырнынъ орталарында догъып, 1720 
сенелери вефат эткен. О, ХҮП асырда Ашыкъ Умернен бир сырада 
тургъан ашыкъ эдебиятынынъ темсильджилеринден биридир. 

Мустафа Джевхерий медресе тасили корьген ве диван эдебия- 
тыны терен бильген бир зат олгъан. О, мемлекеттен мемлекетлер- 
ге сеферлер япкъан, чокъ диярларны бойлап юрген. Атта Шам, 
Арабистан, Румелиде де олгъан. 

Буюк истидат саиби Джевхерий шиирий эсерлерини эки услюпте 
язгъан. О, эм диван, эм саз тарзы шиириетинде иджат эткен. 

Әм диван, эм саз тарзы классик шиириетинде иджат эткен 
шаирлернинъ эсерлеринде ватангъа, севгилисине ве аяткъа нис- 
бетен асретлик дуйгъулары тасвирлене. Әсерлерде тасвирленген 
асретлик дуйгъулары фельсефий фикирлер иле бирлеше, айры бир 
мевзуларнынъ пейда олмасына мейдан ярата. Эсерлердеки фикир 
ве дуйгъулар юксек бедиетлик иле ифаде олуна. 

Шаирнинъ иджадында айрыджа ер туткъан мустезат ве семаи- 
лер — диван тарзы классик шиириет услюбинде язылгъан эсерлер 
сайылырлар. Юксек бедиийликке ляйыкъ олгъан къошма, тюркю, 
мани ве теджнислер классик шиириет услюбинде язылгъандыр. 

Мустафа Джевхерийнинъ шиириети дигер саз шаирлерининъ 
иджады киби, чокъусы асретлик, ашыкълыкъ, къадын-къызнынъ 
дюльберлигини ифаделеген мевзуларгъа багъышлана. 

Шаирнинъ 11 эджанен язылгъан къошмаларында ватан асрет- 
лиги ве гъурбетликнинъ инсан такьдириндеки аджджысы, джефа- 
сы акс олуна. 

«Я, Раб, нидже олур шу гъарип алым» киби къошмасында 
Джевхерий дюньяда олып кечкен аятий ал — гъурбетлик мадже- 
расыны мергин ибарелер иле тасвир эте: 


«Я, Рабби, насыл олур шу гъарип алым, 
Гљурбетке тюшкен иль манъа душман. 

Ич къуртарамам мен бу гъарип башым(ны ) 
Аягъым басылгъан ёл манъа душман». 


Къошманынъ биринджи сатырларында гъурбетлик меселеси 
халкъ ве инсанлар аятында муимден муим бир проблема олгъаны 
беян олуна. Бу дёртлюк гъурбетлик аджджысыны башындан ке- 
чирген шаирнинъ сымасыны джанландыра. Къошманынъ эр бир 
дёртлюгинде текрарлангъан «Аягъымынъ бастыгъы иль банъа 
душман. Шу дагълардан акъкъан сель банъа душман. Тимарлар 
эттиги гуль банъа душман. Мейвасын вердиги дал банъа душман» 
киби сонъки сатырларда гъурбет ильде булунгъан инсаннынъ 
ички дюньясы косьтериле. Инсаннынъ къальбиндеки фуртуна ве 
исьянлар тасвирлене. Гъурбетликте эр бир шей онъа душман олып 
корюнгени къуветлендириджи васталарнен айтыла. Шаир тувгъан 
илининъ мукъаддес ве азиз олгъаныны бойле нетиджелер чыкъа- 
рып, косьтере. 

«Банъа ярдан вазгеч дерлер...» семаисинде шаир севгилисине ол- 
гъан муаббетлик ислерини буюк усталыкъ ве меарет иле ифаде эте. 


«Банъа ярдан вазгеч дерлер, 
Бен кечерим, гонъюль кечмез. 
Эфтадеси чокътыр дерлер, 
Бен кечерим, гонъюль кечмез». 


Семаининъ эр бир дёртлюгининъ сонъунда текрарлангъан «Бен 
кечерим, гонъюль кечмез» киби сатыр асретлик дуйгъуларынынъ 
къувет иле янъгъырамасына хызмет эте. Бойле этип, фельсефий 
фикирнинъ тасвири бедиет дереджесине котериле, Ватан, тувгъан 
юрт сымасы умумийлештирилип бериле. 

Джевхерийнинъ мустезатларында инсан гонълюнинъ индже- 
ликлери айрыджа бир аэнк иле тасвир олуна. Екюнлейиджи сатыр- 
лардаки суаллер фельсефий фикирлернинъ манасыны къуветлен- 
дирелер. Олар базыда тенбие киби де айтылалар. Меселя: 


«Дюльбер, санъа мен козьлерни саргъуш демедимми, 
Д жазибели (ойнак, гонъюль алыджы ) демедимми? 
Фигъан чыкъарып бу къул агълады демедимми, 
Инъледи демедимми?» 


«Дильбер, санъа бен козьлери местан демедимми, Феттан 
демедимми?» киби мустезатында Джевхерий суаллернинъ ярдымы 
иле севгилисине ис-дуйгъусынынъ теренлигини бильдире. 

О, севгилисине олгъан ис-дуйгъуларынынъ назиклигини, пак- 
лигини фельсефий анълайышлар вастасы иле беян эте. Бу къара- 
ма-къарышыкъ фена девирде ашкъ, муаббетлик ислери не къа- 
дар маджералы олгъаныны косьтере. Ашыкъ олгъан инсан бир 
чокъ маниалардан кечкенини тасвирлей, севгининъ аизарыны 
пек яхшы бильген шаир бизнен сырдаша, шахсий фикирлеринен 
акъылдане пайлаша. 

Бойледже, ХҮП асырнынъ орталарында иджат эткен Мустафа 
Джевхерийнинъ эм диван, эм ашыкъ тарзы шиириетине къош- 
къан иссеси гъает буюктир. Онынъ зенгин иджадий асабалыгъы 
халкъымызгъа, медений варлыгъымызгъа хызмет этеджектир. 


Суаллер ве вазифелер: ШЕ 


1. Мустафа Джевхерий шиириетнинъ насыл шекиллеринде иджат эт- 
кен? Шаир акъкъында бильген малюматынъыз иле пайлашынъыз. 

2. Шаир озь эсерлеринде насыл фельсефий фикирлер бильдире. 
Шаирнинъ диван тарзы классик шиириет услюбинде язгъан эсерлери- 
нинъ шеклини къайд этинъиз. 

3. Саз шаирлери тарзында язылгъан назм шекиллерни айтып кечи- 
ньиз. Шаирнинъ къошмаларында инсан такъдирининъ насыл бир аллары 
акс олуна? 

4. Гъурбетлик мевзусына багъышлангъан эсерлерде шаирнинъ сымасы 
насыл ибарелер ве сатырларда джанландырыла? Сатырлардан мисаллер 
кетирип, исбат этинъиз. Бу къошманынъ серлевасыны айтынъыз. 

5. «Банъа ярдан вазгеч дерлер...» семаисинде шаир насыл дуйгъу- 
ларны ифаде эте? Сатырлардан мисаллер кетирип, фикиринъизнен пай- 
лашынъыз. 

6. «Дильбер, санъа бен козьлери местан демедимми?..» киби мустеза- 
тында не акъкъында айтыла? Фикирлеринъизни эсердеки сатырларнен 
багъланъыз. 


[22] 


КЪОШМАЛАР 


ХО 


Я, Раб, нидже олур шу гъарип алым, 
Гъурбете дюшели иль банъа душман. 

Ич къуртарамам бен бу гъарип серим, 
Аягъымынъ бастыгъы ёл банъа душман. 


Я, Рабби, иргюр бени макъсадыма, 
Асрет олдым яраныма, достума. 

Къан буланыкъ гелен беним устюме, 
Шу дагълардан акъкъан сель банъа душман. 


Джуда дюштим, севдигими корьмедим, 
Варып хакъ-и пае юзьлер сюрьмедим. 
Хар элинде дост багъына кирмедим, 
Тимарлар эттиги гуль банъа душман. 


Джевхерий дер: — Бу кунь баштан ашырды, 
Хиджран атешийле багърым пиширди. 
Әлим сундукъча, мейвасын дюшюрди, 
Мейвасын вердиги дал банъа душман. 


[23] 
Сатыр асты терджимеси 


Я, Рабби, насыл олур шу гзарип алым, 
Гзурбетке тюшкен иль манъа душман. 

Ич къуртарамам мен бу гъарип башым(ны) 
Аягъым басылгъан ёл манъа душман. 


Я, Рабби, ириштир мени макъсадыма, 
Асрет олдым якъзынларыма, достума. 

Къан буланыкъ кельген меним устюме 

Шу дагълардан акъкъан сель манъа душман. 


Янъгъыз къалдым, севдигимни корьмедим, 
Барып аякъ тозуна юзьлер сюрьмедим. 
Тикенли (юртта ) дост багвына кирмедим. 
Бакъышлар эткен гуль манъа душман. 


Джевхерий дер: — Бу кунь рухтан тюшюрди, 
Айрылыкъ атешинен багърым(ны ) пиширди. 
Элимни узаткъанымнен мейвасын тюшюрди, 
Мейвасыны берген дал манъа душман. 


ХО 


Эй, пери, джихане сен киби дильбер, 

Не кельди, не келир, не кельсе керек. 
Лаълынъ киби Лукъман тирьякъ-и экбер 
Не булды, не булур, не булса керек. 

Джефая башладьт къадд-и мевзунынъ, 
Та арша иришти ах-ы дерунынъ. 
Бойле гидер исе чешм-и пюр-хунынъ 
Не кульди, не кулер, не кульсе керек. 


Эй, алем-и хуснинъ сахиб-къыраны, 
Ольдюр кельб ракъиби, вирме аманы. 
Ольдюрмезсенъ кенди элинъле аны, 
Не ольдю, не олер, не ольсе керек. 


Бунджа дем козюмден акъаркен селлер, 
Ваад этмиш икен сильмеге дильбер. 
Ахдине дурмады ол пери-пейкер, 

Не сильди, не силер, не сильсе керек. 


Джевхерий, гузелим ирди паяна, 
Бедир киби чыкъты о мех мейдана. 
Бу джихана беним киби диване 

Не кельди, не келир, не кельсе керек. 


[24] 
Сатыр асты терджимеси 


Эй, пери, джиангза сен киби дюльбер, 

Не кельди, не келир, не кельсе керек. 

ким киби зеэрге дерман олгъан тилиньни 
Не тапты, не тапар, тапмаса керек. 


Эзиет чеке башлады бой иле постун, 

Та еди къат кокке етти ах чеккен гонълюнъ. 
Бойле кетсе, къванларгъа батквань козьлеринъ 
Не кульди, не кулер, кульмесе керек. 


Алем гузеллигининъ эй, укюмдары, 

Ольдюр копек бекчисини, берме аманы (дегениньден 
къалма, сёзюнъден данма ), 

Ольдюрмесенъ озюнъ элинънен оны — 

Не ольдю, не олер, ольмесе керек. 


Бу къадар козюмден акзаркен селлер, 
Козюмни сильмеге сёз берген дюльбер 
Сёзюнде турмады о гузель (юзьлю ) пери — 
Не сильди, не силер, сильмесе керек. 

Джевхерий, гузелим етти макъсатк%а, 

Айнынъ он дертю киби чыкъты мейдангеа. 

Бу джиангъа меним киби дели (будала ), 

Не кельди, не келир, кельмесе (догзулмаса ) керек. 


хох 


Бир кунь башым алыр чыкъар гидерим, 
Бизе дагълар олсун иль дейи, дейи. 
Къаялар башыны мескен идерим, 
Меджнуннынъ кездиги бель дейи, дейи. 


Яре яр олалыдан бери нашы, 
Багърыма урулды мелямет ташы. 
Асрет иле акъар чешмиминъ яшы, 
Умман олды кетти сель дейи, дейи. 


Эр къачан дильдаре арз этсем халым, 
Ах-у-зар этмеге къалмаз меджалым. 
Фердалара салар бени бир залым, 

Ашыкъ исенъ, дагълары дель, дейи, дейи. 


Ол беним гонълюми алды местане, 
Темеллюк теаллюк косьтерди джане. 
Шимди идер юз бинъ тюрлю бахане, 
Къоркъарым, тан идер иль дейи, дейи. 


Чюнки рахм этмездинъ, ах, сёзюме, 
Ашкъынъле атешлер якътым озюме. 

Я ничюн эвельден кульдинъ юзюме, 

Эй, беним, Джевхерим, кель, дейи, дейи. 


[25] 
Сатыр асты терджимеси 


Бир кунь башымны алып чыкъар кетерим, 
Бизге дагълар иль олсун деп, айта, айта. 
Къаялар башыны ятак% ерим этерим, 
Меджнуннынъ кезгени — бель деп, айта, айта. 


Яреге яр олгзанымдан берли 

Багърыма урулды чекишюв ташы. 

Асрет иле акъар козюмнинъ яшы, 

Буюк денъиз олды кетти, сель деп, айта, айта. 

Не вакъыт севгилиме арз этсем альм(нь), 

Сес чыкъарып агъламагъа къалмаз меджалым (такъатым ). 
Къыяметке къояр мени бир залым, 

Ашыкъ олсанъ, дагъларны теш деп, айта, айта. 


Сархош киби о меним гонълюмни алды, 

Мал-мульк арттырмакъ мерагзын(ы ) джангза косьтерди. 
Шимди юз бинъ тюрлю себеп, тапмакъта, 

Къоркъам, юзьлер бетиме иль деп, айта, айта. 


Чюнки аджынмаз эдинъ, ах, сёзюме, 
Ашкъынъ иле атешлер якътым озюме. 

Я ничюн эвельден кульдинь юзюме, 

Эй, меним, Джевхерим, кель, деп, айта, айта. 


СЕМАИЛЕР 


Не агъларсынъ, эля козьлюм, 
Гонъюль сенден айрылырмы? 
Бу гузеллик сенде экен, 

Гонъюль сенден айрылырмы? 


Зп гузеллер бура кельсе," 
Ашыкънынъ халинден бильсе, 
Джумле алем гузель олса, 
Гонъюль сенден айрылырмы? 


Гузеллер кельсе джихане 
Хуснинъ олмазды бахане, 
Падиша олсанъ девране, 
Гонъюль сенден айрылырмы? 


Ол Джевхерий кельмейиндже, 
Гъоньдже гулюнъ дермейиндже, 
Я сен, я бен ольмейиндже, 
Гонъюль сенден айрылырмы? 


1 эп гузеллер бура кельсе — бутюн гузеллер мында кельсе 
2? хуснинъ олмазды бахане — гузеллигинъ (дюльберлигинъ) олмаз эди себеп 
З гьоньдже гулюнъ дермейиндже — гъондже гулюнъ(ни) джыймагъандже 

жо ож ж 


Банъа ярдан вазгеч дерлер, 
Бен кечерим, гонъюль кечмез. 
Эфтадеси чокътыр дерлер, 
Бен кечерим, гонъюль кечмез. 


Ашкъына тюштим не чаре, 
Саташмышым ах-у-заре.” 
Чекерлерсе бени даре, 

Бен кечерим, гонъюль кечмез. 


Ашкъ тузагъына тутулдым, 

О яре яндым, якъылдым, 
Араизден де чекильдим, 

Бен кечерим, гонъюль кечмез. 


Сени банъа верен хакътыр, 
Къозум, ашыкъларынъ чокътыр. 
Северим, инкярым ёкътыр, 

Бен кечерим, гонъюль кечмез. 


Джевхерийдир о къашларынъ, 
Ашыкъкъа чокътыр ишлеринъ, 
Харман сув ки дервишлеринъ,. 
Бен кечерим, гонъюль кечмез. 


жо ж 


Бугунь бен бир багъа кирдим, 
Не багъ дуйды, не багьбанджы. 
Гулюнъ шефталисин дердим, 
Не багъ дуйды, не багьбанджы. 


Багъынъ дуварындан аштым, 
Къырмызы гулюне къоштым. 
Опьтим, сардым, эляллаштым, 
Не багъ дуйды, не багъбанджы. 


1 бен кечерим, гонъюль кечмез — мен кечерим (вазгечерим), гонъюль 
кечмез (вазгечмез) 

2 саташмышым ах-у-заре — огърагъаным ах-у заргъа (аизаргъа) 

З араиз — баш язысы, такъдир 

харман сув ки дервишлеринъ — берекетли (толып ташкъан сув киби) 
чокътыр дервишлеринъ 

Багъынъ къапысыны ачтым, 
Санарсынъ дженнете дюштим. 
Толдырдым бадесин! ичтим, 
Не багъ дуйды, не багъбанджы. 


Сааринъ танъ ери атты, 
Бульбуль эльван-эльван? отти. 
Джевхерий юкюни тутты, 

Не багъ дуйды, не багьбанджы. 


МУСТЕЗАТ 


жо ож ож 


Дильбер, санъа бен козьлери местан демедимми, 
Феттан демедимми? 

Эфгъан идерек бенде бу гирьян демедимми, 
Налан демедимми? 

Мефтюн олалы сен мех-и табана гоньюльден 
Ах, не келир эльден. 

Къаддими хилял эйледи девран демедимми, 
Хиджран демедимми? 

Севмез бени яр ниджее дек, шах-и левендим, 
Сен кенди эфендим. 

Кель, севдиджегим, эйлеме бухтан демедимми, 
Эрань демедимми? 

Эрменъ не аджеп къадр-и висалынъле мурада 
Бу деври фенада. 

Эйям-и шериф Джефхерий къурбан демедимми, 
Ферман демедимми? 


[25] 
Сатыр асты терджимеси 


Дюльбер санъа мен козьлерни саргъуш демедимми, 

Джазибели (ойнакъ, гонъюль алыджы ) демедимми? 

Фигъан чыкъарып бу къул агълады демедимми, 
Инъледи демедимми? 


1 толдырдым бадесин — толдурдым ашкъ шарабыны — Аллахкъа 
севгимни изхар эттим, беян эттим. 
2 эльван-эльван — чешит-тюрлю макъамлар уйдурып. 

Севда олсанъ, сен пармакъ айгъа гоньюльден 
Ах, не келир эль( инъ ден. 

Боюмны янъы ай эйледи заман демедимми, 
Айрылык%ъ (асретлик ) демедимми? 

Севмез мени яр не вакъыткъадже, кучьлю шахым, 
Сен меним эфендим. 

Кель, севгилим, ялан айтма (бефтан ) демедимми, 
Әр ань демедимми? 

Иришменъ не аджеп къадр-севгинънен мурадынза 
Бу фена девирде, 

Куньдюзни мубарек Джевхерий къурбан демедимми, 
Эмир (буйрук% ) демедимми? 


ЭДЕБИЯТ НАЗАРИЕСИ 


ШАРКЪ ШИИРИЕТИНИНЪ НАЗМ 
ШЕКИЛЛЕРИ. СЕМАИ. МУСТЕЗАТ 


Семаи ве мустезат шаркъ шиириетининъ назм шекиллеридир. 
Бу шиирий шекиллер орта асыр къырымтатар назмиетинде пек ке- 
ниш къулланылгъан эди. 

Секиз эджа иле язылгъан шиирге семаи дерлер. Семаининъ энъ 
азы — учь дёртлюктен, энъ чокъу исе беш-алты дёртлюклерден 
ибарет олур. 

Семаининъ тизилиши къошманынъ тизилиш бичимине бенъ- 
зер. 

Мустафа Джевхерийнинъ «Банъа ярдан вазгеч дерлер» ши- 
ирий эсери насыл назм шеклинде язылгъаныны талиль этейик. 
Схемасыны айырайыкъ ве косьтерейик. 


Ба - нъа яр - дан ваз - геч дер - лер 
Бен ке -че - рим го - нъюль кеч - мез 
Әф - та - де -си чокъ - тыр дер -лер 
Бен ке- че - рим го - нъюль кеч - мез. 

І П ПІ ІУ У 


пр шо 
ооо 
о ыыы 
омм м 
З мохом 


Тизильген схемаларны талилимизге коре, бойле анълата биле- 
миз. Биринджиден, шиирий зсердеки сатырлар секиз эджа иле 
язылгъаныны къайд этемиз. Экинджиден, бу шиирий эсер беш 
дёртлюктен ибарет олгъаныны сечемиз. Учюнджиден исе, сатыр- 
ларнынъ къафиелешюв схемасы къошма киби назм шеклининъ схе- 
масына бенъзегенини косьтеремиз. Бойле этип, бу шиирий эсернинъ 
эсас хусусиетлерине бакъып, онынъ семаи олгъаныны айырамыз. 

Бойледже, секиз эджа ольчюси иле язылгъан, учь-алты дёрт- 
люклерден ибарет олгъан ве сатырларынынъ къафиелешюв схе- 
масы къошманынъ къафиелешюв схемасыны анъдыргъан шиирий 
эсерге семаи дерлер. 

Демек, Мустафа Джевхерийнинъ «Банъа ярдан вазгеч дер- 
лер...» шиирий эсери шаркъ шиириетининъ семаи шеклинде 
язылгъандыр. 

Мустезат киби шиирий жанрнынъ эсас хусусиетлери неден 
ибарет экен? Оны анъламакъ ичюн мустезатлар деп берильген ши- 
ирий эсернинъ тизилиши ве къафиесини айырайыкъ. 

Башта бир эсернинъ тизилиш хусусиетини сечмек ичюн, эр 
бир сатырда ачыкъ ве япыкъ (девамлы ве къыскъа) эджаларнынъ 
сайысыны косьтерейик. Сатырнынъ къафиелешюв тертибини 
арифлернен язайыкъ. 


Дильбер, сана бен козьлери местан демедимми, 
Феттан демедимми? 
Эфгъан идерек бенде бу гирьян демедимми, 
Налан демедимми? 
Мефтюн олалы сен мех-и табана гонъюльден 
Ах, не келир эльден? 
Къаддими хилял эйледи девран демедимми, 
Хиджран демедимми? 
Севмез бени яр ниджее дек, шах-и левендим, 
Сен кенди эфендим. 
Кель, севдиджегим, эйлеме бухтан демедимми, 
Эр ань демедимми? 

Эрменъ не аджеп, къадр-и висалынъле мурада, 
Бу деври фенада? 

Эйям-и шериф Джефхерий къурбан демедимми, 
Ферман демедимми? 


(14) 
(6) 
(14) 
(6) 
(14) 
(6) 
(14) 
(6) 
(14) 
(6) 
(14) 
а (6) 
д (14) 
д (6) 
а (14) 
а (6) 


роорриу ррроьо 


Эсернинъ биринджи ве экинджи сатырларындаки ачыкъ ве 
япыкъ (узун ве къыскъа) эджалар бири-бири артындан белли бир 
тертипте ерлешкендир. Биринджи сатыр — 14 эджадан, экинджи 
сатыр — 6 эджадан ибареттир. Сатырларнынъ къафиелешюв тер- 
тиби: аа, аа, вв, аа, сс, аа, 00, аа шеклиндедир. 

Демек, месневи шеклинде къафиелешип, аруз везнинен языл- 
гъан ачыкъ ве япыкъ, узун ве къыскъа сатырлардан ибарет олгъан 
шиирий эсерге мустезат дерлер. 


Суаллер ве вазифелер: Па 


1. Шаркъ шиириетининъ гъазель, месневи, къошма ве шаркъыдан 
гъайры даа насыл назм шекиллерини билесинъиз? Бу назм жанрында 
иджат эткен шаирнинъ адыны айтынъыз. 

2. Семаи къач эджа ольчюси иле язылыр? О къач дёртлюктен ибарет 
ола билир? Буны эсерлернинъ сатырларына эсасланып анълатынъыз. 

3. Семаидеки сатырларнынъ къафиелешюв схемасыны анълатынъыз. 
Мисаллернен исбатланъыз. 

4. Насыл шиирий эсерге семаи дерлер? Мустафа Джевхерий язгъан 
семаилернинъ серлевасыны айтынъыз. 

5. Насыл шиирий эсерге мустезат дерлер? Мустезатнынъ эсас хусу- 
сиетлерини айтынъыз. Мисаллерде косьтеринъиз ве анълатынъыз. 

(Рус истилясындан (1783с.) «Терджиман» газетасынынъ 
чыкъып башлагъанына (1883 с.) къадар девир) 


Къырымтатар эдебияты тарихында Къырым Ханлыгъы деври 
пек гурьдели инкишаф эткен девирдир. Бу вакъытта пейда олгъан 
эдебият мундеридже, гъае, мевзу, шекиль джеэтинден гъает зен- 
гин асабалыкъ сайыла. Бу девирде язылгъан эсерлерни миллий- 
лик дуйгъусы киби чизги айыра. Миллийлик дуйгъусы иле ашлан- 
гъан бу эдебият классик асабалыгъымызнынъ къыйметли къазан- 
чыдыр. Олар бугунь де бугунь эдебий вариетимизнинъ классик 
джевхерлеридир. 

Орта асыр къырымтатар эдебиятында бу девирде буюк бир 
джерьян яратылды. Чюнки бу девирде халкъынынъ келеджеги- 
ни къайгъыргъан укюмдарлар бар эдилер. Олар эдебиятымыз- 
ны джан-юректен севгенлер, онынъ илерилев эснасына къол- 
туткъанлар. Озьлери де бутюн сулялеси иле онъа хызмет эткенлер, 
къыйметли эсерлер язгъанлар. 

Амма девирлер денъише. 1783 сенеси Русие Къырымны запт 
эте. Чар укюмети тувгъан юртумызнынъ эр бир кошелеринде озю- 
нинъ зорбалыгъыны эп арттыра. Чар укюмети 1853—1859 сенеле- 
ри Къырымдаки махсулдар топракъларны чекип алып, миллет- 
ни юртундан къурутмакъ ёлларыны арамагъа башлай. Халкъны 
меджбурий иджретлик ёлуна къоя. 

1874 сенесининъ январь айынынъ биринден къырымтатар 
яшларынынъ къанун боюнджа чар ордусына аскер алынувы 
иджретликке кетювни кескинлештире. Чар укюметининъ бой- 
ле зорбалыгъы алтында Къырымдаки ичтимаий аят денъише, 
халкънынъ омюри агъырлаша. Бу девирде къырымтатар хал- 
къынынъ буюк къысмы зорбалыкъ эсаретинден къуртулмакъ 
ичюн Тюркиеге иджрет эте. Окъугъан ве язгъан инсанларнынъ 
сайысы зксиле. Медений ве эдебий иджаткъа истек сёне. Кениш 

кутьле арасында яшайыш хорлукълары арткъан сайын классик 
эдебият унутыла башлай. Медений инкишаф, бедиий иджат юз 
йылдан зияде меджбурий дургъунлыкъкъа (токъталувгъа) укюм 
этиле. Бу девир эдебиятта «къара асыр» деври деп адландырыла. 
Нетиджеде, ХХ асырнынъ биринджи черигиндеки девирде къы- 
рымтатар эдебиятынынъ инкишафы эр бир джеэттен (тарафтан) 
зайыфлаша. 

Бу вазиетте эвель язылгъан классик эсерлернинъ мевзу, гъае- 
си, шиирий тизилиши, шекиллери, бедиий тасвирий васталары 
унутылып, фукъарелеше. Шиирий везинлернинъ къулланылу- 
вы денъише. Чокъусы алларда пармакъ везни ишлетиле. Бедиий 
иджатнынъ илерилеви токътала. Эдебиятта хызмет эткен муэл- 
лифлернинъ сайысы азлаша. 

Бу девирде язылгъан эсерлернинъ эсас мевзу, гъаеси халкъы- 
мызнынъ фаджиалы такъдирине, иджретликке, багъышлана. 
Миллетнинъ агъыр вазиети, дуйгъу-тюшюнджелери ве нефрети 
иджретликке къаршы догърултылып ифаделене. Халкъ тарихын- 
даки бу аджизане вазиет эбедиятта пек кескин тасвир олуна. Чар 
сиясетининъ акъикъий — баскъынджы юзю ачыла. 

Зсерлерде халкъымызнынъ топракъларыны тутып алгъан чар 
укюметининъ халкъны башкъа ерлерге кочьмеге теклиф ве медж- 
бур эткени косьтериле. Халкънынъ дини, урф-адетлери, миллий 
шууры, намус-ахлякъы акъаретленгени акъкъында икяе олуна. 

Чар акимиетининъ зулумы, иджретликнинъ фелякети ве 
аскерликке алув белясы адий халкъ тилинде айтыла ве языла. 
Иджретликнинъ икътисадий, ичтимаий ве маневий себеплери 
халкъ яратыджылыгъынынъ чынъ, мане, йырлар ве дестанлар 
киби жанрларында иджат этиле. Бойле этип, муреккеп девирнинъ 
сарсынтылары нетиджесинде иджрет (муаджир) йырлары (тюр- 
кюлери), дестанлары пейда ола. 

Муаджир тюркюлеринде, дестанларында тасвирленген мевзу, 
гъаелер Исметий ве Эшмырзанынъ иджатларында озь аксини коре. 

Исметийнинь «Кефе дестаны», «Озю вакъиасы дестаны» ве 
Эшмырзанынъ «Солдатлыкъ йырлары»нда медений инкишафта 
бедиий иджатта дургъунлыкъ деврини («къара асыр» деврини) 
пейда эткен сиясий себеплер айдынлатыла. 

Халкъымызнынъ миллий аньанелерден, асырлар девамында 
кутюлип келинген яшайыш анаясасындан ич де айрылмагъа исте- 
мегени бу эсерлерде олюмден де бетер бир вазиетнен тенъештири- 
лип косьтериле. 

Икътисадий, ичтимаий агъырлыкъларгъа къаршы догъгъан 
халкънынъ ачувы, нефрети бу эсерлерде авам халкънынъ тили, 

дуйгъу-фикирлери иле бильдириле. Эдебиятнынъ бойле бир 
аджыныкълы вазиетинде Орлы Сеит Халиль, Исметий, Эшмырза 
къарт, Абибулла Керем, Абдураман Къырым Хавадже, Абдурефий 
Боданинский киби муэллифлер эдебиятымызнынъ девам этильме- 
сине белли иссе къошалар. Озьлерининъ язгъан бедиий эсерлери- 
нен эдебиятымызнынъ темелини къавий тутмагъа тырышалар. 

Эсерлерде ишлетильген халкъ ибарелери, сёзлери, айтымла- 
ры, бу девир эдебиятында тизильген миллий муитни ве тарихий 
вакъиаларны айдынлаталар. Тарихий вакъиалар аятий акъикъат 
эсасында тасвирлене. Эдебиятымызнынъ дургъунлыкъ девринде 
иджат этильген эсерлерде чар укюметининъ халкъымызгъа япкъан 
зорбалыгъы ве бу вахший сиясетнинъ халкъ такъдирине япкъан 
акъибети ачыкъ-айдын косьтериле. 

Бойледже, къырымтатар халкъынынъ дургъунлыкъ деврин- 
ден бизим кунюмизге етип кельген эсерлер о девирде олып кечкен 
тарихий вакъиаларны олгъаны киби айдынлатмагъа хызмет эте- 
лер. Къырымтатар эдебият тарихынынъ Рус истилясы деврине аит 
малюматларны араштырып тапмагъа имкян яраталар. Бу девирде 
язылгъан эсерлернинъ къырымтатар эдебияты тарихында туткъан 
ерини айырмагъа мейдан азырлайлар. Авам халкъ тилинде языл- 
гъан эсерлернинъ хусусий чизгилерини сечмеге ярдым этелер. 

Бойле этип, Рус истилясы девринде классик эдебиятнынъ иле- 
рилеви сиясий дургъунлыкънынъ тесиринден тепрендирильгенине 
бакъмадан, эдебий эснас эп девам эте. Эдебият тарихында, авам 
халкъ тилинен ашлангъан, янъы аятий ве тарихий акъикъатны 
олгъаны киби, реаль тасвир эткен реалистик эдебият джерьяны 
джанландырыла. 


Суаллер ве вазифелер: ШЕ 


1. Къырымтатар эдебияты тарихынынъ Къырым Ханлыгъы девринде- 
ки эдебиятнынъ хусусий чизгилерини айтынъыз. Классик эдебиятымыз- 
нынъ къыйметли къазанчы укюмдарларнынъ насыл арекетлеринен багъ- 
лы эди? 

2. Иджретликнинъ икътисадий, ичтимаий ве маневий себеплери 
фольклорнынъ насыл жанрларында иджат этиле? Бу вакъыт насыл эсер- 
лер (жанрлар) пейда олгъаныны айтынъыз. 

8. Бедиий эдебиятта бу жанрлар къайсы муэллифлернинъ эсерлеринде 
озь аксини коре? Эсерлернинъ серлеваларыны хатырлатынъыз. Бу эсер- 
лерде тарихий вакъиалар насыл тасвирлене? 

[26] 


ИСМЕТИЙ 


ХІХ асырда яшап иджат эткен ве миллий шиириетимизнинъ 
темелини зенгинлештирген шаир Исметий къырымтатар эдебияты 
тарихында «Кефе дестаны», «Озю вакъиасы дестаны» ве къошма- 
сы иле ер алгъандыр. 

Исметий Къырымнынъ пек мешур дин ве илим оджагъы сайыл- 
гъан Колеч медресесинде окъугъан. О, Кефе медресесининъ мудер- 
риси Абдурахман Эфенди Кефевийнинъ янында тасиль ве илим хы- 
зметлери иле огърашкъан. Сонъра Истанбулда да тасиль ве илим 
алеминде эйи хызметлер япкъан. 

1787—1791 сенелери Тюркие ве Русие арасында башлангъан 
дженкте иштирак этмеге къарар берген Исметий, Озю (Очаков) къа- 
лесине ёлланылгъан. Озю муаребесини корьген шаир, къале рус- 
лар тарафындан запт олунгъанда, эсирликке тюшкен. О, бир къач 
сенелер анда булунгъан сонъ, Колеч коюне къайткъан. Джамиде 
худдамлыкъ (хызметчи) ве теккиеде шейхлик вазифелерини эда 
эткен. Онынъ эдждатлары шейхлер сулялесинден тёреген. 

Исметийнинъ бабасы Шайып Челеби де муляйим табиатлы 
инсан экен. О, бир чокъ эсерлер ве иляхилер язып къалдыргъан 
шейх олгъан. Шайип Челеби, 1766 сенеси аджылыкъкъа кетме- 
ге ниетленгенде, Истанбулда токътай. Стамбул дживарындаки 
Седдюль-Бахир къалесинде дефн олунгъан бабасы — Абдусамед 
Әфендининъ къабрини зиярет эте. Бабасынынъ такъдири Шайип 
Челебини тюшюнджеге далдыра. Бу ал онынъ сагълыгъына тесир 
эте. О, гъам-къасевет чекип, хасталана ве вефат эте. О, Седдюль- 
Бахир къалесинде бабасынынъ къабри янында дефн олуна. 


Суаллер ве вазифелер: ШЕ 


1. Исметий Эфендининъ аяты акъкъында не билесинъиз? О, насыл ва- 
зифелерде хызмет эткенини икяе этинъиз. 

2. Исметийнинъ бабасы насыл инсан олгъан? О да, Исметий киби эсер- 
лер язгъанмы? 

8. Исметийнинъ эдждатлары шейхлер сулялесинден тёрегенини насыл 
бир малюматтан сечтинъиз. Метиндеки исбатлайыджы сатырлар иле анъ- 
латынъыз. 

«Кефе дестаны»нынъ мундериджеси 


Исметийнинъ авам халкъ тилинде язылгъан эсерлеринде о, 
яшагъан девирнинъ ичтимаий-сиясий шараити акъкъында малю- 
мат бериле. 

Исметийнинь «Кефе дестаны» ХІХ асырнынъ башларын- 
да 1813—1814 сенелери язылгъандыр. Бу девирде Русиенинъ 
зорбалыгъына чыдап оламагъан халкъ Къырымдан Тюркиеге 
иджретликке кетип башлай. Чюнки 1806—1812 сенелери Русие ве 
Франция арасында олып кечкен дженк нетиджесинде мемлекетте 
кой ходжалыгъы пек агъыр йыкъынтыгъа огърай. Ойле де альт пек 
фена олгъан халкънынъ вазиети даа да мушкюллеше. Дженклер, 
ачлыкъ, чар ордусына аскерликке алынувы халкъны иджрет этме- 
ге ве фена алларгъа кельмесине уйтеклей. Бойле вазиет веба (чума) 
хасталыгъынынъ джайрамасына себеп ола. 

Эпидемия этрафкъа джайрамасын деп, халкъкъа джами ве киль- 
селерде топлашмагъа ясакъ олуна. Кефе шеэри карантинге япыла. 

Бу хасталыкъ нетиджесинде Кефе эалесининъ чокъусы олелер. 
Исметий бу хусуста шойле дей: 


Мезарымыз учь рублеге къазылды, 
Ольмемизчюн артыкъ ферман язылды. 
Эм докъуз юз отуз бир олю тизильди, 
Устюмизге санки саркъты бир къале. 


Веба хасталыгъынынъ чокъ джайрамамасы, башкъаларына 
юкъмамасы ичюн, Кефенинъ сокъакъларына къаравуллар къоюла. 
Бу къаравуллар Кефеге келип кетювни ясакъ этелер. Әр не къадар 
келип-кетювлер ясакъ этильсе де, бу вакъытта артыкъ веба хаста- 
лыгъы аман-аман Къырымнынъ бир чокъ ерлерини къаплап ала. 

Вебадан къорчалаймыз деп, халкъны меджбурий суретте ка- 
рантинге топлайлар, Шу арада оларнынъ малы-мулькю якъыла. 
Бойле этип, халкъны мал-мульктен марум этелер. Дёрт дивар иче- 
рисинде карантинге отурталар. Исметий бу вакъианы бойле сатыр- 
ларда айдынлата: 


Эй, шанлы зфендим, эй, падишамыз, 
Бу Кефе шеэрине сен назар эйле. 
Япылды карантин, тизильди ташы, 
Санки олды къуш кечильмез бир къале. 


О девирнинъ аким сыныфынынъ векиллери эмекдар кутьлени 
таламакъ ичюн озьлерине эльверишли чарелерден файдаланалар. 

Нетиджеде, халкъ бир койден дигер койге, бир малледен дигер 
маллеге кочюриле ве эвлери-баркълары тутылып алына. 

Исметий эсеринде чар аскерлери (зебанийлернинъ) халкъкъа 
япкъан джанаварлыкъларыны тарифлей: 


Зебанийлер дёрт яныма кельдилер, 
Баштан — аякъ мешин урба кийдилер, 
Къанджер иле олюлерни чектилер, 
Къана, кимден ярдым олсун Кефеге. 


Дестанда бу адисе-вакъиалар шаирнинъ сеси иле халкъ адын- 
дан тарифлене. Нетиджеде шаирнинъ сеси халкъ сесинен берабер- 
ликте янъгъырап, айны девирде котерильген муим меселелер буюк 
кескинликнен айдынлатыла. Бойле муим меселелер эсернинъ бир 
сыра сатырларында тасвир олуна. 


«Къарадан эм дерьядан багъланды ёллар, 
Башымызгъа недир кельген бу аллар!» 


«Насыл бир зулумдыр язылды башкъа, 
Захиресиз, согъумсыз къалдыкъ къышкъа». 


Бу сатырларда халкъ сымасы тасвираты авам халкъ тилинде къ- 
улланылгъан бедиий тасвирий васталарнен беян олуна: «Яшавдан, 
джанындан усланды, олдыкъ тамакюн, заметлендик, ёкъ хидает, 
олса эди бир мерамет, эмир олды татлы джаным больмеге, кок 
юзюне чыкъты аналар сеси» киби ибарелер ве сатырларда халкъ 
тилиндеки нефислик ве бедиетлик ачыкъ-айдын тасвирлене. 

«Кефе дестаны»нда беян этильген тарихий вазиетлер халкъ ти- 
линен реаль суретте тасвир этилелер. Бу девирдеки зорлукълар ве 
халкънынъ башына тюшкен мушкюлликлер эсерде тафсилятлы 
беян олуна. 

Халкънынъ мераметлик дуйгъу-ислери бойле сатырларда тас- 
вир олуна: 

«Чокъ виляет: — Языкъ, — деди — Кефеге». 
«Джем алып, эписи зарланып агълар, 

Бу не буюк, зор фелякет Кефеге?!» 

«Олса эди, бир мерамет Кефеге?!» 


Демек, бу сатырларда халкънынъ башына тюшкен мусибетлер 
чокъусы алларда ичтимаий-сиясий вазиетлернинъ тесиринден даа 
зияде осаллашкъаны косьтериле. Халкъ ве джемиетнинъ илериле- 
вини дженк, хасталыкълар чаналаткъаны халкъ нидасы ве сада- 
сынен тасвир олуна. 

[27] 


КЕФЕ ДЕСТАНЫ 
(Дестандан парча) 


Кефе карантининден чыкъты бир атеш, 
Ич кимседен ёкътыр ярдым Кефеге. 
Дженк мейданы киби инъледи саваш, 
Чокъ виляет: «Языкъ, — деди, — Кефеге». 


Зебанийлер дёрт яныма кельдилер, 
Баштан аякъ мешин урба кийдилер, 
Къанджер иле олюлерни чектилер, 
Къана, кимден ярдым олсун Кефеге?! 


Къарадан эм дерьядан багъланды ёллар, 
Башымызгъа недир кельген бу аллар? 
Джем олып, эписи зарланып агълар, 

Бу не буюк, зор фелякет Кефеге?! 


Агълашты джумлеси, шашты эр инсан, 
«Ай-вай» этерек, эйледи фигъан, 
Къаплады Кефени, этти пис зиндан, 
Иришкейди бир хидает Кефеге. 


Джами иле кильселери къапалды, 

Әр кес яшавдан, джанындан усланды. 
Әп ольген олюлер атешке янды, 

Ойле къопты бу къыямет Кефеге... 


Севинмедик, биз кульмедик ич бир кунь, 
Кучюк-буюк — эп(и)миз олдыкъ тамакюн , 
Чаре ёкъ чыкъмагъа, ич дегиль мумкюн, 
Кимсе бильмез, бу не алдыр Кефеге. 


Карантинге биз де кирдик, не чаре? 
Артыкъ эштен, досттан олдыкъ бичаре. 
Топлады, къувурды, сыкъты бир ерге, 
Заметлендик, языкъ олды Кефеге. 


1 олдыкъ тамакюн — там махкюм — бутюнлей махкюм олдыкъ, 


эпидемия вакътында тизильген вазиетнинъ сыкъынтысында сиясетнинъ 
агъырлыгъыны чекмеге укюм этильдик 

Дерт-беш юз тахтадан япылды япымыз, 
Къапалыр акьшам, ачылыр саба къапымыз. 
Дуагъа башладыкъ биз мында зп(и)миз, 
Олмагъан эди бойле сыкълет Кефеге. 


Эр кунь саба эким келир де бакъар, 

Тюрлю сылтав иле бизлерни якъар. 

«Пошол дурак!» — дер де, турмай о къачар, 
1 

Не ал олды? Бу да миннет Кефеге. 


Забитлер’ къапунынъ огюнден кечер, 
Къалентирджи келип ипини чекер. 
Ипни чеккенде эм, берир о хабер, 

Бу да бойле бинъ «бешарет» Кефеге. 


«Пошол ты к чёрту!» — деп багъырыр, 
Бизни копек чагъыргъандай чагъырыр. 
Бойле алдан эр кунь башынъ агъырыр, 
Чокъ шикяет этемиз биз Кефеге. 


Одунымыз ич булунмаз, эм ёкътыр комюр, 
Устюмиз ачыкътыр, ягъмакъта ягъмур, 
Астымызда олды бир къарыш чамур, 
Шимдиден сонъ ёкъ хидает Кефеге. 


Къыркъ эки кунь къалентирде бекледик, 
Козьлеримизден къанлы яшлар биз тёктик. 
Кимимиз нидже асретлик эм зар чектик, 
Олса эди бир мерамет Кефеге. 


Он эки кунь Булгъанакъта бикъарар, 
Исар тюбю боран, ягъмур, къар ягъар. 
Зштафет ёлладыкъ, ич кельмез хабер, 
Кимлери де олур джеллят Кефеге?! 


Чакъмакълыкътан чыкъты бир къар туфаны, 
Уфюрди учь саат, тутты эр яны. 

Кимлер корьген бойле туфан, боранны, 
Кимден ярдым олур экен Кефеге?! 


1 миннет — эйилик, тешеккюр, шукюр 
2 забит — аскер, офицер, субай 
З хидает — Аллахкъа эманет 

жо жо Ж 
Эй, шанлы зфендим, зм падишамыз, 
Бу Кефе шеэрине сен назар эйле! 
Япылды къалентир, тизильди ташы, 
Санки олды къуш кечильмез бир къале. 


Бир начальник тайинленди устюне, 
Кимиси де тюштю онынъ къастына, 
Кимиси де мужде айтты достуна, 
Чокъ мусульман тюштю онынъ ичине. 


Джеваплар сёйледи, кимсе инанмаз, 
Олюм хаберине джанлар даянмаз. 
Ниджелери къоркъар ич де алданмаз, 
Ачылса хазинелер, малгъа бакъылмаз. 


Дёрт янымызны къаравуллар сардылар, 
Гъафлет юкъусында келип бастылар. 
Ана-баба эвлядындан кусьтюлер, 
Чагъырышты сабийлер, кельди амангъа. 


Азыр эди азраиллер кельмеге, 

Әмир олды татлы джаным больмеге. 
Рухсет ёкътыр суаль сорап бильмеге, 
Корьген шашар бойле агъыр бу куньге! 


Зеэр киби эсер эким нефеси, 

Малдан, мульктен айырылды джумлеси. 
Кок юзюне чыкъты аналар сеси, 

Насыл юрек чыдар бойле белягъа! 


Орталыкълар ал къанларгъа боянды, 
Къурт иле яш да берабер янды. 
Кими оть къусып, къоркъудан ольди, 
Кимнинъ сарысы чыкъты юзюне. 


Мезарымыз учь рублеге къазылды, 
Ольмемизчюн артыкъ ферман язылды. 
Докъуз юз отуз бир олю тизильди, 
Устюмизге саркъты санки бир къая. 


1 къурт — къарт 

Насыл бир зулумдыр язылды башкъа, 
Захиресиз, согъумсыз къалдыкъ къышкъа. 
Бу зулумлыкъ япылды къарткъа-яшкъа, 
Баштан-аякъ бутюн халкъ кийди сия. 


Сыгъырлар мунърешти, бу неге лязим, 
Ханелер йыкъылды, бойледир язым. 
Меджитлер къапалды, ёкътыр ниязы, 
Умютлер кесильди, къалдыкъ бичаре. 


Ачылды богренлер,, къанлар тёкюльди, 
Нидже анелернинъ багъры сёкюльди. 
Ана-эвлят озюнден кечти, йыкъылды, 
Ёлда къалдыкъ, тапылмады бир чаре. 


Фаслы чокъ Кефенинъ сёйленмез анджакъ, 
Маллелерге тюштю толу тамырджакъ . 
Къаравуллар сени келип аладжакъ, 
Чыкъмаз исенъ, ерсинъ къатты бир сопа. 


Чагъырынъ экимни, хастагъа кельсин, 
Эджель шербетинден бизге де берсин. 
Чокъусы умютсиз мезаргъа кирсин, 
Ольгенлер чокъ, ич алынмаз эсапкъа. 


Къан иле боянды топрагъы, ташы, 
Козьлерининъ тёкюльди гьондже яшы. 
Минареге кирди генерал башы, 
Муждеге кельгенге беринъ бир къафа. 


Суаллер ве вазифелер: нЕ 


1. Исметийнинъ «Кефе дестаны»нда насыл бир тарихий вакъиалар 
акъкъында лакъырды кетмекте? Джевабынъызны дестандаки сатырлар- 
нен исбатланъыз. 

2. Веба хасталыгъынынъ пейда олмасына не себеп олгъаныны айты- 
нъыз. Карантинге тюшкен Кефенинъ алыны Исметий насыл бир аджы- 
ныкълы келимелернен (ибарелернен) анълата? Мисаллер кетирип та- 
рифленъиз. 

3. Козьлеримизден къанлы яшлар биз тёктик. Кок юзюне чыкъты 
аналар сеси киби сатырларда халкънынъ насыл вазиети тасвир олуна? 


1богрен — хасталыкънынъ энъ къайнагъан, энъ агъыр вакъты 
2 тамырджакъ — атешли бурчакълар 

(«Терджиман» газетасынынъ чыкъып 
башлагъанындан (1883 с.) 
Совет деврине къадар (1917 с.)) 


Уянув девриндеки эдебиятнынъ илерилеви 


Къырымтатар эдебиятынынъ Рус истилясы девринде олып 
кечкен тарихий вакъиаларнынъ тесиринден миллий эдебият- 
нынъ инкишафы бутюнлей токътатылмады. Исметий, Эшмырза 
киби муэллифлернинъ эсерлери эдебият джерьяныны джанлан- 
дырдылар. Оларнынъ эсерлеринде тасвир олунгъан тарихий, 
ичтимаий, сиясий меселелер ве адисе-вакъиалар къырымтатар 
эдебиятыны муим тарихий малюматларнен теминледи. 

Бу девирден сонъ, ХІХ асырнынъ сонъу ве ХХ асырнынъ 
башында къырымтатар эдебиятында олып кечкен денъишювлер 
эдебиятта тарих олып къалдылар. Бу вакъытта халкъымыз- 
нынъ ичтимаий, сиясий, медений аятында да мусбет тепренюв- 
лер олды. Ичтимаий, сиясий, медений аят джеалет (джаиллик) 
юкъусындан уянды. 

Бу девирде Русиеде ве онынъ этрафындаки укюметлерде де 
икътисадий ве сиясий вазиет денъише. Илери кучьлернинъ ось- 
меси Къырымнынъ аятына эр тарафлама тесир эте. Къырымда 
аньаневий икътисадият джанлана. Емиш ве себзе асрама тиджа- 
рети, айванасравджылыкъ, туз оджакълары, тютюн, тери ихти- 
саллары, заводларнынъ ачылмасы Къырым икътисадиятыны 
илерилей. Буларнынъ эписи медениетнинъ де осювине тесир 
эте. Миллий эдебиятымызда да буюк илерилев башлана. 
Шунынъ ичюн де къырымтатар эдебиятынынъ бу деври Уянув 
деври деп адландырыла. 

Айны шу девирде бир 
сыра миллий зиялыла- 
рымыз ве илери инсан- 
ларымызнынъ арекет- 
лери медениетимизнинъ 
илерилевине себеп олды. 
Исмаил Гаспринский та- 
рафындан нешир олун- 
гъан «Терджиман» газе- 
тасынынъ басылмасы, 
юзлернен китапларнынъ 
нешир олунувы здебия- 
тымызнынъ джанланмасына темель къойды. Ондан да гъайры 
онынъ ишлеп чыкъаргъан янъы усулы мектеплернинъ ачылма- 
сына ёл ачты. «Зынджырлы» ве дигер медреселернинъ исляхы 
(реформа) Къырымнынъ ичтимаий аятына буюк тесир этти. 

Къырым ве Къырымдан тыш дигер тюркий мусульман виля- 
етлеринде де пек буюк ичтимаий денъишювлер олып кечти. Бу 
денъишювлернинъ джумлеси тюркий халкъларнынъ миллий 
ве сиясий анъынынъ осьмесине темель азырлады. 

Къырымтатар халкъынынъ омюринде олып кечкен терен 
денъишювлер эдебиятымызда бир чокъ янъылыкълар пейда 
этти. Бу заманда шиириет, несирджилик ве драматургия саа- 
сында янъы рухнен ашланылгъан бир сыра эсерлер язылды. 

Къырымтатар эдебиятында олып кечкен бу денъишювлер эса- 
сен Исмаил Гаспринскийнинъ иджадий фаалиетинен багълы- 
дыр. Къырымтатар эдебияты тарихында жанрлар черчивесини 
кенишлеткен Исмаил Гаспринскийнинъ «Молла Аббас» романы 
бунынъ айдын мисалидир. Тюркий эдебиятларгъа жанр джезти- 
нен нумюне олгъан бу роман, эдебиятымызнынъ тарихына язув 
услюбинен де муим янъылыкъ кирсетти. 


Суаллер ве вазифелер: НЕ 


1. Рус истилясы девриндеки тарихий вакъиалар эдебиятымызгъа на- 
сыл тесир эткенини анълатынъыз. Исметий, Эшмырза киби муэллифлер- 
нинъ эсерлери къырымтатар эдебиятыны насыл эсерлернен теминледи? 

2. Къырымтатар эдебиятынынъ Уянув деврини къаплап алгъан сене- 
лерни айтынъыз. Бу девир анги вакъыттан анги вакъыткъа къадар девам 
этти? 

8. Къырымтатар эдебиятында олып кечкен денъишювлер кимнинъ 
иджадий фаалиетинен багълыдыр? 

[28] #1 


ИСМАИЛ ГАСПРИНСКИЙ 
(1851—1914) 


Къырымтатар халкъынынъ ве бутюн тюрк дюньясынынъ улу 
огълу, маарифпервер ве муаллим, языджы ве алим, мутефеккир 
ве эрбап Исмаил Гаспринский 1851 сенеси мартнынъ секизинде 
Къырымнынъ дагълар ичинде сакълангъан Авджыкойде дюньягъа 
кельди. 

Бабасы — Мустафа Алиевге, Ордуда айрыджа бир нумюнели 
хызмет косьтергени ичюн, 1853 сенеси поручик унваны бериле ве 
онынъ ады мырзалар шеджереси китабына языла. Бу мунасебет 
иле о, Мустафа Гаспринский сойадыны ала. 

Исмаил Мустафа огълу Гаспринский иптидаий бильгини кой 
мектебинде ала. Бабасы огълуна темелли бильги бермек ичюн, оны 
Акъмесджиттеки эркеклер гимназиясында окъута. Сонъра огълу- 
ны арбий окъувгъа ёллай. 1864 сененинъ он беш февралинден 1867 
сененинъ он бир июнине къадар Исмаил Гаспринский Москвадаки 
эки санлы арбий гимназияда тасиль ала. Лякин он дёрт-он беш 
яшына кельген Исмаил арбий бильги алмакъны быракъып, кадет 
корпусындаки достларындан бирисинен Идиль, Къазанны кечип, 
Туна озени ве Азав денъизи бойлап Багъчасарайгъа къайта. 

1870 сенеси майыснынъ биринде Исмаил Гаспринский 
Акъмесджиттеки 581 санлы гимназияны битирип, рус тили оджа- 
сы шеадетнамесини ала. Багъчасарайдаки Хансарай медресесинде 
рус тили оджасы олып чалыша. 

1871 сенеси Исмаил Гаспринский Парижге кете ве тиджарет 
тешкилятларында терджиман олып чалыша. Франциядан Алма- 
нияны, ондан сонъ исе Испанияны да зиярет эте. О ерлерде алгъан 
унутылмаз теэссуратлары акъкъында макъалелер, эсерлер яза. 


* Гаспринский Исмаил. Молла Аббас. Исмаил Асан-огълу Керим. 
И. Гаспринскийнинъ «Молла Аббас» романы акъкъында. — 1 том. — Сим- 
ферополь: Къырымдевокъувпеднешир, 2001. — С. 5. 

1876 сенеси Къырымгъа къайта ве оджалыкъ фаалиетини девам 
эте. 

1883 сененинъ апрель айынынъ онундан «Терджиман» газе- 
тасыны нешир эте. Тюркий халкъларнынъ бирлештирильмеси 
ичюн газета вастасы иле чокъ хызметлер япыла. 

Тюркий халкъларнынъ медениетлери ве миллий анъларынынъ 
шекилленмеси огърунда макъалелер яза. Халкъ арасында маа- 
рифперверлик гъаелерини тешвикъат эте. 

Онынъ ХІХ асырнынъ сонъунда язгъан «Фрэнкистан мектю- 
плери» (1887), «Судан мектюплери» (1889), «Къадынлар улькеси» 
(1890), «Делилер виляети» (1890), «Дар-ур-Рахат мусульманлары» 
(1904) киби эсерлер «Молла Аббас» романынынъ къысымларыны 
тешкиль зтелер". 

Исмаил Гаспринскийнинъ къырымтатар эдебиятынынъ уянув 
деврине къошкъан иссеси даа «Кунь догъды» (1906), «Юз йылдан 
сонъ» киби романларынен ве «Арслан къыз» (1893) адлы икяеси- 
нен бельгилене. 

Бу эсерлернинъ эписи Исмаил Гаспринскийнинъ иджадий фа- 
алиетини юксельткен ве шерефлендирген эсерлердир. Олар къы- 
рымтатар миллий эдебиятынынъ алтын хазинесини тешкиль эт- 
мектелер. 


Суаллер ве вазифелер: пении 


1. Къырымтатар халкъынынъ улу огълу И. Гаспринский не вакъыт ве 
къаерде дюньягъа кельди? Сеяхатта булуныр экен, о, къайсы мемлекет- 
лерни кезип, кимлернен корюшкенини айтынъыз. 

2. Исмаил Гаспринскийнинъ маарифперверлик ве неширджилик фаа- 
лиетлерини хатырланъыз. Нешир эткен газета ве дергилернинъ адларыны 
айтынъыз. Олар къачынджы сенелерде чыкъып башладылар? 


Исмаил Гаспринскийнинъ 
эдебий яратыджылыгъы 


Исмаил Гаспринскийнинъ маарифперверлик, неширджилик, 
публицистик ве эдебий фаалиетлери эсасен ХІХ асырнынъ сонъун- 
да, Русие мусульманларынынъ энъ агъыр яшагъан девринде ше- 
киллене ве кенишлей. 

Чар акимиетининъ алып баргъан колонизаторлыкъ сиясети 
тесиринде Русиеде яшагъан тюркий халкъларнынъ омюр тарзы 
даа пек агъырлаша. Чюнки мусульманлар яшагъан топракълар- 

даки табиий зенгинликлер чар акимиети тарафындан савурыла. 
Русиенинъ тышында ве ичерисинде яшагъан халкъларгъа нисбетен 
акъаретлейиджи сиясет алынып барыла. 

Къырымтатар публицистикасынынъ тешеббюсчиси ве деллялы 
Исмаил Гаспринскийнинъ атешин макъалелери ве бедиий эсерлери 
айны шу кескин вакъытта языла. 

Улу мутефеккир, джемаат эрбабы, нашир, оджа Русиедеки му- 
сульманларнынъ джаиллик эсаретинден къуртарылувыны пек 
къайгъыра. 

Шунынъ ичюн де эсерлеринде оларнынъ кечмиш тарихы ве ке- 
леджеги акъкъында къыйметли фикирлер бильдире. 

Онынъ публицистик макъалелеринде айдынлатылгъан гъаелер 
ве ичтимаий-сиясий бакъышлар бедиий эсерлеринде де озь акси- 
ни коре. Бу илери гъаелер ве дюньябакъышлар эсерлердеки къа- 
раманларнынъ образында косьтериле. Бойле этип, бу эсерлерде 
айдынлатылгъан меселелер заманнынъ муимден муим меселеле- 
рине чевириле. 

«Молла Аббас» роман-эпопеясынынъ «Фрэнкистан мектюпле- 
ри», «Дар-ур-Рахат мусульманлары» киби къысымлары бедиий 
джиэттен кучьлю эсерлер сайылалар. Тап о девирде муэллиф олар- 
ны айры бир китап шеклинде нешир этмеге ниетлене. «Фрэнкистан 
мектюплери» насылдыр бир себеплерден нешир олунмай. Амма 
«Дар-ур-Рахат мусульманлары» эсерининъ эки сефер нешир олун- 
гъаны белли. Биринджи кере бу эсер 1891 сенеси, экинджи кере — 
1906 сенеси нешир олуна. «Дар-ур-Рахат мусульманлары» эсери- 
нинъ биринджи нешири — 126 саифеден, (бу асыл нусха аля даа 
тапылмады) экинджи нешири — 95 саифеден ибарет олгъаны бел- 
ли. Бу эсернинъ учюнджи нешири 1995 сенеси, сонъра эки къы- 
сымнынъ да гъайрыдан нешири 2001 сенеси филология намзети, 
профессор Исмаил Асан-огълу Керим тарафындан китап шеклинде 
дюнья юзюни коре. 

Роман-эпопеянынъ эки къысмында да тасвирленген адисе-ва- 
къиалар Исмаил Гаспринскийнинъ аятынен багълы олгъаныны 
бильдирелер. Молла Аббас да Исмаил Гаспринский киби Франция, 
Алмания, Испанияда сеферлерде булуна. 

Бу автобиографик тарихий хаялий эсерде сеферлерде булунгъан 
муэллифнинъ дюньябакъышы, ичтимаий-фельсефий фикирлери 
Молла Аббаснынъ сымасында айдынлатыла. 

Йигирми эки яшларындаки огълан Молла Аббас бир чокъ мем- 
лекетлерни долаша. Сеферде булунгъанда, бир чокъ алларгъа огъ- 
рай, чокъ адисе-вакъиалар коре, олардан белли бир нетиджелер 
чыкъара. Энъ эсасы, о, эр бир инсаннынъ аятында муим олгъан 

меселелерни айыра. Илим ве медениетнинъ юксельмеси ичюн 
къасеветлене. Мусульман динининъ кечмиши ве келеджегини 
къайгъыра. 

Бойле этип, эсерде Аббас сымасы озь деврининъ илери дюнья- 
бакъышлы, бильгили, алидженап мусульман бир инсаны оларакъ 
тасвирлене. 


Суаллер ве вазифелер: по 


1. И. Гаспринскийнинъ «Молла Аббас» роман эпопеясынынъ къысым- 
лары къачынджы сенелерде язылды? Оларнынъ адларыны айтынъыз. 

2. И. Гаспринскийнинъ «Молла Аббас» роман-эпопеясындан башкъа 
даа насыл романлары ве икяеси бар? Бу романларда насыл вакъиалар та- 
свирленгенини айтынъыз. 


«Фрэнкистан мектюплери»нинъ сюжети 


Молла Аббас баба-деделеринден къалгъан буюк параны алып, 
Ташкент шеэринден сеферге чыкъа. 

Одесса шеэринде тюрк тилини яхшы бильген Жозефина деген 
франсыз къызынен таныш ола. Олар бир-бирини бегенип эвлене- 
лер ве Авропа боюнджа сеяхаткъа чыкъалар. 

Алманияда Молла Аббас Генрих адлы немсе йигити иле корюше. 
Генрих озюнинъ тюркшынаслыкъ бильгилеринен Молла Аббасны 
шашырта. Генрих, о девирнинъ белли тюркшынасы, Вамберининъ 
талебеси олгъаны анълашыла. 

Молла Аббас меракъланып, мусульманларнынъ азизи ве звлия- 
ларындан бири Гуль-Бабанынъ дюрбесини къыдырмагъа башлай. 
Онъа бу меселенинъ чезильмесинде Вамбери ярдым эте биле деп 
тевсие этелер. Вамбери де Гуль-Бабанынъ дюрбеси къайда олгъа- 
ныны айтып оламай. Вамбери Молла Аббаснен корюшкенде, 
Парижде окъумасыны тевсие эте. Жозефинанынъ догъмушлары 
Парижде яшагъаныны козь огюне алып, Молла Аббас къадынынен 
Парижге кетелер. 

Парижде ерлешкен сонъ, Молла Аббас, арапларнынъ къыркъ 
азизлери акъкъында малюмат топламакъ макъсадынен, башкъа 
шеэрге кете. Бу арада онынъ джеп сааты ве акъчасыны хырсыз- 
лайлар. 

Аджеле эвине къайтмагъа меджбур олгъан Аббас, эвинде къа- 
дынынынъ дёрт эр адамы арасында отургъаныны коре. Бу вакъи- 
адан сонъ оларнынъ арасында дава чыкъа ве олар айрылышалар. 

О вакъыт знди франсыз тилини аз-бучукт бильген Аббас, бир- 
жаларда чалышмагъа башлай. Шу арада о, университетнинъ шар- 
къшынаслыкъ болюгинде окъуй. 

Биржада Аббаснен берабер чалышкъан мусью Шалон генчни 
озюнинъ эвинде мусафир эте. Бу ерде Аббас мусью Шалоннынъ 
къызы Маргаританен таныш ола. Эр афта Маргаритагъа фарс ве 
тюрк тиллеринден дерс бере. Эки яш арасында севги дуйгъусы кет- 
кен сайын къуветлешкенини сезген мусью Шалон дерслерни къы- 
скъарта. Амма олар гизли корюшмекни девам этелер. 

Молла Аббасны полис идаресине чагъырталар ве оны фран- 
сыз къадынынынъ ольдюрильгенинде къабаатлайлар. Полислер 
Аббасны къадыннен шеэр дживарында таныш олгъаныны ве бир 
къач дефа корюшкенини исбатлап, оны апске къапайлар. 

Амма шу франсыз къадыны ольдюрильген куню о, Маргарита- 
нен берабер ола. Амма Маргаританынъ намусыны сакъламакъ 
ниетинен, бу меселе акъкъында о, суса, агъыз ачмай. 

Бу вакъиа акъкъында газеталардан бильген Маргарита махке- 
меге келип, къадын ольдюрильген куню Аббаснен берабер олгъа- 
ныны бильдире. Аббас апстен азат олуна. 

Бойледже, Исмаил Гаспринскийнинъ роман-эпопеясынынъ 
эр бир къысмында джемиетнинъ тизими акъкъындаки дюньяба- 
къышлары беян усулы иле икяе олуна. 

Молла Аббаснынъ сымасында миллий анънынъ джемиетте ше- 
килленюв эврими, Фериде банунынъ сымасында исе мусульман 
къадын-къызынынъ ибретли чизгилери косьтериле. 


Суаллер ве вазифелер: Па 


1. И. Гаспринскийнинъ «Фрэнкистан мектюплери» ве «Дар-ур-Рахат 
мусульманлары» къысымларынынъ нешир олунув тарихыны икяе эти- 
нъиз. 

2. Бу эсерлернинъ автобиографик тарихий-хаялий эсер олгъаныны 
насыл исбатлай билесинъиз? 

8. «Фрэнкистан мектюплери» къысмынынъ сюжетини тарифленъиз. 

4. «Фрэнкистан мектюплери» къысмында насыл бир муим меселелер 
косьтериле? Джемиетнинъ тизими акъкъындаки дюньябакъышлар насыл 
усул иле икяе олунгъаныны айтынъыз. 

ФРЭНКИСТАН МЕКТЮПЛЕРИ??! 


(Къыскъартылгъан) 


жо ж Ж 

Ай, ай, къардашлар, башымын къара язылары! Баша языланы, 
козь кореджектир, корьгеним де коп (чокъ) эм меним языларым 
айрыджа язылар ими! 

Джаш бир мусульман мал ве сагълыкъ сахиби! олдугъы алда 
Хиджаз ве мемалик мукъаддесее (мукъаддес мемлекетлерге) ёл 
тутарман исе, залым фелекин хюкмюндже козюм ачыкъта озюми 
Фрэнкистанда корьдим! Аджаип ве гъараип (айрет этиледжек шей- 
лер) ве маишет-и-эджнебиеде , яни джат арасында, богъулыр алла- 
ра кельдим. Нишлемели? Баш язысы, Худая шукюр! 

Медресе рефикълерим Ташкентин улугъ медресесинден фен 
текямюль идуп (олгъунлаштырып) ибадет ве тарикъат (маневий 
ёл иле) ве зиярет иле гонъюллерини рахатландыруп, козьлерини 
нурландыруп джурьдюкте, мен бичаре мемалик-и-ислямиеден (ис- 
лям мемлекетлеринден) узакъ тюшюп Фрэнкистан бельделерини 
(шеэрлерини) ве улькелерини долашыр идим. Анджакъ эр беляя, 
эр дерде къаршы Худанынъ ихсаны (лютфю, кереми) ве дуасы 
азыр олдугъы хюкмюнден олуп, Венгрия улькесини долаштыкъ- 
та, унутылмыш эвлиядан Гюль-Баба зиярети иле мюшерреф олдум 
(шерефлендим). 

Шукюрлер олсун ки, Фрэнкистанда учь-беш сенелер къалмая 
меджбур олдугъым сырада малаяни (бош-бошуна) вакъыт кечир- 
медим: бир-ики зиярет идуп хайли хатыралар иле лезетлендим. 
двет, фрэнклерин ал-ахвалына ашна олдум. Корьдюклерими на- 
къиль идеджегим?, чюнки бу аджайип улькелери кезмек эр кесе 
мумкюн оламаз. Язьмларьт дан бир-ики ал малюм олса да, фаи- 
дедир. 

Ташкенттен сефере чыкътыгъымда йигирми ики яшында идим. 
Атамдан къалмыш (Хакъ рахат эйлее!) мал ве семен (къыймет, 
дегер) не къадар чевирсем етерлик иди. Озюм исе акъшам къай- 
да, ветан ве юрт анда оладжакъ киби, ялынъыз бой джигит идим. 


1сагълыкъ сахиби — сагълыкъ саиби 

? залым фелекин хюкмюндже — залым такъдирнинъ укмюнен 

З маишет-и-эджнебиеде — эджнебий мемлекетлерде сеяхатта, зияретте 
булунмакъ 

4 фен текямюль идуп — фенге бильги кямиллиги (ишанчыны) пейда этип 

5 ибадет ве тарикъат — дин кутип Аллахнен багъланмакъ ёлу 

5 накиль идеджегим — икяе этеджегим, айтаджагъым 

Сыххат (сагълыкъ) ве ильм ве билик ичюн не къадар джурьсем, ар- 
къамдан бакъуп къаладжакъ ёкъ иди. 

Оренбургтан кечуп Московая кельдим. Мында корьдюклерим 
ве Къазанлы билиш-таныш ислямлардан анъладыгъым малюмата 
коре, Фрэнкистан гъает гонълюме тюшюп, шу улькелери корьмее 
авес олдум, ве бир де эски бир китапта Аврупада-и-заман араб-ю- 
тюрктен къалмыш азизлер ве зияретлер олдугъыны билюп, бунла- 
ры зиярет итмее мурат иттим. 

Бу алда Одесса шехрине кельдим. Бир атласам, Истанбулда 
оладжакъ идим. Орада бир Къара денъиз бар. Гонълюмде бар исе 
де, ялынъыз ярым тиль бильмез алда фрэнк дюньясына тюшмее 
къоркъуп тура идим, ама расткельди ... ярдым итти. Фрэнк хюке- 
масындан (алимлеринден) бири демиш: «Вай, къадынлар, вай, къ- 
адынлар! Вакъаа (акъикъатен), къадынлар нелер итмезлер. Манъа 
да бири расткельди. Истанбул диерек, Парижде булундым, Ая- 
София диерек, Мадлен килисеси дживарына тюштюм! Худанынъ 
икмети эсапсыз! Къадынлар да бири имиш. Худанынъ ниметлери 
коп къадынлар да — бири имиш. Тюркистанда пек захир (белли) 
дегиль исе де: эрлер къадынларын эшеги олдугъы Фрэнкистанда 
ачыкъ захир олыюр!. 


хх 


Къысмет имиш, чаре олурмы? Одессада театро, яни темашаха- 
нее бармыш идим. Темашая кельмиш бир фрэнк къызы янымда 
булунды, баде (сонъра) анълашылдыгъы узере бу къызын ады 
Жозефина олуп Истанбулдан ветаны — Париже къайтыюр имиш. 
Мен киби мусафир оларакъ темашаханее кельмиш. Истанбулда 
везирлерин бирисине дерс вериюр ве ховадже (оджа) къызлардан 
имиш. Бойледже, анъсыздан театрода расткельдик. Къысмет бу 
я! Театро недир десенъиз — бу бир темаша ве сейир ханесидир ки, 
анда олмуш шейлери де сёйлерлер, олмамыш аллары да беян идер- 
лер. Къадынлар ве къызлар ачылмаяджакъ шейлери де ачуп-ачуп 
джурерлер. Фрэнкистан дживары бу я! Айып буюрылырсе, Одесса 
эхалиси яры-ярыя фрэнктир. 

Мен де инсаным, джансыз бир мумия дегиль! Хэр не бар исе, 
ихсан (эйилик) ве нимет билирим, хич де ачылмасынлар демию- 
рым, лякин бойле къалабалыкъ джемиете мунасип коремиюрым. 
Янымдаки фрэнк къызы саир къадынлара? ошамайып, эдеплидже 
бир шей корюниюр иди. Боюнчыгъындан аягъын уджуна къадар 


1ачыкъ захир олыюр — ачыкъ айдын анълашылыр, корюнир 
2? саир къадынлара — саире, дигер къадынларгъа 

къара материядан эсбабе (урбагъа) чырманмыш, эр ери местур 
(къапалы) иди. Темашада булунан гъайры ханымларын чыплакъ 
ве ялангъач боюн ве кокреклерине бакътыкъча (насыл бакъмай- 
ым ки, къайсы якъкъа бакъсам хэп шу), Худадан къуввет ве та- 
хаммюль (сабыр) истиюр идим, лякин мадмуазель (франсызджа 
къызлара бойле дерлер) Жозефина бунлар киби сукъландырыджы 
дегиль иди. Местур дегиль исе де, местуриеттен хабердар киби иди. 
Машалла! 

Бир оюн тамам олду. Оюнджылар къадын ве зр кишилер опю- 
шюп, къучакълашуп ичери чекильдилер... Бир де чаршаф тюштю. 
Янымдаки Жозефина-ханым манъа чевирилип: «Тахсир Эфендим, 
бу оюны ве темашайы хош булдунъызмы?» — деди. 

Гузель агъыздан назлы сес иле чыкъмыш тюркче бир келимелер 
чичек балы, сибир майы киби, татлы келюп эдептен махрум олду- 
гъымы! къыза бильдирмек ичюн дедим: «Ханым-эфенди, темаша 
яман дегиль, оюн мефхумынджа (мундериджеси боюнджа) коп за- 
манлар сефер идуп юртуна къайтмыш къоджа, эвет, къадыны ве ре- 
фикъасыны сагъынып кельмиш. Айттыкълары шиир ве джырлар 
мухаббете даир олмалы, лякин сабырсызлыкъ къылдылар, перде 
тюшюп битмез бурун опюшмее башладылар... Опюшмек хата де- 
гильдир. Әр ве къадын бир-бири ичюн ниметдар. Лякин тенхаджа 
махалль де булмалы. Бойле ашикяр ярашмыюр. Гуль иле бульбуль 
я гидже ярысы, я сахарь махалли севиширлер. Сес узакъ китсе де, 
мухаббет севинч местурдыр (гизли, къапалыдыр)... 

Жозефина ханым эм кульдю, эм къызарды, гъайрылар ичюн 
утанды. Баде (сонъра) мен ким олдугъымы ве къайдалара киттиги- 
ми суаль идуп, джевабы алды. Къыркъ йыллыкъ дост киби, сёйле- 
ше башламыш идик, эм эдеп иле сёйлешиюр идик. Истанбулда ма- 
лаяни (бошуна) вакъыт кечирмемиш, франк къызы ислямлардан, 
хайли тербие алмыш, утанмая, къызармая огренмиш. Машалла! 

Татлы-татлы айтышып турмая эдепсиз халкълар мани олдулар. 
Джумленинъ козю къыза ве манъа тикленди. Къыскъа дюрбин 
ве асма козьлюк иле аясыз (эдепсиз) къадынлар бизе бакъуп-ба- 
къуп кулюшмекте идилер. Къадынлар Жозефинайы, эрлер мени 
куньледиклери шубесиздир... 

Бу алда фрэнк къызы алымы анълап, онынъ ханесине барып, 
акъшамын бир хиссесини (къысмыны) даха кечирмее теклиф 
итти. Тааджюп итменъиз! Фрэнк арасында даха аджайип адетлер 
бар. Давети къабул иттим. Киттик. Не ичюн бармайым? Эвеля — 
чагъырды, икинджиси — гузель бир къыз, учюнджиси — тюрк- 


Й эдептен махрум олдугъымы — утангъанымны 

чейи билип меним иле сёйлеше бильсе, дердюнджиси -- бойле се- 
ферде вакъыт хош кечирмек керек, даха себеп чокъ, лякин бунлар 
да етер... 

Анджакъ он дане фрэнк кольмеклери алдым. Акъикъат алда 
франк безлери ве кольмеклери гъает алий ве назик шейлердир. 
Кольмек насыл олса да, зияны ёкъ. Кольмеклер иле бир-ики боюн 
багъы дахи алдым. Кольмеклерин кесимине коре лязим шей- 
лердир. Жозефина ханым озь тарафындан сют киби беяз (акъ) ве 
кок (мавы) тюс къолчакълар (эльдивен) алуп хэдие буюрды. Яз ве 
къыш фрэнк улемасы, кибары къолчакъсыз джурмиюрлар имиш. 
Къолчакъ тербие ве незакетин бир ишарети имиш. Къабул иттим. 
Къолчакътан бир зиян ёкъ. 

Фрэнк къызыны иптида (биринджи дефа) театрода корьдюкте, 
ичими къыздырдыгъыны язмыш идим. Беш-он куньлерден бери 
бу къызгъынлыкъ сувмады, бельки артты. Шимдиден сонъ исе 
ёлда бир арабада, ашта бир софрада, керван-сарай ве мусафирхане- 
лерде бир больмеде булунмакъ ёл ве ахвал икътизасындан (лязим 
кельмесинден) олуп халымы фикир итмек лязим кельди. Чюнки 
хусн-ю-джемал (дюльбер юзьлю), эхл-и-ирфан (окъумышлы 
инсанлардан) бир къызын даимий козь огюнде булундыгъы къан 
къайнатып, акъыл буландыраджагъы малюм иди... Фрэнклер ни- 
шлиюрлар, бильмем. Даима эр ве къадын-къызлар бир ерде булу- 
нырлар! Бильмем къанларынынъ теркибат кимивиеси (химик тер- 
киби) бизлерден башкъамы, бильмем. Ичлеринде балыкъ къаны 
арекет идиюрмы? Бойле бир шей дегиль исе, местуриетин намы 
олур иди... Ёкътур! 

Къызын рефикъалыгъыны” терк идуп башкъа бир рефикъ къы- 
дырмая, арамая аджет корьмиюр идим. Хиляф (терс) сёз керек 
дегиль: къызын ёлдашлыгъы гонъюле хош келир иди... Шубеми 
бар? Гузель ве хош къадын ве къыз иле ёлдашлыкъ зевкълы кель- 
мезми? Малюмдир ки, къадынларын ёлдашлыгъы дегиль, беля- 
сы, къазасы дахи дамлы, лезетли олур. Пери къызлары, падиша 
къадынлары севгилилерини телеф иттикте (ольдюргенде), къан 
акъызмайып, къытыкълап ольдюрирлер!... Эр насыл исе, телеф ол- 
макъ мурадым ёкъ иди. Не мухаббет дерьясына богъулмакъ, не се- 
винч багъчасында бонъалмакъ истемиюрдым, яни насыл къадын 
олса олсун, харамдан узакъча, гунахтан къачынмакъ мурадында 
идим. Ве бунунъ ичюн Жозефина иле сеяхатымы фикир итмее 
меджбур идим. Козьге хош къызчыкъ иди! Фикир итмемек мум- 
й ахвал икътизасындан олуп -- алыны анълатмакъ кереклигини, 
ихтияджыны, зарурлыгъыны билип 

2 рефикъалыгъыны — дост, аркъадаш, ёлдаш(лыгъыны) 

кюнми? Здеп ве ахлякь кучьлю шейлердир, лякин истек ве го- 
ньюль де къувветсиз ве нечар дегильдир. Меселейи фикир иттик- 
че, чаре тапамаюп, башым къабакъ киби шишер дереджее келир 
иди. Бир кунь денъиз кенары багъчеде кезеркен, хатырыма кель- 
ди... Олурмы, олмазмы? Аман орманда адашуп, джоюлуп ёл тап- 
мыш киши киби, ферахлануп къыза чаптым... 


Суаллер ве вазифелер: ПЕ 


1. «Фрэнкистан мектюплери»нинъ къараманы сеферге чыкъкъанда, 
къач яшында эди ве Фрэнкистанда къач сене къалмагъа меджбур олгъа- 
ныны икяе этинъиз.Онынъ сефери насыл башлангъаныны ве насыл шеэр- 
лерни кечип кетмек сырасы кельгенини сёйленъиз. 

2. Одессада къараман кимнен корюше ве оларнынъ сеферлери насыл 
девам эте? Фрэнк къызыны не ичюн бегене? Сеяхатыны онынънен бера- 
бер девам этмеге разы олгъанынынъ себебини де эсердеки малюматларны 
къулланып джевап бермеге тырышынъыз. 

8. Бу акъта ташкентли Молла Аббаснынъ фикирлери насыл олгъаны- 
ны да эсерден тапып окъунъыз, нетиджелер чыкъарынъыз. 


ХО ж 


«Гюль Баба» зиярети акъкъында малюмат алмакъ мурад итмиш 
идик. Энъ иптида Виянеде Османлы зльчиханесине бардыкъ. Ики 
немсе, учь франсыз ве бир тюрк корьдюк. Кятиплерден «М» — бек 
иди. Ишбу бек эфендининъ «Гюль-Баба» акъкъында ич бир хабери 
олмадыгъына бен не къадар тааджюп итти исем, Тюркистандан чы- 
къуп Фрэнкистана «Гюль-Баба» зияретине кельдигиме, бек-эфен- 
ди даха зияде тааджюп итти... Анълашмая олмадыкъ, Алималла! 
(Аллах билир ки). Зан идерим ки, кятип эфенди бени диване” де 
эсап итмиштир. Виянеде османлы консулханеси дахи бар имиш. 
«Суя гиден, тал къармалар» (яни эр шейден умит этер) фехвасын- 
джа (анъламына коре), андан да баруп сораштырайыкъ, — дедим. 
«Консул» демек — бир девлетин икинджи бир девлетте тиджарет? 
векили, тиджарет мемуры демектир. Озь девлетининъ туджджа- 
рына ве тиджаретине муавин (ярдымджы) ве ёлачыджы демектир. 

Бардыкъ. Хызметчи — немсе. Ичеридеки кятип — немсе. 
Консул хазретлери башы фесли — кене бир немсе. «Не хызмет иле 
кельдинъиз?» — дедилер. 


1 ферахлануп — гонълю ачыкъланып, къуванып, севинип 
2 диване — дели, будала, акъылдан къолайлы 
3 тиджарет — алыш-вериш 

Жозефина манта бакъуп: 

— Бунларын бири ислям дегиль, «Гюль-Бабайы» насыл со- 
райыкъ? — деди. 

— Керек дегиль, айтма, — дедим. Тиджарет бабындан (тиджа- 
рет иле багълы) эр не исе суаль эйле де къайтайыкъ. 

Жозефина бир хайли мюкялеме итти (къонушты, сораштырды)... 
«Не анъладынъ?» — дедим. Шам (Дамаск) металарындан (шейле- 
ринден, малларындан) Австрияда не киби шейлер мютебер. ола 
биледжегини суаль иттим? «Базарлардан тефтиш идин», -- деди- 
лер... Къайттыкъ. 

— Джаным, Жозефина, немсе улькесинде османлы консулларьт 
немседен тайин олуныюр, Османлы улькесинде немсе консуллары 
османлыданмы тайин олуныюр? 

— Хайыр, эфендим, эр девлетин консуллары озь эхалисинден 
тайин олуныр. 

— Аджайип! Османлыларын бу усулунынъ хикмети’ недир, 
аджеба? Истанбула бардыкъта, анъларыз. 


ХО ж 


Баде Вияненинъ улугъ медресесине бардыкъ. Фарс ве араб ве 
тюркий муаллимлеринден базыларыны корьдюк. Тааджюп олу- 
наджакъ будур ки, бу немселер бенден яхшы арабча, беним къадар 
тюркче билиюрлар! Я Бухарада, я Истанбулда тахсил-и-улюм ит- 
мишлердир (илимлер огрендилер) зан идуп суаль иттикте, «хайыр, 
эфендим, бунда, ишбу медреседе, окъудыкъ», — дедилер. Хайран 
олдум. «Буюрын бизим кутюпханее, корюнъиз!» — дедилер. 

Бардыкъ... Дюньяда не къадар тиль бар исе, джумлесининъ ки- 
таплары бунда имиш, зан идерсинъ! Ислямджа оларакъ бинъ еди 
юз китап бар иди. Корюльмеен, билинмеен эсер-и-ислямие бунда 
имиш! Хайли вакъыт кутюпханеде эгленюп зиярет ве темаша ит- 
тигим сырада, муаллимлерин биринден сордум: 

— Әфендим, бунджа масариф (масрафлар) ве гъайрет идуп 
ислям диллери ве илимлери тахсиль итмеден мурад недир? 

— Бильмек ве хиссе (пай) алмакътыр — деди. 

— Озюнъизде улюм (илимлер) ве маарифет аз дегиль, кяфи ве 
етерлик дегильми? 

— Зльхамдюли-ллах. (Аллахкъа шукюр). Лякин дюньяда тоюл- 
маян ве тоюлмаяджакъ бир шей бар исе — илим ве марифеттир. 
Не къадар кесп итсенъ (эльде этсенъ, къазансанъ), кене аз корюлен 
бунлардыр. Илим ве марифет нуру алтундыр, къайсы улькеде 


1 мютебер — къыйметли 
2 усулунынъ хикмети — усулынынъ къыймети 

чыкъса да, джумле дюньяда, къыйметлидир ве макъбульдир. Не 
къадар коп ве чокъ олса, эп аз корюниюр. Бунунъ ичюндир ки, биз, 
фрэнклер, къайсы улькеде бир унер, бир китап, я бир хош усул ве 
адет корьсек, билип, анълап хиссе алмакъ истериз. Инсан алтун, 
джевхэр корьсе, къадир ве къыйметини бильсе, алмакъ истемез- 
ми? Сизин улькенъизде мешхур Мевляна Джеляледдин хазретле- 
рин (Джеляледдин Руми (1207—1273), буюк суфий шаири) эфкяру 
тасаввурат алийеси (юдже анълайыш ве тюшюнджелери), Хафиз 
Ширазининъ (1325—1389, буюк Иран шаири) летафет (эйилик) ве 
незакети Фрэнкистанда билинюп къадырленмиштир'. 

Лугъат-ы-къамус (танылгъан мусульман алими Фируз 
Абадийнинъ (1329—1414) чокъ мешхур бир лугъаты) франк лу- 
гъатларына нумюне ве имсаль тутулмыштыр . Ибн Халдун (1882-- 
1406) асар-и-тарихийеси (тарихий зсерлери) ибрет олмуштыр.. 
Ислям табиплери, оджаларымыз, унер ве устадлары унер ол- 
муштыр. Кягъыт ясамакъ, багъ-багъча асрамакъ ве саир унер ве 
усуллары ислямлардан огрендигимиз киби, базы гъайры шейле- 
ри саир халкълардан талим иттик. Илим ве акъикъат ве марифет 
зия-и-шемс (кунеш зиясы) кибидир. Джумле алеме айдынлыкъ ве 
къуввет берир. Алем ичюн мюштерек (ортакъ олгъан) бир нимет ве 
ихсандыр (зйилик, лютф). Бойле дегильми, эфендим? 

— Барекалла! Барекалла! (Алла мубарек этсин) — дею немсе 
муаллимине бу дерси ичюн элини тутуп тешеккюр иттим. 


ния 

Венгр улемасындан (алимлеринден) сейях-и-мешхур (мешхур 
сеяхатчь, кезиджи) Вамбери дженаплары бизи хош къабул ит- 
мишти. Эр не къадар бу адам иле тюркче ве сартча (озьбекче) сёй- 
лешмек мумкюн исе де, къадыным Жозефина бераберимде иди. 
Ханым-эфенди менден айры не къалыюр, не кезиюр. Озюм де 
ойле алыштым ки, даим хузурымда олмасы (иле) кейф ве рахатлы 
олыюр идим. Вакъаа (керчек, акъикъатен) базы уфакъ-тюфек сы- 
раларда ислям къадыны киби дегиль исе де, умумий алындан хош- 
нут олуп аркъадашлыгъындан мемнюн идим. 

Венгр дервиши, яни Вамбери, шехэр четинде багъчаларда икъа- 
мет идиюр (яшай) иди. Хош-беш, ал-хатыр сораштыкътан сонъ, 
дженап сейях беним Ташкенттен чыкъуп Фрэнкистана тюштюги- 
ме тааджюп иттигини беян буюрды. 


1 къадырленмиштир — къыйметли олгъандыр 

2 имсаль тутулмыштыр — мисаль алынгъандыр 

3 ибрет олмуштыр — ярамай бир шейден дерс алмакъ, онынъ ярамай 
тарафыны анълап, ойле япмамакъ 

— Урьметли, зфендим, — дедим, — йигирми сене мукъаддем сиз 
Тюркистан джанибини (тарафыны) зиярет буюрдынъыз. Илим ве 
билик къыдыруп хавфлы сеферлерден ве сувсуз къырлардан къор- 
къмуюп джурьмее джесарет иттинъиз. Фрэнкистанда долашмакъ 
бойле къоркъунч дегиль. Чокъ селяметлик. Бу алда бен ялынъыз 
кельдигиме тааджюп буюрманъыз, хаберсиз олуп, Фрэнкистана 
тахсиль ве тиджарет ичюн юзлеп-юзлеп кельмедигимизе тааджюп 
олуныр. Бенденъизин исе себеб-и-сеяхаты Фрэнкистанда барлы- 
гъы ривает олунан базы эвлияларын! зияретидир. 

Сёзлештиктен сонъ Вамбери дженаплары дедилер: 

— Энъ иптида (эввеля) сизин сагъ ве селямет олдугъынъызы 
Худадан арз идерим. Баде (сонъра) къартлыгъыма ве дервиш олду- 
гъыма риает буюрып рахат идер исенъиз, сизе бир-ики баба наси- 
хаты беририм. 

— Барекалла, буюрын — дедим. 

— Огьлум, Бухарада, Семеркентте (Самаркандда) тиль теджри- 
бесинден мада (гъайры) мендже де тахсиль олунаджакъ бир шей ёкъ 
алда, мезкюр (ады кечкен) тарафлары? долаштым. Тиллери теджри- 
бе ичюн джаны авучыма алуп джюрьдюм ве къатильден (олюмден) 
кучь-беля иле къуртулдым. Буюрдыгъынъыз киби, Фрэнкистан 
селямет эм сербесттир, насыл истерсенъ, ойле джюрюрсинъ, кимсе 
де къарышмаз. Бу юртлары корьмее Худа насип иттиги, сонъра да 
Фрэнкистана бош келип бош къайтманъыз. Хиссе ве илим алынъ, 
сиз даха яшсынъыз, тахсиль вакъты къачтыгъы ёкъ. Заманымызда 
Фрэнкистан дюньянынъ умумий дерсханесидир, илим ве маари- 
фет хазинесидир. Сизин тарафларда унутылмыш Аристо (тель), 
Әфлатун (Платон), Ибн-Сина ве Фараби ве гъайры улема-и-меш- 
хурын (мешхур алимлернинъ) зия-и-ильмиелери (илим зиялары) 
Фрэнкистаны мюневвер идиюр (нурландыралар). Бунларын зия- 
сы иле зиялансанъыз, зиян итмемиш олурсыз, зан идерим. Париж 
шехрине китиюрсыз, тахсил-и-улюм ичюн энъ мютебер (келишик- 
ли, буюк) шехэрдир. Сиз ичюн анда олан достларыма хат (мектюп) 
язайым, сизе михмандар (мусафирчен) ве ярдымджы олсунлар. 
Худа хайырлы эйлее, Жозефина ханым сизе лисан-и-франсеви 
(франсыз тили) оджасы олур. Лисан огренгеч, тахсил-и-фюнун (фен 
огренмек) къолайдыр. Фрэнкистан талебеси Ташкент ве Бухара та- 
лебеси мертебесинде (дереджесинде) дегильдир. Озюнъиз де корип 
анъларсыз, серсебздирлер (шанслы, талихли, такъдири умитли), 
эм окъурлар, эм зевкъ-сефа идерлер, насыл истерлер исе, шойле 


1 эвлияларын — керамет саиби олгъанларнынъ, эренлернинъ 
2 мезкюр тарафлары — ады анъылгъан къыйметли ерлерни 

майшет идерлер, шойле ки, зм сейях, зм талебе ола билирсиз ве 
фенлерден истифаде идерсиз (файдаланырсынъыз)... 

Улеманынъ (алимнинъ) бу сёзлерини фикир идуп, бир-ики сене 
Фрэнкистанда булунаджагъым сырада хюнер ве марифетлерине 
(тахсиллерине) ашна олмакъ фаидеден хали (файдасыз) олмаяджа- 
гъыны къарарладым. 


хх 


Медреседе лисан-и-фарси (фарс тили) дерсханесинде талим иден 
буюк бир туджджар иле нидже мертебелер тиджаретханеде дахи 
расткелишюп таныш-билиш олдугъым алда, бир кунь деди: 

— Мусью Аббас, бу акъшам бизим юртумыза тешриф буюрып 
(кельменъиз иле мени шерефлендирип), емекте булунманъызы 
нияз идерим (ялварырым). Сиз иле базы маслахатым (ишим) дахи 
олса керек. Вакъытынъыз олур исе, буюрынъыз, бенденъизи (эмир 
къулунъызы) гъает мемнун идерсиз. 

— Баш устюне, мусью. Даветинъиз иле ифтихар идерим' ‚ — де- 
дигимде, джебинден чыкъаруп картесини (картвизитини) берди. 
Карте — кягъыт парчасыдыр. Устюнде сахибининъ ады ве ма- 
халл-и-икъамети (яшагъан ери) малюм олуныр. 

Бана «мусью Аббас» дедигине тааджюп буюрманъыз. «Мусью» 
демек «эфенди», «агъа», «абзий» демектир. Ташкентли достларым 
Молла Аббас иле мусью Аббас арасында бир фаркъ олмадыгъыны 
бильсинлер. 

Бу туджджарын ады Шалон иди. Акъшам ханесине бардым. 
Башымда къар киби акъ чалма, устюмде ешиль ипек халат олду- 
гъы алда, аягъымда фрэнк башмакиси, элимде акъ къолчакъ, бой- 
нумда къызыл пошу ве сачым-сакъалым низамланмыш, къокъулы 
майлар иле джиляланмыш (силенген, парлатылгъан) ве, заныма 
коре, ёсмалыгъым (сюслю кийингеним) кемалинде олдугъы сыра- 
да ичери кирдим. Мусью Шалон къаршылап чыкъуп франсызджа 
ве фарсидже мунасип эльтафатлар (хош муамелелер) идерек буюк 
ве зийнетли бир больмее” дахиль итти (кирсетти). Больменинъ зий- 
нет ве яраптыгъына хайран олдум“ исем де, франсыза дуйдурмайып 
ипектен пенджере ве къапу аскъыларыны (перделерини) джевиз ве 
шемшир (бик тереги) агъачындан ясалмыш алтун-кюмюш орьнек- 
ли стул ве отургъучлары ве диварлара асылмыш буюк ресимлери 
шемдан (чыракълыкъ) ве лампалары сейире тутундым. 


1 ифтихар идерим — шан, шереф тилерим 

2 зийнетли бир больме — пек зенгин ве дюльбер эшьяларнен донатылгъан 
бир ода 

З хайран олдум — тааджиплендим 

-- Парижи насыл корьдюньиз, хош шехэрми? -- дею мусью 
Шалон сёз ачты. 

— Әвет, зфендим, насыл хош олмасун ки, эр бир бинасы пади- 
шалара ляйыкъ, базар ве чаршулары' акъылдан харидж (акъыл- 
дан тыш, акъылгъа ятмагъан), эхалисинде бир нидже тербие ве 
низам бар, язда тоз, къышта балчыкъ олмаз бир беледедир (шехэр- 
дир). Гъает бегендим. Париж джихан дюльбери олдугъына шубе 
итмем. Барекалла, бойле шехре малик олан миллет улугъ миллет- 
тир. Франсызларын хюнер-и-санайы фехм-ю-ферасет (анълайыш 
ве къабилиетлери) ве мерданеликлери (йигитликлери) Парижин 
вуджуды иле сабиттир (исбатлангъандыр). Бутюн алем-и-инсан бу 
шехри меркез-и-медениет къабул иттиги ве джиханнынъ эр джих- 
этинден зияретине ве илим ве маарифине хассенменд (ортакъ, бе- 
рабер) олмая кельдиклери — франсыз къавмынынъ буюк дередже- 
сини косьтерир. Барекалла! 

— Вакъаа (акъикъатен) джиханнынъ биринджи бельдесидир. 
Лякин, мусью Аббас, Парижде олан летафет (дюльберлик) ве темиз- 
лик ве базы усуллар ислямлардан алынмыш ибрет (нумюне) ве хиссе 
(дуйгъу) семересидир . Базарларда, чаршуларда гиджелери фенерлер 
якъыкъ ёллары таш иле тёшеп, чамур ве балчыкътан къуртулмакъ, 
шехэр ичинде гульбагъчалар етиштирмек, чешмелер бина итмек (къур- 
макъ) киби адетлер Андалус хиляфет-и-ислямиеси (Андалус Ислям 
Халифаты) заманында корюльмиштир. Къартуба (Кордова шехри), 
Себилье (Севилья шехри), Гъранате (Гранада шехри) медреселерин- 
ден ве устадларындан“ чокъ хиссе алдыкъ, чокъ фикир огрендик. 

-- Эвет, мусью, Андалус медениет-и-ислямиеси Авропанынъ 
теракъкъисине (илерилемесине) буюк себеп олдугъы малюмдыр. 
Барекалла! Хош ве мюнасип алдан“ хиссе ве ибрет алмакъ эм хаз 
(зевкъ, мемнюниет), эм фазилеттир (эйиликтир, гузель васыфтыр). 
Бу джихэттен сизлере бердигимизи къайтаруп алмайы Худа-у- 
Тааля мюессир эйлее (насип этсин). 

— Аминь, эфендим! Эхл-и-ислямын теракъкъиси маариф иле 
зиялануп медениет саесинде рахат ве бахтияр олмасы франсызла- 
ры мемнюн идеджек аллардандыр. 

— Шубе ёкъ, эфендим, чюнки заманымызда франсызлар джи- 
хан оджаларыдыр. Маариф ве медениет зиясыны дюньянынъ энъ 


1чаршулары — базарлары 

2 семересидир — файдасы, нетиджеси, бир шейден эльде этильген 
келирдир 

3 устадларындан — оджа, уста, санаткяр, белли бир саада озюнинъ 
ишинен олгъан устюн косьтерген бир кимселерден 

4 мюнасип алдан — ляйыкъ, келишикли алдан 

узакъ, энъ чет ерлерине етиштириюрлар. Ифтихар идерим ки, 
омюримин беш-он куню бунларын меджлисинде (олар иле берабер) 
кечеджектир... 

Шу аралыкъ икинджи больменинъ къапусындан бир яш къа- 
дын корюнди. Мусью Шалон къаршы баруп къадын иле банъа 
догъру кельдилер. Аягъа турдум. Фрэнк усулыдыр. 

— Ташкент мютеберанындан (мютебер инсанларындан) мусью 
Аббас ве къызым Маргарита, — дею, бени къыза такъдим итти, 
яни бильдирди. Бойледже таныштырмакъ фрэнк адетидир. 

— Меджлисинъиз иле (сиз иле берабер булундыгъымдан) бахти- 
яр олдум, — дею, къыза хитап иттигимде, къыз: 

— Бенденъиз зат алийлерини корьмек иле мюшерреф олуюрым 
(шерефленем). Нидже вакъыттыр атам сизден отьрю бана хайли 
(чокъ) хабер буюрмышлар иди, танышлыгъынъызы арзу идиюр 
идим. Бугунь мюессер олду (Аллах насип эйледи), мемнюн ол- 
дум, — деди. 

Билирим, билирим: «Къыз насыл иди?» — дею суаль идеджек- 
сиз! Сизе нидже тариф идейим ки, озюм де яхшы бильмиюрым. Я, 
Рабби, дюнья юзюнде бойле гузеллер олуюр имиш! Ай киби ап-акъ 
бет узеринде гуль киби уфачыкъ агъыза, кок киби мавы козьлере, 
къалем иле чекильмиш къара къундуз (русча: бобр) къашлары, 
бельден ашагъы тюшмюш кестане сачлары, къалыба тёкюльмиш 
киби бой ве къыяфет къошсанъыз, бельки Маргаританынъ сыфа- 
тындан азчыкъ хабер алырсыз. Къызын сесинде, эр бир арекетинде 
ве бакъышында олан незакет ве летафет тариф иде биледжегим ал- 
лардан дегильдир. Иште, къыз бойле олуюр имиш!!! 


хк 


Мусью Шалон бенденъизе яхшы зияфет берди. Бу франсыз аш 
ашамая билен ве аш севен адам олдугъы анълашылды. Лякин сёз 
дюрюст (догъру) лязим олуп, софрада къызы Маргарита ханым 
къаршымда отурдыгъындан, къызын тесиратындан себеп энъ гу- 
зель, энъ лезетли ашлары феркъ итмеюп къалдым. 

Франсызлар шарапсыз аш ашамазлар. Акъча олмаз исе, шор- 
байытерк идерлер, ама сеферде шарап булунмалыдыр. Маргарита 
ханым бенденъизе дахи шарап теклиф буюрды... Насыл ред 
идейим?! Бойле гузель ве ширин агъыздан чыкъан эмире итаат 
итмемек кучь исе де, мусульмана шарап харам олдугъыны анъ- 
латтым. 


1 къалыба тёкюльмиш киби — бой ве къыяфетине мунасип (ляйыкъ) 
шекиль берильгени киби (нумюне, орьнек киби) 
2 эмире итаат итмемек — эмирге бойсунмамакъ 

— Айып буюрманъыз, зфендим, сархошлыкъ ве зсиргелик ха- 
рамдыр ве бир-ики ктадах (къаде) ичмейи зиянсыз зан идиёрым — 
деди. 

— Хайыр, эфендим, сархош оланларда къадах-къадах ичюп сар- 
хош олурлар, дегильми, я? Харамын азы ве чокъу олмаз — эп ха- 
рамдыр, итикъадым (инанчым) бойледир, айып, буюрылмасын. 

— Бизлер исе, шараба о къадар алыштыкъ ки, бунсуз ишимиз 
иш олмуюр, — дею, Маргарита озюне бир къадах толдурды. 

Бу аралыкъ атасы къыза хитабен деди: «Йслямлар дин эмирле- 
рине зияде дикъкъат ве урьмет идерлер. Барекалла! Бу неден ичюн 
Авропа улькелеринде олан пек чокъ эдепсизлик дияр-и-ислямда 
корюльмемектедир»... 

Кемален ашап софрадан тургъач, мусью Шалон къызы 
Маргаританынъ фарсий ве тюркий талим идеджегини беян идуп, 
дерс бермейи манъа теклиф итти. Франсызын сёзюне коре, Иран 
ве Тюркистан иле хайли тиджарет ве мюнасебети олуп, къыздан 
гъайры эвляды олмадыгъындан, илериде иш кочюрмек, бель- 
ки, къыза махсус оладжагъындан, мезкюр тиллери тахсиль ит- 
мек зарур корюльмиш. Эвет, къызым бир къоджая барыр, лякин 
шу къоджа ярарлыкълы адам олурмы, олмазмы, Худа билир ... 
Къызым озю билиджи олур исе, даха эфзалдыр (яхшыдыр) — деди. 
Бу теклиф чокъ тааджюбиме келюп, бирден-бир насыл джевап бер- 
мейи билемедим. Къыз да шу арада чай, къаве ясап хузурымызда бу- 
лундыгъындан, бир мертебе (кере) даха сыкъылыюр идим. 

Аджайип фрэнклер! Къызы фарсий ве тюркче талим иттиреджек. 
Хивая, Техрана (Тегерангъа) эдие ёлланаджагъы ёкъ, я! Әр не 
исе окъусун, бильсин, меним ишим дегиль, лякин мюдеррислиги 
(оджалыгъы) насыл итмели? Саатлердже козь-би-козь (козь козь- 
ге) берабер къалуп гуль киби агъыздан лятиф ве татлы сёзлер ишит- 
мек, сют киби акъ ве беяз къоллары тутуп, язы талим иттирмек 
енгиль хызмет дегильдир! Дерс берир икен, озь дерслерими унут- 
сам, озь бильдигими джойсам, насыл олур?... Эр не оладжакъ исе 
олсун, Худанынъ бир яздыгъы бардыр... 

Джевап бермедигим неден олдугъыны бильмеюп, мусью Шалон 
башкъа фикре тюшюп деди: 

— Аббас Эфенди, акъча ве айлыкъ джихэтини къайгъы итме- 
нъиз. Афтада учь дерс, эр бири ики саат олмакъ узьре девам идер- 
сиз, айда сизе ики юз франк (яни етмиш рубле) хакъ беририм. 

— Теклифинъиз гъает хош. Фикир иттигим бу дегиль. Озюм 
окъумакъ эфкярында (фикиринде) олдугъымдан, оджалыкъ итмее 
ве дерс бермее вакъыт къалмаз, — дею къоркъуюрым. 

Бу алда атасы (ве) къызы зияде риджа ве нияз идуп (ялварьш) 
франсьзджа дерслериме зльден кельдиги къадар дикъкъат иде- 
джеклерини ваад идуп разылыгъымы алдылар. Маргарита ханым 
музыка дерси дахи косьтереджек олду... 

Учь куньден дерсе башладыкъ. Дерс ханемиз багъча ве гуль аз- 
бар тарафында хош бир больме иди. Дерс вакъты бир къач замана 
къадар янымызда бир къарт ингилиз къадыны булуныюр иди. Бу 
къадын Маргаританынъ фюнун (фенлер) ве эдеп муаллимеси" иди. 
Бир ики мертебе (кере) Маргарита бенденъизе лятифелер (незакет 
арекетлери) иттикте, бу джады къыза инглиздже сёзлер айтты, 
ама недир билемедим. Ингилиз тили шейтан тилинден кучь бир 
тильдир. 

Бир ай кечти. Афтада учь дерс берюп, саат икиде келюп, дёрт- 
те къайтуп ките идим. Базы вакъыт мусью Шалон емеге къалды- 
руп, акъшам берабер темашаханелере китиюр идик. Парижде шу 
къадар чокъ тюрлю темашаханелер, сейир махаллелери бардыр 
ки, эр кунь бирине барсанъ, бир сенеде джумлесини долашуп ола- 
мазсынъ! Ама эхл-и-эдеп (эдепли, медений инсанлар) джумлесине 
бармаз... 

Маргарита дерслерине гъает зеки ве хавес олдугъындан’, окъув 
зияде теракъкъи идиюрды . Къыз иле сёйлешюп, мюзакере итмек- 
те олуп, хата сёйлеп утанмамакъ ичюн гъайрет иттигимден фран- 
сызджайы мюкеммель огренмекте идим. Къыз дерслеримден мада 
(гъайры), алыма эфкяр ве иттикъадларыма (инанчларыма) дикъ- 
къат идуп эм Тюркистан акъкъында суаллер идуп, хабер алмакъта 
иди. Бир айда бойледже окъуп ве музакере идуп, эски достлар киби 
билишмиш идик. Ялан керекмиз! Къызын летафет (дюльберли- 
ги) ве ирфаны (бильгиси) гъает хош табиаты гоньлюми запт иди- 
юр, (къаврамакъта) иди, лякин арамызда дияр (мемлекетлер) ве 
джынс, ве мезхзп (дин), ве ахвал киби дерьялар олдугъыны фикир 
идуп, гонълюми зынджыр ве демир иле багьльтюр идим. Алымы 
бильмесин, анъламасын ичюн гъайрет идиюрдым. Анълар исе, 
бельки кулер, диване зан идер“... 


1 эдеп муаллимеси — тербие оджасы 

2 веки ве хавес олдугъындан — зийрек (чабик, тез анълагъан) ве авес 
олгъанындан 

З теракъкъи идиюрды — илерилей, тез менимсениле эди 

4 зфкяр — тюшюнджелер, фикирлер 

5 гонълюми запт идиюр — гонълюмни къаплап алмакъта 

6 диване зан идер — дели деп беллер (билер) 

Суаллер ве вазифелер: паи 


1. «Гуль Баба» зиярети акъкъында малюмат алмакъ ичюн зки яш къа- 
ерге бардылар? Тап Тюркистандан чыкъып, Фрэнкистангъа «Гуль Баба» 
зияретине кельгенлерине не ичюн тааджипленгенлерини исбатланъыз. 

2. Баде Вияненинъ улу медресесинде сеяатчылар неге дучар олдылар ве 
тааджиплендилер? Илим ве маарифет акъкъында насыл малюматлар эль- 
де эткенинъизни, эсернинъ мундериджесинен файдаланып, анълатынъыз. 

3. Метинде насыл муэллифлернинъ адлары ве оларнынъ анги эсерлери- 
нинъ серлевалары анъылгъаныны айтынъыз. 

4. Венгр дервиши, сеяхатчысынен Молла Аббаснынъ корюшювлери не 
джеэттен меракълы олгъаныны тарифленъиз. Вамбери онъа насыл баба 
насиаты бергенини сёйленъиз. 

5. Молла Аббаснынъ медреседе лисан-и фарси дерсханесинде та- 
лим алгъан туджджар Шалоннен корюшюви насыл бир янъылыкъ асыл 
этти? Экисининъ арасындаки субетни дикъкъатнен окъунъыз. Эхл-и 
Ислямнынъ теракъиси маариф иле зияланмасы акъкъында олар насыл 
бир лакъырдылар юрюттилер? 

6. Молла Аббас мусульманлыкътан эджнебий бир джемиетке тюшер 
экен, озюни насыл алып баргъаныны, этрафтаки инсанларгъа ичкиджи- 
ликнинъ менфий тесирини насыл бир инджеликнен анълаткъаныны эсер- 
ден тапынъыз, окъунъыз, нетиджелер чыкъарынъыз. 


ХО 


Хапсханее тюштюгим ики афта олмуш иди. Франсыз хапсхане- 
си къытай зинданы дегиль имиш. Къабахатлылары ве махкюмлары 
(хукюм олунгъанларны) адалет узьре бакъыюрлар. Больмелер те- 
миз, аш-сув яхшы, мемурларын муамелеси (давранмалары, мюна- 
себетлери) назик эм дикъкъатлы, шойле ки, бильмеен киши хапсха- 
нее керван сарай я ки мусафирхане ве эмарет (бейлик) зан идер! 

Хапсханенинъ назыры (незаретчиси) бенденъизе айрыджа иль- 
тифат (хошгонъюллик) ве дикъкъат буюрып эр не суаль иттигим- 
де, аман джевап бермее азыр булуныюр иди. Фрэнк хапсханеси 
ялынъыз махалл-и-джеза (джеза ери) олмуюп, бир де мектеб-и-ху- 
сусе (яни хусусий мектеп) имиш. 

Аджеба, махкеме нишлер? Бельки, бени азат идер, ама къабахат- 
лы корюп къатлиме (ольдюрильмеме) хюкюм итмеси даха зияде их- 
тималдыр . Бу алда франсыз низамы муджиби башым балта иле ке- 
силеджектир! Я, Рабб, сен ярдымджы ол! Сен инает (мерхамет) къыл! 

Махкеме хузурында мухафаза (къорума, сакълама) ичюн тара- 
фымдан векиль олмакъ узьре бир дава векили (адвокат) туттум. Бу 


1 ихтималдыр — ола бильмеси мумкюндир, бельки, ола билир 
2 низамы муджиби — тертиби, низамы боюнджа 

З махкеме хузурында — давалар корюлип, укюм этильген ерде 
4 мухафаза — къорчаланмакъ, тарафыны тутмакъ 

адам иш ве ахвалдан хабер алуп мухафаза пек кучь ве хальтм муха- 
таралы (техлюкели, хавфлы) олдугъыны сёйледи. Буюк белядан ве, 
бельки, башынъызы къуртармакъ ичюн къатиль гиджеси къайда 
олдугъынъызы ачмакъ керек, ёкъ исе, сизден гъайры къабахатлы 
корюльмиюр, — деди. Хайыр, эфендим, бу местур бир алдыр, ачмая 
акъкъым ёкътур. Кемал (еткин) ве махир (уста) даваджы исенъиз, 
бу киби гунах(кяр) олдугъыма къаний исенъиз (инансанъыз, къа- 
наат этсенъиз), бу теклифи буюрманъыз икърар (ачыкъ сёйлемек) 
мумкюн исе, тефтишчие икърар идер, хапсханее тюшмез идим. 

Бир кунь сабах зияде ичим, алым агъырды (агъыр эди). Эгленмек 
ичюн тазе чыкъмыш газетелерден бир нидже нусха алдырдым. 
Бирини ачуп ишбу хабери окъудым: «Кечен айын йигирмисин- 
де (фелян) къаръеде (фелян) къадыны къатиль идуп акъчалары- 
ны алмыш адам тутулмыш. Кемал тефтиш мютхиш ве къоркъунч 
вакъиайы лязиминдже ачмыш. Запт ве хапс олан махкюм (хюкм 
олунгъан) Ташкентли Молла Аббас намында бир киши олуп, хайли 
замандан бери Парижде хусусий дерс ханеде талебелик ве базарда 
базы тиджарет идиюр имиш. Тааджюптир ки, бу адам бай ве зен- 
гин олдугъы сырада огъурлыгъа (хырсызлыгъа) джесарет итмиш, 
лякин бичаре къадыннынъ юртунда (эвинде) тапылмыш къанлы 
ягълыгъы (явлугъы, пошусы) ве акъча кисеси, ве къатиль гиджеси 
къайда олдугъыны беян итмедиги къабахатына ич шубе къалдыр- 
мыюп бир къызын нам ве адыны фаш итмемек (ачмамакъ) ичюн шу 
гидже къайда олдугъыны косьтермее разы олмуюр имиш. Бош сёз!» 

Я, Рабби! Я, Худа! Бу не мушкюль алдыр, бу? Достлар, биль- 
диклер бу газетейи окъуп, хабер алуп, банъа лянет окъуп неф- 
рет идеджеклер! Вай, къара языларым, вай... Агълаюп газетейи 
ташладым, икинджи бир нусхайы алдым... «Шехэр хаберлери» ба- 
бында язмышлар: «Савдагяр (алыш-веришчилер) арасында малюм 
ве белли туджджар мусью «Ш» бу куньлерде улугъ къайгъыда олса 
керек. Бирден бир къызы «М» ханым кечен кунь газете окъуп тур- 
дукъта, фена хасталануп, озюни бильмеюп (эссиз алда) яттыгъы 
ривает олуныюр. Тыббларын (экимлернинъ) сёзюне коре, бичаре 
къызын алы гъает мушкюль имиш. Худа инает эйлее.» 

Бу хабери окъудыгъым иле акъылым китюп, газете элим- 
ден тюштю! Анъладым яху, анъладым. Туджджар «Ш» — му- 
сью Шалон ве «М» ханым — севдигим ве бичаре Маргаритадыр! 
Заваллы къызчыкъ беним алымдан отьрю газетеде хабер корюп 
эджель ве олюм тюшкюне кирмиш! Бир-ики афтадан бери не алда 
ве къайда олдугъымдан хабер ёкъ иди... Газетеде корьмюш ве ким 
ичюн хапсханее тюштюгими ве къатиль олмая азыр олдугъымы 
билюп харап олмуш. Бичаре къызчыкъ! Я беним алым шимди на- 

сыл олур? Кечен айын йигирмиси гиджеси малюм къадын къатиль 
олунмыш... Шу кунь ве гиджеси бен бедбахт (бахтсыз) ве бичаре 
Маргарита иле махусус туттугъым ханеде кечирдим. Нам ве наму- 
сыны бана зманет итмиш иди, фаш итмедим (мейдангта чыкъарма- 
дым) — эджелинеми себеп оладжагъым? Я, Худа, гуняхым чокъ- 
тур, лякин сенинъ мерхаметинъ къарарсыздыр, санъа ишандым! 
Я, Рабби, къызы хифз эйле (сакъла, къорчала), ачылмамыш гуль- 
дюр, тюшюп китмесун... ... Бен озюм нишлиеджегим? Къанлы кта- 
тиль сюретинде франсыз балтасы тюбюндеми джан теслим идедже- 
гим... Я, Рабби! Я, Рабби! 


жо ж Ж 

Давамын махкеме куню тайин олунуп кельмекте иди. 
Къуртулмакъ чареси ёкъ. Намым бербат (харап) ве башьтм франсыз 
балтасы тюбюнде къаладжагъы шубе къалмыюр иди... 

Базылар дирлер: «Яху ничюн такърир бермиюрсынъ (анълат- 
майсынъ) — къатиль гиджеси къайда олдугъынъы ничюн айт- 
мыюрсынъ? Бир къызы, я къадыны местур итмек (гизлемек) ичюн 
озь башынъы харап (виран), идуп! акъикъат къатилин къуртул- 
масына себеп оладжакъсынъ. Бу акъыл иши дегиль.» Бенденъиз 
де бу алы чокъ фикир иттим. Ве кене фикир идиюрым къаръеде 
(койде) къартчыкъ къатиль олундыгъы кунь ве гиджеси бен эп 
Парижде олуп вакъытлары Маргарита иле кечирдигими икърар 
итсем” (ачыкъласам), аман къуртуладжагъым. Вакъиэн (ве акъи- 
къатен) уйледен сонъ ве акъшам кеч заманлара къадар къыз иле 
берабер махусус (хусусий оларакъ) иджаре иттигимиз (кирагъа 
(ода) туткъан) махалледе (ерде) идик. Хызметчилер дахи билиюр- 
лар, лякин къызын бети эп орьтюли олдугъындан, ким олдугъыны 
ве бен исе фрэнк къыяфетинде олдугъымдан, мусульман олдугъы- 
мы бильмезлер, ама корьселер танырлар... 

Тефтиштен малюм олдугъына коре, къартчыгъы кечен айын 
йигирмисинде акъшам иле яры гидже арасында къатиль итми- 
шлер. Шу вакъытта мен ве къыз гогерджин ве къуш киби сёйле- 
шип, мухаббет идуп туруюр идик, къаръе (кой) исе, шехэрден дёрт 
саатлик махалльдир (ердир). Звет, къатиль бен оламаяджагъым. 
Анълашыладжакъ, лякин бичаре къызын ады ве намусы харап ве 
бербат оладжакъ. Къатлиме (къатиль олгъаныма) разы дегилим, 
ама бунъа да разы оламыюрым. 

Намлы ве намуслы бир адамын къызы банъа мухаббет итти. 
Кишидир, инсандыр зан идуп, эмниет итти, джандан азиз адыны 


1 харап (виран) идуп — ёкъ этип 
2 икърар итсем — ачыкъ-айдын анълатсам 

банъа эманет итти. Насыл хиянет идейим? Хакъ-Тааля (Юдже 
Аллах) башыма белялар-къазалар язмыш. Баш беним, бичаре ве 
мухаббетли къызын беним узурымда къабахаты недир? Озь баты- 
мы къуртармакъ ичюн онунъ башыны беляя насыл къоймалы? 
Чокъ ойладым, фикирледим. Къызын адыны фаш итмее (ачмагъа) 
къарар идемедим. Инсафым, виджданым разы оламады. Белядан 
къуртулмакъ ичюн эманетеми хыянет олайым? Хайыр, аша- 
гъылыкъ, алчакълыкътыр. Эр не олса, олсун — хыянет ве алчакъ 
оламам! Сахибимиз Худадыр, бир яздыгъы бардыр... Имдады 
(къуртулышны) Худадан истерим, чарейи башкъа ёлдан бекле- 
рим... Бигунахлара Хакъ ярдымджыдыр. 

Газетелерде, рузнамелерде акъкъымда язылан хаберлери ко- 
рюп, тааджюпленюп достлар-билишлер эп хапсханее келюп те- 
селли (раатлыкъ) бердилер. «Бу иште бир янълышлыкъ бардыр. 
Къоркъманъыз, иншалла, анълашылыр, теп-темиз олурсыз» — 
диюрлар иди. Лякин я хатыр ичюн, я бильмиюп айтыюрлар иди. 
Къуртулмая бир чаре корюльмиюр... Къатиль гиджеси къайда 
олдугъымы косьтерюп, къызын намусыны фаш итмее ич разы де- 
гиль исем де, къыз иши анълап ве бана урьмет идуп, озь ирадесиле 
(кендисининъ гонъюль истеги иле) келюп, тефтишчие ахвалындан 
хабер берсе, бельки къуртулмакъ ихтимал иди, лякин бичаре къы- 
зчыкъ алымдан хабер олдугъы иле дюньядан кечмиш сюрете кель- 
миш. Энди ким хабер идер?! Кимден суаль олуныр? Бельки бен 
къатиль олмаздан эввель къызын дженазеси чыкъар... Эй, къара 
язылы башларымыз! 

Звет, Худая асий (гунахкяр) олдукъ. Эр не къадар яманлыкъ 
ве феналыкъ итмедик исе де, гуль ве бульбуль киби темиз ве пак 
мухаббет иле сабыр иттик исе де, бир-биримиз иле корюштигимиз, 
бир-биримизи хаялландыгъымыз дахи, бельки, гунахтыр, ама я, 
Худа, джезамыз пек агъыр тюштю. Афу къыл (багъышла), нидже 
къабахатлары афу буюруюрсынъ, я, Рабби, санъа ишандым, инает 
(лютф, керем) ве ихляс (темиз севги) сенден. 

Он алты куньден махкеме оладжакъ. Кунь би кунь (кунь-кунь- 
ден) башым балта тюбюне якъынлашыюр... Артыкъ олюме азырла- 
нып, тёвбе ве дуая япыштым... Ташкентте бир-ики тааллукъатым 
(акърабаларым, догъмушларым) бар. Бунлара мектюплер тертип 
идуп, Африка къытъасына (материгине) китюп, начар къалмыш 
эхл-и-ислям (ислям дининдеки халкъ) бейнинде (арасында) инти- 
шар къува-и-ислямие (ислям динининъ яйылмасы) иле мешгъуль 
оладжагъымы яздым. «Узакъ китти, джоюлды» — десинлер, къы- 
дырмасынлар ве алымдан хабер алуп атамын намына леке ве кир 
кельмесин фикринде идим. 

Не аджайип (худжур) такъдир! Не гъарип ал! Мерхум атам ни- 
дже акъча кесп идуп (къазанып) бана терк итти (быракъты) Шимди 
бунлар беним башымдан къалып, огъры, хырсыз акъчасы киби, 
къатиль олунмыш къартчыгъын варислерине (мирасчыларына) 
къаладжакъ! Ич акъыллара келеджек шейми бу? 


а 

Ишлер бойле... Олдукъча франсыз достларым келюп-китюп 
хатыр гонъюль алдылар. Аджеба, даха келюп бен бичарейи зи- 
ярет идерлерми? Зан итмем... Бичаре Аббас, ялынъыз Аббас! 
Джюмлесинден якъын зан иттигим мусью Шалон дахи келюп 
алыма теэссюф итти... Лякин бу вазиетте энъ зияде ве энъ сады- 
къ достум мухаббетли (севимли) Маргарита бу мюшкюль вазиет- 
те бенден мюшкюль ала кельди! Бичаре къызчыкъ! Я дюньядан 
кечмекте, я кечмиштир! Бичаре къызчыкъ, беним къара языларым 
сенинъ джанынъ дахи ашадылар... Бир джан, бир беден — тамам 
ялынъыз къалдым! Дияр-и-гъурьбет башымы ашаяджакъ. Ифтира 
ве франсыз мемурларындан гъайры ёлдашым ве рефигъым (достум) 
корюнмиюр!.. 

Ялынъызлыкъ не олдугъыны шимди бильдим. Дост ве рефикъ 
къадрини шимди огрендим. Ах, бир достум олса иди, алым не 
енгиль, не хош олур иди. Франсыз балтасы дахи бу къадар къор- 
къунч корюнмез иди. 

Бу балта хатырыма кельдикче, вуджудым бузлап, сачларым 
тим-тик тура! Гиджелери козюме бир саат уйкъу кирсе, къоркъунч 
тюшлер рахат бермиюр. Худая шукюр, акълым китмиюр. 

Гуя къабахатым беян олунан къабахатнамейи (приговор) мах- 
кемеден бана ёлламышлар иди. Къач мертебе окъуп чыкъты исем 
де, къаршу бир джевап тапмадым... Худая ишандым, зияретлери 
ичюн Фрэнкистана тюштюгим эвлиялара (яни Къыркъ-азизлер ве 
Гюль-бабагъа) эманет олдум... 


ХО ож 


Реис-и-махкеме (махкеме реиси) мезкюр къадынлардан такъ- 
рир (анълатма) алмая башладыгъы сырада, бирисининъ гъайры 
больмее чекильмесини теклиф итти. Бу алда шу къадын шахаде 
оламадыгъыны ве рефикъасы алсыз олдугъындан берабер кель- 
дигини беян итти. Реис икинджи яш къадына хитабен: «Молла 
Аббасын давасындан отьрю айтаджагъынъыз бармы?» — деди. 

— Звет, зфендим. (Джевабы къадын акъыртын (яваш) сеси иле 
берюп, алсыз ве къувветсиз олдугъындан джеваплары эп отурды- 

гъы ерден, аягъа турмаюп бермее рухсет истеди. Альтна урьметен 
махкеме рухсет берди). 

— Сизин адынъыз ве лакъабынъыз (яни фамилиянъыз) недир? 
Эм бетинъизи ачып джевап бермелисиз, чюнки корюнмеен адамдан 
такърир алмакъ низам дегильдир, — дею, реис азретлери шахадее 
(шаатлыкъ эткен къадынгъа) хитап итти. 

— Ким олдугъымы айтмамакт ве бетими ачмамакъ истиюрым, — 
джевабы алынды. 

— Олмаз, бу алда шахитлигинъ джаиз ве къабул дегильдир. 

Бичаре къадын башыны ашагъы салуп фикире тюштю. 
«Нишлейим?» — суали иле мешгъуль олдугъы ашикяр иди. 
Джумле халкъын джаны бу къадындан мюхим хаберлер алына- 
джагъына къаний иди, зан идерим. Реис-и-махкеме теклифини 
текрар иттикте, къадынчыкъ бир эли иле бет орьтюсини коте- 
рюп, акъыртын (яваш) ве нарын (индже, назик) сеси иле: «Адым 
Маргарита Шалон къызы», — деди... 

Бу ад ве сес йылдырым киби къулагъымдан ичери кирюп гонъ- 
люми нур ве саадет иле толдурдыгъы алда мухакемейи, давайи 
унутуп отурдыгъы еримден сычрап къызын аякъларына сары- 
ладжакъ олдугъымда, дава-и-векилим (адвокатым) бана айлануп, 
элимден тутуп: «Иш анълашылды. Козюнъиз айдын олсун, энди 
рахат олунъ», — дею, фикирим башыма кельмесине себеп олду. 
Реис такърире (ачыкълама ишини) девам идуп: 

— Къач яшындасыз ве къайда отурасыз? — деди. 

— Яшым он секиз. (Фелян) махалледе, (фелян) номералы озь 
ханемизде. 

— Бу давада не беян идеджексиз? 

— Тефтиш ве махкеме бигунах адамы махкюм ве къатиль итмек 
узьре олдугъыны беян идеджегим. 

— Делиль ве исбатынъыз бармы? 

— Звет, бар. Бичаре къарт къадын къатиль олунан кунь ве ги- 
джеси Молла Аббас Эфенди беним иле вакъыт кечирди. Бир саат 
айырылмады. Бу алда шехэрден ики-учь саатлыкъ ерде олан 
къаръеде адам къатиль идемиеджеги табийдир... 

Аман еримден атылуп мухаббетли (севимли) ве бичаре Мар- 
гаританынъ янына тюшюп мютешеккирен (тешеккюрлер бильди- 
рип) аякъларына сарылдым. Халкълар эп эль уруп (алгъышлап) 
«Аферин! Аферин!!!» — айтыштылар. Лякин бунлара дикъкъат 
итмее меджалым къалмады. Маргарита хюзн-хюзн (гъам ве кедер 
иле) козюме бакъуп байылуп къалды... Бельки, джан теслим итти 
фикри иле бен де озюми джоюп баде (сонъра) не олдугъыны биль- 
мез ала кельдим. 


183 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.иа 


Суаллер ве вазифелер: паи 


1. Молла Аббаснынъ апсханеге тюшкенининъ себебини айтынъыз. 
Апсханеде тюшюнген тюшюнджелерини окъунъыз, фикирлеринден 
онынъ табиат чизгисини тайинленъиз, онынъ насыл бир инсан олгъаны- 
ны сёйленъиз. 

2. Молла Аббас акъкъында Париж газетлеринде не киби фикирлер 
язылгъаныны окъуп, бу джемиетнинъ ичерисиндеки дюньябакъышларны 
ифаде этмеге арекет этинъиз. 

8. Маргаританы къорчаламакъ ичюн, айны геджеси берабер олгъан- 
ларыны айтмагъанынынъ себеби ненен багълыдыр? Молла Аббаснынъ 
олып кечкен вакъиада янып-якъылгъаныны тасвирлеген абзацларны 
айырып окъунъыз. Инсан гонълюнинъ темизлиги насыл чизгилер эсасында 
къурулмакъ кереклиги акъкъында субет кечиринъиз. 

4. Махкеменинъ акъибетли екюнленмесине ким иссе къошкъаныны 
тарифленъиз. Маргаританынъ япкъан арекетлери узеринде токъталып 


анълатынъыз. 


ЭДЕБИЯТ НАЗАРИЕСИ 


БЕДИИЙ ЗДЕБИЯТТА УСЛЮП 
АНЪЛАЙЫШЫНЫНЪ ТАКЪДИМИ 


Эдебиятта муэллифлернин® шахсий язув хусусиети ве чизги- 
сини тешкиль эткен ве бунынъ иле эсерни дигер муэллифлернин% 
эсерлеринден айырмагъа хызмет эткен бедиий тасвирий васта- 
ларгъа услюп дерлер. 

Әр бир иждаткярнынъ услюби (эсернинъ язылувы иле айырды 
этильген хусусий чизгилери) иджадынынъ девамында пейда этиле. 
Муэллифнинъ иджадий фаалиетининъ девамында инкишаф эте. 

Услюпнинъ алель-хусуслыгъы языджынынъ дюньябакъышы, 
шахсиети ве истидаты эсасында тизиле. Акъикъий сёз устасынынъ 
услюби екяне ола, ич де текрарланмай. Исмаил Гаспринскийнинъ 
иджадий фаалиетинде къулланылгъан услюп бунъа мисаль ола 
билир. 

Аятий акъикъатны негизине етип тасвирлемек — онынъ 
иджадынынъ эсас хусусиети олды. Нетиджеде, эдебиятымызда 
Гаспринскийнинъ услюби пейда этильди. 

Языджы тарафындан къулланылгъан тиль васталары эсердеки 
услюпни образлылыкъ иле теминледилер. Бу тиль васталары не- 
сирджининъ терен фикирлери ве дюньябакъышыны ифаделемек 
ичюн де хызмет эттилер. 

Тафсилятлы язылгъан аят левхаларь, къараманларнынъ 
фикирлери муэллифнинъ нуткъыны тешкиль этелер. Меселя: 
«Къатиль бен дегилим! Къатили тапмакъ беним борджум дегиль. 
Башым кесильмек джезасы тертип оладжагъыны билиюрым, ни- 
шлейим? Эманете хыянет оламам. Сиз къызы беян идуп, намусы- 
ны бербат идемем...» киби диалогда къараманнынъ алидженаплы- 
гъы косьтериле. Онынъ нуткъында алидженап инсаннынъ ис-дуй- 
гъулары ифаде олуна. 

Муэллиф инсаннынъ къальбиндеки денъишювлернинъ психо- 
логик тарафларыны айдынлата. Гаспринский буюк психолог ола- 
ракъ, къараманнынъ эшитильмеген ички нуткъуны «ички моно- 
лог» шеклинде яза. Меселя: «Я, Худа гуняхым чокътур, лякин 
сенинъ мерхаметинъ къарарсыздыр, санъа ишандым! Я, Рабби, 
къызы хифз эйле, ачылмамыш гульдюр, тюшюп китмесин... Бен 
озюм нишлиджегим... Я, Рабби! Я, Рабби!» киби Молла Аббаснынъ 
ички монологында онынъ тюшюнджелери, озь-озюнен лаф эткени 
тасвирлене. Бу монологда муэллиф къараманнынъ ички дюньясы- 
ны этрафтаки барлыкънен багълап косьтере. 

Бойледже, Гаспринскийнинъ эсерлериндеки бедиий услюп 
бедиий тасвирий васталарнынъ къулланылувы иле айырыла. 
Усталыкъ иле язылгъан муэллифнинъ нуткъу, къараманларнынъ 
ички дюньясыны терен ве тафсилятлы тасвирлев киби хусусиетлер 
Гаспринскийнинъ язув услюбини тешкиль этелер. 


Суаллер ве вазифелер: ШЕ 


1. Эдебиятта услюп анълайышы насыл анълатыла? Услюпнинъ хусу- 
сий чизгилери насыл тизильгенини ве пейда олгъаныны айтынъыз. 

2. Услюпнинъ аллель-хусуслыгъы насыл меселелер узеринде тизиле? 

8. Къараманнынъ нуткъуны тешкиль эткен шейлер недир? Мисаль 
кетиринъиз. 

4. Гаспринскийнинъ иджадында пейда этильген услюбий хусусиетлер 
неден ибареттир? О, буюк психолог оларакъ, къараманнынъ ички нут- 
къуны насыл тарифлегенини мисаллер кетирип анълатынъыз. 


185 


Право для безоплатного розміщення підручника в мережі Інтернет має 
Міністерство освіти і науки України пір://топ.дом.ца/ та Інститут модернізації змісту освіти Һрѕ://ітго.доу.иа 


ДЖИАН ЭДЕБИЯТЫНДАН 


ОРТА АСЫРЛАРДАН РЕНЕСАНС 
ДЕВРИНЕ КЪАДАР 


Ў ЭДЕБИЯТНЫНЪ ИЛЕРИЛЕВИ 5 
+ + 


У асырнынъ ортасындан та ХУ асыргъа къадар девам эткен та- 
рихий девир тахминен Орта асыр деп адландырыла. У асырда Рим 
императорлыгъы дагъыла ве инсанлыкъ тарихында — Уянув, 
Ренесанс деп адландырылгъан янъы девир башлана. 

О девирде чешит халкъларнынъ эдебияты тарихында зсас ер 
алгъан халкъ агъыз иджады ве христианлыкънынъ орта асыр зде- 
биятынынъ илерилев эснасына гъает буюк тесири олгъаны белли- 
дир. Орта асыр деп, адландырылгъан девирде сиясий, ахлякъий 
ве маневий къувет эсасен католик кильсенинъ элинде булунгъан. 
Шундан себеп, о девирде яратылгъан эдебиятнынъ илерилев та- 
рихы да, кильсенинъ тесири алтында инкишаф эткендир. 

Орта асырларда чокъусы халкъларнынъ эдебиятында эпик 
жанрлардан эсасен къараманий эпослар инкишаф эткен. Бойле 
этип, англосаксонларнынъ «Беовульф акъкъындаки поэма», 
франсызларнынъ «Ролланд акъкъында йыр», алманларнынъ 
«Нибеллунглар акъкъында йыр», испанларнынъ «Меним Сидым 
акъкъында йыр» киби къараманий эпослары пейда олгъанлар. Бу 
къараманий эпосларда агъыр ве шиддетли курешлерде тувгъан 
юртуны къорчалагъан пельван аскерлернинъ джесюрлиги шереф- 
лендирильгендир. 

Орта асырлар девринде феодаль дагъыныкълыкъ деври олгъан. 
Улу Рим императорлыгъынынъ дагъылмасы Авропада озьара да- 
валашкъан бир чокъ буюк ве кучюк девлетлернинъ пейда олмасы- 
на земин азырлагъандыр. Шунынъ ичюн де, о девирде язылгъан 
эсерлерде тувгъан юртуна, топрагъына олгъан севги дуйгъусынен 

бераберликте, айрыджа озь зфендисине олгъан садыкълыкъ дуй- 
гъусы да шерефлендирильгендир. 

Орта асырларнынъ сонъунда алий-дженабане (рыцарская) ли- 
рикасы ве алий-дженабане романлары пейда ола. Эсердеки къара- 
манлар озюнинъ эфендисине, севген яресининъ ашкъына джесюр- 
ликлер косьтерелер. 

Девирлер кечкен сайын, эдебиятта инсаннынъ дюньябакъышы- 
на эмиет бериле. Къараман яхшылыкъ ве яманлыкъ акъкъындаки 
дуйгъуларыны ачыкъ-айдын ифаделеп башлай. 

Юкъарыда къайд олунгъан меселелернинъ джумлеси, орта 
асырнынъ сонъки ве янъы, ренесанс деврининъ биринджи шаири 
Данте Алигьерининъ иджадында озь аксини корьди ве терендже 
ифаде олунды. 

Шиириетте фарс тили укюмран олгъан бир муитте къырымтатар 
шаири — Мухаммед Кямиль, озьбек шаири Алишер Навои адий 
халкъ тилинде иджат эткени киби, Данте, латин тили укюмран ол- 
гъан муитте, эсерлерини итальян ана тилинде язгъандыр. 

Данте Алигьери озюнинъ ильки «Янъы аят» (1292) адлы сонет 
(он дёртлюклер) ве кансон (йырлар) джыйынтыгъында Флоренция 
гузели Беатриче Портинарининъ ольмейджек шиирий сымасыны 
яратты. 

Джиан эдебиятында Лейля, Джульетта, Лаура киби Беатриче 
де, ашкъ, вефа, темизлик тимсали олып, севилип келинмекте. 


Суаллер ве вазифелер: нЕ 


1. Орта асыр деп адландырылгъан девир не вакъыт башланып, не ва- 
къыт бите? Къачынджы асырларны къаплап алгъаныны айтынъыз. 

2. Орта асыр насыл чизгилернен характеризлене? 

8. Орта асыр эдебиятынынъ илерилев эснасына тесир эткен эки хусуси- 
етни къайд этип, анълатынъыз. 

4. Къараманий эпосларнынъ инкишафы насыл девирде олып кечти? 
Насыл эсерлерни къайд эте билесинъиз. 

5. Орта асырлардаки дагъыныкълыкъ эдебиятта насыл мевзуларнынъ 
пейда олувына ёл ачты. 

6. Девирлер кечкен сайын орта асыр эдебиятында насыл меселенинъ 
тасвир олунувына эмиет берильгенини икяе этинъиз. 

ДАНТЕ АЛИГЬЕРИ 
(1265 -- 1321) 


Бутюн инсаниетнинь тарихында, янъы сайфелер ачкъан 
Ренесанс девринде, яшап иджат зткен Флоренциялы шаир — Данте 
Алигьерининт такъдири гъает аджыныкълыдыр. Шаир озь-озюне 
«къабаатсыз сюргюн» деп, бефтан айтмагъандыр. Тувгъан юртун- 
дан сюргюн этилювининъ себеби онынъ омюринде расткельген бир 
чокъ меселелернен багълыдыр. 

Рим империясынынъ йыкъылмасы ве дагъылмасы нетидже- 
синде, дигер Авропа мемлекетлеринде олгъаны киби, Италия да 
бир чокъ къысымларгъа болюнген эди. Эвельден Италияда Рим 
папасынынъ миллий бирлешювде буюк тесири оладжагъыны козь- 
леген, ве, бу вакъиадан сонъра да, онынъ фазла чокъ файдасы тие- 
джек деп, тюшюнген тарафдар инсанлар пейда олдылар. Оларнынъ 
партиясы гвельфлер деп адландырылгъан. Италияны император 
идаре эткенини истеген тарафдарлар исе гибеллинлер партиясыны 
тешкиль эткен. 

Данте Алигьери о девирде гвельфлер партиясы сырасында хыз- 
мет этип, ичтимаий аятта фааль иштирак этмеге тырыша. О, бу 
партияда булунаракъ, Флоренциянынъ мустакъиллигини муда- 
фаа эте. Гвельфлер партиясы тар-мар этильген сонъ, Дантенинъ 
аяты бутюнлей денъише. Оны сюргюнликке махкюм этелер. Бу 
маальде о, эвли-баркълы ола.Севимли Джемма адлы къадынынен 
яшай. Джемманынъ бабасы гибеллинлер партиясынынъ ёлбашчы- 
сы олгъанындан себеп, сиясий сюргюнликке огъратылмай. Бундан 
отьрю, Джемма да бабасынен бераберликте Флоренцияда къала. 
Данте исе сюргюн олуна. Сюргюн олунгъан Данте, омюрининъ 
сонъуна къадар, омюр аркъадашынен ич де корюшмей. 

Чокъ сенелер девамында Данте, тувгъан юртуна олгъан севги- 
синен, асретлик чекип яшай. Севимли Флоренциясыны хатырлап, 
о, ят топракъларда янъгъызлыкъ ис этерек, омюрини эп девам 
эте. Омюрининъ сонъки куньлеринедже о, сюргюнликте яшай. 

Къадимий Римнинъ шан-шерефи, къудретининъ гъайрыдан ти- 
кленюви арзусынен яшай. Дюньявий ве руханий укюметлернинъ 
бири-бирине уюп инкишаф эткенини пек истей. Флоренциягъа 
къайтып оламай, Равенна шеэринде вефат эте. 


Суаллер ве вазифелер: паи 


І. Данте Алигьерининъ такъдири акъкъында не бильдинъиз? Онынъ 
такъдири не ичюн аджыныкълы олгъанынынъ себебини анълатынъыз. 

2. Шаир озь-озюне «къабаатсыз сюргюн» деп, не себептен бефтан 
айтмагъаныны анълатынъыз. Онынъ тувгъан юртундан сюргюн этилю- 
винингь себеби насыл бир меселелернен багълы эди? 

8. Данте насыл бир партиянынъ азасы олып, онынъ сырасында хызмет 
эте? Ичтимаий аятта фааль иштирак этерек, онынъ насыл ишлер япкъа- 
ныны икяе этинъиз. 

4. Дантенинъ къадынынен арасындаки айрылыкъ мусибети насыл 
вакъианен багълыдыр? 

5. О, ят топракъларда булунгъанда, тувгъан юртуны хатырлаймы? Бу 
девирдеки арзу, макъсатларыны тарифленъиз ве такъдири насыл аджы- 
ныкълы вакъианен екюнленгенини икяе этинъиз. 


«Иляхий комедия»нынъ тизилишине даир 


«Иляхий комедия» баты эдебиятынынъ энъ улу эсерлеринден 
биридир. Бу эсер христианлыкънынъ энъ буюк шиирий эсери ола- 
ракъ къабул этильмекте. О девирлерде бу эсернинъ язма нусхала- 
ры эльден-эльге долашкъан. Бир чокъ тиллерге терджиме олунып, 
асырлар бою Авропанынъ «Китаб-и Мукъаддес»тен сонъра, чокъ 
окъулгъан китаплар арасында ер алгъан. 

«Иляхий комедия»нынъ энъ буюк къыймети — онынъ халкъ 
къонушма тилине якъын, итальянджанынъ флоранса лехджеси- 
нен язылмасындадыр. 

Китапны тешкиль эткен узун шиирий эсер Джеэннем, Араф, 
Дженнет киби учь къысымдан ибареттир. Эр бир къысымгъа отуз 
учь йыр мевджют. Эсерге кирсетильген «Кириш»нен берабер- 
ликте «Иляхий комедия» 100 йырны тешкиль эте. Бутюн комедия 
14233 мисрадан ибареттир. 

«Иляхий комедия» Кириш, Джеэннем, Араф, Дженнет киби 
дёрт къысымдан ибарет зсердир. Эсернинъ Джеэннем къысмы — 
4720 сатырдан, Араф къысмы — 4755 сатырдан, Дженнет къысмы 
исе — 4758 сатырдан ибареттир. 


189 


Право для безоплатного розміщення підручника в мережі Інтернет має 
Міністерство освіти і науки України пір://топ.дом.ца/ та Інститут модернізації змісту освіти Һрѕ://ітго.доу.иа 


Суаллер ве вазифелер: пи 


1. «Иляхий комедия» баты эдебиятынынъ насыл зсерлери сырасына 
кире? Бу эсер, христианлыкънынъ насыл шиирий эсери оларакь, къабул 
зтильгенини айтынъыз. 

2. О девирлерде эльден-эльге долашкъан бу эсернинъ язма нусхалары 
насыл китаплар арасында муим ер алгъандыр? «Иляхий комедия»нынъ 
энъ буюк къыймети неден ибарет олгъаныны тарифленъиз. 

8. Китапны тешкиль эткен узун шиир къач йырдан ибереттир? Эсерге 
кирсетильген киришнен бераберликте «Иляхий комедия» къач йырны 
тешкиль эткенини ве бутюн комедия не къадар мисрадан ибарет олгъаны- 
ны айтынъыз. 

4. «Иляхий комедия» насыл бир къысымлардан ибареттир? Бу къы- 
сымларнынъ серлеваларыны айтынъыз. 


«Иляхий комедия»нынъ мундериджесине даир 


Әсернинъ мундериджеси гъает меракълыдыр. Эсерде олып 
кечкен бутюн адисе-вакъиалар шаирнинъ адындан икяе олуна. Отуз 
беш яшындаки бир шаир, къаранлыкъ бир геджеде, ёлуны шашы- 
рып, чытырманлы орманда къала. Бу орманда о, арслан, къаплан 
ве къашкъыр киби учь йыртыджынынъ ашы ола биледжегини 
бильдире. 

Бу учь айваннынъ эсерде тасвир олунувынынъ символик анъла- 
тылувы бар. Бу эсерде фаний дюньядаки инсаннынъ ахирет ёлджу- 
лыгъы косьтериле. Арслан сымасында — гъурур ве джебир!, зор- 
балыкъ, зулумлыкъ киби табиат чизгилерининъ темсили акс олуна. 
Борю сымасында — тамакъкярлыкъ, кендисини севюв киби ин- 
сан чизгилерининъ темсили косьтериле. Къаплан сымасында — 
яланджылыкъ, саткъынлыкъ, шехветлик?, шан-шуретлик (славо- 
страстие) киби инсанлыкънынъ табиат чизгилери темсиль олуна. 

Данте Алигьери, латин шаири Вергилийнинъ мусафир- 
перверлиги саесинде, бу къаранлыкъ ве чытырманлы орман ичин- 
ден Джеэннемге энелер. Олар Джеэннемни зиярет эткен сонъ, 
кене де Вергилийнен берабер Арафкъа кечелер. Бир ара, олар- 
нынъ ёлджулыгъына къошулгъан къадимий шаир Статуснынъ 
рефкъатынен, Арафны да зиярет этелер, кезип юрелер. Сонъра исе 
Данте генчлигинде кечинген севгилиси — Беатриченен корюше. 
Олар бераберликте, Дженнетни мейдангъа кетирген, докъуз къат- 


1 джебир — насилие 
2 шехветлик — сладострастие 

лы кокте долашалар. Эсернинъ энъ сонъунда исе Данте, Азрети 
Мерьемнинъ ярдымынен, Арш-Аляда Аллахнынъ джемалини мю- 
шахеде зтмек (козетмек) арзусына наиль ола. 

Иляхий комедияда къараман, Дженнет ве Арафта булуныр 
зкен, айны даиреде тюрлю тарихий девирлерни козете, тюрлю ме- 
дениетлерге менсюп олгъан мешур шаирлерни, мутефеккир ве та- 
рихий эрбапларны коре. Озюне эш олгъан путперест Вергилийнен 
берабер, анда, олар озьлерининъ сиясий меслекдешлери ве душ- 
манлары, антик деврининъ мифологик къараманлары, мусульман 
ренесансынынъ алим ве мутефеккирлеринен де расткелишелер. 

Дантенинъ фен ве санаткъа олгъан урьмети пек буюк олгъаны, 
о, мусульман алимлери — Абу Али Ибн Сина ве ибн Рушдны дженнет- 
дай бир мескенге ерлештиргенинде корюне. Шу ерде къадимий 
юнан фельсефеджилери Араст иле Афлотун да булуналар. Данте 
озюнинъ сиясий душманларыны (диндаш олгъанларына бакъма- 
дан) Арафнынъ энъ дешетли ерлерине ерлештире. 

Бойледже, Данте Алигьерининъ эсерини огренир экенмиз, 
дюньявий санатнынъ дигер эрбаплары киби, Данте де, инсаниетке 
ярдым этмек арзусынен яшап, омюр кечиргенини анълаймыз. О, 
бедиий эсер вастасынен, фаний ве бакъий дюньянынъ маневиетини 
тасвирлеп, инсанлыкъкъа аятий акъикъатны олгъаны киби къабул 
этмеге огретти. 

Гуняхлар ишлеп яшагъан инсаниет, мукъаддес, улу китаплар- 
да язылгъан шартларгъа риает этмесе, тайинленген куню-саатин- 
де джезасыны буладжакъ деген фикирлерни эсеринде айрыджа та- 
рифледи. Кечмиш заманларда ве озюнинъ девринде яшагъан улу 
шахысларнынъ сымаларында бу фикирлерини тасвирледи. 


Суаллер ве вазифелер: ШЕ 


1. Шаир, шашмалап тюшкен орманда, насыл учь йыртыджыны раст- 
кетире? Бу учь айваннынъ эсердеки тасвири насыл бир символик анъла- 
тылувларнен багълы олгъаныны икяе этинъиз. 

2. Бу эсерде фаний дюньядаки инсаннынъ анги бир ёлджулыгъы кось- 
териле? Арслан, борю ве къаплан сымасында насыл бир чизгилер ифаде- 
ленгенини айтынъыз. 

8. Шаир Вергилийнен бераберликте анги бир ерлерни зиярет этелер? 
Анда кимлерни корьгенини айтынъыз. 

4. Әсернинъ энъ сонъунда насыл бир адисе-вакъиалар олып кече? 
Метиннен файдаланып, икяе этинъиз. 

«Иляхий комедия»да Джеэннемнинъ тасвири 


Данте Алигьерининъ «Иляхий комедия»сында Джезннем пек 
меракълы тасвир олуна. Эсерде Джезннем дюньянынъ меркезинде 
ерлешкен, ве, бир хуню киби, кеткен сайын, тарлашкъан, докъуз 
къат коктен ибареттир. Джеэннемнинъ эр бир къаты фаний дюньяда 
яшагъан инсанларнынъ япкъан гуняхларынынъ мыкъдары эса- 
сында тайин олуна. Эсерде гуняхларнынъ ве къаргъышлы джеза- 
ларнынъ агъырлыгъы, юкъары къатларгъа котерильген сайын, 
чокълашкъаны косьтериле. Эсерде Джеэннемнинъ эр бир къаты, 
инсанларнынъ омюрде япкъан гуняхларынынъ агъырлыкъ дере- 
джесине коре, бойле сыралана: къоркъакълар, шехветперестлер 
(ис ве дуйгъунынъ нефисхор эсирлери), обурлар, залымлар, къа- 
тиллер, Аллаһкъа къаршы кеткенлер, гомосексуалистлер, къадын 
сатыджылар, ара бозуджылар, фалджылар, экиюзьлюлер, къал- 
пазанлар, акърабаларына, ватанларына, мусафирлерине, къутсал 
имангъа хиянет эткенлер. 


«Иляхий комедия»да Арафнынъ тасвири 


Араф океанлар ортасындаки бир ада узеринде ерлешкен дюнья- 
нынъ энъ юксек дагъыдыр. Хуню шеклинде ве еди къат олгъан 
дагънынъ сонъ къаты, ер юзюнинъ дженнетидир. Ве, бундан сонъ, 
он къатлы кок юзю дженнетине кечилир. 

Арафта афу этильмесине, багъышланмасына акъ къазангъан, 
факъат Аллахнынъ севгили къуллары сырасына киребильмек 
ичюн, кечиджи бир темизлев, арындырув сынавындан кечкен, гу- 
няхы аз олгъан кишилер булуна экенлер. 

Арафта гуняхларнынъ ве къаргъышлы джезаларнынъ агъыр- 
лыгъы джеэннемдекилернинъ аксине, юкъары котерильдикче 
азлашкъаны анълатылыр. Мында, сонъ нефесте тёвбе эткенлер, 
дженкте ве джинаетликнен ольдюрильгенлер, кибирлилер, хасет- 
чилер (куньджю ве къызгъанычлар), опькелерини тутамагъанлар, 
тембеллер ерлешкенлер. 


«Иляхий комедия»да Дженнетнинъ тасвири 
Дженнет Кокте ерлешкен Ай, Меркурий, Венус, Кунеш, Марс, 


Юпитер, Сатурн киби сейярелерни арекет эттириджи Кок ве 
Арш-и-Алядан ибареттир. Арш-и-Аля саф нурдан ибареттир, мад- 

деден арынгъан, мытлакъа сюкюнет дияры олгьан Раббининъ 
къатыдыр. 

Дженнетнинъ гузелликлери ве ичинде булунгъанларнынъ мер- 
тебелери къатлар юксельген сайын артар. Энъ ашагъыдаки къатта: 
зйиликсеверлер, ашыкълар, алимлер, шеитлер, адиль укюмдар- 
лар, иляхи ашкъкъа далгъанлар, азизлер, мелеклер ерлешкенлер. 

Зсернинь Джеэннем адлы болюгинде бильдирильген малюмат 
Дантенинъ энциклопедик бир инсан олгъаныны тарифлей. Бу эсер- 
де бильдирильген малюмат пек яшагъан девриндеки, астрономия 
ве геометрияны, фельсефе ве эдебиятыны, чешит илим даллары 
ве сааларыны Данте терен бильгенини косьтермектелер. Муэллиф 
къабаатлы инсанларнынъ, Джеэннем ве Арафта насыл джеза- 
лангъаныны, левхаларда, бар акъикъатынен, косьтерип, окъуйы- 
джыны дешетке къоя. 

Зсеринде Данте мусульманлар акъкъында акъарет тешкиль эте- 
джек ифаделер къулланмай. «Иляхи комедия»да, Хазрети Мухаммед 
иле Хазрети Алини Джеэннемде косьтерильмегени дикъкъатымыз- 
ны чеккен бир хусусиеттир. Бу эсерде муэллиф учь мусульмангъа — 
Селляхиддин Эйубке, Ибн Сина, Ибн Рушдилерге дикъкъат айыра. 
Олар Арафнынъ къапусында ве азап чекмегенлернинъ арасындадыр. 

Зсерде тасвир олунгъан бу вазиет о девирде Хадж сеферлерининъ 
христианлар арасында шиддетнен къабул олунгъаныны тарифлей. 
Оларны Джеэннемнинъ энъ тюбюнде дегиль, болюджилик яп- 
къанларнынъ къатында, секизинджи къатында косьтерильмеси 
де, Хазрети Пейгъамбернинъ олардан айырылып, янъы бир дин 
къургъаныны, христиан дюньясына бильдирмектедир. 


Суаллер ве вазифелер: Ша 


1. Эсерден Джеэннемнинъ анги бир шекильде олгъаны ве не ерде ер- 
лешкени акъкъында насыл малюмат ала бильдинъиз? Сизге бу бильгилер 
насыл джеэттен къыйметли олгъаныны сёйленъиз. 

2. Джеэннемнинъ эр бир къаты, фаний дюньяда яшагъан инсанлар- 
нынъ гуняхлярына нисбетен, насыл тайин олуна? Анда кимлер тюше 
биле? 

8. Әсерден Арафнынъ анги бир шекильде олгъаны ве не ерде ерлеш- 
кени акъкъында насыл малюмат бильдинъиз? 

4. Арафнынъ эр бир къаты, фаний дюньяда яшагъан инсанларнынъ 
гуняхлярына нисбетен, насыл тайин олуна? Анда кимлер тюше биле? 

5. Дженнет акъкъында не бильдинъиз? 

6. Дженнетнинъ эр бир къаты, фаний дюньяда яшагъан инсанлар- 
нынъ япкъан эйиликлерине нисбетен, насыл тайин олуна? Анда кимлер 
тюше биле? 

ИЛЯХИЙ КОМЕДИЯ 


[30] 


ДЖЕЭННЕМ 
Биринджи йыр 


Данте къап-къаранлыкъ, зульмет толу орманда, бутюн кунь 
ёлуны шашырып юрер экен, танъгъа якъын, о ерден, чаре тапып 
чыкъа ве юксек тёпеликке котериле. Амма онынъ ёлуны къаплан, 
арслан ве къашкъыр кестирип чыкъалар. Оны гъайрыдан орман- 
нынъ ичерисине къувалар. Шу арада шаирнинъ къаршысында 
къадимий дюнья шаири Вергилий пейда ола. О,онъа бир къач сёз 
айта. Вергилий Дантени Джеэннем ве Арафтан аман-эсен алып 
отеджегини, Дженнетке исе Беатриче алып киреджегини бильди- 
ре. Шойле этип, Данте Вергилийнинъ пешинден кете. 


1 Аятий омрюмнинъ ярысын юрип, 
Чытырман дагъларда шашырдым ёлум. 
Зульметтен! сарсылгъан ормангъа сюрип 


4 Киргеним, айтмагъа аджиздир гонълюм. 
Хатыргъа пек синъген мудхиш сезгини 
Унутып оламай, солгъандыр гулюм. 


1 Эджельден къоркъунчлы олгъан бир эзги 
Сейяхындан? таптым эбедий савап, 
Корьгенимни айтсам: мисильсиз кузьгю, 


10 Хатырлап оламам. Ненидир арап, 
Ормангъа баргъаным ёлумдан тайып, 
О тюшми, гонъюльни сарсыткъан харап. 


13 Къан къускъан ерде гъайып олмадым шашып, 
Дагънынъ бир четине еттим ве, шу ань, 
Юксек тёпеликке эндим, къыр ашып. 


16 Сейярелер шу дем олунды беян. 
Шевкъ сачтылар этрафкъа икметтен ташып, 
Тёктилер дагъ сыртына козьяшын урьян. 


1 зульметтен — зифт къаранлыкътан 
2 сейяхындан — зияретинден 

19 Къоркъудан арынгъан юрекке сакин 
Къаранлыкъ геджеден синъсе де теляш, 
Гонълюм тазе нефес алды бир такъым. 


22 Далгъалар къахринден! къуртулгъан сейях 
Саильге чыкъкъандай, артына бакъып, 
Хор санып озюни алемден кяде, 


25 Серсерий тюшюндже, фикирден рухум 
Тынчланды шай этип, тез, февкъульаде, 
Коререк ёлларда, акъкъанын зокъум. 


28 Вуджудыма синъгенде коклерден къувет, 
Земинге тюш энген басамакълардан 
Юксекке ынтылдым, сурьатле энип. 


31 Чет бир дагъ, къаядан буюрып давет, 
Тюшип кельди, пысып, балабан къаплан, 
Юньлери ёлакълы, фелектен дёнип. 


34 О, юксек ёлумны кечкенде, яман 
Айланып турарды, юткъунып, сакъыт, 
Хаялсырар эдим, къайтмакъны аман. 


37 Лякин пейда олгъанда, кунеш, шу вакъыт, 
Иылдызлар топуны сырттан къушатты 
Иляхий Севгининъ мисли ёкъ тахыт, 


40 Иылдызлар шавлесин Ерге узатып, 
Саарь вакътындаки хош саат дерсинъ, 
Къальптеки теляшым шу ань джоюлды. 


43 Къоркъубильмез исин этрафкъа сер сен?, 
Дер экеч, корюнди балабан арслан. 
Къальптеки ишанчта оюкъ оюлды. 


46 Келе эди ёл басып, шексинмей аслы, 
Ер панджалап, ачлыкътан джагъы тарсылдап, 
Тёгерекке яйып, дешетли къоркъу. 


| далгъалар къахринден -- далгъаларнынъ шиддетли, джезалы 
тепренювинден 


2 сер сен — (сермек) яй, дагъыт сен 

49 Къуру кемик къашкъыр да, тиши тасырдап, 
Ольдюриджи къытмырлыкътан арынмай фаслы, 
Келе эди джан йыртыджы, дуалар окъу... 


61 Зульмет вадийсинде тедбирсиз эдим, 
Бир зат пейда олды къаршымда шу ань, 
Гуя лафсызлыкътан талгъанын сездим. 


64 Оны корьгенимнен, ялвардым: — Аман, 
Къуртарынъыз мени, эйлейип керем, 
Колеткесинъми, инсан, ич фаркъы ёкъ. 


79 — Сен Вергилийсинъми, къаршымда бугунь 
Расткельген багъры кенъ ве джумерт гонъюль?! — 
Шойле джевап бердим. Къальбимде дюгюнь: — 


82 — Назм зхлининь Хуршиди ве пири кямиль!, 
Санъа севгим иле чекип чокъ захмет, 
Иджадынъ окъумагъа олгъаным наиль. 


85 Сен манъа устазсынъ, унерли ибрет, 
Эр ерде шан тапкъан гузель ве махбуп 
Услюпни? тюс эттинъ эдие, къамет. 


88 Манъа мынав махлюкъ азар бере чокъ, 
Медет зйле?, энди, эвлия инсан, 
Япмышындан сабырым тюкенди толып. 


91 — Сени къуртараджакъ ёл олды беян. — 
Алыма козь ташлап, сёз башлады о, — 
Дешетли мензильге къайтма бир заман. 


94 Сени къан агълаткъан Къашкъыр пек джарис, 
Бу якъкъа юксельсе, анги бир бенде, 
Махф этер“, ёлларын кесип шу ерде. 


97 О, шойле явуздыр, гъаддар, масхара, 
Ач афат, тоймамыш, ярамаз, хасис. 
Алларгъа кетиргеч, бинъ гулюнъ солар. 


1 кямиль — шиир усталыгъынынъ Кунеши 
2 махбуп услюпни — севген услюпни 

З медет зйле — ярдым зт 

4 махф этер — ёкъ этер 

100 Бу явуз Къашкъырны басктан ис арам, 
Расткельген бир затны ёлдан урар зар, 
Шевкъатлы Ит кельгеч, иш де терс олур. 


103 Нефис къулу дегиль о, Къашкъырдай башсыз, 
Идракли ве джумерт, эр бир иш аля 
Яшар къанаатле, даим музаффар. 


106 Эвриал эм де Турн, Нис ве Камилла 
Мулькю къурбан олгъан итальянгъа хас, 
Икметли олгъайдыр шанлы Ит илля. 


109 Къаерге къачмасын Къашкъыр бешарет, 
Ит оны Арафкъа сокъаджакъ бир кунь. 
Гъарез мензильге тюшмектен терс кет. 


112 Меним сёзлериме энди динълен, тур, 
Рухларнынъ эбедий мескени таба, 
Елбашчынъ олайым, меним иле юрь. 


115 Андадыр къадимий рухларнынъ эпси 
Оларнынъ ферьядына асарсанъ къулакъ, 
Динълерсинъ зар олгъан ихтияджларын. 


118 Атешгях багърыны корерсинъ бираз, 
Бир къавм ки, олса да, азаптан азат, 
Дженнет ферагъатын! беклейлер мытлакъ. 


121 Даа юксекликни эйлесенъ мурат, 
Дилявер рух джесюр юрекли сени алыр къаршылап, 
Экинъиз кетерсиз, этермиз хайрат. 


124 Мен Арш-Азретинден кетамам кечип, 
Чюнки эйлемедим ёлун итираф, 
Дост- эшни де бирден къалыр о, тутып. 


127 Эмри ваджип тахты манъа макъульдир. 
О Ер — Алий дергях?, О — Алий хиргях?, 
О Ерге етишмек шереф ве савап». 


1 Дженнет ферагъатын — Дженнет раатлыгъыны 
2 Алий дергях — Танърынынъ къаты, узуры, мекяны 
3 Алий хиргях — Танърынынъ эбедий къаты, узуры, мекяны 


Тат. 

130 Дедим: «Сен ёлунъдан хаберсиз эляк 
Ресульнинъ акъкъыны эйле ильтиджа, 
Шаирим, белядан къуртар мени, ах. 


133 Ёл башла, айткъанынъ рух таба фелях, 
Бир ара Дженнетнинъ къапусын корьсем, 
Джеза чеккенлерни де махкюм, мубтеля». 


136 Кетти, юрьдим мен пешинден серсем. 


Суаллер ве вазифелер: паи 


1. Зульмет вадийсинде Данте насыл бир адисе-вакъиаларгъа расткель- 
генини эсерден окъуп анълатынъыз. Эсерде муэллиф тарафындан къулла- 
нылгъан къаплан, арслан, къуру кемик къашкъырнынъ сымалары нени 
анълаталар? 

2. Данте ве Вергилий не акъкъында лакъырды этелер? Вергилий онъа 
къашкъыр акъкъында нелер айткъаныны эсерден ифадели окъунъыз. 

8. Данте Вергилий иле къайда кетелер? Бу акъта эсердеки сатырлардан 
мисаль кетирип тарифленъиз. 

4. Вергилий Дантени къаерге къадар озгъараджагъыны бильдирди. 
Себебини анълаттымы? Эсердеки сатырларнен тасдыкъланъыз. 


Бешинджи йыр 


Вергилий ве Данте айланып тюшкен экинджи даиренинъ къа- 
тындаки бенделернинъ гуняхыны тайин этип, джезасыны косьте- 
риджи Миносны корелер. Бу даиреде шехветперестлер ерлешкен 
экен. Олар дешетли къую этрафында токътавсыз айланып юрелер. 
Бу ерде Данте бахтсыз севгилиси Франческа иле субетлеше. 


1 Биринджи даире ичин терк этип, 
Аизар инъильти толгъан дияргъа 
Аякъдаш достумнен тез кельдик етип. 


4 Инъильти, седадан ава сияргъан 
Бу ерде Миноснынъ иши бес-белли, 
Озгъарыр рухларны тизип сырагъа, 


7 Джезалав эсабын авасы елли, 


Махкюм рух кельгенде, дерьяны кечип, 
Миноснынъ чыкъаргъан фенти пек телли. 

10 Къуйругъыны орап, махкюмни сечип, 
Айыбына коре, буладжакъ некес, 
Гуняхына ляйыкъ зокъумын ичип. 


13 Титреерек, джезасын беклерди эр кес, 
Дешетли хакимге бир-бир янаптып, 
Ашагъы тюшелер чыкъармай нефес. 


16 — Гъам эвине кельдинъми, даире ашып. — 
Деди Минос, титис ишин токътатып, 
Сеси седа олды, тешрифке шашып. 


19 — Не анъладынъ бу ёлгъа, сен окъ атып, 
Озюнъни бас, даире кезмеге къыйын. — 
Елдашым кестирип, деди сёз къатып: 


22 — Джеэннем онъа ляйыкъ, эм де тайин 
Шеадет бергендир О, Алий дергях, 
Дергях эмри ваджип, санъа айтайым. 


25 Шу вакъыт чалынды къулакъта ах-вах; 
Бинълеп бенделернинъ зарлы налеси, 
Къанъгъытып быракъты гонълюмни эй-вах! 


28 Бу ерде нурларнынъ учкъан шавлеси, 
Мисильсиз пек къоркъунч, терен денъизден 
Фышкъыргъан фуртуна — рухларнынъ сеси, 


31 Кутюкленип учты серпильген изде, 
Къошып махкюм рухкъа къасевет-къаарь, 
Къаранлыкъ бошкъунлыкъта эр шей тенсиз де. 


Шаир ёлбашчысы, ёлдашы Вергилийнен экинджи даиредеки 
ал-вазиетни козетип юрьгенде, бахтсыз севгининъ къурбаны олып, 
вефат эткен севгилиси Франческанен корюше. 


85 Меним гурь сесимни эшитип олар, 
Дидонанынъ сафында сезмейип эв-баркъ, 
Узурыма ашыкъты, котерип къоллар: 


88 — Ашкъ дадын таткъан зат мераметле саркъ, 
Кельгенсинъ, налемиз Аршкъа еткенде, 
Корьмеге зульметте олгъанларны гъаркъ. 

91 Мындан Рабби дуа къабул зткенде, 
Багъышлав алыр эдик, ялкъарып, сорап. 
Гуняны багъышлагъан тек Алий дергях. 


94 Не бильмеге истейсинъ, кельдинъ не ёрап, 
Разымыз биз субеттен кейф алмакъ, акъ, 
Боран тынгъан вакъытта, арзулар арап. 


97 По неэри шувулдап акъкъанда иракъ, 
Пек джумерт, хайырлы ерлерге етти, 
Тынгъан саиллерде таптым мен дуракъ. 


100 Гузель бир вуджуткъа пек мефтюн этти 
Севишкен диллерни багълагъан зия, 
Вуджудым севгиден хор олып, битти. 


103 Ашкъ атеши севгиден олмады зиян, 
Гонъюльдеш инсанны севем мен аля... 
Къальбимде дерьядай ташмакъта исьян. 


106 Бу севгиден башымызгъа тюштю зор беля, 
Бизим къатильни беклейлер Каинде, — 
Деди бир колетки — козьлери эля. 


109 Бу сёзлерни динълеп, боюм олып яй, 
Сонъсыз азаплардан баш эгдим гъамлы: 
Насыл фикир къыйнай бойле мескенде. 


112 Дедим: — Асыл да олгъанмы бильген, 
Оларны насыл пак, бир хаял джамлы 
Бу аджджы къысметке алып кетирген?! 


115 Сюкюнет энгенде, мен бердим суаль: 
— Аизарынъ динълеп, даянмам асыл, 
Франческа къальбиме гъам къойды шу ань. 


118 Туташтыргъан недир, айт, сен, тутма сыр. 
Гъарип гонъюллерни асретте эбджиль 
Тута нас... тесадюф, насыл ал, асыр? — 


121 О деди: — Бахтсызлыкъ чагъында эр диль 
Шад вакътын хатырлап, гъам чеккен аньде 
Алынъа устазынъ оладжакъ кефиль. 

124 Бу мудхиш, талийсиз севгининъ зарлы 
Тафсилятьтн зтсем, згер де беян, 
Сель акъар козьяшым, сёндирир къандиль. 


127 Бильмездик Ланчелотны бу алгъа къойгъан 
Ашкъ хавфыны акъылгъа ич де ильмейип, 
Юрердик о заман первасыз, ян-ян. 


130 Севги аизарын къальплер бильмейип. 
Козьлер токъушарды саифе ара, 
Бизге бахт бакъар зди, козьяш сильмейип. 


Бойле зтип, Франческанынъ колеткиси, сагъ-селямет олгъан- 
да, Дантенен бераберликте Галеото адында бир эдипнинъ Лан- 
челлотнынъ севгиси акъкъында язгъан къыссасыны окъугъанда, 
къальплеринде сыджакъ ислер уянгъаныны анълата. Бу вакъиа- 
дан сонъ, олар китап окъумагъаныны бильдире. 


139 Эрвах сёйлер эди, эйлейип веда, 
Эши де ынърарды, ынърарды тёлю, 
Асретлери мени эттилер эда, 


142 Йыкъылдым шу аньде, мисильсиз олю. 


Суаллер ве вазифелер: пина 


1. Экинджи даиренинъ къатында шехветперест инсанларнынъ вазиети 
насыл тасвир олунгъаныны эсерден окъунъыз. Икяе этинъиз. Миноснынъ 
бу даиреде япкъан вазифелери неден ибарет эди? 

2. Миноснен Дантенинъ арасында насыл бир лакъырды олып кечкени- 
ни тарифленъиз. Эсерден мисаллер кетирип, джевабынъызны тасдыкъ- 
ланъыз. 

3. Бахытсыз севгининъ къурбаны олгъан Франческанен Данте къаерде 
корюше? Олар озюнинъ севгиси акъкъында нелер бильдиргенини эсерден 
окъуп изаланъыз. 


Отуз учюнджи йыр 


Пизанлылар граф Уголинонынъ эки огълу ве эки торуныны 
къаранлыкъ ерге къапатып, ачлыкъ чектирип, ачлыкътан къый- 
нап ольдюргенлер. Граф Дантеге бу акъта икяе эте. Бу фурсаттан 
файдаланьш, шаир — Данте, саткъын инсаннынъ руху вуджуды 

даа сагъ олгъан арада, онынъ руху Дженнетке тюшюрильгени, шу 
арада рухсыз тенге иблис кирип, ерлешип алгъаны акъкъындаки 
малюматнен таныш ола. 


10 Кимсинъ бильмейим, насыл къавм-несильден? 
Къайтылмаз мекяндан кельдинъ серсерий, 
Тосканлисинъ, тиль-лехдженъ де, эсимде. 


13 — Граф Уголино эдим, омрюм эксерий 
Кечти. Янымда — олюмге себепкен, 
Къомшум — архиепископтыр — Руджьери. 


16 Онъа инанырдым, ич де тутмай кем, 
Ольдюрди, махф этип, санки бар джиан, 
Иман бирлигини узип мустехкем. 


19 Анги бир себепле махв эткенин джан, 
Аля даа бильмейдир ич бир замандаш, 
Динълеп лафларымны, топла эеджан. 


22 Ач къале къасрына тюштим берип къаш, 
Нидже бенде олып анда хор туткъун!, 
Къафесте тюш корип, агъартмакъта баш. 


25 Кечирдим мында мен нидже-нидже тун. 
Мени булгъап бир ань, вахимели сес?, 
Истикъбаль ёлларым къапатты бутюн. 


28 Тюш корьдим, гуя о мельун ве некес 
Луккуни бизлерден айыргъан якъкъа 
Борю явруларына алмагъа нефес 


31 Бермейип, къувлагъан меджрух? авлакъкъа, 
Гваланди, Сисмонди, Ланфранки — эпси — 
Копеклер шашкъандай къанлы талавгъа, 


34 Махв этти оларны хасис тепкиси 
Явуз авджыларгъа ем олдылар хор, 
Сурьатле чевирип омюр тесписин. 


1 хор туткъун — хор эсир 
2 вахимели сес — къурунтылы сес 
З меджрух — яралангъан 

87 Уянгъан эдим мен дуйып алым зор, 
Зшиттим, токътамай гонъюльден суер 
Дёрт огълум азардан агълагъанын тор... 


40 Козьяш тёккенсинъми, сен де джанкуер? 
Звлятлар алындан орьтюнип гонълюм, 
Козьлерим торланып, джаным шай куер. 


43 Уянды дёрт огълум, юкъудан дамлы, 
Емиш даркъаткъанда, зинданбан! шу вакът, 
Турардыкъ биз тюшнинъ тесринден гъамлы. 


46 Эшиттим къаленинъ къапусы такъ-такъ 
Япылды, мен исе бакъардым зфзал?. 
Къаранынъ янында таш къаткъандек акъ, 


49 Ынъранмагъа атта етмезди меджал?. 
Огълум Ансельмуччо деди: — Бабам, акъ 
Чырайынъ агъарды кескендай къанджал. — 


52 Агъламаз эдим мен, тильсиздай, сессиз 
Кечирдим гедже ве куньдюзимни къыт. 
Кунеш догъып, къонгъанда, эдим мен эссиз. 


55 Гъамлы серт ханеге кунешнинъ йылт-йылт 
Шавлеси серпилип тюшкен сание 
Анъладым — алымыз этиле такълит“. 


58 Пармагъым тишледим — агърысы тие, 
Балларымнынъ алын ойланып къат-къат, 
Ачлыкътан бир-бирин ашарлар дие. 


61 Дедилер: — Бизни сен эткенсинъ бербат?. 
Вуджутны гъайры ал, разымыз, баба, 
Бизни ашап олсанъ, къуртулыр эр зат. 


1зинданбан — зиндан бакъыджысы 

2 бакъардым зфзал — бакъардым къоркъу иле 

З меджал — такъат 

4 такълит — алымыз эвель олгъаны киби текрарланып косьтериле 
5 эткенсинъ бербат — эткенсинъ харап, виран, ёкъ эткенсинъ 

64 Тынчландым, диллерин зтмейип фена, 
Сюкюнетли куньлер кечти йыракъта. 
Къара ер, ютмадынъ, сыр зтип,тена?! 


79 Эй вах, Пиза тамгъасын топракъкъа 
Сесинъ де джайрагъан топракъкъа иснад!. 
Кьомшу иль джезанъны созса узакъкъа — 


82 Капрая, Горгона дересин къушат, 
Еринден къозгъалсын, токътатсын Арноны, 
Арсыз илинъ иле ол сен гъаркъ, бербад! 


85 Насыл шан юксельткен Уголиноны, 
Шай исе, къасырны о, теслим эткен, 
Не айбы бар, бу дёрт садеф огъланнынъ?! 


88 Адыны тамгъалап, айткъанлар да пак, 
Пактыр Угуччоне ве Бригата зар... 
Къыя тегиз ерден арадыкъ пытакъ. 


91 О ерде гунахкяр — къавми интизар 
Махкюмлер? ятарды бенд олып мытлакъ, 
Бузлу энъселери откъа олып зар. 


94 Агълап, агълаялмаз олар налекяр, 
Козюнде топланып къалгъан истирап 
Синъип кете эди тенге азапкяр. 


97 Буллюр серпкен козьлер гуя истер ап, 
Зевалны токътаткъан, козьяшы сырлы 
Бузлап къата эди, михтапны арап. 


100 Бу ерде юзь-козюм, кирпигим дымлы, 
Дешетли сувукътан олгъанда къара, 
Сезмездим сувукъны шай йылдырымлы! 


103 Ис эттим серт ельни, лякин шу невбет 
Дедим устазыма: — Къайдан зар-зевал, 
Сыджакъ рузгяр мында бузлагъан збед...! 


1 иснад — ярдымдыр 

2 интизар махкюмлер — беклеген махкюмлер 
З михтапны арап — зджель балтасыны арап 

4 эбед... — эбедий 

106 Устазьтм деди ки: -- Сабр зйле, зхвал... 
Ничюн къутургъанын ельнинъ шу заман 
Озюнъ кореджекте, анъларсынъ деръаль! 


109 Бузларара бенде! бир махкюм шу ань 
Къычырды: — Әй, бу ян эткенлер сефер, 
Шевкъатсыз олманъыз, аджынъ текяран. 


112 Артыкъ козьни къаплагъан сувукъ буз этер, 
Ачынъыз, тёкейим азгъана козьяш, 
Зира козьяш иле зерре де кетер. 


115 Джевап эйлеп, дедим: — Берип манъа къаш, 
Беян эт кимлигинъ, сёзюмден къайтсам, 
Олайым буз ичинде къатып мисли таш. 


118 Деди: — Альбериго — ракъибим, инан, 
Ниметтен явуз иш къозгъадым, амма, 
Хурмагъа инджырны денъиштим шу ань. 


121 Негях дедим: — Къачан таптынъ сен фасыл? 
Деди: — Джысмым тири ярыкъ дюньяда, 
О насыл эхвалдадыр? Бильмезим асыл! 


124 Толомея яни — къатлы семада 
Шойле къаиде бар: джеза булмай джан, 
Атропос этмеден тенни тамада. 


127 Манълайымдан бузны сыдыргъан вакъыт, 
Санъа зевкъ берсин деп, сыр ачам эркин: 
Саткъынлыкъ олгъанда, эйленъиз сакъыт... 


130 Рух кетип, вуджуткъа иблис киреркен, 
Омюрнинъ муддети биткени къадар, 
Вуджут эвелькидай яшап юреркен. 


188 Рух исе бошлукъкъа серпильген заман, 
Бакъ сен, шу джинджикип, тельмирген рухкъа, 
Тириге ошап юредир олып къараман. 


136 Мегерим, кельгенсинъ, сен бойле чагъда, 
Бранька дОрьяны бильмегинъ керек, 
Мында къавруламыз оннен бир ягъда. 


1 бенде — къул 

139 Дедим: -- Бильдирмектем лафларьтнта шек, 
Браньки дОрья аля да азат, 
Ашамакъ, ичмекни эткен дегиль терк. 


142 О деди: — Микеле Цанке — шаид зат 
Тенин кечмишине эйлеген земин, 
Аля мум хавузда олмайып бербат, — 


145 Иблис кирген беденине къуванып, эмин, 
Эши олгъан онынъ, Бир де тапкъан шан, 
Чекип алып тенини, этип ант-емин. 


148 Козьлерим таба соз къолунънен нишан, 
Ач оны! Лякин мен къайттым лафымдан, 
Манъа шереф эди мердсизлик шу ань! 


151 Ах! Генуялылар, затлар тенинден 
Намус-ар, идрак эбедий терк эткен, 
Геберип биткейдинъиз баре земинден?! 


154 Пис, муртад эдждат! сырасына еткен 
Аллякъкъа расткельдим, руху — Коцитте — 
Әлем неэринде. Тени сагъ кеткен 


157 Инсанларнен юре, айретке дегер! 
Айше Кокиеванынъ терджимеси 


Суаллер ве вазифелер: Ша 


1. Граф Уголино Дантени насыл таный. Онынъ лакъырды тилини насыл 
айырды эткенини эсердеки мисралардан мисаль кетирип исбатланъыз. 

2. Пизанлылар граф Уголинонынъ огъулларыны не ичюн къыйнап 
ольдюргенини зсердеки сатырларнен исбатланъыз. 

8. Ансельмуччо Уголиногъа насыл сёзлернен мураджаат эткенини 
окъунъыз. 61-инджи терцинада олар бабасына насыл бир риджада булу- 
налар? 

4. Дехшетлерни корьген Данте ве Вергилий арасында насыл субет 
отькериле. 100, 103, 106, 109-ынджы терциналарны окъуп джевабынъызны 
айдынлатынъыз. 

5. Фурсаттан файдалангъан Данте инсаннынъ руху акъкъында насыл 
малюмат огрене? Бу акътаки сатырларны ифадели иза этинъиз. 


1 муртад здждат — динини деньиштирген, саткъан здждат 

ОДЕБИЯТ НАЗАРИЕСИ 


ТЕРЦИНА АКЪКЪЫНДА АНЪЛАЙЫШ 


Дерслигимизнинъ назарий къысымларында сизлер шиирий 
везинлер, шаркъ шиириетининъ жанрларынен таныш олгъан 
эдинъиз. Баты шиириетининъ де озюне хас везинлери бардыр. Данте 
Алигьерининъ «Иляхий комедия»сы терцина деп айтылгъан ши- 
ирий везин иле язылгъандыр. Терцинанынъ къафиелешюв схема- 
сыны анъламакъ ичюн, кене де эсер акъкъында мевджют олгъан 
бильгилерге мураджаат этейик. 

Баты эдебиятынынъ энъ улу эсерлеринден бири сайылгъан 
«Иляхий комедия»ны тешкиль эткен узун шиир отуз учь йырдан 
ибарет олгъаныны билесинъиз. Эсерге кирсетильген киришнен 
бераберликте «Иляхий комедия» 100 йырдан, бутюн комедия исе 
14 233 мисрадан ибарет олгъаныны окъугъан эдинъиз. 

«Иляхий комедия» Кириш, Джеэннем, Араф, Дженнет киби 
дёрт къысымдан ибарет олгъаныны, эсернинъ Джеэннем къыс- 
мы — 4720 сатырны, Араф къысмы — 4755 сатырны, Дженнет 
къысмы исе — 4758 сатырны тешкиль эткенини огрендинъиз. 

Эсерде ракъамларнынъ бойле тизилюви бефтан дегильдир. 
Ондан да гъайры Данте З ве 9 ракъамларына буюк эмиет бергени 
де сизге беллидир. Атта поэмада къулланылгъан бент учь сатырдан 
ибареттир. 

Учь сатырдан ибарет олгъан бент — терцина деп адланды- 
рыла. Терцинада биринджи сатыр учюнджи сатырнен къафиеле- 
ше. Экинджи сатыр исе биринджи ве ондан сонъ кельген учюнджи 
сатырнен къафиелешип кетелер. 

Къафиелешюв эсернинъ девамында эсернинъ башында насыл 
къафиелешкен олса, ойле де де текрарлана. Эгер биз эр бир кта- 
фиени арифнен косьтермек истесек, терцинанынъ къафиелешюв 
схемасы бойле сыфат ала билир: 

Аба, бвб, вгв, гдг, дед, еёе, ёжё, жзж, зиз, ики, клк, лмл, мим, 
нон, опо... ве иляхре. Терцинанынъ схемасыны бутюн элифбе тер- 

тиби боюнджа тизмек мумкюн. Терцинаны тамамламакь ичюн 
сонъки къафиелешкен зюз, юяю, сатырларгъа даа бир сатьтр я ке- 
лип къошула. О да, элифбенинъ сонъки арифини бильдирген къа- 
фиели сатыр ола бикир. Меселя, эсерден бир парчаны къулланып, 
бильгилеримизни талиль этейик: 


10 Кимсинъ бильмейим, насыл къавм-несильден? а 
Къайтылмаз мекяндан кельдинъ серсерий, б аба 
Тосканлисинъ, тиль-лехдженъ де, эсимде. а 


13 — Граф Уголино эдим, омрюм эксерий б 
Кечти. Янымда -- олюмге себепкен, в бвб 
Къомшум — архиепископтыр — Руджьери. б 
16 Онъа инанырдым, ич де тутмай кем, В 
Ольдюрди, махф этип санки бар джиан, г вгв 
Иман бирлигини узип мустехкем. в 
19 Анги бир себепле махв зткенин джан, г 
Аля даа бильмейдир ич бир замандаш, д гдг 
Динълеп лафларымны, топла эеджан. г 
22 Ач къале къасрына тюштим берип къаш, д 
Нидже бенде олып анда хор туткъун, е дед 
Къафесте тюш корип, агъартмакъта баш. д 
25 Кечирдим мен мында нидже-нидже тун. е 
Мени булгъап бир ань, вахимели сес, ё еёе 
Истикъбаль ёлларны къапатты бутюн. е 
1510, Генуялылар, затлар тенинден з 
Намусар, идрак збедий терк зткен, ю зюз 
Геберип биткейдинъиз баре земинден?! з 

154 Пис, муртад здждат сырасына еткен ю 
Аллякъкъа расткельдим, руху Коцитте — я юяю 
Элем неэринде. Тени сагъ, кеткен, ю 

157 Инсанларнен юре, айретке дегер! я 


Бойледже, Дантенинъ «Иляхий комедия»сьтнда биз талиль эт- 
кен ве эсерде къулланылгъан шиирий везин терцина деп адлан- 
дырыла. Комедиянынъ учь болюги, башындан сонъуна къадар, 
къафиелешип, терцина киби шиирий везиннен язылгъандыр. 

Суаллер ве вазифелер: паи 


1. Насыл бир шиирий везинге терцина дерлер? Терцина киби шиирий 
везиннинъ къафиелешюв сатырларыны тафсилятлы анълатынъыз. 

2. Терцинанынъ къафиелешювини арифлернен косьтермек истесек, 
оны насыл яза билемиз? Эсерден мисаллер кетирип, анълатынъыз. 

3. Терцинанынъ схемасы бутюн злифбе тертиби боюнджа насыл тизиле? 
Сонъки къафиелешкен сатырларны язып косьтеринъиз. 


УЯНУВ ДЕВИР ДЖИАН 
ЭДЕБИЯТЫНЫНЪ ИЛЕРИЛЕВИ 


Орта асырлар девринде мемлекетлер арасында буюк дагъы- 
ныкълыкъ пейда олгъан эди. Мемлекетлер арасындаки дагъы- 
ныкълыкъ девирлер кечтикче джоюла башлай. О девирде бир чокъ 
джогърафик кешфлер япыла ве бир чокъ китаплар нешир олуна. 
Инсанларнынъ рухий аят тарзына кильсенинъ пек буюк тесири 
ола. Джемиет аятында бир чокъ иддалашувлар пейда этиле. Яни бу 
девирдеки инсанларнынъ омюринде пек чокъ медений ве ильмий 
денъишюв ве янъарувлар олып кече. Джемиет омюриндеки бойле 
денъишювлер ренесанс деврининъ джанланувына, уянувына те- 
мель къоя. 

Бу девирде антик медениетининъ зенгин дюньясына меракъ пек 
арта. Энди бутюнлей унутылгъан аньанелернинъ гъайрыдан джан- 
ландырув эснасы башлана. Археологик къазувлар япылгъанда, 
бир чокъ эски эйкеллер тапыла. Эвельден белли олмагъан антик 
языджыларнынъ эсерлери мейдангъа чыкъарыла. Нетиджеде, бу 
девирде гъайрыдан тапылгъан антик эдебият буюк бир муджизе- 
вий нумюне оларакъ къабул олуна. 

Санат ве илимде, латын тилининъ кениш къулланувынен бир 
сырада, халкъ тиллерине, халкъ агъыз иджадына да эмиет бери- 
лип башлана. 

Уянув девир джиан эдебиятынынъ илерилев эснасынынъ энъ 
эсас чизгиси — бу девирде шерефлендирильген инсаниетнинъ 
къыйметинен бельгилене. Гуманизм, яки инсаниетлик гъаеси- 
нинъ тарафдарлары эр бир инсан озюнинъ такъдирини озю къура 
бильгенини, озю джевапкяр олгъаныны илян этелер. Олар инсан- 
нынъ омюри бойле олгъанына пек инана эдилер. 

Бильгенинъизге коре, бу девир башланмаздан звель, Италияда 
иджат зткен Дантенинъ эсерлеринде та о вакъыт знди ренесанс- 
нынъ, уянувнынъ чизгилери сезиле, эсерлеринде инсан гонълю- 
нинъ къыймети косьтериле. Франсыз эдебиятында Рабленинъ 
«Гаргантюа ве Пантагрюэль» эсери уянув деврининъ къыймет- 
ли эсери сайылды. Инглиз эдебияты исе бу девирде джиангъа 
Шекспирни багъышлады. 

Джиан эдебиятынынъ уянув девринде бутюндюньявий тарихий 
къыйметке малик олгъан улу муджизелер яратылды. Бу муджи- 
зелер шундан ибарет эди ки, уянув деврининъ векиллери тек эде- 
бият саасында дегиль де, илим ве санатнынъ чешит сааларын- 
да да хызмет эте эдилер. Олар чешит бильги ве зенаат саиплери 
олгъанлар. Рафаэль Санти, Леонардо да Винчи, Микеланджело 
Буанаротти, Рембрандт ван Рей киби дигер сымаларнынъ адлары 
сизге бу сааларда олгъан янъылыкъны хатырлата биле. 

Шахсиетнинъ гармоник илерилев гъаелерининъ тарафдарлары 
акъыл идракинен этрафтакилерни шашырткъан санат ве медениет 
векиллери олгъанлар. Оларгъа базыда, истидаты пек кениш олгъа- 
ны себебинден, «Уянув деврининъ титанлары» деп де ад бергенлер. 
Меселя, Леонардо да Винчи эм рессам, эйкельтраш, алим, муэндис 
олгъан. 

Мона Лиза (Джаконда)нынъ портретини о, япты. О, парашют 
гъаесини илькиде тевсие эткени белли. 

Микеланджело да зйкельтраш, рессам, шаир олгъаны белли. 

Бойле этип, уянув девир джиан эдебиятынынъ илерилев эснасы 
эвеля Италияда башланып, сонъра дигер мемлекетлерге де джай- 
рай. Бу эснас ХУІ асырда текмиль чечеклене. 


Суаллер ве вазифелер: ШЕ 


1. Ренесанс девринде насыл янъылыкълар олып кече? Муджизевий 
нумюне оларакъ къабул олунгъан сааны айтынъыз. 

2. Уянув девир джиан эдебиятынъ илерилев эснасынынъ эсас чизгиси 
ненен бельгилене эди? 

8. Бу девирнинъ башланувына темель къойгъан эсерлернинъ адлары 
ве оларнынъ муэллифлерини къайд этинъиз. Сиз оларнынъ эсерлеринен 
танышсынъызмы? 

4. Джиан эдебиятынынъ уянув девринде насыл бутюндюньявий му- 
джизелер яратылды? Бирер-бирер хатырлап, икяе этинъиз. 

5. Бу девирде яшагъан санат ве медениет векиллерине даа насыл ад 
бергенлер? 

ВИЛЬЯМ ШЕКСПИР 
(1564--1616) 


Уянув деврининъ улу инглиз драматургы озь девринде за- 
мандашлары арасында белли инсан сайылмагъан. Онынъ улу- 
лыгъыны, ондан сонъки девирде яшагъан несиллер, эсерлери- 
ни окъуп, онынъ адыны алемге таныткъанлар. Шу себептен де, 
онынъ аятий фаалиети акъкъында малюмат гъает аздыр. Бизге 
тек онынъ эснафчы-къолчакъчы къорантасында догъып оське- 
ни ве шаир-драматург олгъаны малюмдир. Шаир ве драматург- 
лар о девирде джемаатнынъ дикъкъатыны джельп этмегенлер. 
Джемаат арасында бу инсан оларнынъ урьметлери олмагъанын- 
дан себеп, олар акъкъында ич бир шейлер язмагъанлар. Бу де- 
вирде чокъусы къыраллар, дин хадимлери ве адий аскерлер акъ- 
къында язгъанлар. О девирде, атта пьесаларда, роллерни иджра 
эткен актёрларгъа урьмет, бу эсерлерни язгъан драматурглардан 
да буюк олгъан. Шекспир шу джеэттен омюринде замандашлары 
арасында танылмагъан. 

Эйвон неэрининъ бир четинде ерлешкен кучюк Стратфорд 
шеэрчигинде дюньягъа кельген Вильям Шекспирнинъ аяты 
гъает мешакъатлы олгъан. Онынъ бутюн балалыгъы бу шеэрде 
кечкен. Вильям Шекспирнинъ бабасы — Джон Шекспирнинъ 
къорантасы секиз джандан ибарет экен. Вильям онынъ энъ буюк 
огълу олгъан. Джон Шекспир, къолчакълар тикип сата, ве, 
базы да бир кучюк алыш-веришчиликнен огъраша экен. Алыш- 
веришчиликте бир чокъ къазанчлар эльде эткен Джон, шеэр шу- 
расынынынъ азасы оларакъ сайлана. Сонъра исе шеэр башы ола- 
ракъ да тайинлене. 

Вильям секиз яшындан тувгъан ве къадимий тиллерге дикъ- 
къат айырылгъан, ерли мектепке къатнап башлай. О, мында ла- 
тынджа ве къадимий юнан ве латын тиллерини менимсей. 

Балалыгъындан театр не олгъаныны бильген огълан, дюнья- 
нынъ агъырлыкълары ве къуванчыны озюндже къабул эткен. 

Затен, Стратфорд шеэрини актёр такъымлары пек чокъ зиярет 
эткенлер ве мындаки джемаатны спектакллеринен къувандыр- 
гъанлар. Ондан да гъайры Стратфорд шеэринден отуз километр 
авлакъта ерлешкен Ковентри шеэринде эр сене диний драма-ми- 
стериялар иджра олунгъан. Шекспир балалыкътан бу сейирлер- 
ге алышып къалгъан. Чюнки оларнынъ къорантасы да, дигер 
якъын шеэрчиклерде яшагъан къоранталар киби, бу шеэрге ке- 
лип, темашаларны сейир эткенлер. 

Балалар оськен сайын, Джон Шекспирнинъ къорантасын- 
да маддий вазиет агъырлашкъан. Шу арада Вильям Шекспир 
де звленген. Шоттери адында койнинъ бир фермерининъ Энн 
Хэттуй адлы къызына эвленген. Никяхлары 1582 сенесининъ 
ноябрь айында къыйылгъан. Арадан вакъыт кечтикче, олар- 
нынъ къызлары догъулгъан. Адыны Сьюзен къойгъанлар. Бу 
арада о, мектепте оджанынъ ярдымджысы, бельки де, бабасы- 
на алыш-веришчиликте къолтутып, хызмет эткендир. Бунъа 
бакъмадан, Джон Шекспирнинъ аилевий маддий вазиети эп фе- 
налашкъан. Эв саиби, ачлыкътан джан къуртармакъ макъсады- 
нен, эви, топракълары ве олгъан мал-мулькюни сатмакъ меджбу- 
риетинде къалгъан. Пахылдайын 1585 сенеси оларнынъ аилеси 
даа арткъан. Вильям Шекспирнинъ къадыны эгиз догъургъан. 
Огъланчыгъынынъ адыны — Хамлет, къызынынъ адыны исе — 
Джудит къойгъанлар. Аилени бакъмакъ ичюн, бир якъларгъа 
кетип, иш къыдырмакъ сырасы тюшкен. 

1587 сенеси Вильям Шекспир аилесини быракъып, бир ак- 
тёр такъымына къошулып, Лондрагъа ёл ала. Озюнинъ иш 
фаалиетини о, башта, спектакльни сейир этмеге кельген дженап- 
ларнынъ атыны бакъмакънен башлай. Сонъра театрде суфлёр 
олып чалыша. Тек булардан сонъ, театраль такъымда актёрлыкъ 
япмакъ сырасы тюше. Омюринде бойле агъыр вазиетлерге огъра- 
гъан инсан, актёрлыкъ япа-япа, тап сонъунда, озю де драматик 
эсерлер яратув хызметини сече. 

Бойле этип, бугуньки кунюмизге, Шекспирнинъ къалемине 
менсюп олгъан 37 драматик эсер, келип еткен. Алимлер, драма- 
тургнынъ иджадий фаалиетини, язгъан эсерлерининъ гъаевий 
ёнелишине базанып, учь девирге такъсим этелер. 

Вильям Шекспирнинъ 1590—1600 сенелеринде язылгъан 
эсерлерини онынъ иджадынынъ биринджи деврине кирсетелер. 
Иджадынынъ биринджи девринде иджат эткен эсерлерде тасвир- 
ленген адисе-вакъиалар аят эшкъы, къуванчынен толу олгъаны 

себебинден, оптимистик деври деп адландыралар. «Ромео ве 
Джульетта», «Сонетлер» бу девирнинъ ялкъ эткен йылдызчыкъ- 
ларыдыр. 

Драматургнынъ экинджи иджадий деври 1601—1608 сенеле- 
рини къаплап ала. Бу девирде язылгъан эсерлеринде ренесанс 
деврининъ уйгъунлыгъы бербат олгъаны, инсанперверлернинъ 
(гуманистлернинъ) аяткъа ачыкъ козьнен бакъа башлагъаны та- 
свирленгени ичюн, бу девирни иджадынынъ фаджиалы деври 
деп, сечелер. «Хамлет» (1601), «Къырал лир» (1605), «Макбет», 
«Отелло» киби фаджиалы эсерлери бу девирде дюнья юзю коре- 
лер ве саналаштырылалар. 

Иджадынынъ учюнджи деврини 1609—1613 алимлер роман- 
тик деври деп саналар. Бу девирде Шекспир дёрт романтик эсер 
яза. Бу эсерлер жанр джеэтинден я романтик драма, я да фаджи- 
алы комедиялардыр. Оларнынъ арасында «Туфан» эсери айы- 
рылып турмакъта. Бу девирге «ҮП Генрих» серлевалы тарихий 
хроника эсери де кирсетиле. 

Вильям Шекспирнинъ бутюн эсерлеринде инглиз эдебияты- 
нынъ ренесанс деврине мевджют олгъан омюр тарзы, акъикъаты 
тасвирлене. Энъ меракълысы шу ки, беш асыр эвель язылгъан 
бу эсерлернинъ муим къыймети аля бугунь де инсаниетликнинъ 
гонъюль теллерини чимирдетмектелер. Бу эсерлер, бизим девир- 
де де, земаневийлешмектелер. 

Вильям Шекспир 1616 сенесининъ апрель айынынъ йигир- 
ми учюнде, озюнинъ деврини умуминсаний фаджиалы девир 
оларакъ къабул этип, вефат этти. Аят ве инсанлыкъны джан 
гонъюльден севген адам, джиангъа эсерлеринде эбедий яшагъан 
айдын сималарны акс этип, келеяткъан несиллерге ёл-ёрукъ 
косьтерген къараманларны тасвирлеп, дюньяны терк этти. 


Суаллер ве вазифелер: НЕ 


1. Вильям Шекспирнинъ аятий фаалиети акъкъында икяе этинъиз. 
Секизинджи сыныфта алгъан бильгилеринъизнен пайлашынъыз. Бельки, 
дигер эдебияттан окъугъан малюматынъыз бардыр? Къыскъа шекильде 
маруза отькеринъиз. 

2. Шекспирнинъ драматик вариетине менсюп девирлерни айтынъыз. 
Девирлернинъ сенелерини тарифленъиз... Бу девирде насыл эсерлер 
язылды. Дефтеринъизде къыскъа план тизип, джевап бермеге азырлыкъ 
корюнъиз? 

В. Шекспирнинъ «Хамлет» фаджиасы. 
Эсернинъ сюжет ве композициясынынъ 
хусусиетлерине даир 


В. Шекспирнинъ «Хамлет» фаджиась пек муреккеп бир эсердир. 
Муэллифнинъ язгъан дигер трагедияларына коре, бу эсернинъ те- 
рен анълатылмасына чокъ изаатлар талап олуна. Дюньявий эде- 
биятта бу эсер акъкъында чешит-тюрлю дюньябакъышлар пейда 
этильди. 

Трагедиянынъ там манасыны анъламакъ ичюн исе, эсернинъ 
сюжет ве композициясыны терен талиль этмек лязим. 

«Хамлет» фаджиасында тасвир олунгъан адисе-вакъиалар, 
данимаркалы (датский) къыралларнынъ укюмет меркези — 
Эльсинор сарайында олып кече. Вакъиалар Шекспир яшагъан де- 
вирден де эвельдеки вакъытларгъа аиттир. Шекспир бу эсеринде 
кечмиш тарихны тасвир этер экен, терен кечмиш тарихнынъ чиз- 
гисини эсерде сакълап къалып, озюнинъ девриндеки джемиетте 
асыл олгъан инсаний мунасебетлерни бирлештирип косьтере. 

Шундан себеп, Шекспирнинъ эсериндеки къараманлар эм кеч- 
миш, эм де муэллифнинъ девринде яшагъан къараманларгъа мен- 
сюптир. 

Фаджианынъ сюжетиндеки чешитлик шундан ибареттир. Яни 
Хамлетнинъ шахсий драмасы кечмиш тарихтан эвель сюрюле ве 
тарихий вакъиалар гуя эки девирде олып кечкени киби дуюла. 
Бунынъле бераберликте, эсерде косьтерильген адисе-вакъиалар 
кениш микъяста айдынлатылгъаны себебинден, Хамлетнинъ шах- 
сий фаджиасы икътисадий-сиясий меселеге чевириле. Яни бу ади- 
се-вакъиа окъуйыджы тарафындан, инсанлыкъ тарихында олып 
кечкен, бир делиль оларакъ къабул олуна. 

Фаджианынъ тизилиши (композициясы) эки эсас сюжет ёла- 
гъындан ибареттир. Бабасынынъ намуссыз хаинлердже ольдю- 
рилювинде Хамлетнинъ адалетли ахтыман алмагъа истегени эсер- 
нинъ биринджи сюжет ёлагъыны тешкиль эте. Тутып алгъан тахт- 
ны Хамлетке къаршы чешит фитне ве фесатлар къургъан къатиль 
Клавдийнинъ арекетлери эсернинъ экинджи сюжет ёлагъыны 
тешкиль этелер. 

Зсерлериндезки параллельсюжетёлагъыны къулланувусулы — 
Шекспирнинъ севген усулыдыр. Бойле сюжет усулынен драматург 
айны бир вакъытта адисе-вакъиаларнынъ келип чыкъувы, илери- 
леви ве чезилишини чешит инджеликлернен айдынлатылмасына 
мейдан ярата. Бойле усулнен Шекспир Хамлет симасы (акъылдан 

азгъан акъыл идракли къараман) вастасынен вакъыт арасындаки 
багъ узюлип, инсаниетнинъ фаджиалы такъдирини айдынлатма- 
гъа ёл тапа. 

Эсернинъ бутюн сюжет ёлакълары данимаркалы къыралнынъ 
огълу Хамлетнинъ сымасы этрафында чатыштырылып айдынла- 
тыла. Виттенбург университетининъ талебеси Хамлет, бабасы- 
нынъ апансыздан олюви акъкъында хабер алгъанынен, эвлерине 
келе. Эвде оны, онынъ намусына сыгъмагъан, даа бир хабер беклей. 
Акъайынынъ олюминден сонъ, Хамлетнинъ анасы — Гертруда, 
рахметли акъайынынъ агъасы, Клавдийнинъ къадыны ола. 
Хамлет бабасынынъ олюми ве анасынынъ акъайгъа чыкъувыны 
къабул этмей, юректен чекише. Сарайдаки муит оны синъирлен- 
дире ве афакъанландыра. 

Бабасыны, айнеджи ве хаин Клавдий ольдюргенини, бильген 
Хамлетнинъ макъсады денъише. О, эмджесининъ япкъан хаинли- 
гинден очь алмакъ, интикъам алмакъ арзусында булуна. Хаин- 
къырал Клавдийнинъ тарафдарлары — Полоний, Озрик ве атта 
Хамлетнинъ университет достлары Розенкранц ве Гильдестерн — 
эписи Хамлетке къаршы чыкъалар. 

Хамлет, акъылындан чылдыргъан инсан киби, оларнен куреш- 
меге башлай. О, пешинден джасуслыкъ этип юрьген Полонийни 
ольдюре, университет достларынынъ саткъынлыгъыны фаш эте. 
Хамлетке къаршы уйдурылгъан фитнеге Офелиянынъ джельп 
олунгъаныны бильген Хамлет ондан гонълюни узе. Офелия зулум- 
лыкъ ве фитнегедаяналмайып, акъылыны чылдыра ве оле. Хамлет, 
Эльсинор сарайына сырлы-сакълы къайткъанда, Офелиянынъ 
дженазесине расткеле. 

Клавдий, тизген планы аль олунмагъаныны корип, Офелиянынъ 
агъасы Лаэрт ве Хамлетни бири-биринен чатыштыра. Лаэрт оле- 
джекке якъын, хаин-къырал Клавдийнинъ истеклерини эр кеске 
бильдирип, дюньяны терк эте. Хамлет ичюн азырланып, зеэрленген 
шарапны, эр кеснинъ козюнинъ огюнде ичкен Хамлетнинъ анасы 
да джан бере. Хамлетнинъ къылычындан Клавдий, Клавдийнинь 
къылычынынъ ярасындан зеэрленген Хамлет де, бу дюньяны терк 
этелер. 

Бойледже, фаджианынъ сюжетинде тасвир олунгъан бутюн 
адисе-вакъиалар (ТУ акткъа къадар) узюльмез вакъиаларгъа багъ- 
ланып, эп девам эте. Бу вакъиалар дёрт кунь ичинде олып кече. Тек 
ТУ ве У актлар арасында бир-эки куньлюк пауза мевджут олуна. 

Шекспирнинъ девриндеки театрлерде декорациялар даа олма- 
гъанда, ерлернинъ денъишюви къараманларнынъ нуткъынен анъ- 
латыла эди. 

Шекспирнинъ бу эсеринде Хамлетнинъ монологлары зсас ерни 
алалар. Бир тарафтан, бу монологлар сурьатнен кечкен вакъытны 
бираз токътаталар. Дигер тарафтан исе, бутюн фаджиагъа фельсе- 
фий ренк ве чешит лиризм багъышлайлар. 

Ингильтереде, ХУІ ХҮП асырларнынъ кечити ве уянув (ре- 
несанс) деври эдебият ве санатта инсаниетликнинъ меселелерине 
аит гъаелерни тасвирлегени себебебинден ичтимаий-сиясий мунас- 
ебетлернен уйгъунлашмагъан девирге чеврильди. Юмругъымыз 
бизим — намус-арымыз, къанун — бизим къылычымыз, деген ха- 
яллар алтындаки къувет, кеткен сайын инсанларнынъ гъаелерини 
тепрендирди. Шу арада Шекспир озюнинъ энъ муреккеп, терен, 
фельсефий ве муим проблемалы «Хамлет» фаджиасыны ярата. Бу 
эсеринде Шекспир паранынъ, мал-мулькнинъ дертли асыл къуве- 
тини косьтермеге тырышты. 

Муэллифнинъ истегине бинаэн, Хамлет, эдеп, намус, ар киби, 
умуминсаний чизгилернинъ бербат олунгъаныны коре. Бу фаний 
дюньяда инсан насыл гъае огърунда яшамалы, деген муим меселе 
котериле. 

Девирнинъ муимден муим проблемасына чеврильген бу меселе 
уянув деврининъ аятында джемиетнинъ ахлякъий амеллерини 
чюрютеджек бир хасталыкъ эди. Айны бу меселе Шекспирнинъ 
«Хамлет» фаджиасында буюк усталыкъ ве меаретнен тасвир олу- 
на. Бу эсер бутюн дюнья инсанлыкъ тефеккюрини аля даа раат- 
сызламакътадыр. 


Суаллер ве вазифелер: ШН 


1. 8-инджи сыныфта Шекспирнинъ насыл эсерини кечкен эдинъиз? Бу 
эсерде насыл адисе-вакъиалар тасвир олуна? 

2. В. Шекспирнинъ иджадий фаалиети акъкъында не билесинъиз? 
Хатырланъыз. 

3. В. Шекспирнинъ «Хамлет» фаджиасынынъ сюжетине аит хусу- 
сиетлерни айтынъыз. 

4. В. Шекспирнинъ «Хамлет» фаджиасынынъ композициясына аит 
хусусиетлерни къайд этинъиз. 

ХАМЛЕТ"" 
(Эсерден парчалар) 


Биринджи акт 
Биринджи перде 
Дертюнджи сана 


Къале огюнде бир мейданчыкъ. Хамлет, Хорацио, Марцелл ке- 
лип кирелер. 


Хамлет 
Рузгяр санча инедай! О къадар да сувукъ ки. 


Хорацио 
Аяз да шай чымтылап, бутюн эсимни алды. 


Хамлет 
Саат къач олгъан экен? 


Хорацио 
Бираздан сонъ он эки... 


Марцелл 
Он экини кечти де. Даа демин чанъ чалды. 


Хорацио 
Догърумы? 
Эшитмедим. Олайыкъ бираз сакъыт, 
Етип кельди колетки пейда оладжакъ вакъыт. 


(Сана артындан чалгъы-чагъана чалынып, пыштавлардан окъ 
атыла ). 


Бу да даа не демек экендир, вай, Шахзадем? 


Хамлет 
Къырал ичмекте шарап къарарындан зияде, 
Йыкъылгъандже ойнакълай, тангъадже софра къурып, 
Тюплеркен зр къадени, чалгъы-чагъана урып, 
Бар этрафкъа бильдирмек ичюн, япа ишарет, 
Ер ве Кокке гъалибин этип шанлы метанет. 

Хорацио 
Бу ал исе не демек? Адетмидир? 


Хамлет 
Адеттир, 
Несильден несиль къувып, кутюльген бир иллеттир. 
Онъа къаршы чарелер тапьш,керек джоймагъа 
Гъарб ве Шаркъкъа джайрагъан куфюр масхаралыкъны, 
«Шарапчы, донъуз» деген адгъа нокъта къоймагъа, 
Адымызны кирлеткен бу чиркин къаралыкъны. 
ШУ иллетнинъ белясындан эксильмекте шан, урьмет, 
Урьмет, нуфуз, фасиет, эксиле бизим хызмет. 
Базан шойле ола зкен, догъулгъанда бир инсан, 
Малюм догъма эсаретнен олып дюньягта ихсан. 
Я, бу онынъ гуняхымы, айбы олып къалгъандыр, 
Затен ана-бабасыны, о, сайлап алмагъандыр. 
Я да адетинде пейда олгъанмыдыр бир чизги, 
Япкъан арекетиндеки алеллиги пек къызгъын, 
Несильден тёреп чыкъкъанмы, бу адет кимге аит. 
Ич уймагъан бу нукъсангъа асыл энди, ким шахид. 
Расткельгеннинъ акъылыны бирден озюне алып. 
«Вай, тёвбе» деп, истигъфарлар ичинде шай къалдырып, 
Затен кеништир Танърынынъ азиз шерафетлери, 
Шевкъаты, нимети, шеффаф, аля фазилетлери. 
Онъа къаршы кеткен эр ань буладжакъ даим зевал, 
Арекети, япмышына коре буладжакъ эхвал. 
Зписине шу къан-куфюр тамчы ола себепкяр, 
Япылгъан эр бир эйилик кете арамгъа шикяр. 


Хорацио 
Бакъынъыз, шахзадем! 


Рух келип кире. 


Хамлет 
Къорчаланъыз бизни кокнинъ фериштелери! 
Кимсинъ, рухий теселля, я да бир шейтан. 
Дженнет нефеслери я, джеэннем атешлери 
Ниетинъде савапмы, куфр бармы, сыр айтсанъ, 
Не олса да, тешрифинъ юрекке къоркъу къойды, 
Соньсуз тюшюнджелерден гонъюлим артыкъ тойды. 
Шу себептен ялкъарам, ялварып, сорайым эп, 
Сенден, укюмдар къырал, азиз педерим, Хамлет... 

Рух ве Хамлет берабер кетелер. 


Рух 
Быракъ. Аджынма манъа, джан куйдирип сен шимди, 
Бирер къулакъ асып, динъле айткъанларымны энди. 


Хамлет 
Къулагъым сенде. 


Рух 
Айткъанымны динъле, эвель, сонъра очын ал ондан. 


Хамлет 
Не дединъиз? 


Рух 
Геджелери кезинип юрьмеге серсерий 
Куньдюзлери джеэннемде янмагъа махкюм 
Олгъаным. Мен, бабанънынъ рухудырым. 
Гунахларым янып эда олмагъанынджа, 
Девам этер бу вазиет, фена базарлыкъ. 
Зинданымнынъ сырларыны айтмагъанымджа, 
Тариф этмейиндже дердим, олмаз аралыкъ. 
Джанынъ тепренмеге огърап, къатар къанларынъ, 
Йылдызлар кок мейданындан авушкъан киби, 
Козьлеринъ акъ ханесинден чыкъкъан аньлери, 
Тенинъдеки эр бир тюкнинъ гъазап теркиби, 
Къутургъан окълу кирпининъ отькюр инелеридай, 
Тикке турар, гуя сычрап атылмакъ истеп. 
Бакъийликни фаний инсан анъламайып эп, 
Хата япар. Амма мени, динъле, сен эвель, 
Севген олсанъ педеринъи, бундадыр темель. 


Хамлет 
Я раббим! 


Рух 
Кин-гъарезли къатилликнинъ очыны сен ал. 


Хамлет 
Къатилликнинъ? 

Рух 
3, къатиллик озю — къабаат, 
Амма мешхум! къабаатнынъ къабааты бу! 


Хамлет 
Сёйле, тезден, мен шу аньде осьтюрип къанат, 
Тасавур ве тефеккюрнинъ тезлиги иле, 
Ахтыман алмагъа, бабам, къайда учайым. 


Рух 
Сен ойлесинъ, корип турам, ким олур эдинъ, 
Эгер ойле теляшларгъа бирден тюшмесенъ, 
Олю дерья сувларында бурюшип оськен 
Бакъа тону, сасыкъ джувшан, бельки, олурдынъ. 
Эшит, Хамлет, мени багъда юкълап яткъанда, 
Йылан тишлеп ольдюрди деп, яптылар илян. 
Алдаттылар эльге шойле яланлар айтып, 
Бу яланны фаш этмекчюн, кельдим мен къайтып. 
Амма мени гедже тишлеп ольдюрген йылан, 
Шимди тахтта, таджым кийип, шенъ отурмакъта. 


Хамлет 
Ах, бешаретим! 
Эмджем! 


Рух 
Э, ана шу фасих?, риякяр° бенде, 
Айнеджиликнен ёлуны тапкъан юзьсюз инсандыр. 
(Ойле куфюр акъибетке етеклер экен, 
Лянет олсун, ойле догъма къабилиетке!) 
Факъат косьтериджи эйилик, инсаниетликле 
Хиянетлик этмеге чокъ истеди иллет, 
Насыл агъыр бир резалет“ ёл берди, Хамлет! 
Кечип, меним сема киби, буюк севгимден, 
Никях куню берген анттан, сёзден вазгечип, 
Менден къач керелер тёбен, ашша, наляйыкъ, 
Бир муртаднынъ къуджагъына кирди, не сечип! 


1 мешхум — огъурсыз 

2 фасих — фесатчы 

З риякяр — зкиюзьлю 

4 резалет — резиллик, алчакълыкъ, масхаралыкъ 

Нидже змель косьтермесин фахш-у-резалет!, 
Къыбырдамай тургъан киби фазл-у-фезалет?. 
Хирс? ве харис* фериштенинъ афузынен эм 
Раат-ферагъаткъа бир кунь къанып бутюнлей, 
Озюни де шай булгъалап олюмге атар, 
Гъарезлик зеэрин севген юрекке къатар. 
Тынчлан! Энди танъ ярыгъы артаяткъанда, 

Тез айтмакъ керегим... мен тенха багъ ичинде 
Ятсы ибадеттен сонъ, юкълап яткъанда, 

Багъ ичине пысып кирген къатиль — эмдженъ де 
Лянет къолларында зеэр иле кельгендир, 
Зеэрни де къулагъыма о тамызгъандыр. 
Билесинъми, аджытыджы явуз бир агъу, 
Акъкъан къанынъ токътатыркен, дешетке сала, 
Бутюн тенинъ, бар нефесинъ чырмалап ала. 
Сютке сирке къоюлгъандай къанынъны шу дем 
Шай увута. Шу белягъа ёлукътым мен, эм 

Бир нефесте гуя беден ярагъа толды, 

Кадям къолу иле, юкъу къойнунда омрюм, 

Мал ве мулькюм, къадынымдан этильдим махрум. 
Асий омрюм шарт кесильди тамырымдан да, 

Не тёвбелер айтып олдым, не бир эльвида. 
Махшергяхкта? озгъардылар ашыкъып, шашып, 
Джумле джинаетлеримни башыма асып. 

О, бу дешет, дешет, дешет! Намус иле ар 
Юрегинъни якъмаз исе, урунма бекяр. 

Дания къыралларынынъ тёшеги къат-къат 
Фахш-у-резалетке хызмет этмесин, факъат. 
Къадыр ахтыманынъ резиль олмасын, сакъын. 
Сен рухунъны мусаффа тут, ананъа тийме. 

Онъа адиль хаким, онынъ ляйыкъ джевабы — 
Танъры Таалядыр ве де видждан азабы. 
Сагълыкънен къал! Йылтырагъан къуртлар 
Танъгъа якъын бите-бите сёнеятырлар. 
Зльвида, эльвида унутма мени! 


(Кете. ) 


1 фахш-у-резалет — ич юзю ачылгъан масхаралыкъ 

2 фазл-у-фезалет — эйилик этмеге ве феналыкътан четлешмеге 
алышкъан истидат 

З хирс — сонъу олмагъан истек 

* харис — тамакъкяр, бир шейни къарарындан зияде истемек 

5 махшергяхкъа — къыяметте олюлернинъ тирилип, топланаджакъ ери 

Хамлет: 
Эй, сема! Эй Земин! Къайда бир имкян 
Ким динълер мени? Бельки, къара джеэннем? 
Юрек, чыкъып кетме, токъта, бер чыдам! 
Аякъларым букюльменъиз! Тутунъыз, энем... 
О: «Унутма» — деди, асыл унутырыммы? 
Гъарип, къайгъыгъа баткъан рух мийиме аман 
Бир хатире олып синъди, унутырыммы, 
Бар хатирем кузьгюсинден сильдим бир тамам 
Теэссуратларымны, бутюн аляметлерни, 
Китаплардан синъген сёзлер, икяелерни, 
Балалыкътан козетильген левхагъа тюшкен 
Тасавур ве сыр, эм де бар муджизелерим, 
Хатиремнинъ бутюн дефтер, бутюн китабын 
Къуравлы этмейип бирден, язып чыкъарым — 
Тек, ялынъыз сенинъ сёзюнъ,ферманынъ иле, 
Гуя Танъры къаршысында тикке тургъандай! 
О, риякяр къадын! О, сен ярамаз, гъаддер! 
О, резалет, дудакъта кульгю ойнагъан аяр! 
Буны язып къоймам шарттыр, къалемим къайда, 
Язайым да татлы-татлы, тебессюм иле, 
Кулип-кулип, аллякъ олмакъ мустеджип экен. 
Башкъа ерде олмаса да, шу Данияда. 
(Яза. ) 
Азыр олды, эмджечигим, шиарым энди: 
Зльвида! Зльвида! Унутма мени! 
Унутмайджам, унутмайджам, ант этем кендим. 


Хамлет бабасынынъ огърагъан фаджиасыны актёрлар васта- 
сынен саналаштырып, эмджесинен анасына сейир этмек ичюн, 
фурсат яратмагза истей. 


Хамлет 
Тюф-тюф, лянет! Уян, меним идраким, уян! 
Зшиткендим, ярамазлыкъ япкъан кимселер, 
Сейирджилер олып, къара севданы корип, 
Тамам сербет ихтиярны къолдан бой берип, 
Япмышлары ичюн, икърар олур экенлер. 
Э, къатиллик тынч турса да, сёзсюз-седасыз 
Ашкяр этер озь-озюни. Буюрырым мен: 
Актёрлар бу эмджемнинъ козю огюнде 
Бабам къатиль олгъан сананы этсинлер иджра. 
Озюм ондан козюм узьмем. Корерим насыл 

Тесир зтер зкен бу ал. Згер тесир зткенде, 
Япаджагъым лязим олса, сонъра япарым. 
Ихтималдыр, шу колетки иблистир, бельки, 
Кирип альш, бабамнынъ бу къыяфетине, 
Истифада этип ёргъун, маюслигимден, 

Мени элякетке дучар этмедимикен?! 

Эй, делиллер керек кене, делиль чокъчаракъ. 

Тек сейирнен, къатиль акъкъында сахна къурып, 
Мен къыралнынъ юрегине салырым ильмек. 


( Кете.) 


Суаллер ве вазифелер: пани 


1. Къале огюнде ерлешкен бир мейданчыкъта Хамлет, Хорацио ве 
Марцелл не акъкъында субет этелер? Хамлет несильден несиль къувып, 
кутюльген анги бир иллетнинъ ёкъ этильмеси акъкъында айткъаныны 
эсерден мисаллер кетирип тарифленъиз. Хамлет бунъа насыл бир нетидже 
чыкъара? 

2. Хамлет ве бабасынынъ руху арасындаки сырларны эсердеки са- 
тырларны окъуп, огренинъиз. Рух огълуна айнеджиликнен ёлуны 
тапкъан юзьсюз инсан акъкъында насыл бир акъикъатны бильдире? 
Джевабынъызны эсердеки сатырларнен тасдыкъланъыз. 

8. Хамлет бабасынынъ фаджиасыны анълагъан сонъ, насыл арекетлер 
япа? Къыралнынъ юрегине ильмек салмакъ макъсадынен не япмагъа тю- 
шюнгенини эсердеки сатырларнен анълатынъыз. 


Учюнджи акт 
Биринджи сана 


Кзасрда бир хане. Къырал, къыраличе, Полоний, Офелия, 
Розенкрани ве Гильдестерн келип кирелер. 


Къырал 
Лаф келямы, ачыкъ-айдын билямадынъыз 
Делилигининъ себебини. 
Ничюн асабийдир, къоркъмай акъибетинден 
Тавкелликке къурбан эте ферагъатыны? 


Розенкранц 
Эсим акъылымда ёкъ, меджулим дей о, 
Не себептен ойле олгъан, билип олмаймыз. 

Гильдестерн 
Нидже сорап-сораштырдыкъ, эписи бекяр, 
Сагълыгъындан сёз ачылды дегенде, шу ань, 
Дели киби, пек айнеджи сёйлене зфкяр. 


Къыраличе 
Сизге ничюн къаршы чыкъты? 


Розенкранц 
Танти, мердане. 


Гильдестерн 
Озюни бираз зорлагъандай дуюлды кене. 


Розенкранц 
Бираз да бир суаль берди, сыра кельгенде, 
Сёзлер артты дер экечте, созулды лафы. 


Къыраличе 
Теклиф этмединъизми сиз гонъюль ачмагъа? 


Розенкранц 
Э, эльбетте. Ёлумызны фурсаттыр ачкъан. 
Расткельдилер къаршымызгъа бир чокъ актёрлар. 
Эшитиркен бу акъта о, ойле къуванды. 
Актёрлар да шимди энди къасырдадырлар, 
Олар бугунь ойнамагъа эмир алдылар. 


Полоний 
Акъикъатен, сурьат иле вакъыт кечмекте, 
Сиздай заты алий, заты алиелерни 
Темашагъа бугунь Хамлет теклиф этмекте. 


Къырал 
Джан гонъюльден. Мен мемнюним эшитип, мегер, 
Тапылгъанкен джансыкъмагъан оюн-мейиллер. 
Кене даа чоммасын о, тарсыкъувларгъа, 
Авесини осьтюринъиз, сезмесин кедер. 


Розенкранц 
Сарф этгеймиз тамам кучю-гъайретимизни. 


(Розенкраниц ве Гильдестерн кетелер.) 

Розенкранц 
Гертрудам, сен де, чыкъып тургъайдынъ, барем, 
Биз Хамлетни чагъыртырдыкъ бу ерге сакин: 
Озю бундан хаберсиздир. Бекленильген ал, 
О, буерде Офелия расткелип къалыр, 
Биз самимий аким олып, Полоний иле 
Козетермиз, шахзадени къыйнагъан беля — 
Чындан ашкъ-у-муаббетми, олгъан мубтеля. 


Къыраличе 
Яхшы, разым, шахым. Сизге, о, Офелия, 
Тилегим шу: шахзаденинъ делилигине 
Дюльберлигинъиз тек гуя себепчи олсун; 
Шерафетинъизден догъру ёлгъа кирсин о, 
Экинъиз де тапынъыз козь-къаш. 


Офелия 
Хайыр къыраличем. 


Къыраличе кете. Къырал ве Полоний де кетелер. Хамлет ке- 
лип кире. 


Хамлет 
Я аят, я олюм: меселе шойле, 
Лязиммекен ол джебиру джеббар фелекнинъ 
Джефасына эр дакъикъа чыдаса юрек? 
Я белялар денъизинде коньделен олып, 
Къайышлар ве къасеветке сед къоймакъ керек? 
Олюм. Озюнъни унутув. Тамам-весселям. 
Рухий истираплар, теннинъ азапларына 
Сынъыр олгъан шу агъыр юкъу. 
Эда олмакъ. Ве эдасыз юкъугъа чоммакъ. 
Сонъра тюшлер корьмек. Мына суальге джевап. 
Олюм юкъусында — анавы къалын либастан 
Къутулгъанлар, насыл тюшлер коре экенлер? 
Мына иза. Мынадыр шу акъикъий себеп — 
Бизим къайгъы-элемлерни йылларгъа созгъан, 
Я олмаса, ким чыдарды девран тахкъири, 
Къувгъынларнынъ мешакъаты, джеалет кири, 
Ашкъ-муаббет сефалети, асрет, мерамет, 
Укъукъсызлыкъ ве даа нидже япылыркен сед, 
Укюмдарлар салтанатын оюн-аваларына. 

Я, олмаса энъ акъикъий хызмет юзюнден 
Пейда олгъан укюметнинъ оюн даваларына 
Даянмазды буларгъа асыл да, ич бир севда, 
Атта ханджер агърысындан тапарса зда? 

Ким конерди, тири олмакъ юкю астында 
Букюльгенге ёл басмагъа инъильдеп, эгер 
Олюм артындаки ана шу къара мевхумат. 
Азмы сефер этип кимсе къайтып кельмеген 
Ана шу мульк-мевхуматтан къоркъугъа далып, 
Ирадени къайырмаса, басып кечмесе, 

Ве беллисиз саиллерге кендин ургъандан, 
Таныш олгъан къабаатны догъру демесе, 
Джумлемизни къоркъакъ этип къояр тефеккюр. 
Накъис акъыл сачкъан нурсыз шавледен 

Азмы къарар ренки сёнип, сиярып къалыр. 
Колеми ве икътидары буюк ниетлер 

Догъру ёлдан тайып, макъсат босагъасында 
Думан олып кетер, тамамланыр, сонъ битер. 
Етер артыкъ, о, Офелия! Эй, гузель пери, 
Мухтаджым мен дуанъа пек чокътан бери. 


Зкинджи сана 


Къасрда бир зал. Хамлет ве бир къач актёрлар келип кирелер. 
Хамлет актёрларнен субет эте. Сонъра Дания маршы чалынып 
Къырал, Къыраличе, Полоний, Офелия, Розенкрани, Гильдестерн 
ве дигерлери келип кирелер. Хамлет кене озюни дели киби кось- 
термек ичюн, Офелиянен олгъан субетинде чешит-тюрлю кулюн- 
чли, акъылгъа ятмагъан къылыкълар япа. Шу арада най чалы- 
на ве пантомима башлана. Пантомимада санадаки Къырал 
ве Къыраличе севги-муаббетке толып ташкъаны изхар этиле. 
Къырал Къырличени, Къыраличе исе Къыралны къучакълай. 
Гульзар ичинде раатланмагъа ята. Юкълап къала. Къыраличе 
кете. Бир башкъа адам келип, къыралнынъ таджыны алып, 
опе, сонъ юкзлагзан къыралнынъ къулагъына зеэр тёкип, чет- 
ке чекиле. Къыраличе келип кире. Къыралнынъ ольгенини коре. 
Къатиль учь адамнен келип, Къыраличеге башсагълыгъы бильди- 
ре. Мевтаны алып чыкъалар. Къатиль Къыраличени гонълюни 
алмагъа ынтыла, о, оны ред эте. Лякин бираздан сонъ йымшай. 
Олар чыкъып кетелер. 

Офелия 
Шахзаде, бу не демек? 


Хамлет 
Анъламадынъызмы? Бу зезрли йылан, я да къара къатиль 
демектир. 


Офелия 
Ихтимал пантомима корюледжек пьесанынъ мундеридже- 
сини бильдирмектедир? 


Пьесань башлайджакъ йигит келип кире. 


Хамлет 
Эр бир шейни мына шу йигиттен билип аладжакъмыз. 
Актёрлар сыр сакъламагъа бильмейлер, эр бир шейни олгъаны 
киби айта къоялар. 


Офелия 
О, косьтерильген пантомиманынъ манасыны изалаймы? 


Хамлет 
3, не корьген олсанъыз, ана шу шейнинъ манасыны изала- 
берир. Сиз бу косьтерювден тек утанмасанъыз олгъаны, О, анълат- 
макътан ич де чекинмез. 


Офелия 
Мен темаша корьмеге истейим. Башлайыджы, биз бу тема- 
ша ичюн сизден мурувват сорап, теменналар этемиз, такъат иле 
динъленъиз. 


Бу сахнада пантомимада косьтерильген арекетлер сёзлер иле 
анълатыла. Къыраличе омюр аркзадашына садыкъ оладжагъына 
ант-емин эткен арада, актёрларнынъ сёзлерине Хамлет де къа- 
рышып «Я, ялан айтса-чы? — деп ташлай. Сонъ анасынынъ яны- 
на келип: «Пъесаны бегендинъизми?.» — деп сорай. 


Къыраличе 
Менимдже, ханым пек буюк ваде этти. 


Хамлет 
О! Ве лякин о, озь берген вадесини тута билир. 

Къырал 
Сиз санада косьтериледжек мундериджеден хабердар- 
сынъызмы? 
Анда такълидлеген бир шей ёкъмы? 


Хамлет 
Екь, ёкъ. Эписи шакъа. Атта ки, зеэрлеп ольдюрюв де. 
Такъид эткен ич бир шей ёкъ. 


Къырал 
Пьесанынъ ады не? 


Хамлет 
«Къапкъан» манасымы? Меджазий.Пьеса Венада юз берген 
къатилликни тасвирлей. Герцогнынъ ады — Гонзаго. Къадыны- 
нынъ — Баптиста. Шимди корерсинъиз. Сиз алий азретлеринен 
бизим виджданымыз темиздир, бизгеалякъасы ёкъ. Къырчанъгъы 
ат тепмелеп арт аякъларыны къанатыркен, тепмелене берсин. 
Бизим кемиклеримиз бутюндир. 


Дёртюнджи сана 
Къыраличенин% одасы. Къыраличе ве Полоний келип кирелер. 


Хамлет 
Ана! Аначыгъым! 


Къыраличе 
Сиз къоркъманъыз ве там манада манъа инанынъыз. 
О, кельмекте мегер. Тезджерек сакъланынъыз. 


Полоний диварда асылы макъат аркъасына сакълана. Хамлет 
келип кире. 


Хамлет 
Недир анам? Манъа насыл хызметинъз бар? 


Къыраличе 
Сен бабанъны ничюн тахкъир этесинъ Хамлет? 


Хамлет 
Сиз бабамны ничюн тахкъир эттинъиз, анам? 

Къыраличе 
Сен менимле бир авамдай лаф этмектесинъ. 


Хамлет 
Сиз де суаль бермектесиз мунафыкъане. 


Къыраличе 
Хамлет. Бу не демек? 


Хамлет 
Сизге исе не керек, айтынъыз. 


Къыраличе 
Меним кимлигимни хатырлайсынъмы? 


Хамлет 
Аллах Хакъкъы. Хатырлайым. 
Къыраличесиз. Акъайынынъ кадесине яр, 
Чокъ языкъ ки, эм де меним анамсыз кене. 


Къыраличе 
Етер артыкъ лаф этсинлер сеннен дигерлер. 


Хамлет 
Къыбырданманъыз. Отурынъ. Мен сизни джиберип оламам. 
Анайым деп юзюнъизге тутарым кузьгю — 
Бутюн бары-ёкъунъызны беян этер о. 


Къыраличе 
Я не япмагъа истейсинъ. Мени ольдюрмеге истей, о. 
Эй, ярдым этинъиз! Ярдым! 


Полоний 
(Макзат артындан) 
Ярдым этинъиз! 
Хамлет 
Къылычыны къынындан чыкъарып 


Бу да недир? Сычавулмы? Ольгенинъ макъуль! 


(Макъаткъа кзылычыны сокза. Полонийни ольдюре.) 

Къыраличе 
Ах, анайым, Не ишлединъ асыл сен, балам? 


Хамлет 
Кимлигини бильмедим де, Къырал эдими 0? 


Къыраличе 
Бир мисильсиз къабааттыр шимди япкъанынъ! 


Хамлет 
Бу — къыралны алдав иле ольдюрювден ве 
Къайыны иле тапышувдан бетердир, ханым. 


Къыраличе 
Не? Къыралны ольдюрювден?! 


Хамлет 
Э, ханым, шойле. 


Къыраличе 
Не яптым я мен санъа, сен ойле терс ве къаба 
Манъа джевапланасынъ. 


Хамлет 
Япкъанларынъыз бутюн ахлякъсызлыкътыр 
Акъикъатны масхара, утаныч, эйлеп. 
Масюм эшкъ-муаббетнинъ беяз манълайында да 
Ташма ташып тургъандай, ташып турмакъта. 
Пек мукъаддес никях акъкъы ниетлерини 
Хумарбазнынъ севдасына айландырмакъта. 
Сиз шойле бир ярамазлыкъ эттинъиз аслы, 
Бекяр олып къалды берген ваде ве вефа. 
Шериатнынъ ресмий ремзи сизге бир оюн, 
Япкъанынъызны корип, атта къызарыр фелек. 
Мавы кок де сизге бакъып, къарара башлар, 
Гуя къара къыямет кунь — гуя ки махшер... 


Къыраличе 


Шу къадар бир этмишинъден мумкюнми бильмек, 
Лафларынънынъ асылында нелердир сакълы? 

Хамлет 
Мына сизге эки сурет: мына ве мына. 
Агъа-къардаш сымасы бу ресимде бар. 
Бакъынъ нидже джазибелер сакълы биринде. 
Зевс манълайдек гуя манълайы ачыкъ, 
Сачы Апполоннынъ кербар сачыдай сачыкъ. 
Марснынъ назарындай онынъ бакъышы магърур. 
Турушында булут ашып топракъкъа тюшкен 
Эльчи Меркурийнинъ сёнмез селябети бар. 
Фазилетлер муджессеми, эр нокътасында 
Иляхийлик муаббети, мухури ашкяр. 
Бу — биринджи акъайынъыз. Мына бу исе — 
Экинджиси. Хасталыкъ тийген башакъкъа ошар — 
Тазе башакъ янында. Вай, козьчигинъиз къайда? 
Ойле юксек яйлявдан шу сасыкъ батакъкъа 
Насыл барып тюштюнъиз? Козюнъиз къайда? 
Севги деменъиз. Сизинъ яшта боран билинмез. 
Къафа иле яшагъайлар. Айтынъыз ана шу — 
Табутны да таныйджакъ къафа къайдадыр? 
Истен махрум дегильдирсиз, олмаса да, сиз — 
Къымыр этмездинъиз. Демек, дуйгъунъыз белли. 
Базарлыкъны да бойле атта этмезди телли. 
Тынынъ бираз, насыл иблис сизни купе ве куньдюз 
Ёлдан аздырып, шойле бир алларгъа салгъандыр. 
Козьлери кёр, къулагъы сагъыр олгъанда да, 
Шуурынъа бираз-бираз таянгъан адам 
Бойле ёлун шашырмазды, бойле атмазды адым. 
Эй, къайдасынъ, къаердесинъ ар-намус, икрам. 
Эй, весвесе шейтан сенинъ кучюнъ, къудретинъ 
Тул къадыннынъ бир эвине зулумлыкъ сарса, 
Насыл этип еньсин къызлыкъ тафтини инам. 
Тийменъ, шамдай ирий берсин. Алевнинъ кучю 
Танъда орудж этсе — иснад!, мелямет? дегиль. 
Атта буз да янар экен, ве алий идрак 
Ирадени къайыраркен, дегиль сандыракъ. 


Къыраличе 
Хамлет олур, етер энди! Ах, меним , къозум, 
Козьлеримнинъ къарачыгъын гонълюме бакътырдынъ, 


й иснад дегиль -- япкъан бир ишини бириси ичюн япты демек дегиль 
2 мелямет дегиль — айыплама, азарлама дегиль 

Къара тамгъаларгъа толып кетти къарачыкъ, 
Бир шей энди ювып олмаз, япмаз аппачыкъ. 


Хамлет 
Ифляс тёшекке ятып, 
Джиркенч, фахши ферагъатнынъ терине батып, 
Нефиске чатып, севмек, севильмеклер... 


Къыраличе 
Хамлет, аджын артыкъ! 
Эр бир сёзюнъ ханджер олып урула дильге 
Къулагъымны тешеята. 


Хамлет 
Даа ким иле — къатиль иле, айван иле, бир муртад иле, 
Педеримнинъ тырнагъына ич тенъ олмагъан, 
Къырал урбасыны кийген бир къокъла иле, 
Салтанаткъа къыргъынлыкъны серпкен ляинле, 
Тадж хырсызлап, азыране, къолтукъкъа къойып, 
Этегининъ энъ астына сакълап, ве, озюни акълап, 
Юрьген, ер котерген бир хырсыз иле. 


Къыраличе 
Хамлет, артыкъ аджын! 


Хамлет 
Бир алчакъ иле! 
(Ольдюрильген къыралнын% уруфы, колеткеси келип кире.) 
Къорчаланъыз мени сема фериштелери! 
Алий азретлери сёйленъ сизге не деркяр? 


Къыраличе 
Эй-вах, онынъ тутанагъы тутты. 


Хамлет 
Ихтимал, 
Догъру ёлгъа чекмек ичюн дембель огъулны 
Кельгендирсиз, куньлер кече, къоркъунч ферманынъызны 
Беджералмадым. Айтынъыз, амма вазифемден даа таймадым. 


Къыралнынъ колеткеси 


Кельгенимнинъ макъсады — сенинъ тентиреп тургъан 
Азим къарарынъны кене якъмакътыр, илля. 

Амма шимди ананта бакъ! Мерамет зт онынъ алына. 
Оны эйле вахимеден, дешет, къоркъудан, 

Аджиз рухлар олур къурбан къоркъу-вахиме окъундан. 
Бир агъызчыкъ муляйим сёз, сёйле ананта. 


Хамлет 
Ханым, не олды, я? 


Къыраличе 
Я озюнъе не олды я? Бошлукъкъа бакъып, 
Не акъкъында лаф этесинъ бош ава иле, 
Козьлеринъни акъайтырып, чакъчайтырасынъ. 
Санки юкъу серсеминден эшитип ферман 
Вуджудынъда сачынъ, тюкюнъ тикке туралар. 
Балачыгъым, озюнъни сен къолгъа алгъайсынъ, 
Козьлеринъе корюнгенлер нелер къуралар? 


Хамлет 
Анао, ана о! Э, бакъынъыз, о ап-акъ! 
Онынъ сыфаты, онынъ беяз череси 
Атта ташны иритеджек. Юзюнъни менден чевир, 
Юрегимни парчалай бакъышынъ сенинъ. 
Санъа бакъсам, алсызланыр, юрегим меним, 
Къан ерине козьяш тёкип, шайланыр гуя. 


Къыраличе 
Вай, къозум, кимнен сен шай лафлар этесинъ? 


Хамлет 
Бакъынъыз, аджеба, 
Анавы якъта сиз бир шей корьмейсинъизми? 


Къыраличе 
Екъ, этрафтаки корюнген шейлерден гъайры ич бир шей 


корьмейим. 


Хамлет 
Эшитмейсинъизми? 


Къыраличе 
Сенинъ иле меним сесимни тек эшитем. 

Хамлет 
Ана озю, турмакътадыр! О таба бакъынъ, 
Бакъынъ, гуя тири джандай катып турмакъта. 
Бабам шимди къапы таба ёлун алмакъта, корьдинъизми? 


Къыраличе 
Хаста рухнынъ семереси бу 
Уруфларны хаста рухлар тек коре биле. 
Хамлет, балам! Къальбим яна, эп парчалана. 


Хамлет 
Яхшы парчанъызны асрап — азизлемекчюн, 
Яман парчанъыздан вазгечинъ бутюн. 
Хайырлы гедже. Эмджеме барманъыз энди. 
Саф видждандай озюнъизни тутунъыз бугунь. 
Адет джанлы ис-дуйгъунынъ душманыдыр эп, 
Лякин базан достлугъы бар, душманлыкъ дегиль. 
Янъы куньдай кийип ахлякъ къаидесини, 
Биз яхшылыкъ огъурында юреркенмиз деп, 
Олгъан лафны яхшылыкъкъа ёрармыз адет. 
Бугунь сёзни туталсанъыз, ярынгъа енгиль, 
Гедже кечер, енгиль олур, меним шеадет. 
Эп тилейим, сизге кене хайырлы гедже, 
Тёвбе-тевфикъ ёлун тутып, кетсенъиз, Юдже 
Багъышларкен эпимизге япкъан хатаны. 

(Айше Кокиеванынъ терджимеси) 


Суаллер ве вазифелер: НЕ 


1. Къасрда ерлешкен бир ханеде къырал, къыраличе, Полоний, 
Офелия, Розенкранц ве Гильдестрен не акъкъында лакъырды юрютелер? 
Къыралгъа Гильдестерннен Розенкранц нелер айткъаныны эсердеки са- 
тырларнен исбат этинъиз. Олар Къыралгъа Хамлет акъкъында насыл бир 
малюмат бильдирелер? 

2. Хамлетнинъ «Я аят, я олюм» киби монологында насыл меселелер 
котериле? Бу монологны эзберленъиз. 

8. Санадаки пантомиманы корьген Офелия шахзадеге насыл бир 
суальнен мураджаат эте? Сонъра озю насыл бир нетидже чыкъаргъаныны 
айтынъыз. 

4. Хамлет анасы ве къыралгъа насыл джевап къайтара? Бабасынынъ 
ольдюрилювини анасына насыл беян эткен сатырларны эсерден тапып 
окъунъыз. 

5. Анасынынъ япкъан къабаатыны Хамлетнинь сёзлеринде айтыл- 
гъан маневий сатырларнен исбатланъыз. Ар, намус, икрам меселелери 
акъкъында айткъан сёзлерини айырынъыз. Бу вазиетни къыралнынъ 
руху огълуна насыл сёзлер айтып токътата? 


КЛАССИЦИЗМ УСЛЮБИНИНЪ 
ИЛЕРИЛЕВИ 


Джиан эдебиятынынъ чешит девирлеринде классицизм, сенти- 
ментализм, романтизм, реализм киби услюплер инкишаф эткени 
беллидир. 

Классицизм ХҮП асырда франсыз эдебиятында шекилленди, 
ХІХ асырнынъ башына къадар Авропа мемлекетлери эдебиятында 
къулланылып, иджадий бир услюп олып къалды. 

Францияда классицизимнинъ муим эснаслары Пьер Корнель, 
Мольер, Жан Расин киби ве дигер языджыларнынъ эсерлеринде 
ифадесини тапкъаны беллидир. 

Классицизм муреккеп ве зыддиетли адисе олып, джиан эде- 
бияты тарихында айрыджа эмиет ве къыйметке юксельди. 
Францияда — классицизм — абсолютизмнинъ мустехкемлениш 
шараитинде, Италияда — кечки Уянув девринде, Русиеде — абсо- 
лютизмге къаршы ильк гъаелернинъ пейда олув (декабристлер) 
девринде мейдангъа кельди. 

Классицизм эсерлерининъ мундериджеси земаненинъ муим икъ- 
тисадий ве ахлякъий меселелерини акс этти. Классицизм эдебия- 
ты-реалистик тефеккюрнинъ махсулаты ве корюниши олып къалды. 

Реалистик тефеккюрнинъ менсюплигини косьтерген эки 
алямет бар. Реалистик тасвирнинъ биринджи алямети — класси- 
цизм векиллери къараманларнынъ ички дюньясыны терен ве айдын 
косьтерилювине эмиет бергенлеринен багълыдыр. Классицизм- 
нинъ къудретли къуралларындан бири — психоанализ яни психо- 
логик талильдир. Эсерде иштирак эткен эр бир къараманнынъ яп- 
къан арекетлери, йипинден инесине къадар, терен косьтерилюв ве 
тасвир этилювдир. 

Реалистик тасвирнинъ экинджи алямети — эсернинъ тили ве 
сюжетининъ аддийлигинен тайинлене. 

Классицистлер чокъусы антик эдебий эсерлерде ишленген сю- 
жетлерни къулланыр эдилер. Кечмиш санаткта олгъан терен ихти- 
рамыны олар бойле ёлнен ифаде эте эдилер. Бу сюжетлер, ХҮП — 
ХІХ асырдаки Авропанынъ ичтимаий-сиясий аятында меркезерни 
алгъан меселелерни айдынлатмакъ ичюн, языджылар тарафындан 
сечилир ве ишленир эди. 

Классицизм усулынен язылгъан эсернинъ муим хусусиети бар. 
Язылгъан эсер муэллифнинъ терен инсаниетлик гъаеси ве ирадеси- 
не бойсундырыла. Къараманларнынъ такъдири эсас гъаеге олгъан 
мунасебет эсасында тасвир олуна. Эсерге бойле шартлар къоюлгъа- 
ны ичюн, къараманларнынъ психологиясы рухий вазиети ве тили 
терен косьтерильмей. 

Инсан характерининъ бойле схематик шекильде тасвир олуну- 
вы классицизмнинъ муим эснасларындан келип чыкъа эди. Олар 
аятны абстракт бир схема киби, тек «къара» ве «беязны» коре эди- 
лер. Шундан себеп, эсерлериндеки къараманларнынъ сымасы я 
менфий, я да мусбет къараманларгъа болюнир эди. 

Классицизм эстетикасы боюнджа, эсерде «учь бирлик» талабы 
къулланыла. Эсерде тасвир олунгъан адисе бир сюжет ёлагъынен 
ифаде этиле. Яни биз айткъан шейлер — арекет бирлиги къаидеси- 
ни тешкиль этелер. 

Адисе-вакъиа бир ерде олып кечмели. Яни бу экинджи талап — 
ер бирлиги къаидесини мейдангъа кетире. Вакъиалар йигирми 
дёрт саатте олып кечмели. Бу исе классицизм услюбининъ «ва- 
къыт бирлиги» деп адландырылгъан учюнджи талабыдыр. 

Эсер котеринки услюпте язылып, анда фикир этюв ифаделер- 
нинъ назиклиги ве гузеллигине айрыджа эмиет берильгени де 
классицизм услюбининъ буюк векиллери иджадыны пек муим 
ве зарур меселелерге багъышлангъанлар. Бу эсерлернинъ гъае- 
сини инсаниетнинъ ахлякъий меселелери тешкиль эте эди- 
лер. Классицистлернинъ эсерлеринде девирлер кечкен сайын 
аят акъикъаты терен, кениш тасвир олуна башланды. Хусусан 
Ж.Б. Мольернинъ иджадында акъикъатперверлик пек кучьлю та- 
свирленди. Классицизмнинъ бу хусусиетлери сонъра джиан эдеби- 
ятында реалистик услюпнинъ шекилленювинде буюк роль ойнады. 


Суаллер ве вазифелер: Пн 


1. Классицизм услюбининъ шекилленюв деври анги асыргъа аиттир? 
Бу услюп къайсы муэллифлернинъ эсерлеринде озь ифадесини корьге- 
нини айтынъыз. 

2. Классицизм Франция, Италия, Русиеде насыл девирлерде мейдангъа 
кельди? Классицизмнинт эсас хусусиетлери не узеринде тайинленгенини 
айтынъыз. 

8. Классицизм эстетикасы боюнджа эсерге насыл талаплар къоюлгъа- 
ныны анълатынъыз. 

ЖАН БАТИСТ МОЛЬЕР 
(1622--1673) 


Улу драматургнынъ акъикъий сойады — Поклен. Мольер исе 
онынъ тахаллюсыдыр. Бабасы жан Батист къыралнынъ сарайын- 
да хызмет зткен, урьметли бир инсан олгъан. Драматургнынъ ады 
бабасындан келип чыкъкъандыр. Эвлядынынъ келеджегини къай- 
гъыргъан ана-баба, сарайдаки зенаат бабасындан огълуна кечсин 
деп, рухсет алмагъа наиль олгъанлар. Амма эвлядынынъ арзу 
истеклери башкъа эди. Къартбабасынынъ ярдымынен колледжге 
окъумагъа кирип, элине дипломыны ала. Паралы зенаат оны ме- 
ракъландырмагъаны себебинден, о, актёрлыкъ зенаатынынъ саи- 
би ола. Энди Поклен ёкъ эди. Францияны ве бутюн дюнья театр са- 
натынынъ шерефини арттыргъан Мольер пейда олды. 

Мольер фикирдешлери ве достлары арасындан труппа топлап, 
Парижде театр тешкилятландыра. Амма олар бу иште мувафакъиет 
къазанып оламайлар. Театрни къапатмакъ сырасы келе. Кене де 
келишмеген бу ал яшны къанаатлендирмей. О, актёр олмагъа ис- 
теген экен, актёр олып, кезип юрьген комедиантларнынъ труппа- 
сына къошула. Оларнен Франциянынъ шеэрлерини кезип юре, ля- 
кин озю пьеса язаджагъыны биле, акълына кетирмей. Бойле этип, 
18 сене девамында бу театр труппасынен мында быралкъы киби 
кезе. Бу девирде, о, аят мектеби кече. 

Мольернинъ драматург истидады апансыздан пейда ола. Труппа- 
сынынъ фукъаре репертуарыны кенишлетмек себебинен, о, къо- 
луна къалем ала. Комедиографнынъ комедиялары 1653 сенеден 
сонъ этрафкъа джайрай. 1650 сенелери Мольер Парижге къайта. 
Истидатлы ве теджрибели режиссёр ве драматургкъа чевриле. О, 
реберлик эткен труппада истидатлы актёр ве актрисалар чалыша- 
лар. Версальде, къырал огюнде япылгъан чыкъышларда бу труппа 
бир чокъ мувафакъиетлерге наиль ола. Ильки вакъытлары генч 
къырал Людовик ХІУ драматургкъа нисбетен алидженаплыкъ эте. 
Театр сарай театри статусына ирише. 

Парижде Мольер озюнинь шан-шуретли «Тартюф» (1664), 
«Дон Жуан» (1665), «Мизантроп» (1666), «Тамакькяр», «Жорж 
Данден» (1668), «Корьмемиш задекян» (1670), «Скапеннинъ ий- 
лекярлыгъы» (1661) киби бир сыра драматик зсерлерини яза. 

Драматургнынъ омюрининъ сонъки сенелери гъает мурек- 
кеп кечкени беллидир. Комедияларынынъ сатирик джеэтлерин- 
ден буюк зарар корьген битараф инсанлар муэллиф акъкъында 
этрафкъа бинъ тюрлю уймагъан фитнелер дагъыталар. 

1673 сенесининъ февраль айында Мольернинъ «Сахте хаста» 
адлы комедиясынынъ премьерасы олып кече. Эсас рольни 
Мольернинъ озю иджра эте. О, озюни пек ярамай ис эте, амма зена- 
атлыкъ гъуруры устюнлик этип, о, алы-эвалына эмиет бермейип, 
спектакльнинъ биткенине къадар иджра эте. Шу геджеси драма- 
тург фани дюньяны терк эте. 

Парижде, архиепископ мевтаны «комедиант» «япкъан гунях- 
лары ичюн афу истемеген гуняхлы» оларакъ, мезарлыкъта дефн эт- 
меге рухсет этмей. Сонъ-сонъуна оны озюнинъ джаныны къыйгъан 
ве хачланмагъан балалар комюльген ерге дефн этмеге рухсет эткен- 
лери беллидир. Муэллифнинъ такъдири бойле аджыныкълыдыр. 


Суаллер ве вазифелер: ШЕ 


1. Жан Батист Мольернинъ сой-адына аит бильгилеринъизни озь сё- 
зюнъизнен икяе этинъиз. 

2. Драматургнынъ аятий ве иджадий фаалиети акъкъында бильген ма- 
люматынъызнен пайлашынъыз. 

8. Муэллифнинъ драматург оларакъ истидады не вакъыт пейда олды? 
Труппа тизип, насыл ишлер беджергенини икяе этинъиз. 

4. Парижде Мольер насыл эсерлерини язды? Эсерлерининъ серлева- 
лары ве язылгъан сенелерини айтынъыз ве дефтерлеринъизге къайд 
этинъиз. 


Мольернинъ «Корьмемиш задекян» 
комедиясына даир 


Сарай янында тешкиль олунгъан театрде ойналгъан пьеса- 
ларнынъ эписи мытлакъ къыралнынъ япкъан сымарышынен 
язылыр эди. Язылгъан пьесанынъ сюжетине къырал истеген шей- 
лерини кирсетмеге къарышкъаны да белли эди. 

Къырал Людовикнинъ Туркие эльчиси арасында олгъан да- 
васындан сонъ, Мольерге янъы эсеринде турклернинъ устюнден 
кулюнген эпизод кирсетильгени сымарыш этиле. Мольер озюнинъ 
«Корьмемиш задекян» пьесасына къараманлыкъкъа такъдим 
этильген комик эпизодны кирсете. 

Зсерде пек зенгинлешкен буржуа дженап Журден медениет- 
ли адам олмагъа истей. Бильгили, тербиели олмакъ ичюн, озюне 
оджалар тута, озюни джемиетте тутмагъа огрене, йырламагъа, 
ойнамагъа, чалмагъа, севгилисине мектюплер язмагъа огрене. 
Туткъан оджаларынынъ эр бири зенгин талебесине артыкъ чокъ 
шей огретмеге ынтылалар. Онынъ зенгинлигини козь огюне алып, 
ярамай йырласа да, яхшы деп, айбетлейлер. 

Бойле зтип, оджалар гъарип зенгин устюнден кулелер. О, исе 
онынъ япкъан илерилевлери ве къазанчларыны макъуллеген 
оджаларына инана. Ондан франкларыны кунь сайын, савургъан 
граф Доранткъа да ишанчы кямиль ола. 

Шойле бир эджнебийликнен, Журден кулюнчли мерасимде 
иштирак этмеге разы ола. Бу кулюнчли мерасимни де Мольернинъ 
озю тюшюнип тапкъан. Журденге франсызларнынъ шеджере- 
синден дегиль де, турклернинъ шерджересини бергенде, таякъ- 
ларнен оны котеклеп, дели ерине санып, ашшалайлар. 

Оджалар, граф Дорант, фазилетли Клеонт ве онынъ доланды- 
рыджы ярдымджысы Ковьель не себептен Журденни севмейлер, 
оны ашшалайлар? Оны ашшалагъанда да, буюк бир кейф алалар. 
Журденнинъ этрафындаки адамлар граф маркиз олмагъа истеп, 
япкъан арекетлери узеринден кулелер. 

Энъ эсасы, бу инсанлар онынъ бильгиге олгъан ынтылышы, ис- 
тегини ич де багъышлап оламайлар. Къадыны, къызы биле онынъ 
тарафыны тутмайлар. Атта эв-баркъны джыйыштыргъан Николь 
биле, эвге кельген адамлар эв-баркъны темиз тутмагъа кедер эте- 
лер деп, къаршы чыкъа. 

Комедиянынъ сонъу гузель нетиджелене. Журденнинъ къызы 
Люсиль ве Клеонт эвленеджек олалар. Маркиза графнынъ къады- 
ны оладжагъына разылыкъ бере. Журден эфенди исе, олып кечкен 
шейлерни акъикъат деп таный. Журденнинъ задекянлыкътаки 
намус, ар, изет, нефис, сечилюв, улулыкъ киби анъламларнынъ 
эписи — хаялгъа къапылув, озь-озюни алдав олгъаны анълашыла. 

Бойле этип, Мольер Журденнинъ кулюнчли вазиетлерде тасвир- 
леп, кулькю пейда эте. Бунынъле берабер Журденнинъ этрафында- 
ки къараманлар да муэллиф тарафындан кулькюге алына. 


Суаллер ве вазифелер: пн 


1. Комедиясына Мольер насыл комик левха кирсете? Буны онъа ким 
теклиф эткенини айтынъыз. 

2. Комедияда тасвир олунгъан адисе-вакъиаларны икяе этинъиз. 

8. Бу эсернинъ эсас проблемасы насыл гъаелернен багълы олгъаныны, 
метинни окъуп, анълатмагъа тырышынъыз. 

КОРЬМЕМИШ ЗАДЕКЯН"" 


(Беш пердели комедиядан парчалар) 
Биринджи перде 


Бир чокъ чалгъы алетлери иле увертюра иджра этиле; 
Сана ортасында маса башында музыка оджасынын% талебеси 
Журден бей эфенди сымарлагъан серенадагъа макъам уйдура. 


Биринджи корюниш 


Музыка оджасы, оюн оджасы, эки йырджы, йырджы къыз, эки 
кеманеджи, дёрт оюнджы. 


Музыка оджасы (йырджы ве чалгвыджыларгъа) 

Мында, бу якъкъа буюрынъыз, мына бу залгъа, о, кельгендже 
бираз раатланынъыз. 
Оюн оджасы (оюнджыларгза ) 

Сиз де, мына бу тарафкъа кечип турунъыз. 
Музыка оджасы (талебеге) 

Азырмы? 
Талебе 

Азыр. 
Музыка оджасы 

Къана бакъайыкъ... ярамай дегиль. 
Оюн оджасы 

Янъы бир шейми, ёкъса? 
Музыка оджасы 

Эбет, бизим анав гъарип адам юкъудан уянып тургъандже, та- 
лебеге бир серенада макъамы уйдур, дедим. 
Оюн оджасы 

Бакъмакъ мумкюнми? 
Музыка оджасы 

Бей эфендимиз кельген сонъ сиз о серенаданы диалогынен бера- 
бер динълерсиз. О, тезден келир. 
Оюн оджасы 

Артыкъ бизим ишимиз башымыздан да юксек. 
Музыка оджасы 

Айтмагъа келеми! Биз керек адамымызны энди таптыкъ. Жур- 
ден бей эфенди озюнинъ задекянлыкъ делилигинен, задекянлыкъ 
къылыкъларынен — бизим ичюн бир хазине! Әгер эр кес онынъ 

киби олса зди, сизинь оюнларынъызнен меним музыкама башкъа 
бир шей керекмез зди. 
Оюн оджасы 

Эбет, тап о къадар дегиль. Онынъ озюнинъ файдасы ичюн, биз 
айткъан шейлерни, биз анълаткъан шейлерни анълагъаныны 
истер эдим. 
Музыка оджасы 

Анъламагъа — анъламай амма, лякин бизге яхшы пара тёлей, 
бизим санатымыз да, шимди бундан башкъа шейге мухтадж дегиль. 
Оюн оджасы 

Догърусыны айтсам, мен шан-шуретке о къадар первасыз бакъ- 
майым. Эль-чырпмалар манъа кейф бере. Ахмакълар ичюн сана- 
тынъны сачып-тёкмек, къабакъбашлар, кутюклерге къыймет 
кестирмек, эр анги артист ичюн олюмдир. Санатны яхшы анъла- 
гъан, онынъ инджеликлерини бильген, догъру къыймет кескен, 
эмегинъни макътап алгъышлагъан адамларгъа джаным къурбан 
олсун. Эбет, энъ гузель мукяфат — оларнынъ эльчырпма, алгъыш- 
ларыдыр. Бойле мукяфат бильгили, медениетли адамлар тарафын- 
дан берильсе даа яхшы. 
Музыка оджасы 

Мен де бунъа разым, мен де макътавларны севем. Керчектен де, 
эльчырпмалардан да яхшы шей бармы? Къурудан-къуру макътав 
кимге керек? Лякин бир тарафтан ялынъыз бир макътав инсан- 
гъа азлыкъ эте. Даа бир башкъа бир шейлер керек; меселя, къолу- 
нъызгъа бир шейлер туттырсалар, бу энъ яхшы макътавдыр. 

Догърусыны айткъанда, бизим бей эфендимизнинъ де, бильги- 
си о къадар буюк дегиль, эр шейге билир-бильмей къыймет кесе, 
керек олмагъан ерде, эль шапылдата, амма — лякин къыйыш- 
мыйыш арекетлерини акъчанен догъурлай, онынъ ферасети — ки- 
сесинде, онынъ макътавлары — акъчанен ольчене; шунынъ ичюн 
пе-е-к бильгили, окъумышлы, будаладан коре, биз ичюн, бойле 
джаиль задекян файдалыдыр. 
Оюн оджасы 

Сизинъ сёзлеринъизде джан бар, лякин менимдже, сиз парагъа 
къарардан зияде эмиет бересиз; айтаджакъ олсам, ачкозьлюк, пара 
пешинден чапмакъ ойле бир шей ки, о инсангъа бир заман эйилик 
кетирмеди. 
Музыка оджасы 

Бунъа бакъмадан, сиз бизим анав гъарип адамдан ымпыс-тым- 
пыс пара аласынъыз. 
Оюн оджасы 

Эбет, алам, лякин пара мен ичюн баш меселе дегиль. Эбет, 
онынъ байлыгъына коре, бираз даа бир шейге зевкъы олса эди, ме- 
ним истегеним — бу! 

Музыка оджасы 

Мен де шай: я биз экимиз шунынъ ичюн тырышамыз да. Амма 
насыл олмасын, онынъ саесинде, бизге эмиет берип башладылар. 
Башкъалары макътаса, о, пара тёлей. 
Оюн оджасы 

Мына, озю де кельди. 


Экинджи перде 
Биринджи корюниш 


Журден бей эфенди 

Машалла! Ама да ойнайлар! Пек гузель, юксек дереджеде! 
Оюн оджасы 

Оюн музыкагъа уйгъун олса, даа да тесирли ола. Биз сиз ичюн 
балет чагъырттыкъ, онынъ насыл гузель олгъаныны озюнъиз ко- 
рерсиз! 
Журден бей эфенди 

О балет манъа бугунь керек оладжакъ. Уйле емегине мусафир- 
ликке гузель бир ханым келеджек, онъа юксек мертебени косьте- 
ририм. 
Оюн оджасы 

Әр шей азыр. 
Музыка оджасы 

Бир шей айтмакъ истейим, бей эфендим: Сиз киби инсан афта- 
нынъ эр чаршенбе я да першенбе куню эвинъизде концерт бермек 
керексиз. 
Журден бей эфенди 

Я задекян бей эфендилер ойле концерлер берелерми? 
Музыка оджасы 

Эбет, бей эфендим. 
Журден бей эфенди 

Ойле олса, мен де берип башларым. Биз беджерип олурмызмы? 
Оюн оджасы 

Маркизагъа теменна этмекними? 
Журден бей эфенди 

Эбет, онынъ ады — Доримена. 
Оюн оджасы 

Къана элинъизни беринъиз. 
Журден бей эфенди 

Керекмей. Сиз манъа косьтеринъиз, мен озюм билерим. 

Оюн оджасы 

Эгер сиз онъа пек итирам косьтермек истесенъиз, арткъа бир 
адым япып, бир кере теменна этмек, шундан сонъ, онъа якъын- 
лашып, учь кере теменна этмек ве ахыры-сонъу онынъ аякълары- 
на эгильмек керексиз. 
Журден бей эфенди 

Къана, косьтеринъиз. 

(Оюн оджасы косьтере.) Анълашылды. 


Учюнджи корюниш 


Кене шулар, квылычбазлыкъ оджасы ве элинде эки къылыч (ра- 
пира) иле лакей. 


Къылычбазлыкъ оджасы (Лакей элинден къылычларны 
алып, бирисини Журден бей эфендиге бере). 

Къана, буюрынъыз, эфендим: теменна; кевденъизни догъ- 
ру тутунъыз! Сол тарафынъызгъа чокъджа таянынъыз. 
Аякъларынъызны о къадар керменъиз. Эки табанынъыз да 
бир сырада олсун. Әлинъиз белинъизден ашагъы олмасын. 
Къылычынъызнынъ уджу омузынъызнынъ къаршысында ол- 
сун. Әлинъизни о къадар узатманъыз. Сагъ элинъизнинъ авучы 
козь юксеклигинде олсун. Сол омузынъызны аркъагъа чекинъиз. 
Башынъызны тик тутунъыз. Ишанчлы козьнен бакъынъыз. Илери 
уджюм. Беденинъиз къыбырдамасын. Квартнен уджюм этинъиз, 
ойле де арткъа чекилинъиз. Бир, эки. Кене эвельки ерге барынъыз. 
Кене ишанчнен башланъыз. Бир адым арткъа. Огге ташлангъан- 
да, къылыч огге атылсын, беденни исе мумкюн олгъаны къадар, 
дарбеден къорчаламакъ керек. Бир, эки. Къана, лютфен: терс 
усулынен уджюм этинъиз, ойле де усулнен чекилинъиз. Уджюм. 
Беден къыбырдамай. Уджюм. Звельки ерге. Бир, эки. Кене янъы- 
дан башланъыз. Бир адым арткъа. Имае этинъиз эфендим, имае 
этинъиз! («Имае этинъиз! Сакът олунъыз!» — деп квычырарак, 
Журден бей эфендиге бир-къач кере къылыч уджуны санчып ала). 
Журден бей эфенди (оюн оджасына) 

Акъылдан аздынъызмы не? Къылычбазлыкънынъ бутюн усул- 
ларыны, беш пармагъы киби бильген, ракъибини бир сильтемнен 
ольдюрмекни корьсеткен кишинен давалашмакъ истейсизми? 
Оюн оджасы 

Тюкюрдим мен онынъ терс, кварт усулларына! 

Журден бей эфенди (оюн оджасына) 

Етер, дейим сизге! 


243 


Право для безоплатного розміщення підручника в мережі Інтернет має 
Міністерство освіти і науки України пір://топ.дом.ца/ та Інститут модернізації змісту освіти Һрѕ://ітго.доу.иа 


Къылычбазлыкъ оджасы (оюн оджасьна) 
Ах, сиз, арсыз адам, мына шимди косьтеририм! 
Журден бей зфенди 
Тынчланынъыз, азиз фехтмейстер! 
Оюн оджасы (къылычбазлыкъ оджасына ) 
Ах, сиз, атбаш адам! 
Журден бей эфенди 
Тынчланынъыз, азиз оюнмейстер! 
Къылычбазлыкъ оджасы 
Мына мен сизге барып етсе эдим! 
Журден бей эфенди (къылычбазлыкъ оджасына) 
Яваш, яваш! 
Оюн оджасы 
Меним элим сизге етсе эди! 
Журден бей эфенди (оюн оджасына) 
Етер, дедим! 
Къылычбазлыкъ оджасы 
Мен сизни шимди эзип ташларым! 
Журден бей эфенди (къылычбазлыкъ оджасына ) 
Алла ашкъына! 
Оюн оджасы 
Мен сизни шимди шиширирим! 
Журден бей эфенди (оюн оджасына) 
Ялварам! 
Музыка оджасы 
Ёкъ, эфендим, биз онъа бир акъыл къояйыкъ! Тербиесиз! 
Журден бей эфенди (музыка оджасына) 
Вай, Аллахым! Вазгечсенъиз шуны! 


Суаллер ве вазифелер: Шин 


1. Пек зенгинлешкен буржуа дженаплары Журден, медениетли ол- 
макъ ичюн, нелер япа? Биринджи корюништен окъутмагъа, огретмеге ту- 
тулгъан оджаларнынъ сёзюнден бу акъта нелер анълашылгъаныны икяе 
этинъиз? 

2. Афтанынъ эр чаршенбе ве я да першенбе куню Журден эвинде кон- 
церт бермеге башлайджагъыны бильдире. Оджалар Журден эфендиге 
чешит тюрлю марифетлер яптыртып, устюнден кулюнген эпизодларны 
окъуп, айырынъыз. Нетиджелер чыкъарынъыз. 

8. Учюнджи корюниште къылычбазлыкъ оджасы талебеси Журденге 
нелер огретмеге ынтыла? Онынъ устюнден, насыл кульгенини, эсерден 
мисаллер кетирип анълатынъыз. 

Докъузынджы корюниш 


(Турк мерасими) 
(Муфтий, йырлагъан дервишлер, ойнагъан турклер, муфтий- 
нинъ тавабалары ). 


Биринджи балет корюниши 


Алты турк чифт-чифт олып келелер. Олар учь дане килим ке- 
тирелер. Бир-къач оюн арекетлеринден сонъ килимлерни башлары 
устюне котерелер. Йырлаган турклер килимлер тюбюнден ке- 
черлер ве сананынъ эки тарафына тизилирлер. Муфтий ве дерви- 
шлер бу корюнишнино сонъунда булунырлар. Бундан сонъ турклер 
килимлерни тёшерлер ве тиз устюне чёкерлер, муфтий ве дервиш- 
лер ортада туралар. Муфтий чешит тюрлю ишмарларнен юзюни 
бурюштирип, Магометни чагъыра, тавабалары ве хызметчилери 
исе бу вакъытта юзю къоюн тюшип, эллерини котеререк, «Алла!» 
деп дуа окъуйлар, сонъра ерлеринден къалкъып, «Аллаху экбер!» 
дейлер, эки дервиш исе, Журден бей эфендининъ артындан келирлер. 


Онунджы корюниш 


Кене шулар ве туркче урба кийген Журден бей эфенди. 
Муфтий (Журден бей эфендиге) 

Бильсенъ эгер джевап бер, 

Бильмесенъ эгер, индеме 

Мен мында муфтийим, 

Сен агълайсынъ? 

Анъламасанъ, 

Не агълайсынъ, 

Не сакълайсынъ, 

Такъмакълайсынъ... 

(Эки дервиш Журден бей эфендини алып чыкъалар.) 


Он биринджи корюниш 
Муфтий, дервиш, турклер 
Муфтий 
Ады нея, ады не я? 


Турклер 
Джиурдина. Джиурдина. 

Муфтий (секирип) 
Джиурдина. Джиурдина. 
Турклер 
Джиурдина. Джиурдина. 
Муфтий 
Магомета зфендина! 
Сорайым мен Джиурдина, 
Оньг япаджам паладина, 
Береджем онта алебардина 
Ёллайджам оны Фелестина 
Геми иле бригантина 
Дженк этмеге христианина. 
Магомета эфендина! 
Элини сорайым Джиурдина. 
( Турклерге) Бегенесизми Джиурдина? 
Турклер 
Звалла! Звалла! 
Муфтий (йырлай ве ойнай) 
Ха-ла-ба, ба-ла-шу, 
ха-ла-ба, ба-ла-шу, ба-ла да. 


(Муфтий ве дервишлер кетелер.) 
Он зкинджи корюниш 


( Кене шулар, муфтий, дервишлер ве Журден бей зфенди.) 
Экинджи балет корюниши 


Журден бей эфенди 
Ух! 
Муфтий (Журденге) 
Алдатмайсаноз? 
Турклер 
Ёкъ. Ёкъ. Ёкъ. 
Муфтий 
Дегильсинъми шарлатанос? 
Турклер 
Ёкъ. Ёкъ. Ёкъ. 
Муфтий (турклерге) 
Берейимми онъа тюрбанос! 
Турклер 
Алдатмайсаноз? Ёкъ. Ёкъ. Ёкъ. Дегиль шарлатанос? Ёкъ. Ёкъ. 
Ёкъ. Беринъиз онъа тюрбанос! 

Учюнджи балет корюниши 
(Музыка алтында турклер ве Журден бей зфендиге тюрбан 
кийсетелер). 
Муфтий (Журденге къылыч бере) 
Сен энди — дворян. 
Дегиль бу ялан. 
Бу къылычы алан. 
Турклер (Къылычларыны къынындан чыкъаралар.) 
Сен энди — бу дворян. 
Дегиль бу ялан. 
Бу къылычы алан. 


Дёртюнджи балет корюниши 

(Турклер, музыка алтында ойнай-ойнай, Журден бей эфендини 
къылычнынъ артынен уралар). 
Муфтий 

Вур, вур. 

Къылычы сувур. 


Бешинджи балет корюниши 

(Турклер ойнай-ойнай, Журден бей эфендини сопаларнен ура- 
лар) 

Муфтий 

Не утаныр, Не къоркъар, Урьмети артар! 
Турклер 

Не утаныр, Не къоркъар, Урьмети артар! 

Муфтий учюнджи кере Магометни чагъыра. Дервишлер онъа 
къолтуталар, сонъра турклер ойнай-ойнай ве йырлай-йырлай 
муфтинин® этрафында айланалар ве ниает Журден бей эфендини 
озьлеринен берабер алып чыкъып кетелер. 


Бешинджи перде 
Учюнджи корюниш 


(Кене шулар, Журден бей эфенди.) 
Дорант 

Азиз бей эфендим! Биз маркизанен берабер сизинъ янъы унва- 
нынъызны хайырламакъ ве турк султаны иле къызынъызнынъ олад- 
жакъ никях тою къуванчыны пайлашмакъ ичюн кельдик. 
Журден бей эфенди (оларгъа туркче теменна эте) 

Сизге, дженабы алийлери йылан кучюни ве арслан акълыны арз 
этем. 

Доримена 

Мен биринджилер сырасында сизни энъ юксек шурет басама- 
гъына котерильгенинъиз иле хайырламакъ бахтына наиль олдым. 
Журден бей эфенди 

Сизге, ханым зфенди, йыл бою къатмер гуль киби, ачылып тур- 
манъызны арз этем. Мени шерефлемек ичюн, кельгенинъизге пек 
миннетдарым, ве, сизинь къаршынъызда, апайымнынъ япкъан 
акъылсызлыкъ арекетлери ичюн, афу сорайым. 
Доримена 

Айды, бир шей дегиль! Мен онынъ бу япмышыны джан-го- 
ньюльден багъышлайым. Эбет, мен о, сизни бойле къызгъан- 
гъаныны пек яхшы анълайым, сиз киби хазинени, къызгъанма- 
макъ олурмы? 
Журден бей эфенди 

Меним юрегимнинъ, хазинемнинъ саиби олмагъа ялынъыз сиз 
акълысынъыз. 
Дорант 

Коресизми, маркиза, Журден бей эфенди енъишлерден башы 
айлангъан адам дегиль: о ич бир вакъыт достларыны унутмай. 
Доримена 

Бу — эйи къальб аляметидир. 
Дорант 

Турк дженаплары къайда я, корюнмей? Биз сизинъ достла- 
рынъыз оларакъ, онъа озь урьметимизни косьтереджек эдик. 
Журден бей эфенди 

Ана, о, келеята. Мен шимди къызымны да чагъырттым, келип, 
онъа севгисини бильдиреджек. 


Единджи корюниш 


(Кене шулар ве Журден ханым) 
Журден ханым 

Бу не я? Бу насыл янъылыкъ? Айткъанларына коре, сен къызы- 
мызны бир масхарабазгъа акъайгъа бере экенсинъ! 
Журден бей эфенди 

Агъызынъны япаджакъсынъмы, ёкъмы, арсыз къадын? Без- 
дим сенинъ акъылсызлыкъларынъдан! Ич де акъылынъ кирмеди! 
Журден ханым 

Ёкъ, сенинъ акъылынъ кирмеди башынъа: эр корюнюшинъде 
бир дели къыяфетинде оласынъ. Не япмакъ истейсинъ? Бу да на- 
сыл топлашув? 

Журден бей зфенди 

Мен къызымызны турк султанынынъ огьлуна акъайгъа бере- 
джек олам. 
Журден ханым 

Турк султаньтна? 
Журден бей зфенди 

Эбет. (Ковьельни косьтерип.) Бу тильмач вастасынен онъа ол- 
гъан урьметинъни беян эт. 
Журден ханым 

Керекмей манъа тильмач-мильмачынъ. Мен озюм онъа къы- 
зымны санъа бермем, деп айтырым. 
Журден бей эфенди 

Агъызынъны къапатаджакъсынъмы, ёкъмы?! 
Дорант 

Журден ханым эфенди, сиз керчектен де бойле шерефни ред 
этесизми? Киевинъиз, турк султаны киби, алий зат олгъаныны 
истемейсизми? 
Журден ханым 

Ялварам, эфендим, сиз бизим ишимизге къарышманъыз. 
Доримена 

Бойле буюк бахттан юзь чевирмек олмаз. 
Журден ханым 

Сизге де риджа этем, ханым, эр ишке бурнунъызны сокъма- 
нъыз. 
Дорант 

Биз сизни, достумыз олгъанынъыз ичюн, къайгъырамыз. 
Журден ханым 

Дост-мост анъламам, ве, бойле достлукъкъа ихтияджым да ёкъ. 
Дорант 

Я къызынъыз бабасынынъ сёзюне къаршы дегиль де. 
Журден ханым 

Меним къызым туркке чыкъмагъа разымы? 
Дорант 

Шубесиз. 
Журден ханым 

О, Клеонтны унута билирми? 
Дорант 

Я дюньяда юксек мертебели, алий затлы олмакъ ичюн, не 
япмазсынъ?! 
Журден бей эфенди 

Не къадар инат я, бу къадынлар! Бир еринъ эксиледжекми ёкъса? 
Ковьель 

Сиз мени тек динъленъиз, сонъ насыл истесенъиз, ойле япар- 
сынъыз. 

Журден ханым 

Сонъ, не дейджексинъиз я? 
Ковьель (Журден ханыма, яваш.) 

Биз сизге бир сааттен берли ишмар этемиз. Аслы да биз бутюн бу 
маскарадны сизинъ ошлы акъайынъыз Журден бей эфенди ичюн 
яптыкъ. Онынъ къылыкъларыны озюнъиз коресиз де. Турк султа- 
нынынъ огълу исе — Клеонттыр. 

Журден ханым (Ковьельге) 

Меселе бойле десе! 

Ковьель (Журден ханыма яваш) 

Мен исе — Ковьелим, тильмач. 
Журден ханым (Ковьельге, яваш). 

Ойле олса, мен анъладым ве разым. 
Ковьель (Журден ханыма, яваш) 

Ама бильдирменъиз. 

Журден ханым (къычырып) 

Э, эр шей еринде. Никях тоюна мен разым. 
Журден бей эфенди 

Не исе де, акъылы ерине кельди! 

(Къадынына). Сен исе оны динълемеге истемеген эдинъ! Сени 
къандыраджагъына инана эдим. Иште, турк султаны демек будыр. 
Журден ханым 

О манъа эр шейни тантиминен анълатты, мен разым. Нота- 
риусны чагъыртмакъ керек. 
Дорант 

Пек яхшы ниет. Сиз исе, Журден ханым эфенди, тынчланы- 
нъыз ве эндиден сонъ, мухтерем акъайынъызны куньлеменъиз. 
Биз, маркизанен берабер шу айткъан нотариуснынъ хызметинден 
файдаланып, никяхлы къары-къоджа олурмыз. 

Журден ханым 

Мен бунъа да разым. 

Журден бей эфенди (Доранткза, яваш) 

Бу не, козьбоявмы? 

Дорант (Журден эфендиге, яваш) 

Барсын, бу масалгъа инана берсин. 
Журден бей эфенди (яваш). 

Пек яхшы, аля. (Къычырып ). Нотариускъа адам ёлланъыз. 
Дорант 

Нотариус келип никях кягъытларыны азырлагъандже, ке- 
линъиз, балет бакъайыкъ, — бу, турк дженабы ичюн де, эглендже 
олур. 

Журден бей эфенди 
Чокъ яхшы фикир. Юрюнъиз, барып отурайыкъ. 

Журден ханым 

Я Николь? 
Журден бей эфенди 

Никольни мен тильмачкъа берем, къадынымны исе — ким 
истесе, алсын. 
Ковьель 

Тешеккюр, зфендим. (Четке бакъып.) Амма бойле дилидонны, 
бутюн дюньяда къыдырсанъыз биле, тапып олмазсынъыз! 


Ш. Селимнинъ терджимеси 


Суаллер ве вазифелер: ннн 


1. Турк мерасими кирсетильген корюнишлерден насыл нетидже- 
лер чыкъара билесинъиз. Мольер къыралнынъ истегини беджердими? 
Комедияда къарарлаштырылгъан кулькю шахсыны булдымы? 

2. Комедиянынъ башында тасвирленген аятий вазиет комедиянынъ 
сонъунда насыл бир сыфаткъа дёне? 

8. Комедияда тасвир олунгъан Журден бей эфенди, Журден ханым, 
Доримена, Дорант, Ковьель киби, къараманларнынъ акъикъий юзю, насыл 
ёлларнен такъдим олунгъаныны, оларнынъ нуткъу эсасында тайинленъиз. 


ЭДЕБИЯТ НАЗАРИЕСИ 


КОМЕДИЯ 


Комедиянынъ зсасий къуралы — кулькю олгъаны ичюн, онда 
драматик элемент трагедиядаки киби инкишаф этмей ве фа- 
джиа дереджесине котерильмей. Акс алда кулькю джоюла биле. 
Нетиджеде, муэллиф тарафындан котерильген муим меселе, джид- 
дий гъае тесирсизлигинен кулькюден тербиевий эмиет алынмайып 
къала. 

Комедиянынъ башында тасвирленген аятий вазиет эсернинъ 
сонъунда дигер бир сыфаткъа киргени — комедиянынъ хусусий 
чизгиси сайыла. Меселя, Гогольнинъ «Ревизор» комедиясында 
шеэр акими ве онынъ муити бизим козюмиз огюнде башкъа бир 
сыфатта ве сонъунда дигер бир сыфатта айдынлатыла. 

Бойлезтип, комедиядаки къараманларнынъ ким олгъаны куль- 
кюнинъ тесиринде бельгилене. Кулькю комедияда энъ муим бир 
къурал сайыла. Шунынъ ичюн де Мольер озюнинъ бу комедиясын- 
да къуллангъан левхаларыны кулькюнен уянтмакъ вазифесине 
бойсундыра. Ж.Б. Мольернинь «Корьмемиш задекян» комедия- 
сында тасвирленген шахслар, озьлерининъ маневий дюньясы джез- 
тинден, сейирджилерден фаркълашып косьтерилелер. 

Комедиянынъ мувафакъиет дереджеси бизим рухумызны 
«темизлей билиш» къабилиетинен багълыдыр. Бойле эсерлер 
сейирджилерни ойле бир эеджанландыра, тюшюнджеге къоя биле- 
лер ки, атта бундан, биз зевкъ ве шевкъ аламыз. Яни ярамазлыкъ- 
ларны корип, темизленемиз ве, сонъундан, яхшы олмагъа тыры- 
шамыз. 

Нетиджеде, иллетлеримизден темизленип, керекли фазилетлер- 
нинъ саиби олмагъа арзу эте башлаймыз. Яни, бойле этип, муэл- 
лиф комедия вастасынен, инсан рухуны шекиллендире биледжек 
эмиетини ифаде эте. 


Суаллер ве вазифелер: пн 


1. Комедия жанрынынъ эсас къуралы недир? Онынъ тербиевий эмие- 
тини айырынъыз. 

2. Комедиянынъ хусусий чизгисини тарифленъиз. Мисаллер кетирип 
анълатынъыз. 

8. Комедияда тасвирленген шахысларнынъ маневий дюньясы акъ- 
къында не айта билесинъиз? 

4. Комедиянынъ мувафакъиет дереджеси насыл бир къабилиетнен 
багълыдыр? Бизим аятымызда да бойле вазиетлер ола билеми? 


ЯРЫКЪЛАНДЫРУВ ДЕВИР 
ДЖИАН ЭДЕБИЯТЫНЫНЪ ИЛЕРИЛЕВИ 


ХУШ асырда Авропа мемлекетлериндеки эдебиятта буюк гъае- 
вий ёнелиш пейда олды. Бу ёнелишке хызмет эткен маарифпервер 
инсанлар эдебиятта икътисадий илерилев, шахсиетнинъ сербест 
шекилленюви, инсанлар арасында достлукъ ве тенълик киби гъае- 
лерни огге сюре эдилер. 

Ярыкъландырув гъаелери илькиде Ингильтереде мейдан- 
гъа кельди. Бу вакъыт Даниэль Дефонынъ «Робинзон Крузо», 

Джонатан Свифтнинъ «Гуливернинъ сергузештлери» ве Роберт 
Бёрнснынъ эсерлери язылды. 

Бундан сонъра ярыкъландырув джереянынынъ гъаелери бу- 
тюн Авропагъа джайрады. Фрэнкистанда — бу гъаелер алтында 
Вольтер, Руссо, Бомарше, Алманияда — Лессинг, Гёте, Шиллер 
киби маарифпервер инсанлар эдебиятнынъ инкишафына иссе 
къоштылар. 

Маарифперверлик ве ярыкъландырув гъаелери рус эдебияты- 
нынъ тарихына да аиттир. ХҮП асырда Д.И. Фонвизин, 
А.Н. Радищев, ХІХ асырда исе Грибоедов ве Пушкин киби муэл- 
лифлернинъ эсерлеринде маарифперверлик гъаелерининъ аньане- 
лерине эмиет бериле эди. 

Ярыкъландырув девир эдебиятынынъ инсаниетлик гъаелери, 
бутюн чешитлигинен, алман эдебиятында озь тасвирини корьди. 
Муэллифлер эдебиятнынъ миллий чешитлигине эмиет бере эдилер. 
Эсерлерде къараманий характернинъ, вакъиаларнынъ, къуветли 
дуйгъуларнынъ тасвир олунгъаныны талап этер эдилер. Олар пси- 
хологик талильнинъ янъы усулларыны ишлеп чыкъмагъа, арекет 
эте эдилер. Алманияда Гёте ве Шиллернинъ иджады бойле гъаелер 
эсасында илериледилер. 

Нетиджеде, ярыкъландырув деврининъ эдебияты санатнынъ 
макъсат-вазифелерининъ назарий джеэтлерини ишлеп чыкътылар. 

Бир адым огге аттылар. Здебиятта тербие романы, фельсефий 
повесть, аилевий драма киби жанрлар пейда олды. Бу эсерлерде 
ахлякъий къыйметлерге эсас дикъкъат айырылды. Инсан шахси- 
етининъ анълылыгъы тасдыкъ олунды. Буларнынъ эписи берабер- 
ликте эдебият ве санат тарихында муим бир девир оларакъ такъ- 
дирленди. 


Суаллер ве вазифелер: ШЕ 


1. ХУШ асырда Авропа мемлекетлеринде насыл бир ёнелиш мейдангъа 
кельди? Бу ёнелиште хызмет эткен муэллифлер эдебиятта насыл гъаелер- 
ни огге сюргенини тарифленъиз. 

2. Ярыкъландырув джереяныны гъаелери насыл муэллифлернинъ 
эсерлеринде айдынлатыла. 

ИОГАНН ВОЛЬФГАНГ ГЕТЕ 
(1749—1832) 


Алман эдебияты тарихына мисильсиз иссе къошкъан, улу му- 
тефеккир ве шаир И.В. Гете Франкфурт на Майне деген шеэрде 
дюньягъа кельди. Онынъ бабасы зенгин ве зиялы бир инсан эди. 
Огълунынъ кениш тасиль саиби олмасы ичюн, чокъ арекетлер 
япты, буюк ярдым косьтерди. Гёте Лейпциг, Страсбург шеэрлеринде 
ерлешкен университетлерде окъуды. Мында о, адлиеджилик, тыб- 
биет ве эдебият саасындаки бильгилернинъ саиби олды. Гёте гъает 
змексевер, чалышкъыр бир инсан экен. Саип олгъан бильгисини, 
омюрининъ девамында эп арттыра берген. 

Зсерлерде табиат левхаларынынъ тасвир олунувы илькиде 
Гётенинъ шиириетинде озь тасвирини корьди. Бойле этип, Авропа 
шиириетинде табиат левхаларыны тасвирлеген эсерлер язылды. 
Бундан сонъ, Авропа шиириетинде янъы бир девир башланды. 
Табиат левхаларыны тасвирлеген мевзулар чокълашты. 

Гётенинъ ильки девирде язгъан эсерлеринде инсан къальби- 
нинъ энъ назик дуйгъулары ифаде олунды. Табиат ве инсан ара- 
сындаки узюльмез багъ инджеликнен ве буюк бедиий усталыкъ- 
нен косьтерильди. 

Гёте 1775 сенеси Веймар шеэрине коче ве омюрининъ сонъки 
куньлеринедже анда яшай. О, бир чокъ сеяхатларда булуна. Эки 
сене девамында Италияда яшай. Антик эдебиятнынъ зенгинлиги 
оны шашырта. Бутюнджиан инсаниетлик дюньябакъышынынъ 
чокърагъы мындан чыкъып, тёрегенини сезе. Бу гъаелер онынъ 
«Коринфли келин» балладасында (1788), «Ифигения Тавридада» 
фаджиасында (1787), «Рим эллегиялары»нда (1790) акс олун- 
гъаны беллидир. 

Шаир, Италиядан Веймаргъа къайтып келир экен, семерели ча- 
лыша. О, бу арада тек здебиятнен огърашмай. О, бу девирде ана- 
томия саасында чалышып, бир чокъ янъылыкълар кешф эте ве 
эсерлер яза. Амма бунъа бакъмадан, о, бутюн джиан медениети 

тарихына шаир оларакъ, хусусий иссе къошып, белли олгъаныны 
къайд этмек керекмиз. 

Гёте, шиирий эсерлерден гъайры, несир эсерлер яраткъан бир 
эдиптир. Эдип 1774 сенеси роман яза. «Генч Вертернинъ аизарла- 
ры» адлы романы онынъ ильки эдебий къазанчы ола. 

Базы алимлернинъ язгъанына коре, Гётенинъ бу романы 
Русиеде мот олгъан экен. Атта алимлер Н.М. Карамзиннинъ 
«Гъарип Лиза» повести Гётенинъ бу эсеринде тасдыкъ олунгъан 
аньанелер эсасында тизильгенини къайд этелер. 

Алимлер Лермонтовнынъ да «Васиетнаме» (1881) шиири 
Вертернинъ Шарлотагъа язгъан мектюби эсасында, такълидий 
шекильде, язылгъаныны тахминлештирелер. Яни бунынънен 
Гётенинъ иджадына олгъан меракъ ильк-эвеля бу эсерден башлан- 
гъаныны къайд этелер. 


Суаллер ве вазифелер: панни 


І. Алман эдебияты тарихына мисильсиз иссе къошкъан И.В. Гёте на- 
сыл къорантада дюньягъа кельгенини айтынъыз. Онынъ акъкъында биль- 
ген малюматны озь сёзюнъизнен икяе этинъиз. 

2. Гёте тасиль алгъан шеэрлерни къайд этинъиз. О, насыл бир инсан 
эди? Онынъ табиат чизгилерини айырынъыз. 

8. Алман шиириетинде олмагъан насыл мевзу, ильки оларакъ, Гёте- 
нинъ шиириетинде айдынлатылды? 

4. Гётенинъ ильк девринде язгъан шиирлеринде инсан къальбининъ 
насыл дуйгъулары тасвир олунды? 

5. Гётенинъ Италияда булунувы онынъ насыл эсерлерининъ язылу- 
вына сильтем олды? Бу эсерлернинъ серлеваларыны хатырлатынъыз. 

6. Гётенинъ анги романы рус языджыларынынъ иджадына тесир этти? 
Повесть ве шиирнинъ серлевасыны айтынъыз. 


И.В. Гётенинъ «Фауст» фельсефий фаджиасына даир 


Улу алман шаири И.В. Гете «Фауст» серлевалы фельсефий фа- 
джиасыны чокъ сенелер девамында язгъаны белли. Бу эсер 1774 
сенеси язылып башланды, 1881 сенеси исе екюнленди. Бу эсернинъ 
язылувына Гёте озюнинъ бутюн анълы омюрини багъышлагъан- 
дыр. Элли еди сене девамында язылгъан эсерининъ мундериджеси 
ве гъаесинде шаирнинъ дюньябакъышы тасвир олунгъандыр. Бу 
эсерде инсаннынъ бильгиге, акъыл-идракке олгъан эбедий мера- 
гъы шерефлендириле. Муэллиф, бу эсеринде инсаннынъ акъикъат 

огърунда туткъан ёлу — фаджиалы, хатасыз ве шашырувсыз кеч- 
мегенини акс эткени себебинден, озюнинъ драматик поэмасыны 
фаджиа деп адландыра. 

Зсернинь мундериджесинде къулланылгъан эким Фауст акъ- 
къындаки эфсане эвеля халкъ агъыз иджадынынъ белли бир жан- 
рларында озь тасвирини корьгени беллидир. Бу эфсанеде идрак 
назариесини кенишлетмек, кечмиш ве келеджекни табир этмеге 
бильмек ичюн, шейтангъа джаныны сатмагъа азыр олгъан бир 
инсан сымасы косьтериле. 

ХУІ асырда кяинатны тедкъикъ этмеге ынтылгъан инсан сы- 
масы акъкъында бир чокъ китапларда икяе олунгъаны белли. 
Дантенинъ «Йляхий» комедиясындаки къараман Улисс (Одиссей) 
джеэннемнинъ энъ сонъки даиресине ерлештирильгенининъ асыл 
себеби де, онынъ Ер ве Кок сырларыны кешф, тедкъикъ этип, ди- 
герлерге бильдирмек истегинен багълы эди. Кяинатнынъ сырына 
далмакъ, асылында, энъ къабаатлы ве гуняхлы арекет олгъандыр. 

Бойле этип, эдебиятнынъ эр бир девирлеринде бир чокъ муэл- 
лифлер Фауст сымасынынъ айдынлатылувына мураджаат эткен- 
лер. Шекспирден эвель иджат эткен инглиз драматургы Кристофер 
Марло, ярыкъландырув девринде иджат эткен муэллифлер де бу 
сюжетни эсерлеринде къуллангъан эдилер. 

Амма, олардан фаркълы оларакъ, алман шаири, бу эфсаненинъ 
сюжетинен файдаланып, терен фельсефий маналы эсер ярата бильди. 

Фаджиа «Арш-и-Алядаки башлангъыч» деген къысымнен 
башлана. Мелеклер Аллахны хамд! эткен арада, Шейтаннынъ сеси 
де келип къошула. Шейтан — Мефистофель, гунахларгъа баткъан 
инсанлар арасында ич бир заман уйгъунлыкъ ола бильмейджеги- 
ни тасдыкълай. Фауст, рухан не къадар темиз, гунахсыз олмасын 
Мефистофель, оны гунах ишлемеге чеке биледжегине, сыра тапад- 
жагъыны тасдыкъламагъа тутуна. 

Огюнде тизильген къыйынлыкълардан Фауст насыл чыкъа 
биледжегини косьтермек ичюн, бойле сюжетли багъланыш уйду- 
рыла. Инсаннынъ улулыгъы, аятий омрюндеки эмиети, онынъ 
сынавлардан насыл бир кямилликнен кечебиледжеги бойле ёллар- 
нен исбатлангъаны косьтериле. 

Фаджианынъ эсас къараманы муэллифнинъ озюдир. О, энци- 
клопедик бильгиге саип олгъан бир инсандыр. О, фельсефе, ад- 
лие, тыббиет, иляхиет саасындаки бильгилерге менсюп инсан ол- 
гъанына бакъмадан, хаял сюкюнетине огърай. Озюнинъ бильгисине 
къанмайып, бутюн омюрининъ девамында огърашкъан ве япкъан 
ишлерини манасыз ишлер яптым деп сая. 


1 хамд этмек — Танърыгъа олгъан тешеккюр дуйгъуларыны бильдирмек. 

Соньундан, акъикъатны араштырып тапмакь мерамынен, 
тылсымгъа уруна. Дюнья къурулышынынъ сырларыны бильмеге 
ынтыла. Инсан аяты ве кяинатны идаре эткен къанунларны анъ- 
ламагъа къапыла. Бунынъ да нетиджесини анълагъан сонъ, зеэр 
ичип, бу дюньядан вазгечмеге истей. Оны кене де бу аяткъа чанъ- 
ларнынъ сеси къайтара. Амма гонълюнде укюм сюрьген рухий 
бошлукътан ич де азат олунып оламай. 

Сонъундан, гонъюль бошлугъыны енъмек ичюн, Иляхий баш- 
лангъычкъа мураджаат эте башлай. Фауст, бутюн омюр япкъан 
ишлерининъ, ынтылышларынынъ къыйметини анъламакъ ичюн, 
Инджильнинъ терджимесине кирише. 

Бойле этип, Гёте бу эсерине Фауст, Вагнер, Мефистофель, 
Маргарита киби сымаларны кирсетип, бутюн инсаниетнинъ ёлуны 
аллегорик тарзда тасвирлей. Бу бильгилер эсасында исе, биз, дю- 
ньявий тарих, фельсефе ве иджадий фикирнинъ кечмиши, бугуни 
акъкъындаки бильгилернинъ саиби олып къаламыз. 

Эки къысымдан ибарет олгъан эсернинъ биринджи къысмында 
къараманнынъ ички дуйгъусы косьтерильсе, экинджи къысмын- 
да дюньянынъ тышкъы къыяфети тариф олуна. 

Зсернинь экинджи къысмында умумийлештирильген симво- 
лик левхалар айдынлатыла. Вакъыт ве кяинатнынъ сынъыры 
бозулып, Фауст орта асырдаки алман императорынынъ сарайын- 
дан, антика дюньясына келип тюше. Дюльбер Елена Фаустнынъ 
апайы ола. 

Эсернинъ сонъунда, энди къартайгъан ве фарыгъан Фаустнынъ 
сонъки монологында, аятнынъ эсас манасы айдынлатыла. Фаний 
дюнья яшайышындаки инсан аятынынъ манасы, эсасен тын- 
май-талмай хызмет этювнен, эбедий бильгиге, кемалаткъа ынты- 
лувнен бельгиленгенини анълаймыз. 

Гёте озюнинъ бу эбедий эсеринде эпос, лирика ве драма, фаджиа 
киби эдебий тюрлерини къуллана. Бу эсерде фантастик, мистик 
меселелер де айдынлатыла. Шундан себеп, эсернинъ услюбий ху- 
сусиетлерини айырмакъ меселеси пек муреккептир. 

Бу эсерде, бутюн инсаниетнинъ фаджиасы тасвир олунгъанын- 
дан себеп, Гёте о девирде белли олгъан бутюн бедиий тасвирий ва- 
сталарны къулланмагъа тырышкъаныны коремиз. 

Зсерде шойле этип, иляхий сюжетлер, антик сымалар, халкъ 
риваетлери, турмуш левхаларынынъ реалистик тасвирлери симво- 
лик темсиллер эсасында ифаде олуна. Гётенинъ бу эсеринде айдын- 
латылгъан бедиий дюнья о къадар зенгин ки, чешит мемлекетлер- 
де яшагъан алимлер оларнынъ манасы кениш ве теренлигини аля 

даа сонъуна къадар анълатып оламадылар. Бу эсернинъ къыйме- 
ти, бельки де, дюнья эдебияты тарихында ич де текрарланмагъан 
иджадий чешитлик ве поэтик улулыкънен багълыдыр. 

Шахэсерлернинъ заман ве мекян сынъыры ёкътырдыр. Олар 
муайен девир, муайен халкъ иджады земининде догъулып, бу- 
тюн девирлер ве чешит халкъларнынъ мулькю олып къалалар. 
Фирдевсийнинъ «Шахнаме» си, Дантенинъ «Иляхий комедия» 
сы, Навоийнинъ «Хамсе»си, Махмуд Къырымлынынъ «Хикяет-и 
Юсуф ве Зулейхасы» асырлар теренлигинде къалып кетмей, бизим 
куньлеримизге де етип кельгени, бизни эеджанландыргъаны ве ай- 
ретке къойгъаны ненен багълыдыр, аджеба? 

Бу эсерлерде котерильген меселелер умуминсаний гъаелернен 
багълы олгъанындамы? Бу эсерлер мукеммель ве кемалатлы бир 
эсерлер олгъаны ичюнми? 

Асылында исе, бу эсерлерде, юкъарыда къайд этильген чизги- 
лернинъ бутюнликте, бераберликте тасвир олунувы ве акъикъат- 
ны, инсан къальбининъ сербестлигини косьтерген амеллернинъ 
тереннюм этилювинен багълыдыр. 

Он беш бинъ мисрагъа якъын бу муджизени инсаниет тарихы- 
нынъ, негизи деп санабилемиз. Алтмыш сене девамында язылгъан 
бу эсерде инсан къысметинде тарихнынъ муджессем олгъаны кось- 
териле. Бу тарихны биз тек акъыл ве идрак иле дегиль де, юрек иле 
ис эте билемиз. Бу эсердеки гъаелернинъ фельсефеси шаркъ фель- 
сефесине якъын олгъаны исе, бизим бильги алув ёлумызны даима 
айдынлатып тураджагъыны тарифлей. 


Суаллер ве вазифелер: ШЕ 


1. Танъры ве Мефистофель арасындаки даванынъ манасыны анъла- 
тынъыз. 

2. Мефистофельнинъ сымасыны насыл анълайсынъыз? 

8. Фаустнынъ хаталары ве енъишлери эсерде насыл тасвирленгенини 
икяе этинъиз. 

4. Гётенинъ «Фауст» эсерининъ жанр чешитлигини анълатынъыз. 

[33] 


ФАУСТ 
Арш-и-Алядаки башлангъыч! 


Танъры, сема къоруйыджылары — учь мелек, сонъ Мефистофель. 


Эсрафиль 


Семанынъ уйгъунлы, къудретли къатында 


Ззелий ёлундан токътамай, дёнмей, 
Гудюрди янъгъыратып фелек атында 
Кезине джианны ал кунеш сёнмей. 
Хайрат исини тиклеген мелеклер, 

Аджеп, ким кучь берген, бельгисиз дюнья 
Яратылгъан анинден бу демге къадар, 
Менгулик шерефтир Аллаху-Тааля! 


Джебраиль 
Анълашылмагъан сурьатле бар земин 


Айланмакъта зульмет геджесини къувлап. 


Ал танъны нурлу шевкънен этип темин, 
Чарх фелекни кечмекте зыпкъын, дувлап. 
Денъизлер дильбентлер юзюне чекип, 
Суюр къаяларны ювмакъта даим. 
Курре-и-алемни елькенге екип, 

Огюмден эбедий кечкенидайын. 


Микаиль 
Ёлунда не корьсе, этип виране, 
Акъышында седа котерип тургъан 
Сахра, къараларны этип сейране, 
Укюм сюрьмектедир дешетли боран. 
Титреп гудюрдюден Кокнинъ къуббеси, 
Йылдырым серпилип, Ер узьре акъсын. 
Кене де, эй, Халикъ, эй, муджизекяр — 
Сенинъ къудретинъе окъуймыз тахсин?. 
Учь меляике бераберликте 
Яратан иджадий къудретинъ алтында 
Фышкъырып артмакъта семавий къувет. 
Муджизели яшайыш кунеш алтында 
Аятны севмеге этелер давет. 


1 Арш-и-Алядаки башлангъыч — (рус.) Пролог на небесах 


2 тахсин — алгъышлав, хамд этюв 

Мефистофель 
Меляикелерден, Эй, Танърым, кене: 
— Алемде не ола? — сормакътасынъ эп. 
Эвель мени ят тутмаздынъ, мына 
Узурынъа мен де кельдим, шу себеп. 
Бильмелисинъ, сёзге усталыгъым ёкъ, 
Базы Мелеклердай вааз айтмам къуру, 
Эгер юксек перваз нуткъ! сёйлеп олсам, 
Къакъылдап кулердинъ, атта ки сен де 
Тильге алмай, йылдыз, сейярелерни 
Сёйлейим Кр узресиндеки ярелерни. 
Инсан кяинатта кичкене алла, 
Шойле яратылгъан о, эзельден берли. 
О, бельки яхшыджа яшарды бугунь, 
Сен къоймагъан олсанъ, гонълюне учкъун. 
Ана шу учкъунны акъыл деп адар, 
Шундан отьрю, онынъ куню айвандан бетер. 
Багъышла мени, онъа бердинъ бешер ад, 
Амма яшамакъта нидже ашерат. 
Гуя чегерткидай от арасында 
Кя учар, секирер, кя тизер йырлар. 
Олса эди бу мекяннынъ тынчдары, 
Әр ишке бурнуны сокъа о, Танърым!! 


Танъры 
Арзынъ шумы? Кене эски лаф 
Бир эшкъал эр иштен аджеп тапарсынъ? 
Зйилик битти деп, вахиме япарсынъ? 


Мефистофель 
Танърым алеминъде иш пек резильдир. 
Ойле акъибетте яшар ки, адам — 
Аджынам алына онынъ мен, мадам. 


Танъры 
Фаустны таныйсынъмы? 


Мефистофель 
Экимними? 


1 юксек перваз нуткъ — юксеклерге учып еткен нутукъ 

Танъры 
Къулумны. 


Мефистофель 
Лафынъ догъру, амма итаат усулын 
Эда этер гъает фена ал. 
О, курешни севе — ашырып девран, 
Узакъ мензиллерни козьлей даима. 
Истей — йылдызлар бергенин сема, 
Ер — бахшыш эткенин тюкенмез сефа. 
Ве лякин, эр бири олгъанда камрян! — 
Тынчлыкъ тапып олмаз, о гонъюль аслы. 


Танъры 
Билем мен — мен ичюн омрю захметте, 
Демек ки, хидает олгъан сервери?. 
Фидан сачкъан олса, багъбан, эльбетте — 
Козь огюнде олурды онынъ да гулю. 


Мефистофель 
Къавильге азырым. Ишанчым кямиль, 
Бу къулунъны сенден тартып алырым. 
Мен озюм оны бир ёлгъа салырым. 
Векялет? бер, меним бу ишиме амиль. 


Танъры 
Яхшы сынап корь сен, сенде ихтияр, 
О, сагъ олур исе, къолунъда сенинъ. 
Сынав олгъан ерде, ёл шашырмакъ бар. 


Мефистофель 
Тешеккюр, Танърым, олю затларгъа меним 
Зерре къадар ишим ёкътыр. Олар не деркяр? 
Мени чеке факъат сагъ олгъан бир джан, 
Юзюндеки къырмызылыкъ, юректеки къан. 
Керек дегиль манъа мевталар асла, 
Тири сычан керек мышыкъкъа атта. 


1 олгъанда камрян — арзу, ниетине иришкенде 

2 хидает олгъан сервери — Алла ёлуна къылавузлама (асыл манасыны 
анълаткъан) башлангъыч 

З векялет — векиллик 


261 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.иа 


Танъры 
Эманет этмектем оны, ихтиярынъа, 
Нидже тёбенликлер варса, сен озюнъ башла, 
Корейим, не къадар пешинте тюшер, 
Разым алып барып джаргъа ташлайбер, 
Сен къавильде сёзсиз бир гъалип олдынъ. 
Зульметтен де ёл тапып, чыкъар бу инсан, 
Онъа чыракъ олур, мен берген идрак. 


Мефистофель 
Къавиль тутмагъа разым мен бакъ, 
Лякин беян олур, кечмей чокъ фурсат, 
Теслим олур манъа адамзат, эльбет. 
Корерсинъ сен, нидже инангъан адам, 
Топракъкъа къарышып оладжакъ бербат. 
Меним мисильсиз севимли алам — 
Йылан киби, сюйрелип, кечирер аят. 


Танъры 
Ойле исе, яп ойле, тартынма сыра, 
Сен кибилер манъа ят дегиль, инан. 
Базы иблислерле дигер джан ара 
Манъа якъынджасынъ,яланджы шейтан. 
Инсан табиаты уйкъугъа мейиль, 
Сен онъа шубе сал, тюртип тур даим, 
Этрафында айлан, къозгъалт эрте-кеч, 
Әр заман тарсыкътыр, раатлыкъ берме ич. 
(Меляикелерге) 
Эй, сиз, фериштелер, кок къуббесининъ 
Севимли эвлятлары, сёзюм динъленъиз. 
Алем гузеллиги зевкъ берсин сизге, 
Ким ки, юрегинде шевкъ иле яшар — 
Ким ки, элем чекер, янар, курешир, 
Яр ве эш олсунлар юрегинъизге. 


Кок семасы къапала, Меляикелер даркъалып кетелер. 


Мефистофель (янъгъыз) 
О сёзлер, не къадар сакин, муляйим! 
Онъа озюмни якъын тутам мен даим. 
Бу чалнынъ аджайип бир хислети бар, 
Атта иблиске де бермей о, азар. 

Биринджи къысым 
Гедже 


Готик услюпте ишленген, тёпеси къуббели эв. Фауст, масагъа къо- 
юлгъан ачыкъ китапкъа козь тикип, курьсюде теляшлы отурмакъта. 


Фауст 
Иляхиет иле бент олдым, 
Фельсефени билиджи олдым. 
Укъукъ ильмин,ильми-тыббиет — 
Джумлесини огрендим къат-къат, 
Факъат манъа бир шейдир беян, 
Надан эдим, наданым хеман. 
Бардыр доктор, магистр адым, 
Он йылдыр ки, кечер аятым 
Шегиртлерни алдамакъ иле, 
Кя догъру, ялан сабакъ иле. 
Тасиль корем, бильмейип савап, 
Шундан чеке виджданым азап. 
Ичке кирмеген джин олур аз — 
Джинлер де дерс алырлар менден, 
Кимлигимни билем мен, пек саз, 
Гъурур иле санам мен эм де, 
Озюмни алем багъбаны деп, 
Эхли адам чыракъбаны деп. 
Тапкъаным ёкъ байлыкъ ве шурет, 
Тапкъаным ёкъ аятта лезет. 
Кечиргеним мен насыл хаят! 
Мен джадыдан изледим неджат!, 
Илим манъа олмады ич ят. 
Беян этсин эсрарын? алем, 
Къальбимде къалмасын элем. 
Атта ки, серт джеалетке бент — 
Ич саймайып озюм акъылбент, 
Теналыкъта бильмейим, алем 
Насыл кучьле ала тенден джан. 
Гонъюль бермей надан бедаткъа, 
Барып етмек тюп акъикъаткъа. 
Теналыкънынъ дерди юректе 
Даим тюшюндженен юрьмектем. 
Мында ялынъыз кунештен менсур 


1 неджат — къуртулыш 
2? эсрарын — гизленильген сырлар 

Тюшмез манта ич де парча нур. 
Тозгъа баткъан китаплар иле 

Толу бу эв тавангъа къадар. 
Чыракъ тютюнинден бу кульбе 
Атта куньдюз куню де къара. 
Мында санъа сонъсуз къалангъан 
Алеминъ шу — шу санъа мескен. 
Бильги иле къавий къаплангъан 
Юрегинъде эеджан эскен? 

Насыл сен бу зинданда къат-къат 
Йыллар кечип, олмадынъ бербат? 
Айт сен, ничюн кечтинъ, Танъры яр 
Табиатнынъ сагълам джанындан? 
Дивар ичре ясадынъ дивар 
Эдждатларнынъ несиль, анъындан? 
Къач, бу ерден кечирме, вакъыт! 
Къач ве ёлдаш этип ёлунъа 

Сырлар толу Нострадамуснынъ 
Китабыны ал сен къолунъа. 

Шунда санъа йылдызлы сема 

Беян олур айдын гонъюльде 
Тамгъалардан олып мусаффа!. 
(Китапны ачып макрокосм бельгисини коре. 
Суретни дикъкъат иле козьден кечире. ) 
Бу тынымсыз кяинат ичре 

Аджеп, кямиль чекип итибар, 
Мулькю барлыкъ арасында да 
Ихтиятлыкъ хазинеси бар. 

Нидже бинълер къанатлы джанлар 
Невбет иле алтын чёмючте 
Бири-бирине узатмакъта ар. 

Бири учар, кяинат къучар. 

Не гузель бир манзарадыр, айт, 
Джансыз сурет — манзара факъат. 
Сенинъ къутлу акъышынъдан, вах, 
Кене четте къалдым табиат! 

Насыл мумкюн санъа етишмек, 
Къучакътаки нурунъдан пишмек, 
Сенинъ элял чокъракъларынъдан 
Тойып-тойып, ичмеге шербет. 
(Элем иле янъы саифени ача 

ве ер рухунынъ бельгисини коре.) 


1 мусаффа — темиз 

Манъа белли бойле алямет 
Заман руху беллидир манъа. 
Бу вастанен шефкъ иле факъат 
Ынтылам мен даима огге. 
Бойле чагъда азыр олурым 
Багъышламагъа эр кеске джан. 
Кунюм биткен олса, ич солмам, 
Баш котерип, магърур олурым. 
Къабарып ята акъ булут, 

Ай олды ярыкъ, 

Чыракъ сёндю, тютюнге 
Бурюнди ханем. 

Сыйпап кечти къызгъын нур 
Манълайны яваш, 
Вуджудымны титретип, 
Къойып эеджан, 

О дюньянынъ дехшетин 

Этип шай беян. 

Шу ердесинъ тез, тез кель 
Кель, кель, кель, тезден. 

Юрек янар, барлыгъым 

Сен иле эр дем. 

Фикирлерим чылгъындыр, 
Титрек къаплады теним. 

Кель, кель, кель, тезден. 
Корьсем де, ольсем. 

Китапны алып, сырлы бир дуалар эте. 
Къызгъын алев ичинден рух пейда ола. 


Рух 
Екъладынъмы? 


Фауст 
Насыл бир дешет! 


Рух 
Джурьат къайда, эй, алий адам? 
Дуйгъуларынъ атеши къайда? 
Сенсинъми шу Фауст мен иле 
Магърур турып, сёйлешкен бир зат. 
Кельдим, ничюн бир сёз айтмайсынъ, 
Айт, гъурурынъ олдымы бербат? 
Къоркъуларда далгъаланасынъ 
Къалтыравукъ сылавчан киби. 

Фауст 
Екъ, рух! Мен къоркъкъаным ёкъ! 
Мен Фаустым, менден ненъ бар чокъ? 


Рух 
Мен аятнынъ эр бир шейиндем. 
Арекетлер эм боранындам, 
Алевге, эм сувгъа да ярым 
Эписи ерде эр вакъыт барым: 
Догъув, олюв нисбетинде мен 
Даим осюв хызметиндем мен. 
Заман иле нагъыш тюрюн ер узьре яйып, 
Урба тикем Илляхиет ичюн аджайип. 


Фауст 
Эй, сен, селяметликнинъ тынышсыз деасы — 
Меним тимсалим. 


Рух 
Ёкъ! Акълынънынъ зиясы. 
Кешф эткен рух факъат санъа ашнадыр, 
Тек манъа дегиль! 

(Рух козьден джоюла.) 


Фаустнынъ ишханеси 


Фауст копек иле келип кире. Онъа бир кошеге кирип, тынч 
ятмакъны теклиф эте. Озюнинъ ильхамы акъкъында лакъырды 
юрюте. Иляхий керамет сёзюне мураджаат эте. Инджильни нем- 
се тилине терджиме этмеге кирише. Терджиме эткенде, терен ве 
эсас мананы анълаткзан сёзлерни араштырып тапып, ерли-ери- 
не ишлетмеге тырыша. Онынъ бу япаджакъ муим ишине джин ве 
шейтан къарышалар. 

Одада тютюн даркъалып, собанынъ артындан дервиш урбасы- 
ны кийген Мефистофель пейда ола. 


Мефистофель 
Къулунъыз хызметке азыр. 


Фауст 
Аджеба, кулькюли сыр олды ашкяр, 
Копек олып корюнген, дервиш экен де? 

Мефистофель 
Улу алим, урьметимни зтейим изхар, 
Пек де къыйнадынъыз сиз мени, азар... 


Фауст 
Адынъ недир? 


Мефистофель 
Бойле суаль лязимми асыл? 
Сёз сенчюн не?!... лаф четте къалсын. 
Сенчюн фактат эмельдир ки мукъаддес, 
Адым бильмек суалинъни бирден кес? 


Фауст 
Эр эмельнинъ озюн намы бар, амма 
Анъламакъчюн манъа сенинъ затынъны, 
Бильмек кифаедир, бельки, адынъны. 
Джынсынъмы, шейтан, иблиссинъми я? 
Кимсинъ, айт? 


Мефистофель 
Мен эр даим яманлыкъ тилеп, 
Яхшылыкъ этиджи кучьнинъ бир къысмым. 


Фауст 
Аддийдже этип айт, не демек бу лаф? 


Мефистофель 
Мен инкяр рухуман, инкяр этмекни 
Кесб! этип алгъаным — кяинат кениш, 
Танъры не яратмыш, эписи шефаф, 
Истегим де — ёкъ этип, гъалипке эниш, 
Текине сиз яманлыкъ деп адагъан — 
Бозув, амансызлыкъ деп де, адалгъан 
Кучь — мен озюмдирим. 


Фауст 
Сен къысымым дединъ, сёйле не ичюн? 
Ахыр сен къаршымда турасынъ бутюн. 


1 Кесб — зенаат 

Мефистофель 
Мен акъикъат сёзюн айттым гизлемей, 
Менменлик — бу гъафиль! адамзаткъа хас. 
Бутюн деп, билелер олар озьлерин 
Мен исе къысымнынъ къысымым ихляс. 
Эльбет, мен бир парчам. Бутюн не демек? 
Бу гедже, заманлар — барлыкъны бутюн — 
Къаплап алгъан зульмет! О яратты нур, 
Нур энди зульметнен даим курешир. 
Джысымлар сыртыдыр онынъ мекяны, 
Джысымлар — джысмыдыр къаны ве джаны. 
Вакъыт да алемден, джоюлса джысым, 
Барлыкъта къалмайджакъ сен соргъан исим. 


Фауст 
Энди манъа сенинъ кимлигинъ малюм. 
Джойып олмагъандже алемни бутюн, 
Кичик бир шейлерге этесинъ уджюм. 


Бойле этип, Фауст Мефистофельнен пек чокъ шейлер акз- 
къында лакъырды этелер, субетлешелер. Мефистофель джинлар- 
нен бераберликте Фаустны юкълаталар. 


Фауст (уянып) 
Кене алдангъаным, гъафлетте хаят, 
Юкъладым, унутмадым, сёзюни айткъан 
Тюшюмде къаршыма чыкъкъанын шейтан. 
Ит исе ханемден къачкъанкен, эй-ат! 


(Коапунь къакъып, даа бир кере Мефистофель кельген сонъ, бу 
дюнья ишлеринден ёрулгъан Фауст, шейтаннен мукъавеле тизе.) 


Мефистофель 
Фигъанынъ фелекке етмесин, шашма, 
Мына азыр. Етер бир парча кягъыт, 
Бир тамчы къаннен бу кягъыткта яз. 


Фауст 
Ана, санъа! Шумы? Язайым, сачма, 
Шарт деген шей олса да, бираз. 


" гъафиль — келеджеги эйи тюшюнильмеген дикъкъатсызлыкъ 

Мефистофель 
Къан бир татлы шербеттир, ёкъ онъа къыяс! 


Фауст 
Быракъ, келишмеген шубеден вазгеч, 
Сенинъким мен, алдатмакъ олур энди кеч. 
Давададыр аятым факъат, 
Пек олса да, о, манъа къыймет? 
Хаятым не, озюм мен кимим? 
Инсалыкътан ялынъыз фахрим — 
Кяинаткъа бериджи тизим, 
Буюк рухнен сёйлештим озюм. 
О, назаргъа мени ильмеди. 
Китаплардан къайтты ихлясым!, 
Энди меним бар ихтирасым? — 
Юрегимнинъ бар шевкъ, гъайрети — 
Санта олсун алем лезети, 
Ал багърынъа заман туфаны, 
Сергузештлер къучагъына ат. 
Шевкъ ве дертке толу дюньяны 
Шадлыкъны эм, гъам-у-джефаны, 
Севгини эм, асрет, беляны 
Берсин манъа олгъандже хаят. 
Алып барса, шиддет керваны, 
Озьлюгини тапар адамзат. 


Фауст ве Мефистофель сеферге чыкъалар. 


Мефистофель 
Яшамагъа огренмек къыйын дегильдир, 
Тек шарты шу — ишанчны озюнте згильдир. 


Фауст 
Насыл бир сефердир бу, оладжаммы токъ, 
Арабасы, аты да, арабаджы ёкъ. 


Мефистофель 
Мына меним япынджам, оны кенъ яйып, 
Авагъа тез учармыз, гонълюнъ олсун токъ. 
Амма, ала къойма ич де, артыкъча бохча, 


1 ихлясым — севгим 
2 ихтирасым — сакъынмам, чекинмем 

Бу керектир бизлерге юксельмек ичюн. 
Менде олгъан атеш, ава арттырыр кучюн, 
Учармыз, везнимиз даим сабадай олсун. 
Къутлу олсун, энди санъа бу янъы дюнья, 
Янъы хаят мубарек бир ислернен толсун! 


Айше Кокиеванынъ терджимеси 


Суаллер ве вазифелер: ШЕ 


1. Эсернинъ «Арш-и-Алядаки» башлангъыч къысмында учь мелек 
ве Мефистофель арасындаки лакъырдыда насыл мана бар? Эсрафиль, 
Джебраиль, Микаиль ве Мефистофельнинъ сёзлерини дикъкъатнен 
окъуп, бу мананы берген ибарелерни айырынъыз. 

2. Фаустнынъ аятий тюшюнджелерини айдынлаткъан къысымны 
окъуп, онынъ аятий варлыкъкъа олгъан мунасебетини айырынъыз. Озь- 
аранъыз бираз бу акъта субет кечиринъыз. 

8. Рухнен Фаустнынъ субети насыл екюнлене? Инсаннынъ дюньяда 
яратылгъанынынъ макъсады анълашыламы? 

4. Фауст ве Мефистофельнинъ лакъырдысы сизнинъ оюнъызда насыл 
бир тюшюнджелер пейда эттилер. 

5. Мефистофельнинъ сымасына аит мунасебетинъизни бильдиринъиз, 
эсердеки сатырлар иле исбат этмеге ынтылынъыз. 


РОМАНТИЗМ УСЛЮБИНИНЪ 
ИЛЕРИЛЕВИ 


Романтизм иджадий усулы ХУШ асырнынъ сонъунда ве ХІХ 
асырнынъ башында Авропа ве Америка эдебиятында пейда олды. 
Ондан эвель исе бу усул эдебиятта ве эстетикада укюмранлыкъ 
эткен классицизм усулы иле куреште шекилленип илериледи. 

Романтизм усулынынъ эсас хусусиети — омюрни акъикъий аят- 
та олгъаны киби дегиль де, языджы ве санаткярнынъ арзу эткен, 
хаялында джуляландырып, тасавур этип, акс этювден ибареттир. 


270 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.иа 


Романтизм санат ве здебиятта классицизм, символизм, реализм 
киби акъынты ве усуллардан звель пейда олгъандыр. 

Романтик тефеккюр антик эдебияты (къадимий юнан ве рим 
эдебиятында) ве феодал девир эдебиятында пек къуветли олгъан. 
Меселя, Эсхилнинъ «Прометей», Софоклнынъ «Шах Эдип» ве 
Еврипиднинъ «Елена» киби фаджиаларында аятий акъикъат ро- 
мантик рухта идеаллаштырылып косьтерильгени белли. 

Орта асырларда бутюн шаркъ эдебияты романтик рух иле сува- 
рылгъаны беллидир. Фирдевсий, Дехлевий, Низамий, Руставели, 
Джамий, Лутфий, Навоий ве дигер шаирлернинъ иджады роман- 
тик тефеккюр хусусиетлерини къаврап алгъан зди. 

Романтик зсерлерде тасвир зтильген адиселер дигер тарихий де- 
вирлерге ве дигер мемлекетлерге кочюрилип косьтериле. Меселя, 
Фархад — Къытай шахзадеси, Меджнун ве Лейли — араплардан, 
«Къаплан терисини япынгъан пельван» Руставелининъ тарафын- 
дан арап эфсанеси тарзында телькъин олуна. Айны вакъытта да 
Навоий ве Руставелининъ эсас къараманларынынъ аяты ве психо- 
логиясы языджыларнынъ замандашлары ве ватандашларыдыр. 

Романтик эсерлерде къараманларнынъ ички рухий вазиетлери, 
дюньясы тасвирленген арада, эсас эмиет оларнынъ омюриндеки энъ 
гузель ве энъ къасеветли алларгъа дикъкъат айырыла. Романтик 
тефеккюрнинъ бу хусусиети, эсасен лирик шиириетте, гъазель 
жанрында озь аксини корьмекте. 

Зки инсан арасында севги дуйгъусы мубалягъа иле идеаллашты- 
рылып, медх этилюви, романтизмнинъ энъ фаркълы хусусиети 
сайылмакъта. Бу хусусиетнинъ тасвири нетиджесинде Гъарпта 
«ашкъ романлары» ве Шаркъта «ашкъ дестанлары» пейда олды. 

Романтизм халкъларнынъ аньаневий аятынынъ пек муим бир 
хусусиетине чеврильди. Романтизм усулы эр бир мемлекетнинъ 
эдебиятында озюне хас хусусиетлерге малик олып, базы вакъытла- 
ры реакцион эмиетке де етишти. 

Джианда яшагъан халкъларнынъ эдебий омюри эсасында ро- 
мантизмнинъ, иджадий бир усул сыфатында, бир сыра хусусиет- 
лерини айырмакъ мумкюн. 

Аятий акъикъатны, укюмран буржуа тертиплерини, олгъаны 
киби, бутюн вариетинен къабул этмеюв, оларгъа къаршы кетюв, 
оларны ред этюв, реаль аятий акъикъаттан кечмишке я да табиат 
багърындаки сербест аяткъа ынтылыш, шахыснынъ сербестлиги 
огърундаки курешни эдебиятнынъ мукъаддес борджу деп, тюш- 
юнмек киби меселелер романтизм усулынынъ муим хусусиетлери 
сайылыр. 

Романтизмнинъ классик бешиги олгъан Алманияда -- агъа- 
къардаш Ф. ве А. Шлегеллер ве Э. Гофман, Франсада — В. Гюго, 
Ингильтереде — Байрон ве Шелли, Италияда — Ж. Леопарди ве 
А. Мандзони, Норвегияда — Г. Ибсен, Полонияда — А. Мицкевич 
ве Г. Словацкий, Америка Къошма Штатларында — Ф. Купер ве 
Г.У. Лонгфелло ве дигерлернинъ иджадында юкъарыда айтылып 
кечильген хусусиетлерни сечмек мумкюн. 

Романтизмнинъ нумюнеси Руссиеде илькиде Пушкин, Лер- 
монтов, Гогольнинъ иджадында ве декабрист шаирлернинъ 
иджадында шекилленгени беллидир. 

Романтиклернинъ феодал ве буржуа зулмына къаршы оппози- 
цияда олувлары бир чокъ мемлекетлерде сербест аят огърунда ку- 
решкен адий халкънынъ гъаевий ёлбашчылар олып къалмасына 
себеп олды. Италияда азадлыкъ огърундаки куреште — Байрон, 
Полонияда — А. Мицкевич, Латин Америкасында — 9. Эчиверриа 
киби муэллифлер иштирак эттилер. 

Авропа романтизминде Байроннынъ иджады гъает буюк эмиетке 
малик бир иджат оларакъ сайылмакъта. 


Суаллер ве вазифелер: Ша 


1. Романтизм иджадий усулы не вакъыт ве насыл халкълар эдебиятын- 
да пейда олгъаныны айтынъыз. Романтизм усулы о девирде эдебиятта ве 
эстетикада укюмранлыкъ эткен насыл усул иле куреште шекилленип иле- 
риледи? 

2. Романтизм усулынынъ эсас хусусиети неден ибарет олгъаныны 
айтынъыз. Санат ве эдебиятта романтизм насыл бир акъынты ве усуллар- 
дан эвель пейда олгъандыр? 

8. Гъарпда «ашкъ романлары» ве Шаркъта «ашкъ дестанлары» пейда 
олмасынынъ себебини айтынъыз. Романтик тефеккюрнинъ хусусиетлери 
эсасен лирик шиириетте насыл жанрда озь аксини корьгендир? 

4. Алмания, Франса, Ингильтере, Италия, Норвегия, Полония ве 
Америка Къошма Штатларында иджат эткен анги бир языджыларнынъ 
иджадында романтик тефеккюрнинъ чизгилерини сечмек мумкюн? 

5. Я Руссиеде романтизмнинъ нумюнеси анги муэллифлернинъ 
иджадында шекилленгени белли. Къырымтатар эдебияты тарихында 
романтизм хусусиетлеринен тайинленген эсерлернинъ муэллифлери ким? 
Эсерлернинъ серлевасыны хатырланъыз. 

ДЖОРДЖ ГОРДОН БАЙРОН 
(1788—1824) 


Бутюнинсанлыкъ тарихында буюк бир медений девирни тед- 
бикъ эткен шахсиетлер бар. Данте ве Шекспирнинъ иджадий фаа- 
лиетлери бутюнинсанлыкъ тарихында буюк бир медений девирни 
къаплап алды. 

ХІХ асырдаки Авропа эдебиятына Байроннынъ къошкъан ис- 
сеси гъает буюктир. Байроннынъ иджады Авропа медениетининъ 
тарихында янъы бир девирнинъ пейда олмасына тюрткюч олды. 

Байрон 1788 сенесининъ январь айында Лондрада, гъает белли 
ве, лякин бираз фукъарелешкен зиялылар айлесинде, дюньягъа 
кельди. Пек эрте бабасыз къалгъанындан себеп, онынъ генчлик 
сенелери бахтлы-частлы кечмеди. Анасынынъ тарсыкъувлары, 
догъма топаллагъаны онынъ табиат чизгисине пек тесир этти. 

Байрон башта адий мектепте, сонъра исе Кембридж уни- 
верситетинде окъуды. Озюнинъ догъма топаллыгъыны этрафта- 
килерден сакъламакъ ниетинен, Ингильтереде шу девирде о, 
гузель ве мергин атыджы, ат устюнде озюни форсалы тутмагъа 
бильген ве ат чапувларда иштирак этип, нам къазангъан ат айдай- 
ыджысы олгъан. Бундан да гъайры о, догъма боксчы ве пек яхшы 
ялдайыджы олгъан. Геллеспонт (Дарданелл) богъазыны башындан 
сонъуна къадар ялдап чыкъып, джиан рекордына саип олгъан. 

Байрон, адден индже ве тесирчен къальбли бир генч олгъанын- 
дан себеп, зтрафтаки варлыкъны бутюк къарама-къаршы- 
лыгъынен къабул этип оламагъан. Затен, чокъ салмакълы китап- 
лар окъуп етиштирген истидатлы генч, инглиз джемиетинде асыл 
олгъан менфий чизгилерни пек эрте анълагъан. Яшагъан джеми- 
етининъ эски турушындан разы олмагъан Байрон этрафтаки мем- 
лекетлердеки яшайышны озь козюнен корип, билип, къафасында 
инсаниетлик акъкъында янъы тасавур пейда этмек макъсадынен, 
1809 сенеси сеяхаткъа чыкъа. 

Иджадий фаалиети адий лирик шиирлернинъ язылувынен 
башлана. 1809 сенеси шаир Албанияда булунгъанда, «Чайльд 
Гарольднинъ зиярети» адлы лиро-эпик поэмасыны язмагъа тутуна. 

1811 сенеси о, Ингильтереге къайта. 1812 сенесининъ башында 
онынъ «Чайльд Гарольднинъ зиярети» адлы поэмасынынъ эки къ- 
ысмы дердж олуна. 

Бу эсернинъ эки ильк йырынынъ 1812 сенеси дердж олуну- 
вы окъуйыджылар тарафындан гузель къабул олунды. Бу акъта 
Байрон озюнинъ къараманлары арасында: « Аджайип куньлер- 
нинъ биринде, саба уяныр экеним, белли инсан олгъанымны эшит- 
тим», — киби язылар къалдырды. 

Муэллифнинъ ильки сеяхаты бу эсернинъ язылувына тюрткюч 
олды. О, Испания, Греция, Албания, Тюркиени зиярет этти. Бутюн 
бу диярларны зиярет эткен сонъ, онда пейда олгъан фикир-дуйгъу- 
лар ве теэссуратларнынъ эписи бу эсерде акс этильди. 

Байрон, бабасынынъ олюминден сонъ, парламентте лордлар па- 
латасында иштирак этмек акъкъыны къазана. Амма, шу вакъыт 
о, пек яш олгъанындан себеп, айны девирнинъ ичтимаий-сиясий 
аятында иштирак этмей. Лякин чешит мемлекетлерге япкъан се- 
яхатындан сонъ, тувгъан Ватанына къайтып келир экен, лордлар 
палатасында пейда ола. Оны анда истекнен къаршыламайлар. 
Чюнки бу арада парламентте гъает муим ве кескин ичтимаий-си- 
ясий меселе бакъылмакъта эди. Байронларнынъ къальасы янын- 
да ерлешкен Нотингем адлы шеэрде тикиджи фабрикасында ча- 
лышкъан ишчилер иштен къувулувына къаршы тикиджи ке- 
рьяларыны урып парлайлар. Оларгъа олюм джезасыны бермек 
къарары чыкъарылгъанда, Байрон бу къараргъа кесенликнен 
къаршы чыкъа. Барып кельген мемлекетлериндеки вазиетлерни 
козь огюне кетирип, онынъ ватанындаки халкънынъ адден факъыр 
олгъаныны лордлар огюндеки чыкъышында кесен-кес бильдире. 
Парламентте, онынъ бу чыкъышыны, чокъ вакъыт девамында 
унутып оламайлар. 

Шаирнинъ юрегине бу къасевет пек терен ерлешкени себебин- 
ден, онынъ ильки шиирлеринде инглиз джемиетинде укюм сюр- 
ген аньанелерге къаршы догърултылгъан мевзулар айдынлатыл- 
ды. Бунынънен бераберликте бу девирдеки эсерлеринде романтик 
дуйгъуларнынъ тасвирленюви иджадынынъ эсас чизгисине чеви- 
рильди. 

Шаир 1913 сенеси «Явур»,» Абидосслы келин», 1914 сенеси 
«Корсар», «Лара», 1916 сенеси «Коринфнинъ къушатылувы», 
«Паризина» киби, сонъундан «Шаркъий поэмалар» серлевасыны 
алгъан шиирий эсерлерини яза. 

Бу зсерлерде зр бир мемлекетнинь башына тюшкен миллий 
тюшкюнликтен чыкъмакъ ёлларыны араштыргъан ве бу вазиет- 
ни джан юректен къайгъыргъан бедиий къараман сымасы уста- 
лыкънен косьтериле. Къувгъунлыкъкъа огъратылгъан инсан 
янъгъызлыкъ аизарына къапылмайып, янъы, акъикъатсевер 
джемиетнинъ пейда олмасыны арзу эткени тасвир олуна. 

1916 сенеси ватандашлары тарафындан зорбалыкъкъа огъра- 
тылгъан шаир Ингильтереден кетип, Исвечреде ерлешмек къара- 
рына келе. Дюнья ве гонъюль теразеси арасындаки фаркъны бу 
топракъта гъает терен ис эткен Байрон, инсан аятынынъ къыйме- 
тини тарифлеген амеллерни араштырмагъа девам эте. 

1917 сенесининъ кузюнде шаир ерли мустебидлер тарафындан 
къуллукъкъа огъратылгъан Италиягъа ёл ала. Мында шаир Австрия 
мустебидлерининъ зорбалыгъындан, джесюране ынтылышлар 
япып, къуртулмакъ чарелерини арагъан итальян халкъынынъ 
миллий драматик такъдирини буюк дикъкъат ве гонъюльченликнен 
козете. 

Бундан сонъра, Байроннынъ тарихкъа, инсаниетликке, ичти- 
маий-сиясий мунасебетлерге олгъан дюньябакъышы бутюнлей 
денъише, гъайры баштан шекиллене. Шу себептен де, онынъ эсер- 
леринде айны нетиджели фикирлер озь аксини коре башлайлар. 
Әнди, о, яраткъан къараман аятий варлыкъкъа къаршы кетмей. 
Бу къараман энди шу варлыкъта пейда олгъан вазиетте инсангъа 
зыт олмагъан, ляйыкъ ве келишикли, уйгъун ве юрегине якъын 
амеллерни сайлап алмагъа биле. Бу хусусиет Байроннынъ «Чайльд 
Гарольднинъ зиярети» поэмасынынъ сонъки йырларында тасвир 
олунгъандыр. 


Суаллер ве вазифелер: ннн 


1. Бутюнинсанлыкъ тарихында буюк бир медений девирни тедбикъ 
эткен шахсиетлер кимлердир? ХІХ асырдаки Авропа медениетининъ та- 
рихында янъы бир девирнинъ пейда олмасына Байроннынъ къошкъан 
иссесини тарифленъиз. 

2. Джордж Гордон Байрон къачынджы сенеси ве къаерде догъулып 
иджат эткенини айтынъыз. Онынъ генчлик сенелери бахтлы-частлы кеч- 
мегенининъ себеби насыл бир адисе-вакъиаларнен багълы эди? 

8. Адий мектепте, Кембридж университетинде окъугъан мааллери бу 
инсан озюни этрафтакилерге насыл бегендиртти? О, насыл сааларда озюни 
илери инсан оларакъ косьтергенини икяе этинъиз? 

4. Байроннынъ инглиз джемиетинде асыл олгъан менфий чизгилерни 
пек эрте анълагъанынынъ себеби недедир? Онынъ сеяхаткъа чыкъкъаны- 
нынъ инджеликлерини анълатынъыз. 

5. Шаирнинъ ильки шиирлеринде насыл мевзулар айдынлатылды? 
1913 ве 1916 сенелери язгъан эсерлерининъ серлевасыны айтынъыз. 

6. Шаирнинъ бу зсерлеринде насыл меселелер тасвир олуна? 

7. Ингильтереден кетип, Исвечреде ерлешкенининъ себеби насыл бир 
вакъиаларнен багълыдыр? Байроннынъ тарихкта, инсаниетликке, ичти- 
маий-сиясий мунасебетлерге олгъан дюньябакъышы бутюнлей не вакъыт 
денъишкенини айтынъыз. 


«Чайльд Гарольднинъ зиярети» поэмасына даир 


Байрон эсери узеринде бир къач сенелер девамында чалыш- 
къаны беллидир. Буюк поэма дёрт къысымдан, яни дёрт йырдан 
ибареттир. Оларнынъ эки къысмы, яни эки йыры 1812, учюнджи 
къысмы — 1817 ве дёртюнджи къысмы — 1818 сенелери дердж 
олунгъандыр. 

Поэманынъ эсас къараманы Чайльд Гарольд, ильки тасвир- 
лерде шенъленмеге, кезинмеге севген бир генч оларакъ та- 
свирлене. Амма, эсерни окъумакъны девам эткен сайын, онынъ 
акъыллы, дуйгъулы ве тесирчен бир инсан олгъаныны анълаймыз. 
Джемиетте олып кечкен адисе-вакъиаларгъа къаршылыкъ биль- 
дире. Этрафындаки омюр онъа — титис, тувгъан юрт — апсхане, 
баба оджагъы — къабир олып дуюла. 

Чайльд Гарольднинъ, яни романтик къараманнынъ эсас табиат 
чизгиси — джемиетте тизильген акъикъаткъа къаршы чыкъмакъ- 
тан ибареттир. Байрон ве Чайльд Гарольдни бири-бирине якъын- 
лаштыргъан даа бир хусусий чизги — бу оларнынъ экисининъ де 
шаир олгъанларыдыр. 

Экзотик мемлекетлерге япкъан сеферлери нетиджесинде онынъ 
гонълюнде янъы ислернинъ пейда олмасына имкян яратыла. О, 
кене де янъгъыз олып, гонълюни кимсеге ачмай. Амма къудрет- 
ли табиат, адий инсанлар, оны лякъайдлыкъ алындан чыкъмакъ 
ичюн себеп олалар. 

Къараман ве муэллиф. Эсерде эки къараман иштирак эте. 
Биринджиси — Чайльд Гарольд, экинджиси исе — муэллиф. 
Оларнынъ анги бириси арекетлернинъ сюжет ёлагъында эсас 
къараман олгъаны бельгиленмей. Амма сонъра, эки къараман 
арасындаки месафе яваш-яваш бирлеше. Бу исе муэллиф тара- 
фындан уйдурылгъан бир усулдыр. Эсернинъ девамында Чайльд 
Гарольднинъ эсас ерини муэллиф ала. О, козюмиз огюнде, затен, 
бир энциклопедик инсан оларакъ джанландырыла. Чешит мемле- 
кетлернинъ тарихыны теренден бильген инсандыр. Муэллиф, бу 

мемлекетлерде яшагъан халкъларны эллерине къурал алып, къар- 
шы чыкъмагъа, курешке чагъыра. Бу эсерде поэманынъ болюклери 
арасындаки бирликни багъламагъа арекет эткен Чайльд Гарольд 
дегиль де, муэллифтир. Затен, сеях да муэллифтир. Мукъаддес то- 
пракъларны сейир эткен ве зиярет эткен де муэллифтир. Зиярет 
этильген топракълар — Испаньола, Грециядыр. Испаньола эвлят- 
лары уриет огърунда укюмдар Наполеоннен джесюрликнен куреш- 
ке тутуналар. 

Поэманынъ жанр джеэтинден чешитлиги, поэмада къулла- 
нылгъан беян къараманнынъ сеяхаты, муэллифнинъ фикирле- 
ри эсасында девам этиле. Къараманнынъ фикирлеринде белли 
бир тертипли фикирлер тапмакъ затен къыйындыр. Бу фикирлер 
асылында окъуйыджы ве муэллиф арасында олып кечкен бир ла- 
къырды, субет шеклини ала. Шундан себеп, поэмада пек чокъ ли- 
рик чекилювлер, эмоциональ, джошкъун хатырлавлар къулланы- 
ла. Муэллиф ичюн Руссо, Вольтер, Наполеон киби, эвеллери яша- 
гъан къыйметли инсанларнынъ такъдири гъает меракълыдыр. 

Байрон яшагъан девирде «Чайльд Гарольднинъ зиярети» по- 
эмасы жанр чешитлигинен шан-шурет къазанды. Байрон бутюн 
джиангъа, джиан шиириетинде энъ ильк кере, эпос ве лириканы 
бирлештирген эсер яраткъанынен белли олды. Аньаневий эпик 
икяеге шаир лирик шиириетнинъ элементлерини кирсете бильди. 
Биринджи шахыс адындан алынып барылгъан беян, муэллифнинъ 
къайгъы-къасеветининъ ачыкъ-айдын тасвир олунувы ве олып 
кечкен адисе-вакъиаларгъа муэллифнинъ къыймет кесюви киби 
меселелер — лирик шиириетнинъ элементлери сайылмакъталар. 
Байроннынъ бу буюк эсерининъ жанр джеэтинден чешитлиги эде- 
бий-тарихий эмиетке маликтир. 


Суаллер ве вазифелер: ШЕ 


1. Байрон «Чайльд Гарольднинъ зиярети» эсери узеринде къач сене- 
лер девамында чалышкъаныны айтынъыз. Бу буюк поэма къач къысым- 
дан ибареттир? Олар къачынджы сенелерде дердж олунгъаныны тарифле- 
ньиз. 

2. Поэманынъ зсас къараманы акъкъында не айта билесинъиз. 
Муэллиф ве къараман арасындаки фаркъ ве ошатув ненен айырыла? 
Әсернинъ девамында олар акъкъында насыл бир малюмат бильдирильге- 
нини айтынъыз. 

3. Поэманынъ жанр джеэтинден чешитлиги акъкъында насыл бильги- 
лер огрендинъиз? Оны тарифленъиз. 

4. Байрон бутюн джиангъа насыл белли олды? Бу эсернинъ жанр джеэ- 
тинден чешитлиги насыл эмиетке малик олгъаныны исбатланъыз. 

[34] 


ЧАЙЛЬД ГАРОЛЬДНИНЪ ЗИЯРЕТИ 
(Парча) 
Биринджи тюркю 


1 


Кечмиште эдинъ де кок мутебери, 

О, ильхам периси, шиириет назы. 
Лиранъны лекелеп та рттылар кери 
Къафие къуллары язгъан эр язы. 
Раатлыгъынъ бозмагъа гонълюм наразы! 
Дельфада олсам да, динъледим чёльде 
Кумюштюс далгъалы чокърагъынъ сазын. 
Адий бир икяем джанлана тильде, 

Мабуде ярдымгъа мухтадж дегиль де. 


2 


Яшай Альбионда бир генч. Озь асрын 
Багъышлап зияде кулькю-оюнгта. 
Къуванч ве раатлыкъ арзусы шырын, 
Писликке нефрет де кельмей оюна. 
Тюштю алдавларнынъ шейтан тоюна. 
Намус эм де утанч, дерсинъ, онъа ят, 
Севди о, чешит ренк дюнья къойнуны, 
Тек къыскъа багъларны бегенди, факъат, 
Онъа къадедешлер — шенъ бир джемаат. 


3 


Намы Чайльд-Гарольд. Эп бир дегильми, 
Нурлу кечмишлерге о, кескен къыймет. 
Тынч бир аят олсун, олсун дженк ильми, 
Эдждатлар къазанды урьмет ве шереф. 
Эринчеклик бозгъан тенбель даа бири, 
Энъ эйи несильге юкътыра пислик. 

Бунда аджиз къала медхлер чембери, 
Деделер макътавы бермей нефислик, 
Къусургъа — темизлик, лекеге — паклик. 

4 


Он докъуз яшына адым аткъанда, 
Енгиль, шох эди, о, перване джандай, 
Тюшюнмей эди де, куньлер баткъанда, 
Гедже келеджегин сувукъ зиндандай. 
Лякин баари эп гуль ачкъан аньде, 
Хаста фикри, къальби дуйдырды бирден, 
Бойле яшайышкъа тойып быкъкъанын, 
Пислик япышкъандай эр шей, эр ерден: 
Ватан — апсхане, эви — къабирден. 


6 


Чайльднинъ юрегин сагъыр дерд ала, 
Лезет арарети эп сувуй онда, 

Козюнде яшлары йылтырап къала, 
Къайнавукъ гъурурын сёндюрген аньде. 
Лякин, безгинликте — зеэрли бир кучь, 
Юртун терк этмеге даветкяр эди. 

Ят кок йылдызлары, дерсинъ, бир севинч, 
Къайгъысы шадлыкъдай эп куле энди, 
Альбиондан кетмек ахты бар эди. 


10 


Ислер къудретине Чайльд бериле, 

Атта сагълыкълашмай озь анасынен. 
Синълиси, екяне сырдашы биле, 
Унутылып къала, чыкъа эсинден. 
Бильмей якъынлары, тувгъанлар, атта, 
Онынъ кеткенини. Ташбагъыр дегиль: 
Озь деде эвинден ильк кетеята, 

Ве, о, биле эди юреги чокъ йыл 

Сакълар козьяшынынъ излерин текмиль. 


12 


Тендюрист ель эсе, елькенлер джанлы, 
Денъизнинъ тёрюне чалт ялдай геми. 
Къаялар агъара, сёнгендай шаны, 

Ве оларны юта кенъликлер деми. 

Бельким, юрегинден къайгъысы кетмей, 
Дерсинъ, сонъсузлыкънынъ о да теркиби. 
Лякин козьяш текмей, пешман да зтмей, 
Козьлери торлангъан ёлдашлар киби, 
Еллерге зарлангъан къарашлар киби. 


18 


Далгъагъа тийгенде, кунешнинъ чети, 
Сувукъкъанлы бакъа, озь адетиндже. 
Шиддетли борангъа эманет эте, 

Әм аджджы, эм бахтлы аньлерни анджа. 
Дуйгъу теллеринде къальпнинъ элеми, 
Сонъсуз сес-седалар авелей кокке. 
Чайльднинъ йырыны акъкъанат геми 
Учурып, беклеген ялыгъа тёке, 

Не языкъ, тюркюси сувларгъа чёке: 
«Багъышла, багъышла! Сагъанакъ саип, 
Котериле фуртуна, фуртуна. 
Ингильтере къайда? Ялысы гъайып, 
Къарышты шу сувлар юртуна. 
Ялдаймыз Батыгъа, кунеш пешинден, 
Баба-деде диярын къалдырып, 
Сагълыкънен къал кунь нуру, танъ сеннен, 
Юртум, хош къал, козьлерни талдырып! 
Гедже кечип кетер, догъар кунеш де, 
Янъы куньге сачар зиялар. 

Корерим денъизни, кокни де, иште, 
Ватанымны коралмам текрар». 


86 


Енъишлеринъ сеси йырларынъда тек, 
Испания, яшай тюркюнъде шанлар. 
Сутунлер къырылмыш, йылнамелер ёкъ, 
Йырлар — улулыкътан къалгъан нишанлар. 
Семадан бир бакъ сен, ер зенатына, 

О, гъурур! Къырыла тунч эм де ялчын, 

Әр шейден йыр садыкъ кенди ядына, 
Тарихчы алдата, гъайып яланджы, 
Эбедийлигинъ йыр сакълайджакъ, анджа. 

Эй, ана табиат, ёкъ санъа тенъеш, 

Сен аят яратттынъ, яраттынъ зия. 
Къойнунъдам, сен манъа балалыкътан эш, 
Коксюнъден кучь алып осьмедимми, я? 
Бельки, севмесенъ де, ред этмединъ тек, 
Озь кийиклигинъ де, кендиме нисбет. 
Адам лекесинден саф, паксинъ, керчек, 
Севем, сабийликтен кулюшинт, эбет, 

Зр аньинте севгим къудретли, зйбет!.. 


49 


Тегиз ер, дагълар да, тура къарарып, 
Мавритан куллеси олгъан диварлар. 
Туякълар кечкенлер земинни ярып, 
Сюрюльген ерлерде атеш мууры бар. 

Бу ерни запт эткен дешетли душман, 
Андалуслар къалкъан эткен кендисин. 
Къылычлары нидже къаннен боялгъан, 
Ювасы бозулгъан адждерлер талгъан, 
Орькечли дагъларда залым берген джан. 


53 


Эджель яздымы, я, сизге де, такъдир, 
Испан огъланлары, о, атеш яшлар! 
Экисин бирими: къуллукъ, я — къабир, 
Я залымгъа — олюм, я Ватан — тар-мар, 
Я гъаддаргъа эр кес баш эгип яшар! 
Аллах корьмейми я, сиз, мерд несильни, 
Къурбанлар нидасы коклерден ашар, 

Я, эпси нафиле: мердлик силине, 

Къан, шереф, джесарет, челик билине. 


86 


Къысметинъ айретли эй, Испания, 

Туткъун халкъ урьлюк, деп къалкъа аякъкъа, 
Капитанлар теслим, къырал да къыя, 

Лякин адий аскер садыкъ байракъкъа! 

Сен онъа тек аят берсенъ де зп бир, 
Сербестлигинъ онта азиз отьмекдай. 

Сен ичюн эр шейин бермеге азыр, 

Ве руху юкселе, дерсинъ, кунеш, ай, 

«Я — Ватан, я — олюм!» — халкъ шиары шай. 


126 


Эй вах, бизим аят! Алем хорунда 

Сахте бир седасынъ. Баба-деделер 

Эманет къайгъысы — омюр огърунда 

Анчар терегиси — мейванъ да зеэр. 

Тамырынъ — земиндир, кок — пытакъларынъ, 
Тыпкъы, сагъанакъдай ягъа белялар: 

Олюм, ачлыкъ, къуллукъ, дерт аи-зары, 
Ашкяры козьяшлар, ичтен агълавлар, 
Юреклер тёрюни сонъсыз дагълавлар... 


127 


Къоркъмай тюшюнмели! Насыл сакълайыкъ, 
Сонъки къалемизни сербест, мустакъиль? 
Айды, тек сен меннен къалмагъа ляйыкъ, 
Фикир ве мантыкънынъ муктаддес акъкъы. 

Сен — Танъры бахшышы! Биз догъгъан куньден, 
Джеллятлар кишенлеп багълар сени эп, 

Та учып олма, деп зиндан ичинден. 

Акъикъат кунешин нурун ис этип, 

Кер анълар, эр шейнинъ аслына етип! 


Шерьян Алинин5 терджимеси 


Суаллер ве вазифелер: НЕ 


1. «Чайльд Гарольднинъ зиярети» эсеринден берильген къысымларны 
окъунъыз. О, озь юртуны не ичюн терк эткенини сёйленъиз. 

2. Къараманнынъ гонълюни айдынлаткъан ибарелер 12—13-юнджи 
болюклерде насыл дуйгъуларны айдынлатмакъта? 

8. Чайльд Гарольд баба-деде диярын насыл гонъюльнен терк эткенини 
икяе этинъиз. Тувгъан юрткъа олгъан севгининъ муджизевий исини сиз 
дуйдунъызмы? 

